תקנות התביעות של קרבנות השואה (הסדר הטיפול) (סדרי הדין בועדת הפיקוח), תשל"ה-1975

בריאות – שרותי רווחה – קרבנות השואה – הסדר הטיפול

רשויות ומשפט מנהלי – שרותי רווחה – קרבנות השואה – הסדר הטיפול

בתי משפט וסדרי דין – סדר דין אזרחי

תוכן ענינים

|  |  |  |  |
| --- | --- | --- | --- |
|  | פרק ראשון: הליכים לפני הדיון | [Go](#med0) | 3 |
|  | סימן א': תלונה וקובלנה | [Go](#hed20) | 3 |
| סעיף 1 | תלונה או ידיעה על עבירת משמעת | [Go](#Seif1) | 3 |
| סעיף 2 | זמן המצאת תשובה | [Go](#Seif2) | 3 |
| סעיף 3 | פרטים נוספים | [Go](#Seif3) | 3 |
| סעיף 4 | הגשת קובלנה | [Go](#Seif4) | 3 |
| סעיף 5 | עריכת קובלנה | [Go](#Seif5) | 3 |
| סעיף 6 | צירוף האשמות | [Go](#Seif6) | 3 |
| סעיף 7 | צירוף נתבעים | [Go](#Seif7) | 3 |
| סעיף 8 | הפרדת הדיון | [Go](#Seif8) | 3 |
| סעיף 9 | חזרה מתביעה | [Go](#Seif9) | 3 |
| סעיף 10 | המצאה לנתבע | [Go](#Seif10) | 3 |
|  | סימן ב': קובלנה פרטית | [Go](#hed21) | 4 |
| סעיף 11 | העתק כתב התביעה לתובע | [Go](#Seif11) | 4 |
| סעיף 12 | התערבות התובע | [Go](#Seif12) | 4 |
| סעיף 13 | נסיון לפשרה | [Go](#Seif13) | 4 |
| סעיף 14 | קביעת סדרי טיעון וגביית ראיות בהעדר עורך דין | [Go](#Seif14) | 4 |
| סעיף 15 | ניהול דיון בשפה לא רשמית | [Go](#Seif15) | 4 |
|  | סימן ג': הזמנת בעלי הדין ועדים | [Go](#hed22) | 4 |
| סעיף 16 | קביעת מועד הדיון | [Go](#Seif16) | 4 |
| סעיף 17 | הודעה על המשך הדיון | [Go](#Seif17) | 4 |
| סעיף 18 | הזמנת עדים | [Go](#Seif18) | 4 |
| סעיף 19 | צורת הזמנה ותכנה | [Go](#Seif19) | 4 |
|  | פרק שני: הליכי הדיון בועדת הפיקוח | [Go](#med1) | 4 |
|  | סימן א': ניהול הדיון | [Go](#hed23) | 4 |
| סעיף 20 | ניהול הדיון | [Go](#Seif20) | 4 |
| סעיף 21 | פרוטוקול | [Go](#Seif21) | 4 |
|  | סימן ב': נוכחות בעלי הדין | [Go](#hed24) | 4 |
| סעיף 22 | נוכחות הנתבע | [Go](#Seif22) | 4 |
| סעיף 23 | דין הנתבע שלא בפניו | [Go](#Seif23) | 4 |
| סעיף 24 | העדרות הנתבע מן הארץ | [Go](#Seif24) | 4 |
| סעיף 25 | סניגור בהעדר נתבע | [Go](#Seif25) | 5 |
| סעיף 26 | העדר התובע או הקובל הפרטי | [Go](#Seif26) | 5 |
|  | סימן ג': בירור הקובלנה | [Go](#hed25) | 5 |
| סעיף 27 | פרשת התביעה | [Go](#Seif27) | 5 |
| סעיף 28 | חזרה מהודאה | [Go](#Seif28) | 5 |
| סעיף 29 | טענת העדר הוכחה | [Go](#Seif29) | 5 |
| סעיף 30 | זיכוי בשל העדר הוכחה לכאורה | [Go](#Seif30) | 5 |
| סעיף 31 | פרשת הסניגוריה | [Go](#Seif31) | 5 |
| סעיף 32 | ראיות מטעם הועדה והגשת ראיות אחרות | [Go](#Seif32) | 5 |
| סעיף 33 | סדר חקירת עדים והגשת ראיות אחרות | [Go](#Seif33) | 5 |
| סעיף 34 | סיכומים | [Go](#Seif34) | 5 |
|  | סימן ד': החלטה | [Go](#hed26) | 5 |
| סעיף 35 | קבלת | [Go](#Seif35) | 5 |
| סעיף 36 | קריאת | [Go](#Seif36) | 5 |
| סעיף 37 | הרשעה בעבירה על פי עובדות שלא נכללו בקובלנה | [Go](#Seif37) | 5 |
| סעיף 38 | ההרשעה בעבירות אחרות | [Go](#Seif38) | 5 |
| סעיף 39 | הוצאות דיון | [Go](#Seif39) | 5 |
| סעיף 40 | ראיות לענין האמצעי המשמעתי ולחיובים אחרים | [Go](#Seif40) | 5 |
| סעיף 42 | המצאת ה | [Go](#Seif41) | 6 |
|  | פרק שלישי: ביצוע ההחלטות של ועדת הפיקוח | [Go](#med2) | 6 |
| סעיף 43 | אחריות לביצוע ה | [Go](#Seif42) | 6 |
| סעיף 44 | דרכי ביצוע ה | [Go](#Seif43) | 6 |
|  | פרק רביעי: הפסקת הדיון | [Go](#med3) | 6 |
| סעיף 45 | הפסקת הדיון | [Go](#Seif44) | 6 |
| סעיף 46 | שינוי ה | [Go](#Seif45) | 6 |
|  | פרק חמישי: הוראות שונות | [Go](#med4) | 6 |
| סעיף 47 | החלטות ברוב | [Go](#Seif46) | 6 |
| סעיף 48 | דעת מיעוט | [Go](#Seif47) | 6 |
| סעיף 49 | שינוי בהרכב הועדה | [Go](#Seif48) | 6 |
| סעיף 50 | המצאת מסמכים | [Go](#Seif49) | 6 |
| סעיף 51 | פגמים שאינם פוגמים בדיון | [Go](#Seif50) | 6 |
| סעיף 52 | סניגור | [Go](#Seif51) | 6 |
| סעיף 53 | סדר הדין בענין והוראות | [Go](#Seif52) | 6 |
| סעיף 54 | תחילה | [Go](#Seif53) | 6 |
| סעיף 55 | השם | [Go](#Seif54) | 6 |

תקנות התביעות של קרבנות השואה (הסדר הטיפול) (סדרי הדין בועדת הפיקוח), תשל"ה-1975[[1]](#footnote-1)\*

בתוקף סמכותי לפי סעיף 22(4ב) לחוק התביעות של קרבנות השואה (הסדר הטיפול) תשי"ז-1957, אני מתקין תקנות אלה:

פרק ראשון: הליכים לפני הדיון

סימן א': תלונה וקובלנה

1. הוגשה ליועץ המשפטי לממשלה או לבא כוחו (להלן - תובע) תלונה על עבירת משמעת של מטפל בתביעות, והוא סבור שיש מקום להגיש קובלנה על פיה, ימציא למטפל העתק התלונה או תמצית ממנה בכתב ויתן לו הזדמנות להשיב בכתב על התלונה; הגיעה לתובע ידיעה על עבירת משמעת שלא בדרך תלונה, והוא סבור שיש מקום להגיש קובלנה על פיה, יודיע על כך, בכתב, למטפל ויתן לו הזדמנות להשיב בכתב.

תלונה או ידיעה על עבירת משמעת

2. הומצא למטפל העתק התלונה או תמצית ממנה או ההודעה כאמור בתקנה 1, ישיב עליה תוך 14 יום מיום ההמצאה או תוך תקופה ארוכה יותר שקבע התובע או הסכים לה לפי בקשת המטפל; משעברה תקופה זו, רשאי התובע להגיש קובלנה אף אם לא השיב המטפל.

זמן המצאת תשובה

3. התובע רשאי לדרוש מהמתלונן או מן המטפל פרטים נוספים לתלונה או לתשובה אם ראה צורך בכך להבהרת ענין המתעורר בהן, וכן רשאי הוא לדרוש מהמתלונן גם תצהיר לאימות פרטי התלונה.

פרטים נוספים

4. קובלנה תוגש לועדת הפיקוח (להלן - הועדה) בארבעה עותקים ובמספר עותקים נוספים כמספר הנתבעים בה.

הגשת קובלנה

5. קובלנה תיערך בכתב, תיחתם ביד התובע ותכיל פרטים אלה:

עריכת קובלנה

(1) שם הנתבע, מקום עבודתו הראשי ומענו;

(2) התלונה, התמצית או הידיעה שהומצאו לנתבע לפי תקנה 1;

(3) תשובת הנתבע ופרטים נוספים במידה שהיו;

(4) פירוט העבירות המיוחסות לנתבע.

6. מותר לצרף בקובלנה אחת תביעות אחדות, אם הן מבוססות על אותן עובדות או על עובדות דומות או על סדרת מעשים הקשורים זה לזה באופן שהם מהווים מאורע אחד.

צירוף האשמות

7. מותר לתבוע בקובלנה אחת כמה נתבעים אם כל אחד מהם היה צד לאחת מהעבירות שבקובלנה, בין כשותף ובין בדרך אחרת, או אם נתבעים הם בשל סדרת מעשים הקשורים זה לזה באופן שהם מהווים מאורע אחד.

צירוף נתבעים

8. (א) הועדה רשאית, בכל שלב שלפני ההחלטה, לצוות על הפרדת הדיון בתביעה פלונית שנכללה בקובלנה או על הפרדת דינו של נתבע פלוני שנתבע עם אחרים.

הפרדת הדיון

(ב) הופרד הדיון תוגש קובלנה אחרת בשל התביעה שהדיון בה הופרד או נגד נתבע שדינו הופרד.

9. (א) התובע רשאי לחזור בו מתביעות שבקובלנה, כולן או מקצתן; חזרה לפני תחילת הדיון תהיה בהודעה בכתב לועדה; חזרה לאחר תחילת הדיון תהיה ברשות הועדה.

חזרה מתביעה

(ב) חזר בו התובע מתביעה, תזכה הועדה את הנתבע מן התביעה שממנה חזר בו התובע.

10. העתק מן הקובלנה ומכל הודעה על חזרה מתביעה, חתום ביד התובע, יומצא לנתבע.

המצאה לנתבע

סימן ב': קובלנה פרטית

11. הוגשה לועדה תביעה לחיוב לפי סעיף 16ד(4) לחוק מאת מי שתובע להחזיר לו חלק משכר הטרחה העודף על המכסימום כקבוע בחוק (להלן - קובל פרטי), יעביר יושב ראש הועדה העתק ממנה לתובע.

העתק כתב התביעה לתובע

12. תובע מוסמך להתערב בדיון שהוחל בו על ידי קובל פרטי.

התערבות התובע

13. יושב ראש הועדה ינסה לפשר בין בעלי הדין לפני תחילת הדיון.

נסיון לפשרה

14. לא היה קובל פרטי מיוצג על ידי עורך דין, יקבע היושב ראש בישיבה המכינה את סדרי הטיעון וגביית הראיות, והוא רשאי לתת הוראות נוספות בהמשך הדיון; בכל מקרה אחר יחולו הוראות תקנות אלה בשינויים המחוייבים כאילו היה הקובל הפרטי תובע.

קביעת סדרי טיעון וגביית ראיות בהעדר עורך דין

15. יושב ראש הועדה רשאי להחליט על ניהול הדיון בשפה שאינה שפה רשמית, והיא מובנת לכל הנוגעים בדבר.

ניהול דיון בשפה לא רשמית

סימן ג': הזמנת בעלי הדין ועדים

16. יושב ראש הועדה יקבע את מועד תחילת הדיון ויזמין בהודעה בכתב לאותו מועד את הנתבע ואת התובע; ההזמנה תיחתם ביד מזכיר הועדה ויצויין בה כי אם לא יופיע הנתבע תדון הועדה שלא בפניו.

קביעת מועד הדיון

17. הועדה לא תהיה חייבת להזמין בכתב את הנתבע לישיבה נדחית שנקבעה בנוכחותו או בנוכחות בא כוחו ותהיה רשאית לדון בהעדרו אם לא התייצב הנתבע לדיון לישיבה שנדחתה כאמור.

הודעה על המשך הדיון

18. יושב ראש הועדה יזמין למועד הדיון אותם העדים אשר הועדה תמצא לנכון להזמינם להעיד או להגיש מסמכים שברשותם, בין על פי בקשת בעלי הדין ובין מיזמתה היא.

הזמנת עדים

19. הזמנת עד בכתב תהיה חתומה ביד יושב ראש הועדה ותכיל פרטים אלה:

צורת הזמנה ותכנה

(1) בעל הדין שביזמתו הוזמן העד;

(2) שם הנתבע;

(3) שם המוזמן ומענו;

(4) המקום והמועד בהם עליו להתייצב להעיד או להגיש אותם מסמכים שיפורטו בהזמנה;

(5) תמצית ההוראות על אמצעי הכפיה למקרה של אי-התיצבות.

פרק שני: הליכי הדיון בועדת הפיקוח

סימן א': ניהול הדיון

20. יושב ראש הועדה ינהל את הדיון בישיבות הועדה, והוא רשאי להורות כל הוראה הדרושה לקיום הסדר במקום הדיון.

ניהול הדיון

21. (א) יושב ראש ועדה ירשום פרוטוקול של הדיון, אולם רשאי הוא להורות שהפרוטוקול יירשם בידי אחר, או שינוהל בדרך אחרת.

פרוטוקול

(ב) הקובלנה, מסמכים שהוגשו ונתקבלו על ידי הועדה וכל תעודה הנוגעת לאותו דיון יצורפו לפרוטוקול ויהוו חלק ממנה.

סימן ב': נוכחות בעלי הדין

22. לא יידון נתבע בעבירה משמעתית אלא בפניו, אולם רשאית הועדה להרשות לנתבע לפי בקשתו, שייעדר מהדיון, כולו או חלקו.

נוכחות הנתבע

23. על אף האמור בתקנה 22 רשאית הועדה לדון את הנתבע שלא בפניו לאחר שהומצאה לו הזמנה לפי תקנה 16 או במקרה הנזכר בתקנה 17.

דין הנתבע שלא בפניו

24. העדרות הנתבע מן הארץ, אין בה לכשעצמה כדי לעכב את ניהול הדיון נגדו.

העדרות הנתבע מן הארץ

25. נתבע שנעדר מהדיון ללא רשות הועדה לא ייוצג בו על ידי סניגור.

סניגור בהעדר נתבע

26. לא תדון הועדה בקובלנה בהעדר התובע או הקובל הפרטי, הכל לפי הענין; הוזמן התובע או הקובל הפרטי ולא התייצב, רשאית הועדה לדחות את מועד הדיון או לזכות את הנתבע.

העדר התובע או הקובל הפרטי

סימן ג': בירור הקובלנה

27. לא הודה הנתבע בתשובתו בכתב או בפני הועדה בעובדות המיוחסות לו בקובלנה, או הודה בחלק מהן, יביא התובע את ראיותיו לפני הועדה לפי סדר שקבע היושב ראש.

פרשת התביעה

28. נתבע רשאי לחזור בו מהודאתו, כולה או מקצתה, בכל שלב של הדיון עד להחלטה, אולם לא יחזור בו מהודאה שהודה בפני הועדה אלא ברשות הועדה.

חזרה מהודאה

29. עם סיום הגשת ראיות התובע רשאי הנתבע לטעון כי הקובלנה לא הוכחה אף לכאורה, והתובע רשאי להשיב על הטענה.

טענת העדר הוכחה

30. מצאה הועדה כי הקובלנה לא הוכחה אף לכאורה, תזכה את הנתבע ורשאית היא לעשות כך אף אם לא נטענה טענה לפי תקנה 29, לאחר שנתנה לתובע הזדמנות להשמיע את דברו בענין.

זיכוי בשל העדר הוכחה לכאורה

31. לא זוכה הנתבע לפי תקנה 30 רשאי הוא –

פרשת הסניגוריה

(1) להביא את ראיות הסניגוריה, ולהקדים להן דברי פתיחה;

(2) להעיד כעד סניגוריה, ואז הוא עשוי להיחקר;

(3) להימנע מעדות.

32. סיימו בעלי הדין הבאת ראיותיהם, רשאית הועדה להזמין מטעמה היא כל עד, ואפילו אם כבר נשמעה עדותו, ולהורות על הגשת כל ראיה אחרת, ורשאית היא להרשות לבעלי דין, על פי בקשתם, להביא ראיות נוספות אם ראתה צורך בכך.

ראיות מטעם הועדה והגשת ראיות אחרות

33. סדר חקירת העדים והגשת ראיות אחרות יהיה ככל האפשר כסדר הנהוג במשפט פלילי בבית משפט מחוזי.

סדר חקירת עדים והגשת ראיות אחרות

34. (א) כתום הבאת הראיות או אם לא הובאו ראיות עקב הודאת הנתבע בעובדות או מטעם אחר, רשאים התובע ואחריו הנתבע להשמיע את סיכומיהם לענין האשמה.

סיכומים

(ב) סיימו בעלי הדין את הבאת ראיותיהם, רשאית הועדה להורות להם לסכם טענותיהם בכתב על הפרשה כולה או על שאלה מסויימת שתקבע, בין בנוסף על הסיכום שבעל פה ובין במקומו.

סימן ד': החלטה

35. בתום בירור הקובלנה תחליט הועדה האם לזכות את הנתבע או להרשיעו, זולת אם החליטה על ביטול הקובלנה. ההחלטה תהיה בכתב ותנומק.

קבלת החלטה

36. ההחלטה תיחתם בידי חברי הועדה ותיקרא בפני בעלי הדין, או יומצא להם העתק ממנה כפי שתקבע הועדה או יושב ראש הועדה.

קריאת החלטה והנימוקים

37. הועדה רשאית להרשיע נתבע בשל כל אחת מן העבירות שנתגלו מן העובדות שהוכחו בפניה אף אם עובדות אלה לא נטענו בקובלנה, ובלבד שניתנה לנתבע הזדמנות סבירה להתגונן.

הרשעה בעבירה על פי עובדות שלא נכללו בקובלנה

38. הועדה רשאית להרשיע נתבע בשל כל אחת מן העבירות שנתגלו מן העובדות שהוכחו בפניה, אך לא תטיל עליו בהחלטתה אלא אמצעי משמעתי אחד בשל אותו מעשה.

ההרשעה בעבירות אחרות

39. הועדה רשאית לפסוק הוצאות דיון ולהטיל אותן על בעלי הדין לפי שיקול דעתה.

הוצאות דיון

40. הרשיעה הועדה את הנתבע, רשאי התובע ואחריו הנתבע לטעון את טענותיהם לענין האמצעי המשמעתי, לרבות הוצאות הדיון: הועדה רשאית להרשות להם להביא ראיות לענין זה.

ראיות לענין האמצעי המשמעתי ולחיובים אחרים

41. לאחר הטענות והראיות, אם היו, תחליט הועדה בהחלטתה על האמצעי המשמעתי והוצאות הדיון; ההחלטה תיחתם בידי חברי הועדה ותיקרא בפני בעלי הדין או תומצא להם, כפי שתקבע הועדה או יושב ראש הועדה.

החלטה בדבר האמצעי המשמעתי

42. החלטה שהוקראה - יימצא העתק ממנה לבעלי הדין.

המצאת ההחלטה שהוקראה

פרק שלישי: ביצוע ההחלטות של ועדת הפיקוח

43. היועץ המשפטי לממשלה ממונה על ביצוע החלטות הועדה, למעט חיוב בתשלום סכומי כסף שלא לאוצר המדינה.

אחריות לביצוע ההחלטה

44. (א) העתק כל החלטה יומצא לשר המשפטים או למי שימנה לכך.

דרכי ביצוע ההחלטה

(ב) החליטה הועדה להזהיר את הנתבע או לנזוף בו בלבד, רואים את ההחלטה כמבוצעת עם המצאת עותק החלטתה לידי הנתבע.

פרק רביעי: הפסקת הדיון

45. הוגש לועדה העתק מכתב אישום בפלילים נגד אותו מטפל בשל מעשה או מחדל המשמש עילה לדיון בפניה, תחליט הועדה לאחר שנתנה הזדמנות לכל בעל דין להשמיע את טענותיו - לפי סדר שתקבע הועדה - אם להפסיק את דיונה עד למתן פסק סופי בפלילים או להמשיך בדיון.

הפסקת הדיון

46. הועדה רשאית לשנות את החלטתה לפי תקנה 45 בכל עת.

שינוי ההחלטה בדבר הפסקת הדיון

פרק חמישי: הוראות שונות

47. נחלקו דעות חברי הועדה, תכריע דעת הרוב; אין רוב לדעה אחת - תכריע הדעה אשר, לדעת יושב ראש הועדה, מקילה עם הנתבע; אולם אם לא היה רוב דעות לגבי האמצעי המשמעתי, רואים חבר ועדה שהציע את האמצעי המשמעתי החמור ביותר כאילו הצטרף לדעתו של חבר הועדה שהציע את ההצעה הקרובה ביותר להצעתו.

החלטות ברוב

48. החלטת הועדה שיש בה דעת מיעוט, יחתמו כל חברי הועדה על החלטת הרוב; אך רשאי בעל דעת מיעוט להוסיף את דעתו החולקת ונימוקיו בהחלטה.

דעת מיעוט

49. נבצר מחבר הועדה להשתתף בדיון, יתקיים הדיון בפני שני חברי הועדה הנותרים ובלבד שיושב ראש הועדה הוא אחד מהם: תקנה זו תחול גם אם התחיל הדיון בפני שלושה ונבצר מאחד הדברים להמשיך בו.

שינוי בהרכב הועדה

50. כל מסמך שיש להמציאו לאדם לפי תקנות אלה, המצאתו תהיה במסירה לידיו או במשלוח מכתב בדואר רשום לפי מען מגוריו או עסקיו העיקרי של המקבל, עם אישור מסירה; היתה המסירה במשלוח מכתב כאמור, רשאית הועדה לראות את התאריך שבאישור המסירה כתאריך ההמצאה.

המצאת מסמכים

51. ליקוי באחד המסמכים המשפטיים או אי התאמה בין מסמך למסמך, אין בהם כדי לפגום בתקפם של ההליכים על פיהם; אולם אם נראה לועדה כי יש בדבר חשש לעיוות דינו של הנתבע, תדחה את הדיון למועד אחר או תורה הוראה אחרת כדי להסיר את החשש.

פגמים שאינם פוגמים בדיון

52. כל פעולה של נתבע לפי תקנות אלה רשאי לעשותה גם סניגורו במקומו זולת אם נאמר אחרת בתקנות אלה.

סניגור

53. בכל ענין של סדרי דין שאין עליו הוראה בחוק, בתקנות אלה או בחיקוק אחר, תקבע הועדה בעצמה את ההסדר הנראה לה כטוב ביותר לעשיית צדק.

סדר הדין בענין והוראות

54. תחילתן של תקנות אלה היא ביום השלושים לאחר פרסומן.

תחילה

55. לתקנות אלה ייקרא "תקנות התביעות של קרבנות השואה (הסדר הטיפול) (סדרי הדין בועדת הפיקוח), תשל"ה-1975".

השם

י"ז בתמוז תשל"ה (26 ביוני 1975) חיים י' צדוק

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ה מס' 3373](http://www.nevo.co.il/Law_word/law06/TAK-3373.pdf) מיום 24.7.1975 עמ' 2306. [↑](#footnote-ref-1)