תקנות התכנון והבניה (פרסום הודעה על הפקדת תכנית על גבי שלט לפי סעיף 89א לחוק), תשס"ד-2004

רשויות ומשפט מנהלי – תכנון ובניה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | פטור מפרסום הודעת הפקדה על גבי שלט | [Go](#Seif2) | 2 |
| סעיף 3 | דרכי פרסום חלופיות | [Go](#Seif3) | 2 |
| סעיף 4 | אופן הצבת השלט | [Go](#Seif4) | 2 |
| סעיף 5 | צורה ומתכונת הודעה על גבי שלט | [Go](#Seif5) | 3 |
| סעיף 5א | תכנית ששטחה עד 3,000 מ"ר | [Go](#Seif11) | 3 |
| סעיף 6 | אחריות מגיש התכנית | [Go](#Seif6) | 3 |
| סעיף 7 | החלפת שלט שניזוק | [Go](#Seif7) | 3 |
| סעיף 8 | הסרת השלט | [Go](#Seif8) | 4 |
| סעיף 9 | תחולה | [Go](#Seif9) | 4 |
| סעיף 10 | תחילה | [Go](#Seif10) | 4 |

תקנות התכנון והבניה (פרסום הודעה על הפקדת תכנית על גבי שלט לפי סעיף 89א לחוק), תשס"ד-2004[[1]](#footnote-1)\*

בתוקף סמכותי לפי סעיפים 89א ו-265 לחוק התכנון והבניה, התשכ"ה-1965 (להלן – החוק), ולאחר התייעצות עם המועצה הארצית לתכנון ולבניה, אני מתקין תקנות אלה:

1. בתקנות אלה –

הגדרות

"אזור כפרי" – אזור שבתחום מועצה אזורית או שאינו בתחום רשות מקומית מסוימת;

"דרך עירונית עורקית" – דרך עירונית ראשית, המצויה רובה ככולה בתחום רשות מקומית אחת;

"הודעה" – הודעה על הפקדת תכנית;

"יישוב עירוני" – עיריה או מועצה מקומית שאיננה מועצה אזורית;

"יישוב כפרי" – לרבות יישוב קהילתי, כפר שיתופי, מושב עובדים, מושב שיתופי וקיבוץ;

"מוסד תכנון" – מוסד תכנון המוסמך להחליט על הפקדת תכנית;

"מזכיר" – מזכיר מוסד התכנון;

"מתחם" – מספר מגרשים המהווים יחידה תכנונית אחת ואינם מגיעים כדי שכונה;

"שלט" – שלט שבו מפורסמת הודעה בהתאם לתקנות אלה;

"תכנית" – תכנית מיתאר מקומית או תכנית מפורטת.

2. (א) יושב ראש מוסד תכנון יכול לפטור מהוראות סעיף 89א(א) ו-(ב) לחוק לענין תכנית דרך אם מצא כי יש מקום לעשות כן מטעמי בטיחות או מטעמים אחרים שיירשמו.

פטור מפרסום הודעת הפקדה על גבי שלט

(ב) יושב ראש מוסד תכנון יכול לפטור מהוראות סעיף 89א(א) ו-(ב) לחוק לענין תכנית מיתאר מקומית מסוימת ובלבד שהיא חלה על שטח הגדול ממתחם ולא ניתן להוציא מכוחה היתר בניה בהתאם להוראות סעיף 145(ז) לחוק, או ליתן מכוחה הרשאה, או לבצע מכוחה עבודה או שימוש במקרקעין.

3. פטר יושב ראש מוסד התכנון תכנית מחובת פרסום הודעת הפקדה על גבי שלט, בהתאם לתקנה 2, תפורסם הודעה בדבר הפקדת התכנית, נוסף על הפרסום לפי הוראות סעיף 89 לחוק, גם בעיתון יומי נוסף בשפה העברית כאמור בסעיף 1א(א) לחוק ושהוא עיתון נפוץ.

דרכי פרסום חלופיות

4. מגיש תכנית יציב את השלט בתחום התכנית במקום בולט לעיני הציבור בהתאם להוראות אלה:

אופן הצבת השלט

(1) בתכנית החלה על מגרש אחד או על כמה מגרשים בודדים, שאינם מתחם ואשר חזיתם אינה עולה על 1,000 מטרים – בחזית אחד המגרשים;

(2) בתכנית החלה ברחוב – בחזית אחד המגרשים שברחוב, קרוב ככל האפשר ללוח מודעות אם קיים ברחוב; ברחוב שאורכו עולה על 1,000 מטרים יוצב שלט אחד לכל 1,000 מטרים;

(3) בתכנית החלה ביישוב כפרי או על שכונה או מתחם ביישוב עירוני – בחזית מבנה ציבור ראשי או מבנה מסחרי במקום;

(4) בתכנית החלה על יישוב עירוני – בכניסה למשרדים הראשיים של הרשות המקומית;

(5) בתכנית החלה באזור כפרי אך לא בתוך יישוב כפרי – יוצב השלט בחזית בנין ציבורי בתחום היישוב הכפרי הקרוב, ובהעדר בנין כאמור – באחת הכניסות ליישוב הכפרי;

(6) בתכנית דרך – בכל הצטלבות של הדרך המוצעת עם דרך בין-עירונית או עם דרך עירונית עורקית;

(7) לענין תכנית שלדעת יושב ראש מוסד התכנון אינה באה בגדר החלופות שבפסקאות (1) עד (6), יורה היושב ראש על מקום הצבת השלט במיקום התואם את העקרונות שבפסקאות האמורות.

5. (א) מידותיה המזעריות של ההודעה יהיו 0.75 x 0.75 מטרים לפחות.

צורה ומתכונת הודעה על גבי שלט

תק' תשפ"ב-2022

(ב) מתכונת ההודעה תהיה כלהלן:

(1) ההודעה תכלול מפת התמצאות צבעונית שתכלול את תחום התוכנית ואת סביבתו הקרובה תוך ציון שמות רחובות ודרכים ככל האפשר, למעט אם תחום התוכנית כולל את כל תחום שיפוטה של רשות מקומית;

תק' תשפ"ב-2022

(2) בהתאם לסעיף 89א(א) לחוק על הודעה לכלול פרטים בהתאם לסעיף 92 לחוק וכן פירוט עיקרי ההבדלים בין המצב התכנוני הקיים לבין התכנית המופקדת לפי נוסח שיאשר המזכיר;

(3) ההודעה תכלול קישור (למשל קוד לסריקה QR) למסמכי התוכנית באתר האינטרנט של מוסד התכנון;

תק' תשפ"ב-2022

(4) בתכנית החלה על מקרקעין במרחב תכנון מקומי שבו האוכלוסיה הדוברת ערבית מהווה עשרה אחוזים לפחות מכלל האוכלוסיה ואולם המקרקעין מצויים במתחם או בשכונה שבהם פחות מעשרה אחוזים מכלל האוכלוסיה דוברת ערבית בלבד – תפורסם ההודעה בעברית בלבד.

(ג) גודל הגופן של הכתב שבהודעה יהיה 5 מילימטרים לפחות וצבע האותיות יהיה בניגוד חזותי לרקע ההודעה, כמפורט בסעיף 2.1.6.1 בת"י 1918 חלק 4.

תק' תשפ"ב-2022

(ד) מגיש התוכנית רשאי לכלול בהודעה פרטים נוספים, נוסף על האמור בתקנה זו ובכלל זה הדמיה של הבינוי המוצע בתוכנית המופקדת ובלבד שיצוין בהודעה לצד ההדמיה או הפרטים הנוספים כי "מדובר במידע שמוסד התכנון לא בחן ונועד לצורך המחשה בלבד; התכנון המוצע הוא כפי שמפורט במסמכי התוכנית המופקדת.

תק' תשפ"ב-2022

מיום 6.10.2022

**תק' תשפ"ב-2022**

[ק"ת תשפ"ב מס' 10242](https://www.nevo.co.il/law_html/law06/tak-10242.pdf) מיום 5.7.2022 עמ' 3380

~~צורת השלט~~ צורה ומתכונת הודעה על גבי שלט

5. (א) ~~מידותיו~~ מידותיה המזעריות של ~~השלט~~ ההודעה יהיו 0.75 x 0.75 מטרים לפחות.

(ב) מתכונת ההודעה תהיה כלהלן:

~~(1) הכותרת תהא – "הודעה בעניני תכנון ובניה";~~

(1) ההודעה תכלול מפת התמצאות צבעונית שתכלול את תחום התוכנית ואת סביבתו הקרובה תוך ציון שמות רחובות ודרכים ככל האפשר, למעט אם תחום התוכנית כולל את כל תחום שיפוטה של רשות מקומית;

(2) בהתאם לסעיף 89א(א) לחוק ~~על הודעה לכלול~~ ההודעה תכלול פרטים בהתאם לסעיף 92 לחוק וכן פירוט עיקרי ההבדלים בין המצב התכנוני הקיים לבין התכנית המופקדת לפי נוסח שיאשר המזכיר;

~~(3) פרטי מציב השלט שיכללו שם, כתובת ומספר טלפון;~~

(3) ההודעה תכלול קישור (למשל קוד לסריקה QR) למסמכי התוכנית באתר האינטרנט של מוסד התכנון;

(4) בתכנית החלה על מקרקעין במרחב תכנון מקומי שבו האוכלוסיה הדוברת ערבית מהווה עשרה אחוזים לפחות מכלל האוכלוסיה ואולם המקרקעין מצויים במתחם או בשכונה שבהם פחות מעשרה אחוזים מכלל האוכלוסיה דוברת ערבית בלבד – תפורסם ההודעה בעברית בלבד.

~~(ג) הכתב שבשלט יהיה ברור וקריא, באותיות שחורות.~~

(ג) גודל הגופן של הכתב שבהודעה יהיה 5 מילימטרים לפחות וצבע האותיות יהיה בניגוד חזותי לרקע ההודעה, כמפורט בסעיף 2.1.6.1 בת"י 1918 חלק 4.

(ד) מגיש התוכנית רשאי לכלול בהודעה פרטים נוספים, נוסף על האמור בתקנה זו ובכלל זה הדמיה של הבינוי המוצע בתוכנית המופקדת ובלבד שיצוין בהודעה לצד ההדמיה או הפרטים הנוספים כי "מדובר במידע שמוסד התכנון לא בחן ונועד לצורך המחשה בלבד; התכנון המוצע הוא כפי שמפורט במסמכי התוכנית המופקדת.

5א. (א) מגיש תכנית החלה על שטח שאינו עולה על 3,000 מ"ר יציב, על חשבונו, שלט בצורה ובתוכן הקבועים בתקנה 5, בחזית כל מגרש הגובל בתחום התכנית, וזאת נוסף על השלט שעליו להציב לפי תקנה 4; ואולם מגיש תכנית לא יידרש להציב שלט בחזית מגרש גובל –

תכנית ששטחה עד 3,000 מ"ר

תק' תשס"ו-2006

(1) אם השלט שהוצב לפי תקנה 4 נראה מהכניסה למגרש הגובל;

(2) אם שלט שהוצב לפי תקנה זו במגרש גובל אחר, נראה מהכניסה למגרש הגובל.

(ב) מגיש תכנית יהיה פטור מהצבת שלט כאמור בתקנת משנה (א) אם נמסרה, עובר לפרסום הודעת ההפקדה בעיתונים, הודעה בנוסח הקבוע בתקנה 5(ב) לכל הבעלים והמחזיקים במגרשים הגובלים בתחום התכנית; הודעה כאמור תימסר ביד או תישלח בדואר רשום על ידי הוועדה המקומית לפי מענם הידוע של הבעלים והמחזיקים, על חשבון מגיש התכנית.

מיום 29.8.2006

**תק' תשס"ו-2006**

[ק"ת תשס"ו מס' 6513](http://www.nevo.co.il/Law_word/law06/tak-6513.pdf) מיום 29.8.2006 עמ' 1136

**הוספת תקנה 5א**

6. (א) מגיש התכנית יציב את השלט לפי תקנות אלה ובהתאם להוראות כל דין, יתחזקו ויסירו בתום התקופה שנקבעה להגשת התנגדויות לתכנית.

אחריות מגיש התכנית

(ב) מגיש תוכנית ידווח למוסד התכנון –

תק' תשפ"ב-2022

(1) בסמוך לאחר הצבת השלט – בדבר הצבת השלט ומיקומו ויצרף צילום של השלט המוצב במקרקעין;

(2) בסמוך לאחר הסרת השלט – בדבר הסרת השלט ויצרף צילום של השלט המוצב במקרקעין בסמוך לפני הסרתו.

מיום 6.10.2022

**תק' תשפ"ב-2022**

[ק"ת תשפ"ב מס' 10242](https://www.nevo.co.il/law_html/law06/tak-10242.pdf) מיום 5.7.2022 עמ' 3381

**החלפת תקנת משנה 6(ב)**

הנוסח הקודם:

~~(ב) מגיש התכנית ידווח למוסד התכנון לגבי הצבת השלט, מיקומו, והסרתו ויצרף תמונה של השלט המוצב במקרקעין.~~

7. ניזוק שלט שהוצב בהתאם לתקנות אלה, יחליפו מגיש התכנית או יתקנו לאלתר מיד כשנודע לו על כך.

החלפת שלט שניזוק

8. בתום המועד שנקבע להגשת התנגדויות לתכנית, יסיר מגיש התכנית את השלט בהתאם להוראות כל דין.

הסרת השלט

9. תקנות אלה יחולו על תכנית שהופקדה לאחר תחילתן של תקנות אלה.

תחולה

10. תחילתן של תקנות אלה – 30 ימים מיום פרסומן.

תחילה

ז' באדר התשס"ד (29 בפברואר 2004)

אברהם פורז

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ד מס' 6299](http://www.nevo.co.il/Law_word/law06/tak-6299.pdf) מיום 24.3.2004 עמ' 324.

   תוקנו [ק"ת תשס"ו מס' 6513](http://www.nevo.co.il/Law_word/law06/tak-6513.pdf) מיום 29.8.2006 עמ' 1136 – תק' תשס"ו-2006; ר' תקנה 2 לענין תחולה.

   [ק"ת תשפ"ב מס' 10242](https://www.nevo.co.il/law_word/law06/tak-10242.pdf) מיום 5.7.2022 עמ' 3380 – תק' תשפ"ב-2022; ר' תקנה 3 לענין תחילה ותחולה.

   3. (א) תחילתן של תקנות אלה שלושה חודשים מיום פרסומן (להלן – יום התחילה) והן יחולו על תוכנית שהופקדה ביום התחילה או לאחריו.

   (ב) על אף האמור בתקנת משנה (א), לבקשת מגיש התוכנית מותר לפעול לפי תקנות אלה מיום פרסומן. [↑](#footnote-ref-1)