תקנות התכנון והבנייה (כללים בדבר גמול והוצאות לנציג בעל דעה מייעצת), תשע"ו-2015

רשויות ומשפט מנהלי – תכנון ובניה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | גמול והוצאות לנציג בעל דעה מייעצת | [Go](#Seif2) | 2 |
| סעיף 3 | דיווח על השתתפות בישיבות | [Go](#Seif3) | 2 |
| סעיף 4 | מועד התשלום | [Go](#Seif4) | 2 |
| סעיף 5 | דיווח למנהל מינהל התכנון | [Go](#Seif5) | 2 |
| סעיף 6 | הצמדה | [Go](#Seif6) | 2 |
| סעיף 7 | שיפוי | [Go](#Seif7) | 2 |
| סעיף 8 | תוקף תקנה 7 | [Go](#Seif8) | 2 |
|  | תוספת | [Go](#med0) | 3 |

תקנות התכנון והבניה (כללים בדבר גמול והוצאות לנציג בעל דעה מייעצת), תשע"ו-2015[[1]](#footnote-1)\*

בתוקף סמכותי לפי סעיפים 18(ג1) ו-265 לחוק התכנון והבנייה, התשכ"ה-1965 (להלן – החוק), ולאחר התייעצות עם המועצה הארצית לתכנון ולבנייה, אני מתקין תקנות אלה:

1. בתקנות אלה –

הגדרות

"גמול השתתפות" – תמורה בעד כל שעת ישיבה לפי מספר השעות שבהן השתתף הנציג בישיבות הוועדה המקומית או ועדת המשנה;

"ועדה מקומית" – הוועדה המקומית לתכנון ולבנייה כמשמעותה בסעיף 17 לחוק;

"נציג" – נציג בעל דעה מייעצת לפי סעיף 18(ב)(3) או (3א) לחוק;

"עירייה איתנה" – עירייה איתנה כמשמעותה בסעיף 232א לפקודת העיריות.

2. (א) נציג, זכאי לגמול השתתפות בסכום של 180 שקלים חדשים.

גמול והוצאות לנציג בעל דעה מייעצת

(ב) לגמול השתתפות ייווסף סכום של 180 שקלים חדשים בעד שעת הכנה אחת לכל ישיבת ועדה מקומית או ועדת המשנה.

(ג) גמול ההשתתפות כולל כיסוי של כל ההוצאות שהיו לנציג בקשר להשתתפותו בישיבה; לסכום גמול ההשתתפות ייווסף מס ערך מוסף כחוק.

(ד) על אף האמור בסעיף קטן (ג), נציג שהשר מינה לוועדה מקומית שמקום מושבה נמצא במרחק העולה על 80 קילומטרים ממקום מגוריו הקבוע, זכאי לגמול נוסף בסכום של 1.4 שקלים חדשים, בעד כל קילומטר.

3. (א) נציג ימסור לוועדה המקומית פירוט על השעות שבהן השתתף בישיבות הוועדה המקומית או ועדת המשנה, ערוך לפי נוסח טופס 1 שבתוספת, בסיומו של כל חודש; לטופס יצורף פירוט סדר יום הישיבה שהופץ למשתתפים.

דיווח על השתתפות בישיבות

(ב) מהנדס הוועדה המקומית יאשר בחתימתו כי הנציג השתתף בכל אחת מהישיבות, ואת השעות שבהן נכח.

4. הוועדה המקומית תשלם גמול השתתפות, לנציג שמהנדס הוועדה המקומית אישר את נוכחותו לפי תקנה 3(ב), לא יאוחר מתום 30 ימים מאישורו.

מועד התשלום

5. עד 31 באוקטובר של כל שנה, תמסור ועדה מקומית למנהל מינהל התכנון, דיווח בנוגע להשתתפותו של נציג בישיבות הוועדה המקומית או ועדת המשנה – בשנה שקדמה למועד הדיווח, וכן התשלום ששולם לנציג כאמור בעד השתתפותו, ערוך לפי נוסח טופס 2 שבתוספת.

דיווח למנהל מינהל התכנון

6. (א) הסכומים המפורטים בתקנות אלה ישתנו ב-1 בפברואר של כל שנה (להלן – יום השינוי) לפי שיעור השינוי של המדד החדש לעומת המדד היסודי.

הצמדה

(ב) סכום מוגדל כאמור יעוגל לסכום הקרוב שהוא מכפלה של חמישה שקלים חדשים.

(ג) בתקנה זו –

"המדד החדש" – המדד שפורסם לאחרונה לפני יום השינוי;

"המדד היסודי" – מדד חודש דצמבר 2014;

"מדד" – מדד המחירים לצרכן שמפרסמת הלשכה המרכזית לסטטיסטיקה.

7. מינהל התכנון ישפה ועדה מקומית על תשלומים ששילמה לנציג בעד הדעה המייעצת בתוך 60 ימים מיום שהוועדה מסרה דיווח כאמור בתקנה 5.

שיפוי

8. תוקפה של תקנה 7 לעניין ועדה מקומית של עירייה איתנה – 3 שנים מיום תחילתן של תקנות אלה (להלן – יום התחילה), ולעניין ועדה מקומית של רשות מקומית שאינה עירייה איתנה – 5 שנים מיום התחילה.

תוקף תקנה 7

תוספת

(תקנה 3(א))

**טופס 1 – דיווח של נציג השר והצהרה על שעות השתתפות בדיוני ועדת התכנון והבנייה או ועדת המשנה:**

אני מצהיר בזה כי בחודש       בשנה

(1) השתתפתי בדיוני ועדת התכנון והבנייה או הוועדה המקומית בימים ובשעות האלה:

|  |  |  |  |  |
| --- | --- | --- | --- | --- |
| תאריך | מספר דיון | שעת תחילה | שעת סיום | סך כל השעות |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

(2) השעות המדווחות אינן כוללות את זמן הנסיעה.

(3) לא התקבלו אצלי שכר או החזר הוצאות אחר בעד כל אחת מהשעות המפורטות בתצהיר זה.

(4) לא דרשתי ולא אדרוש תשלום בעד כל אחת מהשעות מגורם אחר כלשהו.

אני מאשר בחתימתי את נכונות הדיווח:

גברת/מר       [נציג השר]

ת"ז

תאריך

חתימה \_\_\_\_\_\_\_\_\_\_\_\_\_\_\_\_\_

מאשר לתשלום לפי הדיווח

גברת/מר       [מהנדס הוועדה המקומית]

תאריך

חתימה \_\_\_\_\_\_\_\_\_\_\_\_\_\_\_\_\_

(תקנה 5)

**טופס 2 – פירוט נוכחות נציג השר בדיוני ועדת התכנון והבנייה או ועדת המשנה**

לכבוד

מנהל מינהל התכנון

הנדון: פירוט דיווח נוכחות של גברת/מר       ת"ז       הנציג בדיוני הוועדה וועדת המשנה

|  |  |  |  |  |
| --- | --- | --- | --- | --- |
| חודש | סך כל מספר הדיונים | סך כל שעות הדיונים לחודש | תאריך התשלום | סך הכול שולם |
|  |  |  |  |  |
|  |  |  |  |  |
|  |  |  |  |  |

אני מאשר כי הוועדה       שילמה לנציג את התשלום במלואו.

יושב ראש הוועדה המקומית       גזבר

תאריך       תאריך

חתימה \_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_

י"א בתשרי התשע"ו (24 בספטמבר 2015) משה כחלון

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ו מס' 7566](http://www.nevo.co.il/Law_word/law06/tak-7566.pdf) מיום 29.10.2015 עמ' 119. [↑](#footnote-ref-1)