תקנות התכנון והבנייה (משלוח הודעות והחלטות בדרך מקוונת), תשע"ז-2016

רשויות ומשפט מנהלי – תכנון ובניה

תוכן ענינים

|  |  |  |  |
| --- | --- | --- | --- |
|  | פרק א': הגדרות | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | משלוח החלטות של מוסד תכנון | [Go](#Seif2) | 2 |
| סעיף 3 | אופן מסירת כתובת למשלוח החלטות מוסד תכנון | [Go](#Seif3) | 2 |
| סעיף 4 | משלוח, הודעות מסמכים ותעודות אל מוסד תכנון | [Go](#Seif4) | 2 |
|  | תוספת | [Go](#med1) | 2 |

תקנות התכנון והבנייה (משלוח הודעות והחלטות בדרך מקוונת),   
תשע"ז-2016[[1]](#footnote-1)\*

בתוקף סמכותי לפי סעיפים 48ב, 61ב ו-265(26) לחוק התכנון והבנייה, התשכ"ה-1965 (להלן – החוק), ולאחר התייעצות עם המועצה הארצית לתכנון ולבנייה, אני מתקין תקנות אלה:

פרק א': הגדרות

1. בתקנות אלה –

הגדרות

"החלטות והודעות" – לרבות תעודות לפי החוק, פרוטוקולים, מענה לבקשות, הזמנות ומסמכים נלווים;

"מסר אלקטרוני", "חתימה אלקטרונית מאובטחת" – כהגדרתו בחוק חתימה אלקטרונית, התשס"א-2001.

2. (א) מוסד תכנון ישלח החלטות והודעות לחברי מוסד התכנון, לנציגים בעלי דעה מייעצת בוועדה המקומית, ולנציגי השרים בוועדה המחוזית, בדרך מקוונת, לכתובת שמסרו לצורך קבלת מסרים אלקטרוניים.

משלוח החלטות של מוסד תכנון

(ב) מוסד תכנון רשאי לשלוח החלטות והודעות בדרך מקוונת גם למי שאינו חבר מוסד התכנון, ובלבד שמסר כתובת לצורך קבלת מסרים אלקטרוניים.

3. כתובת שנמסרה לצורך קבלת מסרים אלקטרוניים ממוסד תכנון היא אחת מאלה:

אופן מסירת כתובת למשלוח החלטות מוסד תכנון

(1) כתובת אלקטרונית שמסר הנמען בטופס שיועד לכך בתוספת –

(א) לכתובתו הרשומה של מוסד התכנון;

(ב) הסרוק בסריקה ממוחשבת או החתום בחתימה אלקטרונית מאובטחת לכתובתו המקוונת של מוסד התכנון כפי שפורסמה באתר האינטרנט של מוסד התכנון;

(ג) למזכיר מוסד התכנון;

(2) כתובת אלקטרונית שממנה שלח הנמען פנייה מקוונת למוסד התכנון בעניין הנדון; ובלבד שאם נקבע בחוק כי יש לשלוח את ההודעה או ההחלטה בדואר רשום – בתשובה המקוונת ששלח מוסד התכנון הובהר כי גם הודעה או החלטה בעניין הנדון הנדרשת למשלוח בדואר רשום תישלח לכתובת האלקטרונית המופיעה בתכתובת, אלא אם כן הנמען יודיע אחרת;

(3) כתובת אלקטרונית המצוינת בפנייה של הנמען למוסד התכנון בעניין הנדון, ובלבד שאם נקבע בחוק כי יש לשלוח את ההודעה או ההחלטה בדואר רשום – רק אם נמסרה הכתובת האלקטרונית במסגרת התנגדות או ערר.

4. הודעות, מסמכים ותעודות ניתן לשלוח למוסד תכנון באופן מקוון, לכתובת שתפורסם באתר האינטרנט של מוסד התכנון.

משלוח, הודעות מסמכים ותעודות אל מוסד תכנון

תוספת

(תקנה 4(1))

**טופס למסירת כתובת למשלוח הודעות והחלטות בדרך מקוונת**

לכבוד

(שם מוסד התכנון)

**הנדון: הודעה בדבר כתובת למסירת מסרים אלקטרוניים**

א. אני,      , מס' זהות      , מאשר קבלת מסרים אלקטרוניים ממוסדות התכנון בנושאי תכנון ובנייה, לכתובת המקוונת שלהלן:

      @

ב. ידוע לי כי מסירת כתובת מקוונת מהווה הסכמה לקבלת הודעות, מסמכים והחלטות מאת מוסד התכנון בדרך מקוונת בלבד.

ג. סמן אחד מאלה:

הסכמתי לקבלת מסרים אלקטרוניים מתייחסת לכל עניין בתחום התכנון והבנייה.

הסכמתי לקבלת מסרים אלקטרוניים מתייחסת לעניין       בלבד.

ד. אני מתחייב לעדכן את מוסד התכנון במקרה שיחול שינוי בכתובתי המקוונת.

תאריך       \_\_\_\_\_\_\_\_\_\_\_\_\_\_\_\_\_\_\_

חתימה

ט"ו בחשוון התשע"ז (16 בנובמבר 2016) משה כחלון

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ז מס' 7742](http://www.nevo.co.il/Law_word/law06/tak-7742.pdf) מיום 19.12.2016 עמ' 308. [↑](#footnote-ref-1)