תקנות התקשורת (בזק ושידורים) (שידורי טלוויזיה באמצעות לוויין) (דמי רישיון ותמלוגים), תשנ"ט-1999

רשויות ומשפט מנהלי – תקשורת – בזק ושידורים – רישיון

רשויות ומשפט מנהלי – תקשורת – בזק ושידורים – תמלוגים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | דמי רשיון | [Go](#Seif2) | 2 |
| סעיף 3 | הצמדה | [Go](#Seif3) | 2 |
| סעיף 4 | תמלוגים | [Go](#Seif4) | 2 |
| סעיף 4א | פיגור בתשלום התמלוגים | [Go](#Seif5) | 3 |
| סעיף 5 | דרך התשלום | [Go](#Seif6) | 3 |
| סעיף 6 | החזרים | [Go](#Seif7) | 3 |
|  | תוספת | [Go](#med0) | 4 |

תקנות התקשורת (בזק ושידורים) (שידורי טלוויזיה באמצעות לוויין) (דמי רישיון ותמלוגים), תשנ"ט-1999[[1]](#footnote-1)\*

תק' תשס"ב-2002

מיום 1.1.2002

**תק' תשס"ב-2002**

[ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 433

**שינוי שם התקנות**

הנוסח הקודם:

~~תקנות הבזק (שידורי טלוויזיה באמצעות לוויין) (דמי רישיון ותמלוגים), תשנ"ט-1999~~

בתוקף סמכותי לפי סעיף 6נו(א) לחוק הבזק, תשמ"ב-1982 (להלן - החוק), בהסכמת שר האוצר ובאישור ועדת הכספים של הכנסת לפי סעיף 1(ב) לחוק-יסוד: משק המדינה, אני מתקינה תקנות אלה:

1. בתקנות אלה -

הגדרות

"בעל רשיון" - מי שקיבל רשיון לפי תקנות הבזק (הליכים למתן רשיון לשידורי לווין), תשנ"ח-1998 (להלן - תקנות שידורי לוויין);

"דמי רשיון" - תשלום חד-פעמי של בעל הרשיון בעד הרשיון;

"הבודק", "מיקבץ" ו"ערוץ תשלום בעד צפיה" - כמשמעותם בתקנות שידורי לוויין;

"המדד" - מדד המחירים לצרכן שמפרסמת הלשכה המרכזית לסטטיסטיקה, כעדכונו מזמן לזמן;

"המנהל" - מנהל השירות לטלוויזיה בכבלים ולמנויים, במשרד התקשורת;

"השר" - שר התקשורת או מי שהוא מינה לענין תקנות אלה;

"חובות רעים" - כמשמעותם בסעיף 17(4) לפקודת מס הכנסה;

תק' תשס"ב-2002

מיום 1.1.2002

**תק' תשס"ב-2002**

[ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 433

**הוספת הגדרת "חובות רעים"**

"מפיק ערוץ עצמאי" - כהגדרתו בסעיף 6מג לחוק;

"רבעון" - תקופה של שלושה חודשים שתחילתה ב-1 בינואר, ב-1 באפריל, ב-1 ביולי או ב-1 באוקטובר בכל שנה לפי הענין; התקופה שמיום מתן הרשיון עד תחילת הרבעון הבא אחריו אם היא קצרה מרבעון - יראוה כחלק מהרבעון הבא.

2. (א) בעל רשיון ישלם דמי רשיון בסך 30 מיליון שקלים חדשים, לאחר שהודיע לו השר על ההחלטה ליתן לו רשיון ולא יאוחר מיום מתן הרשיון.

דמי רשיון

(ב) בעת הגשת הבקשה לרשיון, יפקיד המבקש בידי חשב משרד התקשורת סכום של 150,000 שקלים חדשים, כמקדמה על חשבון דמי הרשיון; הסכום האמור יוחזר, צמוד למדד לפי הוראות תקנה 3(ב) בשינויים המחויבים, למבקש שלא קיבל רשיון; השר רשאי להורות, בהמלצת הבודק, על קיזוז מתוך סכום זה, של סכומים אשר חב בהם המבקש למדינת ישראל בקשר עם הבקשה.

(ג) בעת מתן הרשיון יפקיד בעל הרשיון ערבות בנקאית בסך 30 מיליון שקלים חדשים, להבטחת התחייבויותיו ברשיון והכל בהתאם לתנאי הרשיון.

3. (א) סכומים הנקובים בתקנות אלה, יהיו צמודים למדד בשיעור עלייתו מן המדד שפורסם לאחרונה לפני תחילתן של תקנות אלה, עד המדד האחרון שפורסם לפני תשלומם בפועל בידי בעל רשיון.

הצמדה

(ב) סכום שלא שולם במועד שבו יש לשלמו לפי תקנות אלה (להלן - מועד התשלום), יהיה צמוד למדד בשיעור השינוי מן המדד שפורסם לאחרונה לפני מועד התשלום, עד המדד שפורסם לאחרונה לפני מועד תשלומם בפועל.

4. (א) בעל רשיון ישלם תמלוגים מהכנסותיו ברוטו, ממתן שירותי שידור, לא כולל מס ערך מוסף ובניכוי חובות רעים, המיוחסים להכנסות ממתן השירותים אשר בעדם משולמים תמלוגים (להלן - הכנסות בעל הרשיון); כהכנסות בעל הרשיון ממתן שירותי שידור, יראו הכנסות ממקורות המנויים בתוספת; לענין זה יראו כהכנסות גם סכומי כסף או שווי כסף, אשר קוזזו בידי בעל הרשיון או שהוא המחה לאחר.

תמלוגים

תק' תשס"ב-2002

(ב) שיעור התמלוגים לשנה, מהכנסות בעל הרישיון, יהיה:

תק' תשס"ב-2002

(1) בשנים 2002 ו-2003 - 4%;

(2) בשנים 2004 ו-2005 – 3.5%;

תק' תשס"ו-2006

(3) בשנת 2006 – 3%;

תק' תשס"ו-2006

(4) בשנת 2007 – 2.5%;

תק' תשס"ו-2006

(5) בשנת 2008 – 2%;

תק' תשס"ו-2006

(6) בשנת 2009 – 1.5%;

תק' תשס"ו-2006

(7) בשנים 2010 עד 2012 – 1%;

תק' תשע"ב-2012

(8) החל ביום י"ט בטבת התשע"ג (1 בינואר 2013) – 0%;

תק' תשע"ב-2012

ואולם עד הגיע מספר המנויים שבעל הרישיון משדר להם ל-250,000 או עד מלאת 5 שנים למתן הרישיון, לפי המוקדם, יהיה שיעור התמלוגים לשנה 1.5% מהכנסות בעל הרישיון.

(ג) בעל רשיון ישלם את התמלוגים אחת לרבעון, בתוך 45 ימים מתום כל רבעון (להלן - מועד התשלום); התמלוגים יחושבו לפי הכנסות בעל הרשיון במהלך אותו רבעון.

תק' תשס"ב-2002

(ד) בעל רשיון ימציא למנהל אחת לרבעון, במועד התשלום, דו"ח על הכנסות בעל הרשיון באותו רבעון, מבוקר וחתום בידי רואה החשבון שלו.

תק' תשס"ב-2002

(ה) דמי הרשיון ששילם בעל הרשיון לפי תקנה 2, ייחשבו כמקדמה על חשבון תמלוגים שבעל הרשיון חב בהם לפי תקנה זו, ועל חשבון תשלומים אחרים שעשוי בעל הרשיון לחוב בהם לפי תקנות שניתנו מכוח החוק ולפי הרשיון; כאשר יגיע המועד לתשלומם של תשלומים כאמור שבעל רשיון חב בהם, יופחת מיתרת דמי הרשיון סכום התשלומים שעליו לשלם; יתרת דמי הרשיון תהיה צמודה למדד, בשיעור השינוי בו מן המדד שפורסם לאחרונה לפני תחילתן של תקנות אלה, עד המדד שפורסם לאחרונה לפני מועד הקיזוז.

מיום 1.1.2002

**תק' תשס"ב-2002**

[ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 433

(א) בעל רשיון ישלם תמלוגים מהכנסותיו ברוטו, ממתן שירותי שידור, לא כולל מס ערך מוסף ובניכוי חובות רעים, המיוחסים להכנסות ממתן השירותים אשר בעדם משולמים תמלוגים (להלן - הכנסות בעל הרשיון); כהכנסות בעל הרשיון ממתן שירותי שידור, יראו ~~רווח~~ הכנסות ממקורות המנויים בתוספת; לענין זה יראו כהכנסות גם סכומי כסף או שווי כסף, אשר קוזזו בידי בעל הרשיון או שהוא המחה לאחר.

~~(ב) שיעור התמלוגים יהיה חמישה אחוזים לשנה מהכנסות בעל הרשיון, ואולם עד הגיע מספר המנויים שלהם משדר בעל הרשיון ל-250,000 או עד מלאת 5 שנים למתן הרשיון, לפי המוקדם, יהיה שיעור התמלוגים 1.5% מהכנסות בעל הרשיון.~~

(ב) שיעור התמלוגים לשנה, מהכנסות בעל הרישיון, יהיה:

(1) בשנים 2002 ו-2003 – 4%;

(2) החל ביום ז' בטבת תשס"ד (1 בינואר 2004) – 3.5%;

ואולם עד הגיע מספר המנויים שבעל הרישיון משדר להם ל-250,000 או עד מלאת 5 שנים למתן הרישיון, לפי המוקדם, יהיה שיעור התמלוגים לשנה 1.5% מהכנסות בעל הרישיון.

(ג) בעל רשיון ישלם את התמלוגים אחת לרבעון, ~~בתוך עשרים ואחד ימים מתום הרבעון~~ בתוך 45 ימים מתום כל רבעון (להלן - מועד התשלום); התמלוגים יחושבו לפי הכנסות בעל הרשיון במהלך אותו רבעון.

(ד) בעל רשיון ימציא למנהל אחת לרבעון, ~~במועד תשלום התמלוגים כאמור בסעיף קטן (ג)~~ במועד התשלום, דו"ח על הכנסות בעל הרשיון באותו רבעון, מבוקר וחתום בידי רואה החשבון שלו.

מיום 1.1.2006

**תק' תשס"ו-2006**

[ק"ת תשס"ו מס' 6514](http://www.nevo.co.il/Law_word/law06/tak-6514.pdf) מיום 31.8.2006 עמ' 1145

**החלפת פסקה 4(ב)(2) בפסקאות 4(ב)(2) עד 4(ב)(7)**

הנוסח הקודם:

~~(2) החל ביום ז' בטבת תשס"ד (1 בינואר 2004) - 3.5%;~~

מיום 1.7.2011 עד יום 31.12.2012

**הוראת שעה תשע"א-2011**

[ק"ת תשע"א מס' 7026](http://www.nevo.co.il/Law_word/law06/tak-7026.pdf) מיום 22.8.2011 עמ' 1299

~~(7) החל ביום ט"ו בטבת התש"ע (1 בינואר 2010) – 1%.~~

(7) בשנת 2010 – 1%;

(8) בשנת 2011 –

(א) מיום כ"ה בטבת התשע"א (1 בינואר 2011) עד יום כ"ח בסיון התשע"א (30 ביוני 2011) – 1%;

(ב) מיום כ"ט בסיון התשע"א (1 ביולי 2011) עד יום ה' בטבת התשע"ב (31 בדצמבר 2011) – 2.5%, ובלבד ששיעור התמלוגים השנתי לשנת 2011 לא יעלה על 1.75%;

(9) בשנת 2012 – 1.75%.

מיום 1.1.2013

**תק' תשע"ב-2012**

[ק"ת תשע"ב מס' 7150](http://www.nevo.co.il/Law_word/law06/tak-7150.pdf) מיום 1.8.2012 עמ' 1562

~~(7) החל ביום ט"ו בטבת התש"ע (1 בינואר 2010) – 1%.~~

(7) בשנים 2010 עד 2012 – 1%;

(8) החל ביום י"ט בטבת התשע"ג (1 בינואר 2013) – 0%.

4א. (א) על סכום תמלוגים שלא שולם במועד התשלום, ייווספו הפרשי הצמדה לפי מספר הימים שחלפו ממועד התשלום עד התשלום בפועל.

פיגור בתשלום התמלוגים

תק' תשס"ב-2002

(ב) בתקנה זו, "הפרשי הצמדה" - תוספת לסכום התמלוגים לפי שיעור השינוי של המדד מן המדד שפורסם לאחרונה לפני מועד התשלום כאמור בתקנת משנה 4(ג), עד למדד שפורסם לאחרונה לפני מועד תשלום התמלוגים בפועל.

מיום 1.1.2002

**תק' תשס"ב-2002**

[ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 433

**הוספת תקנה 4א**

5. דמי רשיון ותמלוגים לפי תקנות אלה ישולמו לחשבון בנק, שאת פרטיו יודיע חשב משרד התקשורת לבעל הרשיון.

דרך התשלום

6. בעל רשיון לא יהא זכאי להחזר של דמי הרשיון או של כל חלק מהם בכל מקרה, לרבות בשל ביטול הרשיון, הגבלתו או התלייתו, בין ביזמת בעל הרשיון ובין ביזמת השר או בשל שינוי תנאי הרשיון ובין אם החל בעל הרשיון בשידורים על פי הרשיון ובין אם לאו, וזאת בלי לגרוע מהאמור בתקנה 4(ה).

החזרים

תוספת

(תקנה 4(א))

1. הכנסות מדמי התקנה -

1.1 דמי התקנה חד-פעמיים של ציוד קצה לווייני;

1.2 דמי התקנה בעד חידוש חיבורו של מנוי;

2. הכנסות מתשלומי מנויים -

2.1 תשלום בעד מיקבצים לרבות המיקבץ הבסיסי ותשלומים של מנויים בעד שידור או שירות;

2.2 כל תשלום אחר שקיבל בעל הרשיון ממנוי, מטעמו או בעבורו;

3. הכנסות ממפיק ערוץ עצמאי -

הכנסות בעל הרשיון ממפיק ערוץ עצמאי, בעד העברת ערוץ במערכת של בעל הרשיון או ההכנסות של מפיק ערוץ עצמאי מערוץ כאמור, לפי הגבוה מביניהם;

4. הכנסות מפרסומת והכנסות בעלות אופי דומה -

הכנסות מתשדירי שירות, משידורי חסות או מכל צורת חסות אחרת וכן מפרסומת, אם וכאשר יאושרו אלה כדין;

5. הכנסות שנגבו בידי אחר -

הכנסות שנגבו בידי גובה שאיננו בעל הרשיון, וניתנה לבעל הרשיון זכות לגבייתם, לפי הרשיון;

6. מימוש טובות הנאה ותשלומים מאחר -

6.1 מימוש טובות הנאה שקיבל בעל הרשיון, במישרין או בעקיפין, בעד מתן שירותי שידור בלבד, בכסף או בשווה-כסף;

6.2 סכומים שקיבל בעל הרשיון מאדם, במישרין או בעקיפין, בעד שידור או שירות, שלא כתשלום ממנוי בעד שירותים ושידורים;

7. הכנסות משידורים בתשלום לפי צפיה -

סכומים שגבה בעל רשיון בעד שידורים הניתנים בערוץ תשלום בעד צפיה (Pay Per View) ושידורים הניתנים בתשלום לפי צפיה הניתנים בתכיפות (Near Video On Demand).

כ"ב בטבת תשנ"ט (10 בינואר 1999) לימור לבנת

שרת התקשורת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"ט מס' 5948](http://www.nevo.co.il/Law_word/law06/TAK-5948.pdf) מיום 27.1.1999 עמ' 294.

   תוקנו [ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 433 – תק' תשס"ב-2002; תחילתן ביום 1.1.2002.

   [ק"ת תשס"ו מס' 6514](http://www.nevo.co.il/Law_word/law06/tak-6514.pdf) מיום 31.8.2006 עמ' 1145 – תק' תשס"ו-2006; תחילתן ביום 1.1.2006.

   [ק"ת תשע"א מס' 7026](http://www.nevo.co.il/Law_word/law06/TAK-7026.pdf) מיום 22.8.2011 עמ' 1300 – הוראת שעה; תוקפה מיום 1.7.2011 עד יום 31.12.2012 אך ר' תקנה 2 לענין תוקף.

   [ק"ת תשע"ב מס' 7150](http://www.nevo.co.il/Law_word/law06/TAK-7150.pdf) מיום 1.8.2012 עמ' 1562 – תק' תשע"ב-2012; תחילתן ביום 1.1.2013. [↑](#footnote-ref-1)