תקנות חוקרים פרטיים (סדר הדין של ועדת המשמעת), תשל"ב-1972

בטחון – חוקרים פרטיים ושמירה

משפט פרטי וכלכלה – הסדרת עיסוק – חוקרים פרטיים ושמירה

רשויות ומשפט מנהלי – הסדרת עיסוק – חוקרים פרטיים ושמירה

בתי משפט וסדרי דין – בתי משפט ובתי דין – בתי דין משמעתיים

תוכן ענינים

|  |  |  |  |
| --- | --- | --- | --- |
|  | פרק ראשון: הליכים לפני הדיון | [Go](#med0) | 3 |
|  | סימן א': תלונה וקובלנה | [Go](#hed20) | 3 |
| סעיף 1 | תלונה או ידיעה על עבירת משמעת | [Go](#Seif1) | 3 |
| סעיף 2 | זמן המצאת תשובה | [Go](#Seif2) | 3 |
| סעיף 3 | פרטים נוספים | [Go](#Seif3) | 3 |
| סעיף 4 | זמן ל | [Go](#Seif4) | 3 |
| סעיף 5 | הודעה על אי הגשת תלונה | [Go](#Seif5) | 3 |
| סעיף 6 | אצילת סמכויות | [Go](#Seif6) | 3 |
| סעיף 7 | הודעה על אי הגשת תלונה | [Go](#Seif7) | 3 |
| סעיף 8 | הגשת קובלנה | [Go](#Seif8) | 3 |
| סעיף 9 | עריכת הקובלנה | [Go](#Seif9) | 3 |
| סעיף 10 | צירוף אישומים ונאשמים | [Go](#Seif10) | 3 |
| סעיף 11 | הפרדת הדיון | [Go](#Seif11) | 3 |
| סעיף 12 | חזרה מאשמה | [Go](#Seif12) | 3 |
| סעיף 13 | המצאה לנאשם | [Go](#Seif13) | 4 |
|  | סימן ב': הרכבת ועדת המשמעת | [Go](#hed21) | 4 |
| סעיף 14 | הרכבת ועדת המשמעת | [Go](#Seif14) | 4 |
| סעיף 15 | התנגדות | [Go](#Seif15) | 4 |
|  | סימן ג': הזמנת בעלי הדין ועדים | [Go](#hed22) | 4 |
| סעיף 16 | קביעת מועד הדיון | [Go](#Seif16) | 4 |
| סעיף 17 | הודעה על המשך הדיון | [Go](#Seif17) | 4 |
| סעיף 18 | הזמנת עדים | [Go](#Seif18) | 4 |
| סעיף 19 | צורת הזמנה ותכנה | [Go](#Seif19) | 4 |
|  | פרק שני: הליכי הדיון בועדת המשמעת | [Go](#med1) | 4 |
|  | סימן א': ניהול הדיון | [Go](#hed23) | 4 |
| סעיף 20 | ניהול הדיון | [Go](#Seif20) | 4 |
| סעיף 21 | פרוטוקול | [Go](#Seif21) | 4 |
| סעיף 22 | סמכויות היושב ראש | [Go](#Seif22) | 4 |
| סעיף 23 | דינו של עד | [Go](#Seif23) | 5 |
| סעיף 24 | סירוב להעיד | [Go](#Seif24) | 5 |
|  | סימן ב': נוכחות בעלי הדין | [Go](#hed24) | 5 |
| סעיף 25 | נוכחות הנאשם | [Go](#Seif25) | 5 |
| סעיף 26 | דין הנאשם שלא בפניו | [Go](#Seif26) | 5 |
| סעיף 27 | יצוג ע"י עורך דין | [Go](#Seif27) | 5 |
| סעיף 28 | העדר הקובל | [Go](#Seif28) | 5 |
|  | סימן ג': בירור האשמה | [Go](#hed25) | 5 |
| סעיף 29 | פרשת הקטיגוריה | [Go](#Seif29) | 5 |
| סעיף 30 | חזרה מהודאה | [Go](#Seif30) | 5 |
| סעיף 31 | טענת חוסר אשמה | [Go](#Seif31) | 5 |
| סעיף 32 | זיכוי בשל העדר הוכחה לכאורה | [Go](#Seif32) | 5 |
| סעיף 33 | פרשת ההגנה | [Go](#Seif33) | 6 |
| סעיף 34 | ראיות מטעם בית הדין וראיות אחרות | [Go](#Seif34) | 6 |
| סעיף 35 | סדר חקירת עדים והגשת ראיות אחרות | [Go](#Seif35) | 6 |
| סעיף 36 | סיכומים | [Go](#Seif36) | 6 |
|  | סימן ד': פסק הדין | [Go](#hed26) | 6 |
| סעיף 37 | החלטת ועדת המשמעת | [Go](#Seif37) | 6 |
| סעיף 38 | הרשעה בעבירה עפ"י עובדות שלא נכללו בקובלנה | [Go](#Seif38) | 6 |
| סעיף 39 | הרשעה בעבירות אחרות | [Go](#Seif39) | 6 |
| סעיף 40 | ראיות לענין העונש ולחיובים אחרים | [Go](#Seif40) | 6 |
| סעיף 41 | חיוב מתלונן | [Go](#Seif41) | 6 |
| סעיף 42 | גזר הדין | [Go](#Seif42) | 6 |
| סעיף 43 | המצאת פסק דין שהוקרא | [Go](#Seif43) | 6 |
|  | פרק שלישי: השעיה זמנית | [Go](#med2) | 6 |
| סעיף 44 | צורת בקשה להתלות רשיון | [Go](#Seif44) | 6 |
| סעיף 45 | סדרי דין נוספים | [Go](#Seif45) | 6 |
| סעיף 46 | ראיות בעלי הדין | [Go](#Seif46) | 6 |
|  | פרק רביעי: ביצוע החלטות | [Go](#med3) | 7 |
| סעיף 47 | המצאת פסק דין לשם ביצוע | [Go](#Seif47) | 7 |
| סעיף 48 | דרכי ביצוע העונש | [Go](#Seif48) | 7 |
|  | פרק חמישי: הוראות שונות | [Go](#med4) | 7 |
| סעיף 49 | סודיות הדין | [Go](#Seif49) | 7 |
| סעיף 50 | החלטות ברוב | [Go](#Seif50) | 7 |
| סעיף 51 | דעת מיעוט | [Go](#Seif51) | 7 |
| סעיף 52 | העדרות חבר ועדה | [Go](#Seif52) | 7 |
| סעיף 53 | המצאת מסמכים | [Go](#Seif53) | 7 |
| סעיף 54 | תחליף מסירה | [Go](#Seif54) | 7 |
| סעיף 55 | פגמים שאינם פוגמים | [Go](#Seif55) | 7 |
| סעיף 56 | סדרי דין בענין הוראות | [Go](#Seif56) | 7 |
| סעיף 57 | השם | [Go](#Seif57) | 7 |

תקנות חוקרים פרטיים (סדר הדין של ועדת המשמעת), תשל"ב-1972[[1]](#footnote-1)\*

בתוקף סמכותי לפי סעיף 32 לחוק חוקרים פרטיים ושירותי שמירה, תשל"ב-1972, ושאר הסמכויות הנתונות לי על פי דין, אני מתקינה תקנות אלה:

פרק ראשון: הליכים לפני הדיון

סימן א': תלונה וקובלנה

1. הוגשה לקובל תלונה על עבירת משמעת של חוקר פרטי והוא סבור שיש מקום להגיש קובלנה על-פיה, ימציא העתק התלונה לחוקר הפרטי, ויתן לו הזדמנות להשיב בכתב על התלונה; הגיעה לקובל ידיעה על עבירת משמעת שלא בדרך תלונה, והוא סבור שיש מקום להגיש קובלנה על פיה, יודיע על כך, בכתב, לחוקר הפרטי ויתן לו הזדמנות להשיב בכתב.

תלונה או ידיעה על עבירת משמעת

2. הומצא לחוקר פרטי העתק התלונה או ההודעה כאמור בתקנה 1, ישיב עליה תוך ארבעה עשר יום מיום ההמצאה, או תוך תקופה ארוכה יותר שקבע הקובל או הסכים לה לפי בקשת החוקר הפרטי; משעברה תקופה זו, רשאי הקובל להגיש קובלנה אף אם לא השיב החוקר הפרטי.

זמן המצאת תשובה

3. הקובל רשאי לדרוש מהמתלונן או מהחוקר הפרטי פרטים נוספים לתלונה או לתשובה אם ראה צורך בכך להבהרת ענין המתעורר בהן, וכן רשאי הוא לדרוש מהמתלונן גם תצהיר לפי פקודת הראיות [נוסח חדש], תשל"א-1971, לאימות פרטי התלונה.

פרטים נוספים

4. החלטת הקובל להגיש קובלנה או לא להגיש תינתן תוך תשעים יום מתום התקופה שנקבעה בתקנה 2, זולת אם קיימות נסיבות המצדיקות שיהוי, שינומקו ויודעו למגיש התלונה.

זמן להחלטה בדבר קובלנה

5. קובל שהוגשה לו תלונה כאמור בתקנה 1 ולא ראה שיש מקום להגיש קובלנה על פיה, יודיע למתלונן על כך, בהודעה מנומקת בכתב, אם דרש זאת המתלונן.

הודעה על אי-הגשת תלונה

6. הועדה רשאית לאצול מסמכויותיה לפי תקנות 1 עד 3 לועדת משנה המורכבת מבין חבריה.

אצילת סמכויות

7. הוגשה לועדה תלונה כאמור בתקנה 1 ולא ראתה שיש מקום להגיש קובלנה על פיה, תעביר ליועץ המשפטי לממשלה את העתק הודעתה לפי תקנה 4 בצירוף התלונה ותשובת החוקר הפרטי שנגדו הוגשה התלונה.

הודעה על אי-הגשת תלונה

8. קובלנה על חוקר פרטי תוגש ליושב ראש ועדת המשמעת בארבעה עתקים ובמספר עתקים נוספים כמספר הנאשמים בה.

הגשת קובלנה

9. קובלנה תיערך בכתב ותכיל פרטים אלה:

עריכת הקובלנה

(1) הקובל;

(2) שם הנאשם, מקום עבודתו ומענו;

(3) פירוט העבירות המיוחסות לנאשם;

(4) שמות עדי הקובל ומעניהם.

10. מותר לצרף בקובלנה אחת כמה אישומים, בין אם הם מבוססים על עובדות זהות ובין אם הם מבוססים על עובדות שונות, ומותר להגיש קובלנה אחת נגד כמה נאשמים.

צירוף אישומים ונאשמים

11. (א) ועדת המשמעת רשאית, בכל שלב שלפני הכרעת הדין, לצוות על הפרדת הדיון באשמה פלונית שנכללה בקובלנה או על הפרדת דינו של נאשם פלוני שהואשם עם אחרים.

הפרדת הדיון

(ב) הופרד הדיון, תוגש קובלנה אחרת בשל האשמה שהדיון בה הופרד או נגד נאשם שדינו הופרד.

12. (א) הקובל רשאי לחזור בו מאשמות שבקובלנה כולן או מקצתן; חזרה לפני תחילת הדיון תהיה בהודעה בכתב לועדת המשמעת, וחזרה לאחר תחילת הדיון תהיה ברשות ועדת המשמעת.

חזרה מאשמה

(ב) חזר בו הקובל מהאשמה, תזכה ועדת המשמעת את הנאשם מן האשמה שממנה חזר בו הקובל.

13. העתק מן הקובלנה ומכל הודעה על חזרה מאישום, חתום ביד הקובל, יומצא לנאשם.

המצאה לנאשם

סימן ב': הרכבת ועדת המשמעת

14. הוגשה קובלנה לועדת המשמעת, יקבע יושב ראש ועדת המשמעת את חברי הועדה שידונו בה כאמור בסעיף 22 לחוק; הודעה על הרכב ועדת המשמעת תומצא לנאשם ולקובל.

הרכבת ועדת המשמעת

15. עם פתיחת הדיון, רשאים הנאשם או הקובל להודיע לועדת המשמעת על התנגדות לחבר הועדה; החליטה ועדת המשמעת לקבל את ההתנגדות לגבי חבר ועדה שאינו היושב ראש, יקבע יושב ראש הועדה חבר אחר במקום החבר שלגביו נתקבלה ההתנגדות; לא קיבלה הועדה את ההתנגדות, תמשיך לדון בענין שבפניה בהרכב הקיים.

התנגדות

סימן ג': הזמנת בעלי הדין ועדים

16. הורכבה ועדת המשמעת, יקבע יושב ראש הועדה את מועד תחילת הדיון ומקומו ויזמין בהודעה בכתב לאותו מועד את הנאשם ואת הקובל; בהזמנה יצויין כי אם לא יופיע הנאשם תדון ועדת המשמעת שלא בפניו.

קביעת מועד הדיון

17. ועדת המשמעת לא תהיה חייבת להזמין בכתב את הנאשם לישיבה נדחית שנקבעה בנוכחותו או בנוכחות בא-כוחו ותהיה רשאית לדון בהעדרו אם לא התייצב הנאשם לדיון לישיבה שנדחתה כאמור.

הודעה על המשך הדיון

18. יושב ראש ועדת המשמעת יזמין למועד הדיון אותם העדים אשר ועדת המשמעת תמצא לנכון להזמינם להעיד או להגיש מסמכים שברשותם, בין על פי בקשת הצדדים ובין מיזמתה היא.

הזמנת עדים

19. הזמנת עד בכתב תהיה חתומה ביד יושב ראש ועדת המשמעת ותכיל פרטים אלה:

צורת הזמנה ותכנה

(1) הקובל;

(2) שם הנאשם;

(3) שם המוזמן ומענו;

(4) המקום והמועד שבהם עליו להתייצב להעיד או להגיש אותם מסמכים שיפורטו בהזמנה;

(5) תמצית ההוראות הנזכרות בסעיף 22(ב) לחוק.

פרק שני: הליכי הדיון בועדת המשמעת

סימן א': ניהול הדיון

20. יושב ראש ועדת המשמעת ינהל את הדיון, והוא רשאי להורות כל הוראה הדרושה לקיום הסדר במקום הדיון.

ניהול הדיון

21. (א) יושב ראש ועדת המשמעת ינהל פרוטוקול של הדיון, אולם רשאי הוא להורות שהפרוטוקול יירשם בידי אחר, או שינוהל בדרך אחרת.

פרוטוקול

(ב) הקובלנה והמסמכים שהוגשו ונתקבלו בועדת המשמעת יצורפו לפרוטוקול ויהוו חלק ממנו.

22. (א) יושב ראש ועדת המשמעת רשאי, על דעת הועדה –

סמכויות היושב ראש

(1) להזמין, ולחזור ולהזמין, אדם לבוא לפני הועדה ולהעיד או להציג מסמכים או מוצגים אחרים שברשותו;

(2) לחייב עד להעיד בשבועה או בהן צדק בהתאם להוראות החיקוק החל בבית משפט אזרחי לענין זה;

(3) לכפות התייצבותו של אדם שלא ציית להזמנה לפי פסקה (1) ולא הצטדק על כך בדרך המניחה את הדעת;

(4) לצוות על גביית עדות בחוץ לארץ.

(ב) סמכויותיו של יושב ראש ועדת המשמעת לענינים אלה יהיו כשל בית משפט בהליך אזרחי.

23. (א) מי שהוזמן להעיד או להציג מסמך או מוצג אחר לפני ועדת המשמעת, חובותיו יהיו כשל נחקר לפי סעיף 2 לפקודת הפרוצדורה הפלילית (עדות).

דינו של עד

(ב) תקנת משנה (א) אינה באה לגרוע מסעיפים 44 עד 51 לפקודת הראיות [נוסח חדש], תשל"א-1971.

24. (א) מי שנתקיים בו אחד מאלה:

סירוב להעיד

(1) הוזמן לבוא לפני ועדת המשמעת ולא בא, או בא ועזב ללא רשות את מקום דיוני הועדה בטרם מסר עדותו;

(2) נדרש להמציא מסמך או מוצג אחר שברשותו ולא  המציאו;

(3) נדרש כדין להישבע או להצהיר בהן צדק ולא עשה זאת;

(4) נדרש כדין להשיב על שאלה ולא השיב או השיב ביודעין תשובה מתחמקת;

רשאי יושב ראש ועדת המשמעת, על דעת הועדה, להטיל עליו, אף שלא בפניו קנס שלא יעלה על 200 לירות.

(ב) מי שהוטל עליו קנס לפי תקנת משנה (א) שלא בפניו, רשאי יושב ראש ועדת המשמעת, לפי בקשתו ועל דעת הועדה, לעיין שנית בקנס שהוטל, ולהפחיתו או לבטלו, והוא יבטלו אם שוכנע שהמבקש נמנע מלעשות כנדרש מסיבות שלא היתה לו שליטה עליהן.

(ג) הטיל יושב ראש ועדת המשמעת קנס לפי תקנת משנה (א), יודיע על כך מיד בכתב לנשיא בית המשפט העליון, ורשאי הנשיא או שופט אחר של בית המשפט העליון, בין לפי בקשת מי שהוטל עליו הקנס ובין בלעדיה, לבטל את הקנס או להפחיתו.

(ד) קנס שהוטל לפי תקנת משנה (א) ייגבה כמו קנס שהטיל בית משפט בהליך פלילי.

סימן ב': נוכחות בעלי הדין

25. לא יידון נאשם בדין משמעתי אלא בפניו, אולם רשאית ועדת המשמעת להרשות לנאשם, לפי בקשתו, שייעדר מהדיון, כולו או חלקו.

נוכחות הנאשם

26. על אף האמור בתקנה 25, רשאית ועדת המשמעת לדון את הנאשם שלא בפניו אם הוזמן כדין ולא הופיע, בלא שנתן סיבה מוצדקת מראש.

דין הנאשם שלא בפניו

27. ועדת המשמעת רשאית להרשות לנאשם, לפי בקשתו, כי ייוצג על ידי סניגור.

יצוג ע"י עורך דין

28. לא תדון ועדת המשמעת בקובלנה בהעדר הקובל; הוזמן הקובל ולא התייצב, רשאית ועדת המשמעת לדחות את מועד הדיון או לזכות את הנאשם.

העדר הקובל

סימן ג': בירור האשמה

29. לא הודה הנאשם בתשובתו בכתב או בפני ועדת המשמעת בעובדות המיוחסות לו בקובלנה, או הודה בחלק מהן, יביא הקובל את ראיותיו לפני ועדת המשמעת לפי סדר שקבעה.

פרשת הקטיגוריה

30. נאשם רשאי לחזור בו מהודאתו, כולה או מקצתה, בכל שלב של הדיון עד להחלטת ועדת המשמעת, אולם לא יחזור בו מהודאה שהודה בפני הועדה אלא ברשות הועדה.

חזרה מהודאה

31. עם סיום הגשת ראיות הקובל, רשאי הנאשם לטעון כי האשמה לא הוכחה אף לכאורה, והקובל רשאי להשיב על הטענה.

טענת חוסר אשמה

32. מצאה ועדת המשמעת כי האשמה לא הוכחה אף לכאורה, תזכה את הנאשם ורשאית היא לעשות כך אף אם לא נטענה טענה לפי תקנה 31 לאחר שנתנה לקובל הזדמנות להשמיע את דברו בענין.

זיכוי בשל העדר הוכחה לכאורה

33. לא זוכה הנאשם לפי תקנה 32 רשאי הוא –

פרשת ההגנה

(1) להביא את ראיות ההגנה, ולהקדים להן דברי פתיחה;

(2) להעיד כעד הגנה, ואז הוא עשוי להיחקר;

(3) למסור הודעה, ואז לא ייחקר;

(4) להימנע הן מעדות והן ממסירת הודעה.

34. סיימו בעלי הדין הבאת ראיותיהם, רשאית ועדת המשמעת להזמין מטעמה היא כל עד, אפילו כבר נשמעה עדותו, ולהורות על הגשת כל ראיה אחרת, ורשאית היא להרשות לבעלי הדין, על פי בקשתם, להביא ראיות נוספות אם ראתה צורך בכך.

ראיות מטעם בית הדין וראיות אחרות

35. סדר חקירת העדים והגשת ראיות אחרות יהיה ככל האפשר כסדר הנהוג במשפט פלילי בבית משפט מחוזי.

סדר חקירת עדים והגשת ראיות אחרות

36. כתום הבאת הראיות, או אם לא הובאו ראיות עקב הודאת הנאשם בעובדות או מטעם אחר, רשאים הקובל, ואחריו הנאשם, להשמיע את סיכומיהם לענין האשמה.

סיכומים

סימן ד': פסק הדין

37. בתום בירור האשמה תכריע ועדת המשמעת את דינו של הנאשם, לזיכוי או להרשעה, זולת אם החליטה על ביטול הקובלנה; ההחלטה תהיה בכתב ומנומקת, והיא תיקרא בפני בעלי הדין, או תומצא להם, כפי שתקבע ועדת המשמעת.

החלטת ועדת המשמעת

38. ועדת המשמעת רשאית להרשיע נאשם בשל כל אחת מן העבירות שנתגלו מן העובדות שהוכחו בפניה אף אם עובדות אלה לא נטענו בקובלנה, ובלבד שניתנה לנאשם הזדמנות סבירה להתגונן.

הרשעה בעבירה עפ"י עובדות שלא נכללו בקובלנה

39. ועדת המשמעת רשאית להרשיע נאשם בשל כל אחת מן העבירות שנתגלו מן העובדות שהוכחו בפניה, אך לא תטיל עליו בהחלטתה אלא עונש אחד בשל אותו מעשה.

הרשעה בעבירות אחרות

40. (א) הרשיעה ועדת המשמעת את הנאשם, רשאים הקובל, ואחריו הנאשם, לטעון את טענותיהם לענין מידת העונש; ועדת המשמעת רשאית להרשות להם להביא ראיות לענין זה.

ראיות לענין העונש ולחיובים אחרים

(ב) בתקנה זו, "עונש" - לרבות חיובים אחרים שרשאי בית הדין להטיל לפי סעיף 25 לחוק.

41. ועדת המשמעת לא תחייב מתלונן או קובל לפי סעיף 25(ב)(2) לחוק, אלא לאחר שנתנה לו הזדמנות להשמיע את דבריו לענין זה.

חיוב מתלונן

42. לאחר הטענות והראיות, אם היו, תקבע ועדת המשמעת בגזר דינה את החלטתה לענין העונש ותוצאות אחרות של ההרשעה שהיא מוסמכת להחליט עליהן לפי סעיף 25 לחוק; גזר הדין ייחתם בידי חברי ועדת המשמעת וייקרא בפני בעלי הדין או יומצא להם, כפי שתקבע ועדת המשמעת.

גזר הדין

43. החלטה וגזר דין שהוקראו - יומצא העתק מהם לבעלי הדין.

המצאת פסק דין שהוקרא

פרק שלישי: השעיה זמנית

44. בקשה להתלות רשיון לפי סעיף 27 לחוק תכיל פרטים אלה:

צורת בקשה להתלות רשיון

(1) שם המבקש;

(2) שם החוקר הפרטי שהבקשה מתייחסת אליו, מקום עבודתו ומענו;

(3) הבקשה להתליית הרשיון ונימוקיה.

45. על הדיון בבקשה להתליית רשיון יחולו הוראות תקנות 13 עד 28, 42 ו-43, בתיאומים לפי הענין.

סדרי דין נוספים

46. במידה שועדת המשמעת ראתה צורך בכך, תתן לבעלי הדין רשות להביא ראיות; סדר הבאתן יהיה בהתאם לאמור בתקנה 35, בתיאומים לפי הענין.

ראיות בעלי הדין

פרק רביעי: ביצוע החלטות

47. החלטה של ועדת המשמעת המטילה עונש, והחלטה בדבר התליית רשיון ואם הוגש ערעור - פסק הדין הסופי שבענין, תמציא ועדת המשמעת לועדת הרישוי לפי סעיף 2 לחוק.

המצאת פסק-דין לשם ביצוע

48. (א) הוטלו על הנאשם התראה או נזיפה - תתרה בו ועדת הרישוי או תנזוף בו, בכתב בהתאם להחלטה.

דרכי ביצוע העונש

(ב) הותלה רשיונו של נאשם או נשלל רשיונו או נפסל הנאשם מקבלת רשיון חדש - תערוך ועדת הרישוי אותם רישומים שיהא צורך בהם כדי לתת תוקף להחלטה.

פרק חמישי: הוראות שונות

49. (א) הדיון המשמעתי יתנהל בדלתיים סגורות, אולם רשאית ועדת המשמעת, לפי בקשת הנאשם ואם ראתה נימוק לכך, להרשות נוכחות אנשים זולת בעלי הדין ובאי-כוחם.

סודיות הדין

תק' תשמ"ג-1983

(ב) החלטות ועדת המשמעת תהיינה מותרות בפרסום אלא אם כן החליטה הועדה לאסור פרסום החלטה מסויימת או פרסום שמו של נאשם או חלק אחר של החלטה.

תק' תשמ"ג-1983

מיום 7.6.1983

**תק' תשמ"ג-1983**

[ק"ת תשמ"ג מס' 4501](http://www.nevo.co.il/Law_word/law06/TAK-4501.pdf) מיום 7.6.1983 עמ' 1502

49. (א) הדיון המשמעתי יתנהל בדלתיים סגורות, אולם רשאית ועדת המשמעת, לפי בקשת הנאשם ואם ראתה נימוק לכך, להרשות נוכחות אנשים זולת בעלי הדין ובאי-כוחם.

(ב) החלטות ועדת המשמעת תהיינה מותרות בפרסום אלא אם כן החליטה הועדה לאסור פרסום החלטה מסויימת או פרסום שמו של נאשם או חלק אחר של החלטה.

50. נחלקו דעות חברי ועדת המשמעת, תכריע דעת הרוב; אין רוב לדעה אחת - תכריע הדעה אשר, לדעת יושב ראש ועדת המשמעת, מקילה על הנאשם; אולם אם לא היה רוב דעות לגבי סוג העונש או מידתו, או מידת התליית הרשיון, רואים חבר ועדת המשמעת שהציע את סוג העונש או את מידת העונש או התליית הרשיון החמורים ביותר כאילו הצטרף לדעתו של חבר בית הדין שהציע את ההצעה הקרובה ביותר להצעתו.

החלטות ברוב

51. החלטה של ועדת המשמעת, אף אם יש בה דעת מיעוט - יחתמו עליה כל חברי הועדה, אך רשאי בעל דעת מיעוט להוסיף בהחלטה את דעתו החולקת ונימוקיו.

דעת-מיעוט

52. נבצר מחבר ועדת המשמעת שאינו יושב ראש הועדה להשתתף בדיון, ניתן לקיים את הדיון גם בהעדרו.

העדרות חבר ועדה

53. כל מסמך שיש להמציאו לאדם לפי כללים אלה, המצאתו תהיה במסירה לידיו או במשלוח מכתב בדואר רשום; היתה המסירה במשלוח מכתב כאמור, רשאית ועדת המשמעת לראות את התאריך שבאישור המסירה כתאריך ההמצאה.

המצאת מסמכים

54. נוכחה ועדת המשמעת כי אין בידי קובל להמציא מסמך לנאשם מחמת שמקום מגוריו או מקום עסקיו של הנאשם אינם ידועים לקובל, או שהנאשם עזב את הארץ, או שהיה לועדת המשמעת יסוד סביר להניח שהנאשם עזב את הארץ, רשאית היא להורות על תחליף מסירה, בדרך של פרסום ברשומות, בעתון יומי או בכל דרך אחרת שתיראה לה.

תחליף מסירה

55. ליקוי באחד המסמכים המשפטיים או אי-התאמה בין מסמך למסמך, אין בהם כדי לפגום בתקפם של ההליכים על פיהם; אולם אם נראה לועדת המשמעת כי יש בדבר חשש לעיוות דינו של הנאשם, תדחה את הדיון למועד אחר או תורה הוראה אחרת כדי להסיר את החשש.

פגמים שאינם פוגמים

56. בכל ענין של סדרי דין שאין עליו הוראה בחוק, בתקנות אלה או בחיקוק אחר, תנהג ועדת המשמעת בדרך הנראית לה טובה ביותר לעשיית צדק.

סדרי-דין בענין הוראות

57. לתקנות אלה ייקרא "תקנות חוקרים פרטיים (סדר הדין של ועדת המשמעת), תשל"ב-1972".

השם

י"א באלול תשל"ב (21 באוגוסט 1972) גולדה מאיר

ראש הממשלה ושר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ב מס' 2900](http://www.nevo.co.il/Law_word/law06/TAK-2900.pdf) מיום 31.8.1972 עמ' 1683.

   תוקנו [ק"ת תשמ"ג מס' 4501](http://www.nevo.co.il/Law_word/law06/TAK-4501.pdf) מיום 7.6.1983 עמ' 1502. [↑](#footnote-ref-1)