תקנות חוקרים פרטיים ושירותי שמירה (אתיקה מקצועית), תשל"ג-1972

בטחון – חוקרים פרטיים ושמירה – אתיקה ובחינה

משפט פרטי וכלכלה – הסדרת עיסוק – חוקרים פרטיים ושמירה – אתיקה ובחינה

רשויות ומשפט מנהלי – הסדרת עיסוק – חוקרים פרטיים ושמירה – אתיקה ובחינה

תוכן ענינים

|  |  |  |  |
| --- | --- | --- | --- |
|  | פרק א': הוראות יסוד | [Go](#med0) | 3 |
| סעיף 1 | מסירות לענין הלקוח | [Go](#Seif1) | 3 |
| סעיף 2 | שימוש ברשיון | [Go](#Seif2) | 3 |
| סעיף 3 | איסור התחזות | [Go](#Seif3) | 3 |
| סעיף 3א | חקירת קטין | [Go](#Seif4) | 3 |
| סעיף 4 | איסור ציון תפקיד בשירות המדינה | [Go](#Seif5) | 3 |
| סעיף 5 | שימוש בתואר | [Go](#Seif6) | 3 |
|  | פרק ב': סייגים בניהול משרד | [Go](#med1) | 3 |
| סעיף 6 | ייחוד המשרד | [Go](#Seif7) | 3 |
| סעיף 7 | שותפות ושיתוף בהכנסה | [Go](#Seif8) | 3 |
| סעיף 8 | חובת הצגת רשיון | [Go](#Seif9) | 3 |
|  | פרק ג': אמצעים פסולים להשגת עבודה | [Go](#med2) | 3 |
| סעיף 9 | איסור שידול לשם השגת עבודה | [Go](#Seif10) | 3 |
| סעיף 10 | איסור פגיעה בתחרות | [Go](#Seif11) | 3 |
| סעיף 11 | אין לקבל שכר אלא מן הלקוח | [Go](#Seif12) | 4 |
| סעיף 12 | איסור שכר לפי תוצאות | [Go](#Seif13) | 4 |
| סעיף 12א | עיסוק אחר | [Go](#Seif32) | 4 |
| סעיף 13 | קבלת ענין לטיפול | [Go](#Seif14) | 4 |
| סעיף 14 | הטיפול בענין הלקוח והפסקתו | [Go](#Seif15) | 4 |
| סעיף 15 | חובת החזקת מסמכים וחומר | [Go](#Seif16) | 4 |
| סעיף 16 | איסור העברת טיפול | [Go](#Seif17) | 4 |
| סעיף 17 | קבלת ענין שבטיפול של חוקר פרטי אחר | [Go](#Seif18) | 4 |
| סעיף 18 | איסור ייצוג אינטרסים מנוגדים | [Go](#Seif19) | 4 |
| סעיף 19 | חקירה בענין אחד מטעם מספר לקוחות | [Go](#Seif20) | 4 |
| סעיף 20 | איסור קבלת טובת הנאה | [Go](#Seif21) | 4 |
| סעיף 21 | איסור שימוש לרעה | [Go](#Seif22) | 4 |
| סעיף 22 | נאמנות למי שהיה לקוח | [Go](#Seif23) | 5 |
| סעיף 23 | גילוי ידיעות ללקוח | [Go](#Seif24) | 5 |
| סעיף 24 | נכונות המידע | [Go](#Seif25) | 5 |
|  | פרק ה': חובת סודיות | [Go](#med3) | 5 |
| סעיף 25 | שמירת סודיות מקצועית | [Go](#Seif26) | 5 |
| סעיף 26 | אחריות לשמירת הסוד בידי הזולת | [Go](#Seif27) | 5 |
|  | פרק ו': שונות | [Go](#med4) | 5 |
| סעיף 27 | חובת מאמן | [Go](#Seif28) | 5 |
| סעיף 28 | חובת הודעה על שינוי | [Go](#Seif29) | 5 |
| סעיף 29 | עקרונות אתיקה כלליים | [Go](#Seif30) | 5 |
| סעיף 30 | השם | [Go](#Seif31) | 5 |

תקנות חוקרים פרטיים ושירותי שמירה (אתיקה מקצועית), תשל"ג-1972[[1]](#footnote-1)\*

בתוקף סמכותי לפי סעיפים 21 ו-32 לחוק חוקרים פרטיים ושירותי שמירה, תשל"ג-1972, ולאחר התייעצות בועדה אני מתקינה תקנות אלה:

תק' (מס' 2) תשל"ד-1974

מיום 23.4.1974

**תק' (מס' 2) תשל"ד-1974**

[ק"ת תשל"ד מס' 3148](http://www.nevo.co.il/Law_word/law06/TAK-3184.pdf) מיום 24.3.1974 עמ' 800

בתוקף סמכותי לפי סעיפים 21 ו-32 לחוק חוקרים פרטיים ושירותי שמירה, תשל"ג-1972, ולאחר התייעצות בועדה אני מתקינה תקנות אלה:

פרק א': הוראות יסוד

1. במילוי תפקידיו יפעל חוקר פרטי לטובת לקוחו בנאמנות, במסירות ובהגינות.

מסירות לענין הלקוח

2. (א) חוקר פרטי ישא עמו בשעת עבודתו את רשיונו או תצלום קריא של רשיונו, ויציגנו לפי בקשת שוטר או כל אדם אשר אליו הוא פונה לצרכי עבודתו.

שימוש ברשיון

(ב) חוקר פרטי לא ימסור את רשיונו לשימוש של אחר ולא יתיר לאחר שימוש בו.

3. בלי לגרוע מהוראות כל דין בדבר התחזות –

איסור התחזות

(1) חוקר פרטי לא יציג את עצמו, בין במלים ובין בהתנהגות, כשוטר, כפקח או כעובד ציבורי אחר כמשמעותו בחוק לתיקון דיני העונשין (עובדי הציבור), תשי"ז-1957;

(2) חוקר פרטי לא יציג עצמו כבעל מקצוע הטעון רשיון על פי חוק, אלא אם היה לו אותה שעה רשיון כאמור;

(3) חוקר פרטי לא יתחזה כשליחו של אדם פלוני או כמי שפועל מטעמו.

תק' תשל"ה-1974

מיום 11.1.1975

**תק' תשל"ה-1974**

[ק"ת תשל"ה מס' 3267](http://www.nevo.co.il/Law_word/law06/TAK-3267.pdf) מיום 12.12.1974 עמ' 468

**הוספת פסקה 3(3)**

3א. חוקר פרטי לא יבוא בדברים עם קטין בעניני לקוחו של החוקר הפרטי, אלא בנוכחות אפוטרופסו או באישורו מראש ובכתב.

חקירת קטין

תק' תשנ"ח-1997

מיום 11.11.1997

**תק' תשנ"ח-1997**

[ק"ת תשנ"ח מס' 5856](http://www.nevo.co.il/Law_word/law06/TAK-5856.pdf) מיום 12.10.1997 עמ' 2

**הוספת תקנה 3א**

4. חוקר פרטי לא יבליט בכתב או בעל-פה, בכל ענין הכרוך בעבודתו, שבטרם היותו חוקר פרטי מילא תפקיד בשרות המדינה.

איסור ציון תפקיד בשירות המדינה

5. חוקר פרטי ישתמש בתיאור מקצועו, לכל מטרה וענין, במלים "חוקר פרטי"; השימוש במלה "חוקר" בלבד או בתוספת שם תואר אחר - אסור.

שימוש בתואר

פרק ב': סייגים בניהול משרד

6. (בוטלה).

ייחוד המשרד

מיום 16.2.2006

**תק' תשס"ו-2006**

[ק"ת תשס"ו מס' 6462](http://www.nevo.co.il/Law_word/law06/TAK-6462.pdf) מיום 16.2.2006 עמ' 474

**ביטול תקנה 6**

הנוסח הקודם:

~~ייחוד המשרד~~

~~6. (א) חוקר פרטי לא ירשה במשרדו לאדם אחר לעסוק בעיסוק, האסור על חוקר פרטי מכוח סעיף 21(ב) לחוק.~~

~~(ב) חוקר פרטי לא יעסוק במקצועו במשרדו של אדם אחר העוסק בעיסוק, האסור על חוקר פרטי מכוח סעיף 21(ב) לחוק.~~

7. חוקר פרטי לא יעסוק במקצועו בשותפות עם אדם שאיננו חוקר פרטי או שאינו רשאי אותה שעה לעסוק בחקירה פרטית, ולא ישתף במישרין או בעקיפין אדם כזה בהכנסותיו כתמורה בעד שירותים, סיוע או תועלת אחרת לעיסוקיו, אלא בהתאם לסעיפים 13 ו-14 לחוק.

שותפות ושיתוף בהכנסה

8. בעל משרד לחקירות פרטיות יציג במקום בולט במשרדו, את רשיון המשרד.

חובת הצגת רשיון

פרק ג': אמצעים פסולים להשגת עבודה

9. (א) חוקר פרטי לא יעניק לאדם, במישרין או בעקיפין, טובת הנאה על שאותו אדם השיג או ישיג לו עבודה מקצועית.

איסור שידול לשם השגת עבודה

תק' תשל"ג-1973

(ב) בלי לגרוע מכלליות האמור בתקנת משנה (א), לא ילווה חוקר פרטי כסף כדי להשיג עבודה מקצועית.

מיום 7.4.1973

**תק' תשל"ג-1973**

[ק"ת תשל"ג מס' 2980](http://www.nevo.co.il/Law_word/law06/TAK-2980.pdf) מיום 8.3.1973 עמ' 913

**החלפת תקנת משנה 9(א)**

הנוסח הקודם:

~~(א) חוקר פרטי לא ישדל, בעצמו או על ידי אחר, אדם כלשהו למסור לידיו עבודה מקצועית, ולא יתן לאדם, במישרין או בעקיפין, טובת הנאה בעד השגת עבודה מקצועית.~~

10. חוקר פרטי לא ייזום ולא יעשה פעולות שיש בהן כדי לפגוע בתחרות ולא ישתתף ביודעין בפעולות כאלה ולא ייתן הסכמתו להן.

איסור פגיעה בתחרות

תק' תשפ"ב-2022

מיום 3.3.2022

**תק' תשפ"ב-2022**

[ק"ת תשפ"ב מס' 10036](https://www.nevo.co.il/Law_word/law06/tak-10036.pdf) מיום 3.3.2022 עמ' 2232

**החלפת תקנה 10**

הנוסח הקודם:

~~פעולות אסורות~~

~~10. חוקר פרטי לא ייזום ולא יעשה פעולות שיש בהן תחרות בלתי הוגנת בחבריו או רכישת לקוחות בדרך שאינה הוגנת, ולא ישתתף ביודעין בפעולות כאלה ולא יתן הסכמתו להן.~~

11. חוקר פרטי לא ידרוש ולא יקבל שכר טרחתו, אלא מלקוחו או מטעם לקוחו.

אין לקבל שכר אלא מן הלקוח

12. חוקר פרטי לא יתנה ולא יקבל שכר טרחה, ששיעורו תלוי בתוצאות החקירה; תקנה זו לא תחול על חקירות איכון.

איסור שכר לפי תוצאות

12א. (א) חוקר פרטי לא יעסוק בחקירות פרטיות או בעיסוק אחר בנסיבות שעלול להיווצר בהן ניגוד ענינים בין עיסוקיו האמורים.

עיסוק אחר

תק' תשס"ו-2006

(ב) בלי לגרוע מכלליות האמור בתקנת משנה (א), חוקר פרטי העוסק בעיסוק אחר נוסף על עיסוקו כחוקר פרטי, לא יטפל במסגרת עיסוקו האחר בענין שהוא מטפל או טיפל בו כחוקר פרטי ולא יטפל כחוקר פרטי בענין שהוא מטפל או טיפל בו במסגרת עיסוקו האחר, זולת אם חלפו שש שנים בין הטיפול כחוקר פרטי לבין הטיפול במסגרת העיסוק האחר.

מיום 18.3.2006

**תק' תשס"ו-2006**

[ק"ת תשס"ו מס' 6462](http://www.nevo.co.il/Law_word/law06/TAK-6462.pdf) מיום 16.2.2006 עמ' 474

**הוספת תקנה 12א**

13. חוקר פרטי רשאי, לפי שיקול דעתו, שלא לקבל ענין לטיפולו.

קבלת ענין לטיפול

14. (א) חוקר פרטי לא יפסיק לטפל בענין של לקוחו, לפני סיומו, אלא באחד מאלה:

הטיפול בענין הלקוח והפסקתו

(1) נוצרו חילוקי דעות בנוגע לצורת הטיפול;

(2) יש מניעה שבחוק או באתיקה המקצועית;

(3) לא שולמו שכר טרחתו או הוצאותיו;

(4) קיימת סיבה אחרת, המצדיקה את הפסקת הטיפול.

(ב) החליט חוקר פרטי להפסיק טיפול לפני סיומו, יתן ללא דיחוי הודעה על כך ללקוחו, ובמידת האפשר חייב הוא להפסיק את הטיפול בדרך שלא תפגע בעניניו של לקוחו.

15. (א) הפסיק חוקר פרטי טיפול בענין של לקוחו, או סיים את הטיפול בו, יחזיר ללקוחו את כל המסמכים שלקוחו מסר לידיו בין אם ביקשו הלקוח לעשות כן ובין אם לאו, זולת אם הוסכם בכתב בינו ובין הלקוח כי המסמכים יהיו ברשות החוקר הפרטי.

חובת החזקת מסמכים וחומר

(ב) סיים החוקר הפרטי את טיפולו, רשאי הלקוח לדרוש כי החוקר הפרטי לא ישאיר בידיו כל חומר שנאסף אגב הטיפול בעניניו והנוגע לו או לאדם הקרוב לו או שיש בו כדי לזהותו כמי שיזם את החקירה, ומשעשה כן - ימסור החוקר הפרטי לידי לקוחו את כל חומר החקירה כאמור, בלי להשאיר בידיו העתקים ממנו; הוראה זו באה להוסיף על האמור בתקנת משנה (א).

16. חוקר פרטי לא יעביר ענין שבטיפולו לחוקר אחר, שאינו עובד במשרדו, אלא בהסכמת הלקוח בכתב מראש.

איסור העברת טיפול

17. (א) חוקר פרטי שקיבל עניין לטיפולו וידוע לו כי אותו עניין מטופל על ידי חוקר פרטי אחר, או שהדבר נודע לו במהלך הטיפול בעניין, ימסור לחוקר הפרטי האחר, בלא דיחוי, הודעה ולפיה העניין הועבר לטיפולו ויוודא את מסירת ההודעה, וזאת אלא אם כן סבר שמסירת הודעה כאמור תסכל את מטרת החקירה.

קבלת ענין שבטיפול של חוקר פרטי אחר

תק' תשפ"ב-2022

(ב) (בוטלה).

תק' תשפ"ב-2022

(ג) תקנת משנה (א) לא תחול כשהלקוח פנה מיזמתו למספר חוקרים לצורך קבלת הערכה וניתוח כלכליים.

תק' תשל"ד-1973

תק' תשפ"ב-2022

מיום 16.11.1973

**תק' תשל"ד-1973**

[ק"ת תשל"ד מס' 3069](http://www.nevo.co.il/Law_word/law06/TAK-3069.pdf) מיום 17.10.1973 עמ' 78

**הוספת תקנת משנה 17(ג)**

מיום 3.3.2022

**תק' תשפ"ב-2022**

[ק"ת תשפ"ב מס' 10036](https://www.nevo.co.il/Law_word/law06/tak-10036.pdf) מיום 3.3.2022 עמ' 2232

17. ~~(א) לא יקבל חוקר פרטי, ביודעין, ענין שהוא בטיפולו של חוקר פרטי אחר, אלא אם האחר הסכים לכך בכתב, ולא יסרב החוקר הפרטי האחר לתת הסכמתו כאמור, אלא אם יש לו בקשר לאותו ענין תביעות או דרישות כספיות מאת הלקוח שעדיין לא נתמלאו.~~

(א) חוקר פרטי שקיבל עניין לטיפולו וידוע לו כי אותו עניין מטופל על ידי חוקר פרטי אחר, או שהדבר נודע לו במהלך הטיפול בעניין, ימסור לחוקר הפרטי האחר, בלא דיחוי, הודעה ולפיה העניין הועבר לטיפולו ויוודא את מסירת ההודעה, וזאת אלא אם כן סבר שמסירת הודעה כאמור תסכל את מטרת החקירה.

~~(ב) נודע לחוקר פרטי, לאחר שהחל לטפל בענין פלוני, כי הענין בטיפולו של חוקר פרטי אחר, יעכב את המשך הטיפול ולא יחדשו אלא לאחר שהמציא לו הלקוח הסכמה בכתב מאת החוקר הפרטי האחר.~~

(ג) ~~תקנות משנה (א) ו-(ב) לא יחולו~~ תקנת משנה (א) לא תחול כשהלקוח פנה מיזמתו למספר חוקרים לצורך קבלת הערכה וניתוח כלכליים.

18. חוקר פרטי יימנע מכל דבר שיש בו ניגוד בין טובת הלקוח לבין טובתו שלו או של אדם אחר שהוא מעונין בו.

איסור ייצוג אינטרסים מנוגדים

19. חוקר פרטי לא יעסוק בחקירה בענין אחד מטעם לקוחות שונים אלא בהסכמת כולם מראש ובכתב.

חקירה בענין אחד מטעם מספר לקוחות

20. חוקר פרטי לא יקבל, שלא בהסכמת לקוחו מראש ובכתב, טובת הנאה חמרית או הבטחה לטובת הנאה חמרית מאדם שאינו אותו לקוח, בענין הנמצא בטיפולו המקצועי.

איסור קבלת טובת הנאה

21. חוקר פרטי לא ישתמש לרעת לקוחו בידיעות או במסמכים שבאו לידיו עקב עיסוקו. אין באמור כדי למנוע שימוש במידע כלכלי שאסף החוקר על לקוח, בידיעת אותו לקוח כי המידע עשוי להתפרסם.

איסור שימוש לרעה

תק' תשל"ד-1973

מיום 16.11.1973

**תק' תשל"ד-1973**

[ק"ת תשל"ד מס' 3069](http://www.nevo.co.il/Law_word/law06/TAK-3069.pdf) מיום 17.10.1973 עמ' 78

21. חוקר פרטי לא ישתמש לרעת לקוחו בידיעות או במסמכים שבאו לידיו עקב עיסוקו. אין באמור כדי למנוע שימוש במידע כלכלי שאסף החוקר על לקוח, בידיעת אותו לקוח כי המידע עשוי להתפרסם.

22. (א) חוקר פרטי שטיפל בענין מסויים למען לקוחו, לא יטפל לאחר מכן בקשר לאותו ענין נגד אותו לקוח אלא בהסכמת לקוחו הקודם בכתב ומראש.

נאמנות למי שהיה לקוח

(ב) מתן חוות דעת או קיום התייעצות עם חוקר פרטי לא יראו כטיפול אם לא היתה איתם או אחריהם פעולה נוספת.

23. (א) חוקר פרטי ימסור ללקוחו, במהלך החקירה ובסיומה, את כל הידיעות שבידו הנוגעות לענינו של הלקוח ויתן לו דין וחשבון על פעולותיו.

גילוי ידיעות ללקוח

(ב) לפי בקשת לקוחו ימסור לו החוקר הפרטי, בין במהלך הטיפול בענין ובין בסיומו, דין וחשבון בכתב חתום בידו, בדבר הידיעות שבידו הנוגעות לענינו של הלקוח ובדבר פעולותיו של החוקר הפרטי בענין הלקוח.

24. (א) חוקר פרטי יקפיד על נכונות הידיעות שהוא מוסר ללקוחו.

נכונות המידע

(ב) לא יחתום חוקר פרטי על חוות דעת או על דין וחשבון שנערכו שלא על סמך בדיקה אישית שלו או של חוקר פרטי ממשרדו, אלא אם ציין את המקור האחר ממנו שאב את הידיעה.

פרק ה': חובת סודיות

25. (א) חוקר פרטי לא ימסור לאחר, שלא לצורך עבודתו, כל דבר שהובא לידיעתו תוך מילוי תפקידו, אלא אם הסכים הלקוח שינהג אחרת. היה עיסוקו של חוקר פרטי גם בפרסום, לא יעשה שימוש, במישרין או בעקיפין, לצורך עסקי הפרסום, בדבר שהובא לידיעתו כאמור, אפילו הסכים לכך הלקוח.

שמירת סודיות מקצועית

תק' (מס' 2)   
תשל"ד-1974

(ב) האמור בתקנת משנה (א) אינו גורע מהחובה למסור ידיעות לכל רשות הזכאית לקבל ידיעות על פי דין.

מיום 23.4.1974

**תק' (מס' 2) תשל"ד-1974**

[ק"ת תשל"ד מס' 3148](http://www.nevo.co.il/Law_word/law06/TAK-3184.pdf) מיום 24.3.1974 עמ' 800

(א) חוקר פרטי לא ימסור לאחר, שלא לצורך עבודתו, כל דבר שהובא לידיעתו תוך מילוי תפקידו, אלא אם הסכים הלקוח שינהג אחרת. היה עיסוקו של חוקר פרטי גם בפרסום, לא יעשה שימוש, במישרין או בעקיפין, לצורך עסקי הפרסום, בדבר שהובא לידיעתו כאמור, אפילו הסכים לכך הלקוח.

26. חוקר פרטי ינקוט אמצעים ככל הדרוש להבטיח שחוקר פרטי העובד במשרדו וכן העובדים האחרים בשירותו ישמרו על סודיות הענינים המגיעים לידיעתם במהלך עבודתם.

אחריות לשמירת הסוד בידי הזולת

פרק ו': שונות

27. חוקר פרטי המשמש כמאמן ידריך את מתאמנו, יפקח על עבודתו וישקוד על הכשרתו המקצועית בהתאם להוראות החוק והתקנות בדבר התאמנות.

חובת מאמן

28. חוקר פרטי יודיע ליושב ראש הועדה על כל שינוי שחל בפרטים שציין בבקשתו לרשיון, אם יש בו חשיבות בקשר לקבלת הרשיון.

חובת הודעה על שינוי

29. כללים אלה באים להוסיף על החובות ועל האחריות של חוקר פרטי לפי כל דין, ואין בהם כדי לגרוע מכללי אתיקה מקצועית שנקבעו בהחלטות ועדת המשמעת או בתי המשפט.

עקרונות אתיקה כלליים

30. לתקנות אלה ייקרא "תקנות חוקרים פרטיים ושירותי שמירה (אתיקה מקצועית), תשל"ג-1972".

השם

י"ח באלול תשל"ב (28 באוגוסט 1972) גולדה מאיר

ראש הממשלה ושר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ג מס' 2909](http://www.nevo.co.il/Law_word/law06/TAK-2909.pdf) מיום 14.9.1972 עמ' 6.

   תוקנו [ק"ת תשל"ג מס' 2980](http://www.nevo.co.il/Law_word/law06/TAK-2980.pdf) מיום 8.3.1973 עמ' 913 – תק' תשל"ג-1973; תחילתן שלושים ימים מיום פרסומן.

   [ק"ת תשל"ד מס' 3069](http://www.nevo.co.il/Law_word/law06/TAK-3069.pdf) מיום 17.10.1973 עמ' 78 – תק' תשל"ד-1973; תחילתן שלושים ימים מיום פרסומן.

   [ק"ת תשל"ד מס' 3148](http://www.nevo.co.il/Law_word/law06/TAK-3184.pdf) מיום 24.3.1974 עמ' 800 – תק' (מס' 2) תשל"ד-1978; תחילתן שלושים ימים מיום פרסומן.

   [ק"ת תשל"ה מס' 3267](http://www.nevo.co.il/Law_word/law06/TAK-3267.pdf) מיום 12.12.1974 עמ' 468 – תק' תשל"ה-1974; תחילתן שלושים ימים מיום פרסומן.

   [ק"ת תשנ"ח מס' 5856](http://www.nevo.co.il/Law_word/law06/TAK-5856.pdf) מיום 12.10.1997 עמ' 2 – תק' תשנ"ח-1997; תחילתן 30 ימים מיום פרסומן.

   [ק"ת תשס"ו מס' 6462](http://www.nevo.co.il/Law_word/law06/tak-6462.pdf) מיום 16.2.2006 עמ' 474 – תק' תשס"ו-2006; ר' תקנה 3 לענין תחילה.

   [ק"ת תשפ"ב מס' 10036](https://www.nevo.co.il/law_word/law06/tak-10036.pdf) מיום 3.3.2022 עמ' 2232 – תק' תשפ"ב-2022. [↑](#footnote-ref-1)