תקנות חוקרים פרטיים ושירותי שמירה (ערבות בנקאית ערובה אחרת או ביטוח), תשע"א-2010

בטחון – חוקרים פרטיים ושמירה – רשיון ומתאמנים

משפט פרטי וכלכלה – הסדרת עיסוק – חוקרים פרטיים ושמירה – רשיון ומתאמנים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת הפקדת ערבות בנקאית או ערובה אחרת או ביטוח | [Go](#Seif2) | 2 |
| סעיף 3 | ערבות בנקאית | [Go](#Seif3) | 2 |
| סעיף 4 | ערובה אחרת | [Go](#Seif4) | 2 |
| סעיף 5 | ביטוח | [Go](#Seif5) | 2 |
| סעיף 6 | מימוש הערבות הבנקאית, ערובה אחרת או תשלום תגמולי ביטוח | [Go](#Seif6) | 2 |
| סעיף 7 | תחילה | [Go](#Seif7) | 3 |

תקנות חוקרים פרטיים ושירותי שמירה (ערבות בנקאית ערובה אחרת או ביטוח), תשע"א-2010[[1]](#footnote-1)\*

בתוקף סמכותי לפי סעיף 19(א1) לחוק חוקרים פרטיים ושירותי שמירה, התשל"ב-1972 (להלן – החוק), ולאחר התייעצות עם המפקח, אני מתקין תקנות אלה:

1. בתקנות אלה –

הגדרות

"הוועדה" – ועדת הרישוי שלפי סעיף 2 לחוק;

"מבקש רישיון" – מבקש רישיון לקיים משרד לשירותי שמירה או לארגן שירותי שמירה;

"המפקח" ו"מבטח" – כהגדרתם בסעיף 19 לחוק.

2. מבקש רישיון יפקיד בידי הוועדה, ערבות בנקאית או ערובה מתאימה אחרת או אישור על שעשה ביטוח לשם הבטחת פיצויו של מי שנפגע עקב מעשה או מחדל של מבקש הרישיון או של שומרים המועסקים על ידו בשירותי שמירה, הכל להנחת דעתה של הוועדה.

חובת הפקדת ערבות בנקאית או ערובה אחרת או ביטוח

3. (א) החליט מבקש הרישיון להפקיד ערבות בנקאית בידי הוועדה, תהיה הערבות הבנקאית בסכום שלא יפחת משישה מיליון שקלים חדשים, לטובת יושב ראש הוועדה.

ערבות בנקאית

(ב) ערבות בנקאית תהיה בלתי מותנית, ולא תהיה ניתנת לביטול, שעבוד או עיקול.

(ג) נוסח כתב הערבות הבקאית יהיה לפי נוסח להנחת דעתה של הוועדה ובלבד שיכלול לפחות את הפרטים האמורים בתקנת משנה (א) ו-(ב).

(ד) ראתה הוועדה כי נסיבות העניין מצדיקות זאת, רשאית היא, מטעמים שיירשמו, לדרוש ממבקש הרישיון לשנות את סכום הערבות הבנקאית, ובלבד שיושב ראש הוועדה השתכנע כי הפקדת ערבות כאמור תבטיח את פיצויו של מי שנפגע עקב מעשה או מחדל של מבקש הרישיון או של שומרים המועסקים על ידו בשירותי שמירה.

(ה) הוועדה לא תקבל ערבות בנקאית שסכומה נמוך מהסכום הקבוע בתקנת משנה (א) או מהסכום ששונה לפי תקנת משנה (ד).

4. (א) הוועדה רשאית להורות למבקש רישיון להפקיד ערובה מתאימה אחרת במקום ערבות בנקאית.

ערובה אחרת

(ב) הורתה הוועדה כאמור בתקנת משנה (א), רשאית היא להתנות תנאים להפקדת ערובה מתאימה אחרת.

(ג) על ערובה מתאימה אחרת כאמור תחול תקנה 3(ב) עד (ה), בשינויים המחויבים.

5. (א) בחר מבקש רישיון לעשות ביטוח, יהיה הביטוח למשרד לשירותי שמירה או לארגון שירותי שמירה ולשומרים המועסקים במשרד או בארגון, אצל מבטח כמפורט להלן:

ביטוח

(1) ביטוח אחריות מקצועית – בסכום ביטוח שלא יפחת משני מיליון שקלים חדשים למקרה ביטוח ולתקופת ביטוח;

(2) ביטוח כלפי נזקי צד שלישי – בסכום שלא יפחת מארבעה מיליון שקלים חדשים למקרה ביטוח ולתקופת ביטוח.

(ב) ראתה הוועדה כי נסיבות העניין מצדיקות זאת, רשאית היא, מטעמים שיירשמו, לדרוש ממבקש הרישיון לשנות את סכום הביטוח ובלבד שיושב ראש הוועדה השתכנע כי סכום הביטוח כאמור יבטיח את פיצויו של מי שנפגע עקב מעשה או מחדל של מבקש הרישיון או של שומרים המועסקים על ידו בשירותי שמירה.

6. (א) מימוש ערבות בנקאית או ערובה מתאימה אחרת שאישרה הוועדה, או תשלום תגמולי ביטוח, לזכות מי שנפגע ממעשה או מחדל של משרד לשירותי שמירה של ארגון שמירה או של שומר המועסק אצל אחד מאלה, יהיה לפי קביעת בית המשפט זולת אם קיים המשרד לשירותי שמירה או ארגון השמירה או השומר המועסק אצל אחד מאלה את חיובו כלפי הנפגע בדרך אחרת.

מימוש הערבות הבנקאית, ערובה אחרת או תשלום תגמולי ביטוח

(ב) קבע בית המשפט, כאמור בתקנת משנה (א), את מימוש הערבות הבנקאית, הערובה האחרת או תגמולי הביטוח, ישלם יושב ראש הוועדה את התשלום, עם הצגת אחד מאלה:

(1) פסק דין של בית משפט בתובענה של הנפגע נגד משרד לשירותי שמירה או ארגון שירותי שמירה או שומר המועסק במשרד לשירותי שמירה או בארגון שירותי שמירה;

(2) הסכם פשרה בין נפגע ובין משרד לשירותי שמירה או ארגון שירותי שמירה או שומר שאחד מאלה מעסיק שקיבל תוקף של פסק דין;

(3) פסק בורר שאישר בית המשפט בסכסוך בין נפגע ובין משרד לשירותי שמירה או ארגון שירותי שמירה או שומר שאחד מאלה מעסיק.

7. תחילתן של תקנות אלה ארבעה חודשים מיום פרסומן.

תחילה

ט"ו בכסלו התשע"א (22 בנובמבר 2010) יעקב נאמן

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"א מס' 6951](http://www.nevo.co.il/Law_word/law06/TAK-6951.pdf) מיום 16.12.2010 עמ' 264. [↑](#footnote-ref-1)