תקנות חוקרים פרטיים ושירותי שמירה (רישום מתאמנים ופיקוח על התאמנות), תשל"ב-1972

רבדים בחקיקה

בטחון – חוקרים פרטיים ושמירה – רשיון ומתאמנים

משפט פרטי וכלכלה – הסדרת עיסוק – חוקרים פרטיים ושמירה – רשיון ומתאמנים

רשויות ומשפט מנהלי – הסדרת עיסוק – חוקרים פרטיים ושמירה – רשיון ומתאמנים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | בקשה לאישור כמאמן | סעיף 1 |
| 2 | [Go](#Seif1) | בקשה לרישום כמתאמן | סעיף 2 |
| 2 | [Go](#Seif2) | תחילת התאמנות | סעיף 3 |
| 2 | [Go](#Seif3) | המשך התאמנות אצל מאמן אחר | סעיף 4 |
| 2 | [Go](#Seif4) | מספר המתאמנים | סעיף 5 |
| 2 | [Go](#Seif5) | העסקת המתאמן | סעיף 6 |
| 2 | [Go](#Seif6) | אימון במשרד אחר | סעיף 7 |
| 2 | [Go](#Seif7) | נוכחות המאמן במשרד | סעיף 8 |
| 2 | [Go](#Seif8) | זמני ההתאמנות | סעיף 9 |
| 2 | [Go](#Seif9) | עבודה אחרת | סעיף 10 |
| 2 | [Go](#Seif10) | קביעות בהתמחות | סעיף 11 |
| 2 | [Go](#Seif11) | רציפות ההתאמנות | סעיף 12 |
| 3 | [Go](#Seif12) | היעדרות מאמן | סעיף 13 |
| 3 | [Go](#Seif13) | דין וחשבון על התאמנות | סעיף 14 |
| 3 | [Go](#Seif14) | הפסקת התאמנות אצל מאמן | סעיף 15 |
| 3 | [Go](#Seif15) | מינוי מפקח על מתאמנים | סעיף 16 |
| 3 | [Go](#Seif16) | סמכות המפקח | סעיף 17 |
| 3 | [Go](#Seif17) | הפסקת ההתאמנות | סעיף 18 |
| 3 | [Go](#Seif18) | הודעה על גמר ההתאמנות | סעיף 19 |
| 3 | [Go](#Seif19) | השלמת ההתאמנות | סעיף 20 |
| 3 | [Go](#Seif20) | בקשה להכרה בהתאמנות | סעיף 21 |
| 4 | [Go](#Seif21) | השם | סעיף 22 |
| 4 | [Go](#med0) | הודעה על גמר התמחות |  |

תקנות חוקרים פרטיים ושירותי שמירה (רישום מתאמנים ופיקוח על התאמנות), תשל"ב-1972[[1]](#footnote-1)\*

בתוקף סמכותי לפי סעיף 32 לחוק חוקרים פרטיים ושירותי שמירה, תשל"ב–1972, אני מתקינה תקנות אלה:

1. חוקר פרטי רשוי הרוצה להיות מאמן לפי סעיף 11 לחוק יגיש לועדה שמונתה לפי סעיף 2 לחוק (להלן — הועדה) בקשה לאישור ויצרף לה תצהיר, לפי פקודת הראיות [נוסח חדש], תשל"א–1971, שלפיו הוא מנהל משרד לחקירות פרטיות.

בקשה לאישור כמאמן

2. (א) הרוצה להתאמן במשרד לחקירות פרטיות יגיש לועדה בקשה להירשם כמתאמן ואישור בכתב מאת מאמן המוכן לקבלו כמתאמן.

בקשה לרישום כמתאמן

(ב) מי שרוצה להתאמן במקום אחר שהוכר על פי סעיף 4(א)(4)(ב) לחוק יפרט בבקשתו את מקום ההתאמנות ויגיש אישור מאת האדם המוכן לאמנו.

3. אושרה בקשתו של המתאמן ייחשב כיום תחילת התאמנותו התאריך הנזכר בהודעת המאמן כיום תחילת ההתאמנות בפועל, או התאריך שבו נתקבלה הבקשה בועדה, הכל לפי התאריך המאוחר יותר.

תחילת התאמנות

4. המבקש להמשיך בהתאמנותו אצל מאמן אחר, לא יעשה כן אלא באישור הועדה.

המשך התאמנות אצל מאמן אחר

5. מאמן יכול לאמן מתאמן אחד בלבד, זולת אם התירה לו הועדה לאמן מתאמן נוסף.

מספר המתאמנים

6. לא יעסיק מאמן מתאמן אלא בעבודה מקצועית ובפיקוחו האישי.

העסקת המתאמן

7. היו למאמן משרדים אחדים, לא יאמן אלא במשרדו הראשי.

אימון במשרד אחר

8. אימון של מתאמן לא ייחשב כהתאמנות אלא אם המאמן מצוי במשרדו לפחות שלושים שעות בשבוע.

נוכחות המאמן במשרד

9. מתאמן יעסוק בהתאמנותו לפחות שלושים שעות בשבוע, מהן לפחות עשרים שעות לפני השעה 15.

זמני ההתאמנות

10. (א) לא יעבוד מתאמן בתקופת התאמנותו עבודה קבועה אחרת, אלא בהיתר מאת הועדה.

עבודה אחרת

(ב) הועדה רשאית שלא להביא בחשבון תקופת התאמנותו את התקופה שבה עבד המתאמן כאמור ללא היתר הועדה.

11. מתאמן שאינו בא בקביעות למקום התאמנותו, יודיע על כך המאמן לועדה ורשאית הועדה שלא להביא בחשבון תקופת ההתאמנות את התקופה שבה לא שמר המתאמן על קביעות כאמור.

קביעות בהתמחות

12. (א) לא ייעדר מתאמן ממקום התאמנותו יותר משלושים יום בשנת ההתמחות.

רציפות ההתאמנות

(ב) נעדר מתאמן יותר משלושים יום בשנה, יודיע המאמן על כך לועדה, וימי ההעדרות העולים על שלושים יום לא יבואו במנין תקופת ההתאמנות.

(ג) תקנות משנה (א) ו-(ב) לא יחולו על העדרות מחמת מחלה עד שלושים יום, או על העדרות לרגל שירות במילואים, או שירות לפי צו שר הבטחון בצבא-הגנה לישראל או על היעדרות של מתמחה שילדה, לרגל חופשת לידה כמשמעה בחוק עבודת נשים, התשי"ד-1954.

תק' תשס"ו-2006

(ד) נעדר מתאמן יותר מששה חדשים רצופים היעדרות שאינה מותרת לפי תקנות משנה (א) או (ג), רשאית הועדה שלא להביא בחשבון תקופת התאמנותו את כל ימי התאמנותו שקדמו להיעדרותו, או את מקצתם.

מיום 23.4.2006

**תק' תשס"ו-2006**

[ק"ת תשס"ו מס' 6476](http://www.nevo.co.il/Law_word/law06/tak-6476.pdf) מיום 23.4.2006 עמ' 271

(ג) תקנות משנה (א) ו-(ב) לא יחולו על העדרות מחמת מחלה עד שלושים יום, או על העדרות לרגל שירות במילואים, או שירות לפי צו שר הבטחון בצבא-הגנה לישראל או על היעדרות של מתמחה שילדה, לרגל חופשת לידה כמשמעה בחוק עבודת נשים, התשי"ד-1954.

13. נעדר המאמן ממשרדו יותר מתשעים יום בשנת התמחות, ולא היה מצוי באותו משרד חוקר פרטי אחר הרשאי לאמן, יודיע על כך לועדה וימי היעדרות של המאמן העולים על תשעים יום לא יבואו במנין תקופת ההתמחות.

היעדרות מאמן

14. (א) המאמן יגיש לועדה בתום כל ששה חדשי התאמנות, וכן בתום התאמנותו של המתאמן אצלו, דין וחשבון על התאמנותו של המתאמן אצלו.

דין-וחשבון על התאמנות

(ב) הדין וחשבון יכלול פרטים בדבר התחומים שבהם עסק המתאמן וסוגי הפעולות שבהם היה מועסק, ותיאור כללי של היקף העיסוקים האמורים.

(ג) הועדה רשאית לדרוש מן המאמן ומן המתאמן ביאורים בקשר לדין וחשבון ופרטים נוספים, בין בעל-פה ובין בכתב.

15. (א) מאמן הרוצה להפסיק התאמנותו של מתאמן אצלו, יודיע על כך לועדה; כן יודיע על כך למתאמן לפחות שלושים יום מראש, זולת אם קיבל היתר מהועדה להפסיק את ההתאמנות במועד מוקדם יותר.

הפסקת התאמנות אצל מאמן

(ב) מתאמן הרוצה להפסיק התאמנותו אצל מאמנו יודיע על כך לועדה ולמאמן לפחות שלושים יום מראש, זולת אם קיבל היתר מהועדה להפסיק את התאמנותו במועד מוקדם יותר.

16. הועדה רשאית למנות מפקח על מתאמנים (להלן — המפקח).

מינוי מפקח על מתאמנים

17. המפקח מוסמך לחוות דעה בפני הועדה על טיב התאמנותו של מתאמן הן על פי דינים וחשבונות על ההתאמנות שהמאמנים חייבים למסור לועדה וכן דרך בירור בעל-פה עם המאמנים ועם המתאמנים לפי הצורך.

סמכות המפקח

18. (א) ראה המפקח כי אין בעבודת המתאמן אצל המאמן כדי  התאמנות מספיקה, ימליץ בפני הועדה על הפסקת ההתאמנות של המתאמן אצל אותו מאמן.

הפסקת ההתאמנות

(ב) ראתה הועדה כי יש לכאורה נימוק להפסיק את ההתאמנות של המתאמן תודיע על כך בכתב למאמן ולמתאמן ותקבע מועד שבו יוכלו לטעון טענותיהם בפניה אם ירצו בכך.

(ג) לאחר שמיעת טענות המאמן והמתאמן, או אם המאמן והמתאמן לא הופיעו לטעון טענותיהם במועד שנקבע להם כאמור, רשאית הועדה להחליט על הפסקת ההתאמנות של המתאמן אצל אותו מאמן, מן המועד שתקבע.

(ד) החלטת הועדה תודע למאמן ולמתאמן.

19. בגמר ההתאמנות אצל מאמן, יודיע המאמן על כך לועדה לפי הטופס שבתוספת.

הודעה על גמר ההתאמנות

20. נשלמה תקופת ההתאמנות יתן יושב ראש הועדה למתאמן, לפי בקשתו, אישור על כך.

השלמת ההתאמנות

21. מי שנתמלאו בו התנאים האמורים בסעיף 4(א)(4)(ב) לחוק ולא הגיש בקשה כאמור בתקנה 2(ב) רשאית הועדה לאשר את תקופת התאמנותו, אם שוכנעה על סמך בקשה שצורף לה תצהיר לפי פקודת הראיות [נוסח חדש], תשל"א–1971, כי אכן נתקיימו בו התנאים האמורים; בתצהיר יפורטו שם המקום המוכר שבו עבד המבקש, משך זמן עבודתו וסוג העבודה, ויצורף לו אישור מטעם מקום העבודה על כך.

בקשה להכרה בהתאמנות

22. לתקנות אלה ייקרא "תקנות חוקרים פרטיים ושירותי שמירה (רישום מתאמנים ופיקוח על התאמנות), תשל"ב–1972".

השם

תוספת

(תקנה 19)

תקנות חוקרים פרטיים ושירותי שמירה (רישום מתאמנים ופיקוח על התאמנות), תשל"ב–1972

הודעה על גמר התמחות

אני הח"מ (שם, תואר או תפקיד)

מודיע בזה ליושב ראש הועדה כי מר

התאמן אצלי מיום עד יום

וכי בתקופה זו נעדר בימים

הערות

תאריך חתימת המאמן

י"א באלול תשל"ב (21 באוגוסט 1972) גולדה מאיר

ראש הממשלה ושר המשפטים

1. \* פורסמו [ק"ת תשל"ב מס' 2905](http://www.nevo.co.il/Law_word/law06/TAK-2905.pdf) מיום 7.9.1972 עמ' 1774.

   תוקנו [ק"ת תשס"ו מס' 6476](http://www.nevo.co.il/Law_word/law06/tak-6476.pdf) מיום 23.4.2006 עמ' 721 – תק' תשס"ו-2006. [↑](#footnote-ref-1)