תקנות חמרי נפץ (סדרי הדין לפני ועדת הערעור), תשי"ז-1956

רשויות ומשפט מנהלי – חומרי נפץ – ועדה – סדרי דין וערעור

בתי משפט וסדרי דין – סדר דין אזרחי – ערעור על ועדות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הגשת ערעור | סעיף 2 |
| 2 | [Go](#Seif2) | פרטי הודעת ערעור | סעיף 3 |
| 2 | [Go](#Seif3) | מסירת העתקים | סעיף 4 |
| 2 | [Go](#Seif4) | תשובת המשיב 5. | סעיף 6 |
| 3 | [Go](#Seif5) | קביעת מועד לשמיעת הערעור | סעיף 7 |
| 3 | [Go](#Seif6) | התייצבות לחקירה שכנגד | סעיף 8 |
| 3 | [Go](#Seif7) | סדר הטענות | סעיף 9 |
| 3 | [Go](#Seif8) | דיון שלא בפני בעלי הדין | סעיף 10 |
| 3 | [Go](#Seif9) | טענת פגם | סעיף 11 |
| 3 | [Go](#Seif10) | הדיון מוגבל לנימוקים שבכתב | סעיף 12 |
| 3 | [Go](#Seif11) | דחיית הבירור | סעיף 13 |
| 3 | [Go](#Seif12) | ביטול ערעור | סעיף 14 |
| 3 | [Go](#Seif13) | החלטת הועדה | סעיף 15 |
| 3 | [Go](#Seif14) | מיזוג ערעורים | סעיף 16 |
| 3 | [Go](#Seif15) | צירוף בעלי דין | סעיף 17 |
| 3 | [Go](#Seif16) | השם | סעיף 18 |

תקנות חמרי נפץ (סדרי הדין לפני ועדת הערעור), תשי"ז-1956[[1]](#footnote-1)\*

בתוקף סמכותי לפי סעיף 13(ג)(1) לחוק חמרי נפץ, תשי"ד-1954, אני מתקין תקנות אלה:

1. בתקנות אלה –

הגדרות

"ועדה" - ועדת ערעור שנתמנתה על פי סעיף 13(א) לחוק;

"ערעור" - ערעור שהוגש על פי סעיף 14 לחוק;

"החלטת המפקח" – החלטת המפקח שניתנה על פי סעיף 14(א) לחוק.

2. ערעור יוגש במסירת הודעת ערעור לועדה תוך שלושים יום מיום מסירת החלטת המפקח למערער, אך יושב ראש הועדה רשאי להאריך את הזמן להגשת הערעור, אם יראה סיבה מספקת לכך.

הגשת ערעור

3. (א) בהודעת ערעור יפורטו –

פרטי הודעת ערעור

(1) שמו של המערער, תיאורו, משלח ידו ומענו והמען למסירת מסמכים;

(2) התאריך שבו נמסרה החלטת המפקח למערער;

(3) העובדות שעליהן מסתמך המערער;

(4) הנימוקים שעליהם מבסס המערער את ערעורו, כל נימוק בפסקה מיוחדת ובקיצור;

(5) הסעד המבוקש.

(ב) הודעת ערעור תהא חתומה ביד המערער או בא כוחו.

(ג) להודעת ערעור יצורפו –

(1) הצהרה בשבועה לאימות העובדות שעליהן מסתמך המערער;

(2) העתק החלטת המפקח שעליה הוא מערער.

(ד) המפקח יצויין בהודעת ערעור כמשיב.

4. (א) המערער יגיש לועדה שני העתקים של המסמכים האלה:

מסירת העתקים

(1) הודעת הערעור;

(2) החלטת המפקח שעליה הוא מערער;

תשובת המשיב

(3) הצהרה בשבועה המצורפת להודעת הערעור.

(ב) הוגשה הודעת הערעור, ימסור יושב ראש הועדה העתק אחד מהמסמכים האמורים בתקנת משנה (א) למשיב.

5. (א) המשיב רשאי להגיש לועדה, תוך חמישה עשר ימים מהיום שבו נמסר לו העתק מהודעת הערעור כאמור, תשובה מנומקת בשני העתקים והוא רשאי להגיש הצהרה בשבועה לאימות העובדות שעליהן הסתמך.

(ב) התשובה תיחתם ביד המשיב או בא כוחו.

(ג) הוגשה תשובת המשיב כאמור בתקנה זו, ימסור יושב ראש הועדה למערער העתק מהתשובה.

6. ויתרו המערער והמשיב לטעון את טענותיהם בפני הועדה, רשאית הועדת לתת את החלטתה על יסוד החומר בכתב שהובא בפניה.

החלטה על יסוד החומר בכתב

7. לא ויתרו בעלי הדין כאמור בתקנה 6, או החליט יושב ראש הועדה להזמין את בעלי הדין, ייקבע, כתום חמישה עשר יום מיום הגשת הודעת ערעור, מועד לשמיעת הערעור, ותימסר לבעלי הדין על כך הודעה מוקדמת של חמישה עשר יום לפחות.

קביעת מועד לשמיעת הערעור

8. (א) בעל דין, הרוצה לחקור חקירה שכנגד אדם שמסר הצהרה בשבועה לאימות העובדות שעליהן מסתמך יריבו, יודיע על כך ליושב ראש הועדה ולאותו בעל דין לפחות שבעה ימים לפני המועד שנקבע לשמיעת הערעור.

התייצבות לחקירה שכנגד

(ב) בעל דין, שנמסרה לו הודעה כאמור בתקנת משנה (א), יביא בפני הועדה את האדם שנדרש לחקירה שכנגד כאמור, ביום שנקבע לשמיעת הערעור.

(ג) לא הביא בעל דין אדם לחקירה שכנגד כאמור בתקנת משנה (ב), או סירב אותו אדם להשיב על שאלות שנשאל בחקירה שכנגד בלי סיבה המתקבלת על דעת הועדה, לא תשמש הצהרת אותו אדם עדות, אלא אם כן היתה הועדה משוכנעת שקבלת ההצהרה דרושה למען הצדק.

9. (א) הועדה תשמע תחילה את טענות המערער ולאחר מכן את טענות המשיב.

סדר הטענות

(ב) הועדה רשאית להתיר למערער להשיב על טענות המשיב, ככל שהדבר ייראה לה.

10. בעלי דין שהוזמנו כדין ולא התייצבו שניהם או אחד מהם בפני הועדה, במועד שנקבע לשמיעת הערעור או במועד שנדחה לפי תקנה 13, יחולו לגביהם הוראות אלה:

דיון שלא בפני בעלי הדין

(1) התייצב המערער ולא התייצב המשיב, רשאית הועדה לדחות את שמיעת הערעור או לשמוע את הערעור שלא בפני המשיב;

(2) התייצב המשיב ולא התייצב המערער או לא התייצבו שניהם, רשאית הועדה לדחות את שמיעת הערעור או לבטל את הערעור.

11. (א) בשמיעת הערעור לא תיזקק הועדה לכל טענות פגם בצורת הודעת הערעור אלא אם כן נמסרה הודעה בכתב על כך למערער לפחות שבעה ימים לפני היום שנקבע לשמיעת הערעור והמערער לא תיקן את הפגם לפני אותו יום.

טענת פגם

(ב) נמסרה הודעה כאמור בתקנת משנה (א) והמערער לא תיקן את הפגם בעוד מועד, רשאית הועדה - מטעמים מיוחדים - להרשות למערער לתקן את הפגם בתנאים שתקבעם.

12. בשמיעת הערעור לא תיזקק הועדה לכל נימוק שלא הוזכר בהודעת הערעור או בתשובת המשיב, אלא אם כן היא משוכנעת ששמיעת הנימוק שלא הוזכר כאמור דרושה למען הצדק.

הדיון מוגבל לנימוקים שבכתב

13. הועדה רשאית לדחות את שמיעת הערעור או את המשך הדיון בו.

דחיית הבירור

14. עד למתן החלטת הועדה, רשאי המערער לחזור בו מערעורו על ידי מתן הודעה בכתב לועדה ומסירת העתק ממנה למשיב; משעשה כן, בטל הערעור והמערער ישלם למשיב, על פי בקשתו, את ההוצאות שתקבע הועדה.

ביטול ערעור

15. (א) החלטת הועדה תהיה מנומקת.

החלטת הועדה

(ב) החלטת הועדה תיערך בכתב ותיחתם ביד היושב ראש וחברי הועדה.

(ג) העתק ההחלטה מאושר ביד יושב ראש הועדה, יימסר למערער ולמשיב סמוך ככל האפשר למתן ההחלטה.

16. הועדה רשאית למזג ערעורים התלויים ועומדים בפניה, לדון בהם במשותף ולתת החלטה אחת בכולם, אם כרוכות בהם אותן בעיות חוק או אותן בעיות עובדה, או בעיות חוק או בעיות עובדה דומות.

מיזוג ערעורים

17. הועדה רשאית בכל שלב משלבי מהלך הדיון לצרף כמערער או כמשיב בערעור שבפניה, כל אדם שלדעתה יש לו ענין בערעור.

צירוף בעלי-דין

18. לתקנות אלה ייקרא "תקנות חמרי נפץ (סדרי הדין לפני ועדת הערעור), תשי"ז-1956".

השם

כ"ו בכסלו תשי"ז (30 בנובמבר 1956) פנחס רוזן

שר המשפטים

1. \* פורסמו [ק"ת תשי"ז מס' 663](http://www.nevo.co.il/Law_word/law06/TAK-0663.pdf) מיום 13.12.1956 עמ' 568. [↑](#footnote-ref-1)