תקנות כינויי מקור (סדרי רישום של כינויי מקור שארץ מקורם היא ארץ-חוץ), תשכ"ז-1967

משפט פרטי וכלכלה – מסחר – סחר – כינוי מקור,ציונים ג'

משפט פרטי וכלכלה – קניין – קניין רוחני – הגנת כינויי מקור

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | בחינת בקשה שנתקבלה במשרד הבינלאומי | סעיף 1 |
| 2 | [Go](#Seif1) | סמכות מבקש להשמיע טענות | סעיף 2 |
| 2 | [Go](#Seif2) | הודעה על כוונה לרשום כינוי שלגביו נתקבלה הודעה | סעיף 3 |
| 2 | [Go](#Seif3) | סדרי דין בהתנגדות | סעיף 4 |
| 2 | [Go](#Seif4) | סדרי הרישום | סעיף 5 |
| 2 | [Go](#Seif5) | תחולת ההוראות | סעיף 6 |
| 2 | [Go](#Seif6) | השם | סעיף 7 |

תקנות כינויי מקור (סדרי רישום של כינויי מקור שארץ מקורם היא ארץ-חוץ), תשכ"ז-1967[[1]](#footnote-1)\*

בתוקף סמכותי לפי סעיף 35 לחוק הגנת כינויי מקור, תשכ"ה-1965, אני מתקין תקנות אלה:

1. סמוך ככל האפשר לאחר שקיבל הרשם מהמשרד הבינלאומי הודעה שכינוי מקור פלוני של ארץ-חוץ נרשם בפנקס הבינלאומי, יצווה על עריכת הבדיקה כאמור בסעיף 17 לחוק ויודיע על תוצאותיה, כאמור בסעיפים 18 או 19 לחוק, למשרד הבינלאומי, בטפסים שנקבעו על ידי המועצה שנתכוננה על פי הסדר ליסבון בדבר הגנת כינויי מקור ורישומם הבינלאומי.

בחינת בקשה שנתקבלה במשרד הבינלאומי

2. הודיע הרשם כאמור בסעיף 19 לחוק, רשאי המבקש, תוך שלושה חדשים מתאריך ההודעה האמורה, לבקש להשמיע טענותיו בדרך שנקבעה בתקנה 9 לתקנות כינויי מקור (סדרי רישום של כינויי מקור שארץ מקורם היא ישראל), תשכ"ו-1966 (להלן – תקנות הרישום), ואם ביקש כן יחולו הוראות תקנות 10 עד 13 לתקנות האמורות בשינויים המחוייבים.

סמכות מבקש להשמיע טענות

3. נראה לרשם כי לכאורה נתמלאו, בכינוי שעליו נמסרה הודעה, הוראות סעיף 18 לחוק, יפרסם ברשומות הודעה על כוונתו לרשום את כינוי המקור, ובנוסף לכך יתן הרשם פומבי לכך בדרך נאותה אחרת ויתן הזדמנות להתנגד לרישום.

הודעה על כוונה לרשום כינוי שלגביו נתקבלה הודעה

4. על התנגדות לרישום כינוי מקור שהודעה על כוונה לרשמו פורסמה לפי תקנה 3 יחולו הוראות תקנות 14 ו-16 עד 28 לתקנות הרישום בשינויים המחוייבים.

סדרי דין בהתנגדות

5. על רישומו בפנקס של כינוי מקור שארץ מקורו היא ארץ-חוץ יחולו סדרי הרישום שבתקנות 29 עד 33 לתקנות הרישום, בשינויים המחוייבים, ובלבד שברישומים תצויין ארץ המקור על הכינוי.

סדרי הרישום

6. בכל דבר הנוגע לרישום כינויי מקור ומתן הגנה עליהם שלא נקבע לו בחוק או בתקנות אלה הוראה מיוחדת יחולו הוראות תקנות הרישום.

תחולת ההוראות

7. לתקנות אלה ייקרא "תקנות כינויי מקור (סדרי רישום של כינויי מקור שארץ מקורם היא ארץ-חוץ), תשכ"ז-1967".

השם

כ"ו בשבט תשכ"ז (6 בפברואר 1967) יעקב ש' שפירא

שר המשפטים

1. \* פורסמו [ק"ת תשכ"ז מס' 1999](http://www.nevo.co.il/Law_word/law06/TAK-1999.pdf) מיום 16.2.1967 עמ' 1446. [↑](#footnote-ref-1)