תקנות כינויי מקור (סדרי רישום של כינויי מקור שארץ מקורם היא ישראל), תשכ"ו-1966

משפט פרטי וכלכלה – מסחר – סחר – כינוי מקור,ציונים ג'

משפט פרטי וכלכלה – קניין – קניין רוחני – הגנת כינויי מקור

תוכן ענינים

|  |  |  |  |
| --- | --- | --- | --- |
|  | פרק ראשון: הגשת הבקשה | [Go](#med0) | 3 |
| סעיף 1 | הבקשה | [Go](#Seif1) | 3 |
| סעיף 2 | מקום הגשת הבקשה | [Go](#Seif2) | 3 |
| סעיף 4 | אישור קבלת הבקשה | [Go](#Seif3) | 3 |
|  | פרק שני: בחינת הבקשה | [Go](#med1) | 3 |
| סעיף 5 | בחינת הבקשה | [Go](#Seif4) | 3 |
| סעיף 6 | קבלת פרטים נוספים | [Go](#Seif5) | 3 |
| סעיף 7 | קבלת הבקשה | [Go](#Seif6) | 3 |
| סעיף 8 | הודעה על טעמים לדחיית בקשה | [Go](#Seif7) | 3 |
| סעיף 9 | בקשה להשמיע טענות | [Go](#Seif8) | 4 |
| סעיף 10 | השמעת טענות | [Go](#Seif9) | 4 |
| סעיף 11 | סדר השמעת הטענות | [Go](#Seif10) | 4 |
| סעיף 12 | החלטת הרשם | [Go](#Seif11) | 4 |
| סעיף 13 | מילוי אחר תנאים או הכנסת תיקונים | [Go](#Seif12) | 4 |
|  | פרק שלישי: סדרי הדין בהתנגדות | [Go](#med2) | 4 |
| סעיף 14 | הודעת התנגדות | [Go](#Seif13) | 4 |
| סעיף 16 | העברת הודעת ההתנגדות למבקשים | [Go](#Seif14) | 4 |
| סעיף 17 | הודעה שכנגד | [Go](#Seif15) | 4 |
| סעיף 18 | אי מסירת הודעה שכנגד | [Go](#Seif16) | 4 |
| סעיף 19 | ראיות לביסוס ההתנגדות | [Go](#Seif17) | 4 |
| סעיף 20 | ראיות המבקש | [Go](#Seif18) | 5 |
| סעיף 21 | ראיות בתשובה | [Go](#Seif19) | 5 |
| סעיף 22 | ראיות נוספות | [Go](#Seif20) | 5 |
| סעיף 23 | מוצגים | [Go](#Seif21) | 5 |
| סעיף 24 | תרגום מסמכים | [Go](#Seif22) | 5 |
| סעיף 25 | קביעת מועד לבירור והזמנה | [Go](#Seif23) | 5 |
| סעיף 26 | הצטרפות בעלי זכות להליכי התנגדות | [Go](#Seif24) | 5 |
| סעיף 27 | בקשה לחקור חקירה שכנגד | [Go](#Seif25) | 5 |
| סעיף 28 | החלטת הרשם | [Go](#Seif26) | 5 |
|  | פרק רביעי: הרישום בפנקס | [Go](#med3) | 5 |
| סעיף 29 | הודעה על רישום | [Go](#Seif27) | 5 |
| סעיף 30 | רישום בפנקס | [Go](#Seif28) | 6 |
| סעיף 31 | תיק הלשכה פתוח לקהל | [Go](#Seif29) | 6 |
| סעיף 32 | מתן תעודה | [Go](#Seif30) | 6 |
| סעיף 33 | העתק תעודה | [Go](#Seif31) | 6 |
|  | פרק חמישי: חידוש הרישום | [Go](#med4) | 6 |
| סעיף 34 | הודעה בדבר תום תקופת רישום | [Go](#Seif32) | 6 |
| סעיף 35 | בקשה לחידוש רישום | [Go](#Seif33) | 6 |
| סעיף 36 | פרסום בקשה להארכה | [Go](#Seif34) | 6 |
| סעיף 37 | הגשת חומר שיש בו כדי להצדיק אי הארכת רישום | [Go](#Seif35) | 6 |
| סעיף 38 | בחינת הבקשה | [Go](#Seif36) | 6 |
| סעיף 39 | משלוח חומר בדבר אי הארכת רישום לבעל זכות | [Go](#Seif37) | 6 |
| סעיף 40 | רשות להזמין מגיש חומר | [Go](#Seif38) | 6 |
| סעיף 41 | המצאת ראיות שכנגד | [Go](#Seif39) | 6 |
| סעיף 42 | הארכת תוקף הרישום | [Go](#Seif40) | 6 |
| סעיף 43 | אי הארכת הרישום | [Go](#Seif41) | 6 |
| סעיף 44 | דין הודעה לאי הארכת רישום | [Go](#Seif42) | 6 |
| סעיף 45 | הרשם רשאי לדרוש כי תוגש בקשה למחיקה | [Go](#Seif43) | 7 |
| סעיף 46 | חומר שהוגש וחומר בחינה | [Go](#Seif44) | 7 |
| סעיף 47 | החזרת אגרה | [Go](#Seif45) | 7 |
|  | פרק ששי: סדרי דין בבקשה למחיקת רישום | [Go](#med5) | 7 |
| סעיף 48 | סדרי דין בבקשת התנגדות | [Go](#Seif46) | 7 |
| סעיף 49 | סדרי דין בהודעה על מחיקה מיזמת הרשם | [Go](#Seif47) | 7 |
| סעיף 50 | מחיקת רישום | [Go](#Seif48) | 7 |
|  | פרק שביעי: שונות | [Go](#med6) | 7 |
| סעיף 51 | מורשים | [Go](#Seif49) | 7 |
| סעיף 52 | מען למסירת מסמכים | [Go](#Seif50) | 7 |
| סעיף 53 | הארכת מועדים | [Go](#Seif51) | 8 |
| סעיף 53א | סדרי דין בערעור | [Go](#Seif55) | 8 |
| סעיף 54 | עיון בפנקס | [Go](#Seif52) | 8 |
| סעיף 55 | קבלת העתקים | [Go](#Seif53) | 8 |
| סעיף 56 | השם | [Go](#Seif54) | 8 |
|  | התוספת הראשונה | [Go](#med7) | 8 |
|  | תוספת שניה | [Go](#med8) | 11 |

תקנות כינויי מקור (סדרי רישום של כינויי מקור שארץ מקורם היא ישראל), תשכ"ו-1966[[1]](#footnote-1)\*

בתוקף סמכותי לפי סעיף 35 לחוק כינויי מקור, תשכ"ה-1965, אני מתקין תקנות אלה:

פרק ראשון: הגשת הבקשה

1. בקשה לרישום כינוי מקור תוגש בשלושה עותקים בטופס המתאים שבתוספת הראשונה ויהא חתום על ידי המבקש.

הבקשה

2. בקשה תוגש במשרד הרשם, ומותר לשלחה לפי מען משרד הרשם.

מקום הגשת הבקשה

3. (בוטלה).

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715

**ביטול תקנה 3**

הנוסח הקודם:

~~אגרה~~

~~3. לבקשה תצורף האגרה הקבועה בתוספת השניה.~~

4. הוגשה הבקשה בטופס שנקבע, וצויין בה שם המבקש ומענו למסירת מסמכים וצורפה האגרה הקבועה, יאשר הרשם דבר קבלתה במשרדו.

אישור קבלת הבקשה

פרק שני: בחינת הבקשה

5. סמוך ככל האפשר לאחר קבלת בקשה לרישום כינוי מקור יצווה הרשם לבחון אם הבקשה ממלאת אחר הוראת סעיף 4 לחוק ואם הכינוי שנתבקש לרשמו הוא כינוי מקור.

בחינת הבקשה

6. (א) ראה הרשם לאחר בחינת הבקשה להשתמש בסמכותו לפי סעיף 6 לחוק, יודיע על כך למבקש בכתב, ויציין בהודעתו את טיב החומר וסוג הידיעות שהוא דורש.

קבלת פרטים נוספים

(ב) המבקש ימציא את החומר המבוקש תוך חדשיים מתאריך ההודעה.

7. החליט הרשם לקבל את הבקשה לפי סעיף 7 לחוק, יודיע על כך למבקש בטופס המתאים שבתוספת הראשונה.

קבלת הבקשה

8. (א) התגלו לאחר בדיקת הבקשה, ובחינתה לפי תקנה 5, או לאחר עיון הרשם בכל חומר שדרש או שנודעו לו לאחר התייעצות כאמור בסעיף 6 לחוק, טעמים שיש בהם כדי למנוע את רישום הכינוי המבוקש ככינוי מקור, או שיש בהם כדי להצדיק קבלת הבקשה בכפוף לתיקונים או תנאים, תישלח למבקש הודעה בכתב על טעמים אלה.

הודעה על טעמים לדחיית בקשה

(ב) הודיע המבקש על בעלי זכות אחרים שלא היו צדדים לבקשה או שנראה לרשם שקיימים בעלי זכות כאלה, יפרסם הרשם ההודעה לפי תקנת משנה (א) ברשומות ובשני עיתונים יומיים לפחות, ובה יזמין כל בעל זכות להצטרף לבקשה ולהשיב לדחיית הבקשה על ידי הרשם.

(ג) רצה בעל זכות שלא היה צד לבקשה להצטרף להליך, יגיש הודעה על כך לא יאוחר מחמישה ימים לפני קיום ההליך, בטופס המתאים שבתוספת הראשונה, וישלם את האגרה הקבועה.

(ד) הוגשה הודעה כאמור בתקנת משנה (ג), יראו את בעל הזכות כאילו היה צד להליך מלכתחילה, והוא רשאי להגיש כל מסמך או ראיה שהמבקש היה רשאי להגישם במועד שהיה קבוע לגבי המבקש, וכן יהיה זכאי לכל סעד כאילו היה מבקש לגבי הזכות שהוא בעליה.

9. מבקש שנשלחה לו הודעה לפי תקנה 8 רשאי תוך שלושה חדשים מתאריך ההודעה האמורה להגיש תשובה מנומקת בכתב או לבקש להשמיע טענותיו בפני הרשם בעל פה. לא עשה אחת מאלה – ולא באה דרישה כאמור בתקנה 8(ב) – יראו את הבקשה כתום ארבעה חדשים מעת משלוח ההודעה כמבוטלת, אם, לאחר שנשלחה למבקש לאחר תום שלושת החדשים האמורים תזכורת בדבר ההודעה, לא הגיב עליה.

בקשה להשמיע טענות

10. נתבקש הרשם, על פי תקנה 9, לשמוע טענות מבקש או בעל זכות אחר, יקבע מועד לשמיעת הטענות, ויודיע על כך, כאמור בסעיף 26 לחוק, ברשומות ובשני עיתונים יומיים לפחות.

השמעת טענות

11. בעת השמעת טענות לענין בקשה ישמיע המבקש תחילה דבריו בקשר להודעת הרשם לפי תקנה 8 ולאחר מכן יתן הרשם זכות להשמיע טענותיו לכל בעל זכות שביקש להצטרף לפי תקנה 9 וכן לכל אדם שעמו התייעץ הרשם על פי סעיף 6 לחוק ושהרשם מצא לנכון להזמינו; המבקש יהיה רשאי להוסיף דברים לאחר מכן.

סדר השמעת הטענות

12. החלטת הרשם לאחר ששמע את טענות המבקש, או לאחר שנמסרה לו תשובה מנומקת כאמור בתקנה 9 אם לא שמע טענות המבקש, תהיה בכתב ומנומקת.

החלטת הרשם

13. הודיע הרשם לפי תקנה 8 כי הוא מוכן לקבל את הבקשה בכפוף לתיקונים או לתנאים והמבקש מסכים לכך, יודיע המבקש על כך לרשם תוך המועד הנקוב בתקנה 9, והמבקש יכניס את התיקונים בבקשה או ימלא אחר התנאים, תוך חודש ימים שלאחר תום תקופת שלושת החדשים האמורים בתקנה 9, ואולם אם נתבקש הרשם לשמוע טענות בעל זכות אחר באותו ענין ידחה את המועד עד לאחר שיחליט בענין.

מילוי אחר תנאים או הכנסת תיקונים

פרק שלישי: סדרי הדין בהתנגדות

14. הודעת התנגדות, על פי סעיף 9 לחוק, לרישום כינוי מקור תוגש למשרד הרשם ותהיה בטופס המתאים שבתוספת הראשונה והיא תכלול את נימוקי ההתנגדות אשר עליהם מתבססת ההתנגדות לרישום וכן מען למסירת מסמכים בישראל; להודעה יצורפו מספר העתקים הכפול ממספר המבקשים ועוד אחד.

הודעת התנגדות

15. (בוטלה).

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715

**ביטול תקנה 15**

הנוסח הקודם:

~~אגרת התנגדות~~

~~15. להודעת ההתנגדות תצורף האגרה הקבועה בתוספת השניה.~~

16. נוכח הרשם כי הודעת התנגדות הוגשה בטופס המתאים וצויינו בה נימוקי ההתנגדות וכי שולמה האגרה המתאימה, יעביר למבקש שני העתקים ממנה בצירוף הטופס המתאים שבתוספת הראשונה.

העברת הודעת ההתנגדות למבקשים

17. (א) מבקש הרוצה לחלוק על ההתנגדות, יגיש לרשם, תוך שלושה חדשים מתאריך הודעת הרשם בדבר הגשת ההתנגדות, הודעה שכנגד בטופס המתאים בצירוף האגרה הקבועה, ובה יפרט את הנימוקים שעליהם הוא מבסס את בקשתו.

הודעה שכנגד

(ב) המבקש ימסור שני העתקים מההודעה שכנגד למתנגד.

18. (א) לא מסר המבקש הודעה שכנגד במועד שנקבע, יראה הרשם כאילו ויתר המבקש על בקשתו, והוא יודיע ברשומות ובשני עתונים יומיים על ההתנגדות ויזמין כל אדם אחר שהוא בעל זכות להתנגד לקבלת ההתנגדות תוך חודש מיום הפרסום ברשומות.

אי מסירת הודעה שכנגד

(ב) נמסרה הודעה כאמור בתקנת משנה (א) על ידי בעל זכות, יראו אותו לענין הדיון בהתנגדות כאילו הגיש את הבקשה מלכתחילה.

(ג) לא נמסרה הודעה כאמור בתקנת משנה (ב) במועד האמור בתקנת משנה (א), יקבל הרשם את ההתנגדות וידחה את הבקשה.

19. (א) תוך שלושה חדשים מתאריך ההודעה לפי תקנה 17(ב) ימסור המתנגד את הראיות שבידו לביסוס התנגדותו.

ראיות לביסוס ההתנגדות

(ב) לא נמסרו ראיות כאמור יראו את המתנגד כאילו ויתר על התנגדותו זולת אם הורה הרשם אחרת, אם ראה טעמים סבירים לעשות כן.

(ג) המתנגד ימסור למבקש שני העתקים מהראיות שהגיש.

20. (א) הגיש המתנגד ראיות כאמור בתקנה 19(א), או שהורה הרשם לדון בהתנגדות אף בלא שיגיש המתנגד ראיות, יגיש המבקש תוך שלושה חדשים מהמועד שבו נמסרו לו ראיות המתנגד או מתאריך החלטת הרשם, ראיות לביסוס בקשתו וטענותיו לדחיית ההתנגדות.

ראיות המבקש

(ב) המבקש ימסור למתנגד שני העתקים מראיותיו.

21. (א) מתנגד רשאי, תוך שלושה חדשים מיום שמסר המבקש ראיות על פי תקנה 20, להגיש ראיות נוספות ובלבד שאותן ראיות נוגעות רק לענינים שהם ממין התשובה.

ראיות בתשובה

(ב) המתנגד ימסור העתק מראיותיו למבקש.

22. בתום המועד הקבוע בתקנה 21 לא תוגש כל ראיה נוספת על ידי צד מן הצדדים, אולם רשאי הרשם, אם ראה לנכון לעשות כן מטעמים סבירים, להתיר לכל צד מן הצדדים להגיש ראיות נוספות בכפוף לתנאים שימצא לנכון, הן בענין תשלום הוצאות מיוחדות שיגרמו לכל צד אחר והן בקשר לסדרי הגשת הראיות.

ראיות נוספות

23. (א) כל צד בהתנגדות חייב להמציא לכל צד אחר בהתנגדות שני העתקים מכל מוצג שיגיש, ואולם רשאי הרשם, אם שוכנע שאין אפשרות לעשות כן, להעמיד לעיון את המוצגים שהוגשו.

מוצגים

(ב) בשעת הבירור יש להציג את המוצגים המקוריים, זולת אם יורה הרשם אחרת לענין מסויים.

24. (א) מסמך שהוגש ואין לשונו אחת מהשפות הרשמיות, חייבים להמציא תרגום מאושר ממנו לשפה רשמית בשני עותקים.

תרגום מסמכים

(ב) שני העתקים מהתרגום יומצאו על ידי מי שחייב בהמצאתו לכל צד אחר להליך.

25. (א) בתום המועד הקבוע בתקנה 21 יקבע הרשם זמן לשם בירור ההתנגדות; הודעה על המועד הקבוע תימסר לצדדים בכתב וכן תפורסם ברשומות ובשני עתונים יומיים לפחות שלושים יום לפני אותו המועד ובה יזמין כל בעל זכות להצטרף להליכי ההתנגדות אם כמבקשים ואם כמתנגדים.

קביעת מועד לבירור והזמנה

(ב) צד יודיע לרשם על התייצבותו לא יאוחר מחמישה ימים לפני קיום בירור ההתנגדות; לא הודיע - לא יורשה להתייצב.

26. (א) רצה בעל זכות שלא היה צד לבקשה או להתנגדות להצטרף להליכי ההתנגדות, יגיש הודעה על כך בטופס המתאים שבתוספת הראשונה, וישלם את האגרה הקבועה.

הצטרפות בעלי זכות להליכי התנגדות

(ב) בעל זכות שהגיש הודעה כאמור בתקנת משנה (א), יהא רשאי להגיש כל מסמך או ראיה בהליכי ההתנגדות ברשות הרשם ובכפוף לתנאים שימצא לנכון וכן בענין תשלום הוצאות מיוחדות שנגרמו לכל צד אחר בקשר לסדרי הגשת הראיות.

27. (א) צד המבקש לחקור אדם שמסר תצהיר חקירה שכנגד יודיע על כך לרשם ולאותו צד שמטעמו נמסר התצהיר, סמוך ככל האפשר לאחר תום המועד הקבוע בתקנה 21.

בקשה לחקור חקירה שכנגד

(ב) ביקש הצד, שמטעמו נמסר תצהיר פלוני להתנגד לבקשה, לחקור את המצהיר, יודיע על כך לרשם תוך שלושים יום מיום שנמסרה לו ההודעה לפי תקנת משנה (א), ויפרט את נימוקיו. העתק ההתנגדות יימסר למבקש החקירה.

(ג) מבקש החקירה רשאי להשיב בכתב להתנגדות תוך שלושים יום מיום מסירת העתק הימנה לידיו.

(ד) הרשם יחליט בבקשה על פי החומר שבפניו, זולת אם לפחות אחד הצדדים ביקש להשמיע טענותיו בעל פה בפניו.

28. לאחר שמיעת טענות הצדדים הרוצים להשמיע את טענותיהם, יתן הרשם החלטתו בענין ההתנגדות ויודיע על החלטתו לצדדים, ואם הצדדים אינם רוצים להשמיע טענותיהם - יתן הרשם את החלטתו בלא שמיעת טענות.

החלטת הרשם

פרק רביעי: הרישום בפנקס

29. לא הוגשה התנגדות במועד הקבוע להגשתה, או שהוגשה במועד ובוטלה או נדחתה בהחלטה או בפסק דין סופי, יודיע הרשם למבקש בטופס המתאים שבתוספת הראשונה, כי הסימן יינתן לרישום לאחר שתשולם האגרה הקבועה.

הודעה על רישום

30. בפנקס יצויינו: כינוי המקור, תאריך הגשת הבקשה ומספרה, תאריך הרישום, המוצר שהכינוי בא לציינו, שם המבקש ושם בעל הזכות.

רישום בפנקס

31. מיום שנרשם כינוי המקור בפנקס יהיה תיק הלשכה בענין הבקשה – למעט התכתבות פנימית בלשכה הכלולה בו – פתוח לעיון הקהל.

תיק הלשכה פתוח לקהל

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715

31. מיום שנרשם כינוי המקור בפנקס יהיה תיק הלשכה בענין הבקשה – למעט התכתבות פנימית בלשכה הכלולה בו – פתוח לעיון הקהל~~; המבקש לעיין ישלם את האגרה הקבועה~~.

32. לאחר שנרשם כינוי המקור יתן הרשם למבקש תעודה בטופס המתאים.

מתן תעודה

33. כל בעל זכות רשאי לקבל העתק מתעודת הרישום לאחר שיבקש זאת בכתב וישלם את האגרה הקבועה.

העתק תעודה

פרק חמישי: חידוש הרישום

34. הרשם ישלח שנים עשר חדשים לפני שיפקע תוקף רישום של כינוי מקור לבעל הזכות הודעה על תום תוקף רישומו של כינוי מקור לפי הטופס שבתוספת הראשונה.

הודעה בדבר תום תקופת רישום

35. בקשה לחידוש הרישום תוגש בכל עת לאחר משלוח ההודעה לפי תקנה 34 אך לא יאוחר מששה חדשים לפני תום תקופת הרישום, בטופס הקבוע בצירוף האגרה הקבועה.

בקשה לחידוש רישום

36. הוגשה בקשה להארכת תוקף רישום לפי תקנה 35, יפרסם הרשם ברשומות, על חשבון מבקש ההארכה את דבר הבקשה ויזמין כל אדם תוך חדשיים מתאריך הבקשה להמציא לו כל חומר שיש בו כדי להראות שהכינוי נשוא הבקשה חדל לשמש כינוי מקור.

פרסום בקשה להארכה

37. אדם המתבקש להגיש חומר שיש בו כדי להראות שכינוי מקור שהארכתו נתבקשה חדל לשמש כינוי מקור והוא משמש לציון סוג או מוצא בלבד יגיש את החומר בשלושה העתקים בצירוף תצהיר שבו יצהיר כי החומר שהוא מגיש הוא נכון לפי מיטב ידיעתו.

הגשת חומר שיש בו כדי להצדיק אי הארכת רישום

38. סמוך ככל האפשר לאחר קבלת הבקשה לפי תקנה 35 יצווה הרשם לבחון אם הכינוי, שהארכת תוקף רישומו נתבקשה, עדיין משמש כינוי מקור ורשאי הוא לענין הבחינה כאמור להשתמש בסמכויותיו לפי סעיף 6 לחוק, ועל דרישה כאמור תחול תקנה 7 כאילו היתה בפניו בקשה לרישום כינוי מקור.

בחינת הבקשה

39. נוכח הרשם כי יש בחומר שהוגש לו כאמור בתקנה 36 כדי להראות שהכינוי, שהארכת תוקף רישומו נתבקש, חדל מלשמש כינוי מקור, ימציא העתק מהחומר לבעל הזכות.

משלוח חומר בדבר אי הארכת רישום לבעל זכות

40. היה הרשם סבור כי אין בחומר שהוגש לו כאמור בתקנה 36 להראות שהכינוי, שהארכת תוקף רישומו נתבקש, חדל מלשמש כינוי מקור, רשאי הוא, אם הוא סבור שהדבר דרוש לצורך בחינה לפי סעיף 13(ב) לחוק, להזמין אליו את האדם שהגיש את החומר במועד ובמקום שיקבע הרשם, וכן רשאי הוא לדרוש ממנו שימציא לו במועד שיקבע, ושלא יפחת משבועיים, כל ידיעות נוספות הדרושות לו לצורך בחינה כאמור.

רשות להזמין מגיש חומר

41. בעל זכות רשאי, תוך חדשיים מיום שהומצא לו החומר על פי תקנה 38, להמציא לרשם חומר שיש בו כדי להזים את הטענה שהכינוי שהארכת תקפו נתבקשה חדל מלשמש כינוי מקור.

המצאת ראיות שכנגד

42. (א) לא הוגש לרשם חומר על פי תקנה 36, או שהוגש והרשם היה סבור שאין בו אף ראיה לכאורה כדי להראות שכינוי המקור חדל לשמש כזה, והרשם לא מצא בבחינה שערך לפי סעיף 13(ב) לחוק ותקנה 38 כי לכאורה אין זה מן הדין להאריך את תקופת הרישום, יאריך את הרישום.

הארכת תוקף הרישום

(ב) הודעה על הארכת תוקף הרישום תפורסם ברשומות, ולמבקש תינתן תעודה על כך.

43. הוגש לרשם חומר על פי תקנה 36 והרשם היה סבור כי אין בראיות שכנגד שהוגשו על פי תקנה 41 כדי להזים את הטענה שהכינוי שהארכת תקפו נתבקשה חדל מלשמש כינוי מקור, או שמצא הרשם לאחר בחינה שעשה לפי תקנה 38 כי, לדעתו, לא ראוי להאריך תקפו של הרישום מאחר שהכינוי הרשום חדל מלשמש כינוי מקור, יודיע על כך למבקש.

אי הארכת הרישום

44. דין הודעה לפי תקנה 43 כדין הודעה לפי תקנה 8 והוראות התקנות 9 עד 13 יחולו, בשינויים המחוייבים.

דין הודעה לאי הארכת רישום

45. (א) על אף האמור בתקנה 39 רשאי הרשם, אם לדעתו מן הדין לעשות כן, שלא לדון בחומר שהוגש לו לפי תקנה 36 אם, לדעתו, ראוי לדון בענין כבקשה למחיקה.

הרשם רשאי לדרוש כי תוגש בקשה למחיקה

(ב) החליט הרשם כאמור בתקנת משנה (א), יודיע על כך למגיש החומר ולבעל הזכות, יאריך את הרישום וירשום הערה בפנקס בדבר ההחלטה האמורה.

46. חומר שהוגש על פי תקנה 38 וחומר שהרשם השתמש בו לצורך בחינה לפי תקנה 38, למעט התכתבות פנימית בלשכה, יעמדו לרשות הציבור לאחר שהוארך הרישום.

חומר שהוגש וחומר בחינה

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715

46. חומר שהוגש על פי תקנה 38 וחומר שהרשם השתמש בו לצורך בחינה לפי תקנה 38, למעט התכתבות פנימית בלשכה, יעמדו לרשות הציבור לאחר שהוארך הרישום~~; המבקש לעיין ישלם את האגרה הקבועה~~.

47. נמצא לאחר הליכים כי מן הדין שלא להאריך תקפו של כינוי פלוני, יחזיר הרשם לבעל הזכות את מחצית האגרה ששולמה לפי תקנה 35.

החזרת אגרה

פרק ששי: סדרי דין בבקשה למחיקת רישום

48. בקשה למחיקת רישום של כינוי מקור על פי סעיף 14 לחוק תוגש בטופס הקבוע בתוספת הראשונה בצירוף האגרה הקבועה, ומשהוגשה יחולו על הדיון בבקשה סדרי הדין הקבועים בפרק השלישי לגבי התנגדות כאילו היתה הבקשה התנגדות.

סדרי דין בבקשת התנגדות

49. (א) נוכח הרשם כי כינוי מקור פלוני הרשום חדל מלהיות כינוי מקור ומן הדין שישתמש בסמכותו לפי סעיף 14(א), ימציא הודעה על כך למבקש בצירוף החומר ששימש בסיס להחלטתו.

סדרי דין בהודעה על מחיקה מיזמת הרשם

(ב) דין הודעה כאמור בתקנת משנה (א) כדין הודעה לפי תקנה 16 וסדרי הדין הקבועים בתקנות 17 עד 28 יחולו, בשינויים המחויבים.

50. החליט הרשם, לאחר שמיעת בעלי הזכות, למחוק את הרישום, יימחק הרישום חודש ימים לאחר מתן ההחלטה. הוגש ערר על החלטת הרשם – לא יימחק הרישום עד לאחר מתן החלטה בו.

מחיקת רישום

פרק שביעי: שונות

51. (א) כל דבר שאדם רשאי או חייב לעשותו לפי תקנות אלה, רשאי הוא להרשות למורשה לעשותו.

מורשים

(ב) לא יורשה יותר ממורשה אחד לגבי אותו ענין, אלא אם הורשו יחדיו מספר מורשים שהם שותפים או שהם עובדים יחדיו במשרד אחד; ואולם אין בהוראה זו כדי למנוע יותר ממורשה אחד מלהופיע ולטעון בשם מרשה אחד אם הורשו לכך.

(ג) הוסמכו מספר מורשים על פי הוראת תקנת משנה (ב) ולאחר מכן חדלו אותם מורשים לעבוד יחדיו, יראו, אם לא מסרו נותן ההרשאה או אותם מורשים הודעה אחרת לענין זה, כאילו הוסמך המורשה שמענו נמסר כמענם של אותם מורשים.

(ד) תוקף הרשאתו של מורשה לא יפקע כל עוד לא בוטלה הרשאתו על ידי הודעה מפורשת לענין זה לגבי כל ענין שלגביו ניתנה ההרשאה; אולם רשאי הרשם, אם ראה טעם סביר לעשות כן, שלא להכיר ביפוי כוח עשר שנים לאחר שהוצא.

"מורשה" לענין תקנה זו - עורך דין או סוכן פטנטים הרשום בפנקס של סוכני פטנטים, לפי תקנות פנקס סוכני הפטנטים, 1938, שיש להם מקום עסקים בישראל.

52. (א) כל אדם המבקש לרשום כינוי מקור, המתנגד לרישומו, המבקש ביטול רישום או בעל זכות המבקש להצטרף להליכים לפי החוק או התקנות האלה, יודיע לרשם על מען בישראל למסירת מסמכים ויראו המען כאמור כמען של אותו אדם לכל ענין לצורך החוק ותקנות שהותקנו על פיו כל עוד לא הודיע אותו אדם על מען אחר בישראל למטרה האמורה.

מען למסירת מסמכים

(ב) כל עוד הרשאת מורשה לפי תקנה 51 היא בתקפה, יראו את המען של המורשה כמען של אותו אדם לענין חוק זה והתקנות שהותקנו על פיו, ותקנת משנה (א), לא תחול, אם לא הודיעו אותו אדם או המורשה אחרת.

(ג) נרשמו לגבי כינוי מקור אחד יותר מבעל זכות אחד, יודיעו כל בעלי הזכות על מען אחד למסירת מסמכים או על מורשה אחד שלו יימסרו המסמכים עבור כל בעלי הזכות, אולם רשאי כל בעל זכות לבקש כי המסמכים יימסרו לו במישרין, ואם ישלם את האגרה השנתית הקבועה לענין זה יימסרו המסמכים לגבי כל שנה שבה שולמה האגרה למען שנמסר, ובלבד שלא יחויב באגרה מי שרשום ראשון בטופס הבקשה, אשר יראוהו, בהעדר הודעה הפוכה לענין זה, כבעל המען למסירת מסמכים שאליו יימסרו ההודעות כולן זולת אלו שלגביהן באה דרישה מיוחדת.

53. הרשם רשאי להאריך כל מועד שנקבע בתקנות אלה לעשיית דבר אם ראה טעמים סבירים לעשות כן, והוא רשאי לעשות כן בתנאים שיקבע, ובלבד שיתן הזדמנות לכל צד אחר להליך להשמיע טענותיו לענין הבקשה לפני שיחליט בה.

הארכת מועדים

53א. (א) סדרי הדין בערעור על החלטת הרשם יהיו לפי פרק י"ז בחלק ב' לתקנות סדר הדין האזרחי, התשע"ט-2018, ואולם לעניין תקנות אלה, יקראו בכל מקום בפרק י"ז שבו כתוב "שישים ימים" כאילו כתוב "ארבעים וחמישה ימים".

סדרי דין בערעור

תק' תשפ"א-2021

(ב) נוסף על האמור בפרק י"ז בחלק ב' לתקנות סדר הדין האזרחי, התשע"ט-2018, אם לא היה צד להליך בפני הרשם זולת המערער, יהיה הרשם המשיב.

מיום 25.2.2021

**תק' תשפ"א-2021**

[ק"ת תשפ"א מס' 9214](https://www.nevo.co.il/law_word/law06/tak-9214.pdf) מיום 25.2.2021 עמ' 2244

**הוספת תקנה 53א**

54. כל אדם רשאי לעיין בפנקס.

עיון בפנקס

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715

**החלפת תקנה 54**

הנוסח הקודם:

~~54. כל אדם רשאי לעיין בפנקס לאחר שישלם את האגרה הקבועה בתוספת השניה.~~

55. כל אדם יהיה רשאי לקבל העתקים מהפנקס או מכל חומר הכלול בתיק העומד לעיון לציבור לפי תקנה 31 או החומר העומד לרשות הציבור לפי תקנה 46.

קבלת העתקים

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715

55. כל אדם יהיה רשאי לקבל העתקים מהפנקס או מכל חומר הכלול בתיק העומד לעיון לציבור לפי תקנה 31 או החומר העומד לרשות הציבור לפי תקנה 46 ~~לאחר שישלם את האגרה הקבועה~~.

56. לתקנות אלה ייקרא "תקנות כינויי מקור (סדרי רישום של כינויי מקור שארץ מקורם היא ישראל), תשכ"ו-1966".

השם

התוספת הראשונה

(טפסים)

טופס רכמ/1

(תקנה 1)

][בקשה לרישום כינוי מקור ישראלי](HTTP://WWW.NEVO.CO.IL/TFASIM/טפסים%20משפטיים/קניין%20רוחני/כינויי%20מקור/בקשה%20לרישום%20כינוי%20מקור%20ישראלי.DOC)[

לכבוד

רשם סימני המסחר

ת. ד. 767

ירושלים

טופס רכמ/2

**חוק הגנת כינויי מקור, תשכ"ה-1965**

הודעה בדבר קבלת כינוי מקור ישראלי לרישום

(תקנה 7)

עפ"י סעיף 7 לחוק הגנת כינויי מקור, תשכ"ה-1965, הריני להודיעך כי החלטתי לקבל לרישום את כינוי המקור       שרישומו נתבקש בבקשה מס'       שהוגשה ביום      . הנך מתבקש להעביר לנו אגרת פרסום בסך       תוך חודש ימים מתאריך הודעה זו.

סמוך ככל האפשר לאחר קבלת האגרה יפורסם דבר קבלת הבקשה ברשומות, וכל אדם יהא רשאי להתנגד לרישום כינוי המקור.

בכבוד רב,

רשם סימני המסחר

טופס רכמ/3

(תקנה 14)

][הודעה על התנגדות לרישום כינוי מקור](HTTP://WWW.NEVO.CO.IL/TFASIM/טפסים%20משפטיים/קניין%20רוחני/כינויי%20מקור/הודעה%20על%20התנגדות%20%20לרישום%20כינוי%20מקור.DOC)[

תאריך

המען למסירת מכתבים בישראל הוא

לכבוד

רשם סימני המסחר

ת. ד. 767

ירושלים

טופס רכמ/4

**חוק הגנת כינויי מקור, תשכ"ה-1965**

הודעה על הגשת התנגדות לרישום כינוי מקור לפי בקשה מס'

(תקנה 16)

הנני מתכבד להודיעך כי ביום       הוגשה התנגדות לרישום כינוי המקור       שבקשה לרישומו הוגשה על ידך ביום      .

באם רצונך לחלוק על הודעת התנגדות זו עליך להגיש הודעה שכנגד בטופס המתאים תוך שלושה חדשים מתאריך הודעה זו.

בכבוד רב,

רשם סימני המסחר

טופס רכמ/5

(תקנה 17)

][הודעה שכנגד](HTTP://WWW.NEVO.CO.IL/TFASIM/טפסים%20משפטיים/קניין%20רוחני/כינויי%20מקור/הודעה%20שכנגד.DOC)[

טופס רכמ/6

(תקנה 26)

][הודעה של בעל זכות בדבר הצטרפות להליך](HTTP://WWW.NEVO.CO.IL/TFASIM/טפסים%20משפטיים/קניין%20רוחני/כינויי%20מקור/הודעה%20של%20בעל%20זכות%20בדבר%20הצטרפות%20להליך.DOC)[

לכבוד

רשם סימני המסחר

ת. ד. 767

ירושלים

טופס רכמ/7

**חוק הגנת כינויי מקור, תשכ"ה-1965**

הודעה בדבר אגרת רישום

(תקנה 29)

הריני להודיעך כי כינוי המקור       שרישומו נתבקש לפי בקשה מס'       ביום       ניתן עתה לרישום.

אבקשך להמציא לי האגרה הקבועה בסך       לא יאוחר מאשר חדשיים מתאריך הודעתי זו. לא תומצא לי האגרה, אראה את הבקשה כאילו הסתלקו ממנה.

רשם סימני המסחר

לכבוד

טופס רכמ/8

**חוק הגנת כינויי מקור, תשכ"ה-1965**

תעודות רישום

(תקנה 32)

זאת לתעודה כי כינוי המקור שרישומו נתבקש ביום       לפי בקשה מס'       נרשם בפנקס כינויי המקור, ופרטי הרישום הם כדלקמן:

המוצר שכינוי המקור בא לציין       בעלי הזכות לשימוש בכינוי המקור. הרישום ישאר בתקפו למשך תקופה של עשר שנים החל מיום הגשת הבקשה וניתן לחדשו בהתאם להוראות החוק.

רשם סימני המסחר

תאריך:

טופס רכמ/9

**חוק הגנת כינויי מקור, תשכ"ה-1965**

הודעה בדבר תום תקופת רישום

(תקנה 34)

בהתאם לתקנה 34 לתקנות כינויי מקור (סדרי רישום של כינויי מקור שארץ מקורם היא ישראל), תשכ"ו-1966, הריני להודיעך כי רישומו של כינוי המקור       שנרשם עפ"י מספר       יפקע ביום      .

אם ברצונכם לחדש רישום אבקשכם להמציא לי בקשה מתאימה בטופס המתאים בצירוף המתאים לא יאוחר מששה חדשים לפני התאריך הנ"ל.

בכבוד רב,

רשם סימני המסחר

טופס רכמ/10

(תקנה 48)

][הודעה על בקשה למחיקה](HTTP://Www.NEVO.CO.IL/TFASIM/טפסים%20משפטיים/קניין%20רוחני/כינויי%20מקור/הודעה%20על%20בקשה%20למחיקה.DOC)[

תאריך

המען למסירת מכתבים בישראל הוא

לכבוד

רשם סימני המסחר

ת. ד. 767

ירושלים

טופס רכמ/11

**חוק הגנת כינויי מקור, תשכ"ה-1965**

הודעה על הגשת בקשה למחיקה

(תקנה 49)

בענין כינוי המקור       הרשום לפי מספר       הנני מתכבד להודיעך כי ביום       הוגשה בקשה למחוק את רישומו של כינוי המקור הנ"ל.

לאחר בדיקת החומר נוכחתי לדעת כי לכאורה מן הדין להשתמש בסמכותי לפי סעיף 14(א) לחוק. נימוקים לכך רצופים בזה.

באם ברצונך לחלוק על בקשת מחיקה זו עליך להגיש הודעה שכנגד בטופס המתאים תוך שלושה חדשים מתאריך הודעה זו.

בכבוד רב,

רשם סימני המסחר

טופס רכמ/12

(תקנות 48, 49 ו-17)

][בעניין הבקשה למחוק רישומו של כיונוי המקור](HTTP://Www.NEVO.CO.IL/TFASIM/טפסים%20משפטיים/קניין%20רוחני/כינויי%20מקור/בעניין%20הבקשה%20למחוק%20רישומו%20של%20כיונוי%20המקור.DOC)[

תוספת שניה

תק' תשמ"ו-1986

(בוטלה)

מיום 3.8.1979

**תק' תשל"ט-1979**

[ק"ת תשל"ט מס' 4006](http://www.nevo.co.il/Law_word/law06/TAK-4006.pdf) מיום 19.7.1979 עמ' 607

**החלפת התוספת השניה**

הנוסח הקודם:

~~בעת עשית הפעולה או עם הגשת הבקשה המנויות בטור א' תשולם האגרה הקבועה בטור ב'.~~

~~טור ב'~~

~~טור א'~~ ~~בלירות~~

~~1. (א) עם הגשת הבקשה לרישום כינויי מקור (תק' 3)~~ ~~100 כל אחד~~

~~(ב) בעד כל בעל זכות נוסף על שני בעלי הזכות הראשונים~~ ~~20~~

~~2. עם הגשת בקשה להצטרף להליך (תק' 8(ג), 26(א))~~ ~~20~~

~~3. עם הגשת הודעת התנגדות (תק' 16)~~ ~~50~~

~~4. עם הגשת הודעה שכנגד להודעת התנגדות או לבקשת מחיקה (תק' 17)~~ ~~10~~

~~5. בעד רישום כינוי המקור (תק' 29)~~ ~~100~~

~~6. מתן העתק מתעודת רישום (תק' 33)~~ ~~7.50~~

~~7. עם הגשת בקשה להארכת תוקף רישום של כינוי מקור (תק' 35)~~ ~~100~~

~~8. עם הגשת בקשה למחיקה (תק' 48)~~ ~~50~~

~~9. בעד רישום מען נפרד למסירת מסמכים – לכל שנה (תק' 52(ג))~~ ~~10~~

~~10. בעד עיון בפנקס כינויי המקור (תקנה 54)~~ ~~1~~

~~11. בעד עיון בתיק בקשה ובחומר שהוגש בעת דיון בבקשת הארכת תוקף~~

~~(תקנות 31, 46)~~ ~~1~~

~~12. בעד אישור והעתק מתעודה – לכל עמוד (תקנה 33)~~ ~~1~~

~~13. בעד העתק מהפנקס או מתיק בקשה – לכל עמוד (תקנה 55)~~ ~~1~~

מיום 2.12.1979

**הודעה תש"ם-1979**

[ק"ת תש"ם מס' 4060](http://www.nevo.co.il/Law_word/law06/TAK-4060.pdf) מיום 2.12.1979 עמ' 475

בעת עשית הפעולה או עם הגשת הבקשה המנויות בטור א' תשולם האגרה הקבועה בטור ב'.

טור ב'

טור א' בלירות

1. (א) עם הגשת הבקשה לרישום כינויי מקור (תק' 3) ~~1,000~~ 1,680

(ב) בעד כל בעל זכות נוסף על שני בעלי הזכות הראשונים ~~200~~ 335

2. עם הגשת בקשה להצטרף להליך (תק' 8(ג), 26(א)) ~~200~~ 335

3. עם הגשת הודעת התנגדות (תק' 16) ~~500~~ 840

4. עם הגשת הודעה שכנגד להודעת התנגדות או לבקשת מחיקה (תק' 17) ~~100~~ 170

5. בעד רישום כינוי המקור (תק' 29) ~~1,000~~ 1,680

6. מתן העתק מתעודת רישום (תק' 33) ~~75~~ 125

7. עם הגשת בקשה להארכת תוקף רישום של כינוי מקור (תק' 35) ~~1,000~~ 1,680

8. עם הגשת בקשה למחיקה (תק' 48) ~~500~~ 840

9. בעד רישום מען נפרד למסירת מסמכים – לכל שנה (תק' 52(ג)) ~~100~~ 170

10. בעד עיון בפנקס כינויי המקור (תקנה 54) ~~15~~ 25

11. בעד עיון בתיק בקשה ובחומר שהוגש בעת דיון בבקשת הארכת תוקף

(תקנות 31, 46) ~~15~~ 25

12. בעד אישור והעתק מתעודה – לכל עמוד (תקנה 33) ~~15~~ 25

13. בעד העתק מהפנקס או מתיק בקשה – לכל עמוד (תקנה 55) ~~5~~ 10

מיום 1.10.1980

**הודעה תשמ"א-1980**

[ק"ת תשמ"א מס' 4168](http://www.nevo.co.il/Law_word/law06/TAK-4168.pdf) מיום 29.9.1980 עמ' 31

בעת עשית הפעולה או עם הגשת הבקשה המנויות בטור א' תשולם האגרה הקבועה בטור ב'.

טור ב'

טור א' ~~בלירות~~ בשקלים

1. (א) עם הגשת הבקשה לרישום כינויי מקור (תק' 3) ~~1,680~~ 390

(ב) בעד כל בעל זכות נוסף על שני בעלי הזכות הראשונים ~~335~~ 78

2. עם הגשת בקשה להצטרף להליך (תק' 8(ג), 26(א)) ~~335~~ 78

3. עם הגשת הודעת התנגדות (תק' 16) ~~840~~ 195

4. עם הגשת הודעה שכנגד להודעת התנגדות או לבקשת מחיקה (תק' 17) ~~170~~ 39

5. בעד רישום כינוי המקור (תק' 29) ~~1,680~~ 390

6. מתן העתק מתעודת רישום (תק' 33) ~~125~~ 29

7. עם הגשת בקשה להארכת תוקף רישום של כינוי מקור (תק' 35) ~~1,680~~ 390

8. עם הגשת בקשה למחיקה (תק' 48) ~~840~~ 195

9. בעד רישום מען נפרד למסירת מסמכים – לכל שנה (תק' 52(ג)) ~~170~~ 39

10. בעד עיון בפנקס כינויי המקור (תקנה 54) ~~25~~ 6

11. בעד עיון בתיק בקשה ובחומר שהוגש בעת דיון בבקשת הארכת תוקף

(תקנות 31, 46) ~~25~~ 6

12. בעד אישור והעתק מתעודה – לכל עמוד (תקנה 33) ~~25~~ 6

13. בעד העתק מהפנקס או מתיק בקשה – לכל עמוד (תקנה 55) ~~10~~ 6

מיום 1.10.1981

**הודעה (מס' 2) תשמ"א-1981**

[ק"ת תשמ"א מס' 4264](http://www.nevo.co.il/Law_word/law06/TAK-4264.pdf) מיום 30.8.1981 עמ' 1374

בעת עשית הפעולה או עם הגשת הבקשה המנויות בטור א' תשולם האגרה הקבועה בטור ב'.

טור ב'

טור א' בשקלים

1. (א) עם הגשת הבקשה לרישום כינויי מקור (תק' 3) ~~390~~ 860

(ב) בעד כל בעל זכות נוסף על שני בעלי הזכות הראשונים ~~78~~ 172

2. עם הגשת בקשה להצטרף להליך (תק' 8(ג), 26(א)) ~~78~~ 172

3. עם הגשת הודעת התנגדות (תק' 16) ~~195~~ 430

4. עם הגשת הודעה שכנגד להודעת התנגדות או לבקשת מחיקה (תק' 17) ~~39~~ 86

5. בעד רישום כינוי המקור (תק' 29) ~~390~~ 860

6. מתן העתק מתעודת רישום (תק' 33) ~~29~~ 64

7. עם הגשת בקשה להארכת תוקף רישום של כינוי מקור (תק' 35) ~~390~~ 860

8. עם הגשת בקשה למחיקה (תק' 48) ~~195~~ 430

9. בעד רישום מען נפרד למסירת מסמכים – לכל שנה (תק' 52(ג)) ~~39~~ 86

10. בעד עיון בפנקס כינויי המקור (תקנה 54) ~~6~~ 13

11. בעד עיון בתיק בקשה ובחומר שהוגש בעת דיון בבקשת הארכת תוקף

(תקנות 31, 46) ~~6~~ 13

12. בעד אישור והעתק מתעודה – לכל עמוד (תקנה 33) ~~6~~ 13

13. בעד העתק מהפנקס או מתיק בקשה – לכל עמוד (תקנה 55) ~~6~~ 13

מיום 1.10.1982

**הודעה תשמ"ג-1982**

[ק"ת תשמ"ג מס' 4410](http://www.nevo.co.il/Law_word/law06/TAK-4410.pdf) מיום 23.9.1982 עמ' 17

בעת עשית הפעולה או עם הגשת הבקשה המנויות בטור א' תשולם האגרה הקבועה בטור ב'.

טור ב'

טור א' בשקלים

1. (א) עם הגשת הבקשה לרישום כינויי מקור (תק' 3) ~~860~~ 1,865

(ב) בעד כל בעל זכות נוסף על שני בעלי הזכות הראשונים ~~172~~ 373

2. עם הגשת בקשה להצטרף להליך (תק' 8(ג), 26(א)) ~~172~~ 373

3. עם הגשת הודעת התנגדות (תק' 16) ~~430~~ 932

4. עם הגשת הודעה שכנגד להודעת התנגדות או לבקשת מחיקה (תק' 17) ~~86~~ 186

5. בעד רישום כינוי המקור (תק' 29) ~~860~~ 1,865

6. מתן העתק מתעודת רישום (תק' 33) ~~64~~ 140

7. עם הגשת בקשה להארכת תוקף רישום של כינוי מקור (תק' 35) ~~860~~ 1,865

8. עם הגשת בקשה למחיקה (תק' 48) ~~430~~ 932

9. בעד רישום מען נפרד למסירת מסמכים – לכל שנה (תק' 52(ג)) ~~86~~ 186

10. בעד עיון בפנקס כינויי המקור (תקנה 54) ~~13~~ 28

11. בעד עיון בתיק בקשה ובחומר שהוגש בעת דיון בבקשת הארכת תוקף

(תקנות 31, 46) ~~13~~ 28

12. בעד אישור והעתק מתעודה – לכל עמוד (תקנה 33) ~~13~~ 28

13. בעד העתק מהפנקס או מתיק בקשה – לכל עמוד (תקנה 55) ~~13~~ 28

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715

**ביטול התוספת השניה**

הנוסח הקודם:

~~בעת עשית הפעולה או עם הגשת הבקשה המנויות בטור א' תשולם האגרה הקבועה בטור ב'.~~

~~טור ב'~~

~~טור א'~~ ~~בשקלים~~

~~1. (א) עם הגשת הבקשה לרישום כינויי מקור (תק' 3)~~ ~~1,865~~

~~(ב) בעד כל בעל זכות נוסף על שני בעלי הזכות הראשונים~~ ~~373~~

~~2. עם הגשת בקשה להצטרף להליך (תק' 8(ג), 26(א))~~ ~~373~~

~~3. עם הגשת הודעת התנגדות (תק' 16)~~ ~~932~~

~~4. עם הגשת הודעה שכנגד להודעת התנגדות או לבקשת מחיקה (תק' 17)~~ ~~186~~

~~5. בעד רישום כינוי המקור (תק' 29)~~ ~~1,865~~

~~6. מתן העתק מתעודת רישום (תק' 33)~~ ~~140~~

~~7. עם הגשת בקשה להארכת תוקף רישום של כינוי מקור (תק' 35)~~ ~~1,865~~

~~8. עם הגשת בקשה למחיקה (תק' 48)~~ ~~932~~

~~9. בעד רישום מען נפרד למסירת מסמכים – לכל שנה (תק' 52(ג))~~ ~~186~~

~~10. בעד עיון בפנקס כינויי המקור (תקנה 54)~~ ~~28~~

~~11. בעד עיון בתיק בקשה ובחומר שהוגש בעת דיון בבקשת הארכת תוקף~~

~~(תקנות 31, 46)~~ ~~28~~

~~12. בעד אישור והעתק מתעודה – לכל עמוד (תקנה 33)~~ ~~28~~

~~13. בעד העתק מהפנקס או מתיק בקשה – לכל עמוד (תקנה 55)~~ ~~28~~

כ"ט באייר תשכ"ו (19 במאי 1966) יעקב ש. שפירא

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ו מס' 1893](http://www.nevo.co.il/Law_word/law06/TAK-1893.pdf) מיום 16.6.1966 עמ' 2206.

   תוקנו [ק"ת תשל"ט מס' 4006](http://www.nevo.co.il/Law_word/law06/TAK-4006.pdf) מיום 19.7.1979 עמ' 1607 – תק' תשל"ט-1979; תחילתן 15 ימים מיום פרסומן. תוקנה [ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 716 – תק' (תיקון) תשמ"ו-1986 בתקנה 7 לתק' תשמ"ו-1986; תחילתן ביום 1.4.1986.

   [ק"ת תש"ם מס' 4060](http://www.nevo.co.il/Law_word/law06/TAK-4060.pdf) מיום 2.12.1979 עמ' 475 – הודעה תש"ם-1979; תחילתה ביום 2.12.1979.

   [ק"ת תשמ"א מס' 4168](http://www.nevo.co.il/Law_word/law06/TAK-4168.pdf) מיום 29.9.1980 עמ' 31 – הודעה תשמ"א-1980; תחילתה ביום 1.10.1980.

   [ק"ת תשמ"א מס' 4264](http://www.nevo.co.il/Law_word/law06/TAK-4264.pdf) מיום 30.8.1981 עמ' 1374 – הודעה (מס' 2) תשמ"א-1981; תחילתה ביום 1.10.1981.

   [ק"ת תשמ"ג מס' 4410](http://www.nevo.co.il/Law_word/law06/TAK-4410.pdf) מיום 23.9.1982 עמ' 17 – הודעה תשמ"ג-1982; תחילתה ביום 1.10.1982.

   [ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 715 – תק' תשמ"ו-1986; תחילתן ביום 1.4.1986.

   [ק"ת תשפ"א מס' 9214](https://www.nevo.co.il/law_word/law06/tak-9214.pdf) מיום 25.2.2021 עמ' 2244 – תק' תשפ"א-2021; ר' תקנה 2 לענין תחולה.

   2. תקנות אלה יחולו על הליכים שנפתחו ביום פרסומן או לאחריו. [↑](#footnote-ref-1)