תקנות כלי היריה

רשויות ומשפט מנהלי – כלי יריה

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | חובותיהם של סוחרים בעלי רשיון | סעיף 2 |
| 2 | [Go](#Seif2) | הפרוצדורה כשסירבו לחדש את הרשיון או כשלא שולמו אגרות החידוש | סעיף 4 |

פרק 188

תקנות כלי היריה(6)

(על פי סעיף 42 לפקודת כלי היריה)

מיום 10.6.1925

1. תקנות אלה תיקראנה תקנות כלי היריה.

השם הקצר

חובותיהם של סוחרים בעלי רשיון

2. (1) סוחר בכלי יריה בעל רשיון חייב להחזיק בבית העסק שלו את כל כלי היריה והתחמושת, לרבות כדורים לצרכי ספורט וחלקיהם היסודיים, כשהם סגורים על מסגר —

חובותיהם

של סוחרים

בעלי רשיון

(א) במחסן נעול יפה שאושר כחדר מתאים לכך ע"י המפקח הכללי של המשטרה ואשר יחדוהו לאצירת כלי יריה ותחמושת בלבד, או

(ב) בתיבות נעולות מובדלות שהוכנו בהתאם לרשימות הפירוט של המפקח של המשטרה המחוזי, לשם אצירת כלי יריה ותחמושת, או

(ג) בכל כלי קיבול מתאים אחר שאושר ע"י המפקח הכללי של המשטרה.

(2) סוחר בעל רשיון יכול להציג לצרכי עסק בבית העסק שלו נושא הרשיון רובה ציד אחד ולא יותר מחמישים כדורי ספורט.

(3) במקרה של הפרת שלום או עפ"י צו מאת קצין משטרה גבוה, חייב סוחר בר-רשיון להחזיר למקום האצירה המאושר את רובה הציד ואת הכדורים שהוצגו לראווה לצרכי עסק.

שונות

3. (בוטלה כסותרת את ההגדרה של "כלי יריה צבאי" בסעיף 1 לחוק כלי היריה, תש"ט–1949).

------------

(6) פורסמו חא"י, כרך ג', עמ' (ע) 1736, (א) 1731.

4. (1) כשהרשות המוסמכת למתן רשיונות מסרבת לחדש רשיון לכלי יריה, או כשבעל הרשיון אין בידו לשלם את האגרות הדרושות בעד חידוש הרשיון, על בעל הרשיון למסור את כלי היריה לקצין הממונה על תחנת המשטרה הקרובה ביותר למקום מגוריו של בעל הרשיון.

הפרוצדורה

כשסירבו לחדש

את הרשיון או

כשלא שולמו

אגרות החידוש

(2) על בעל הרשיון להדביק למחסן כלי היריה שלו פתק שיציין את שמו, מקום מגוריו ותאור כלי היריה.

(3) כלי היריה יהא שמור שנה אחת בתחנת המשטרה.

(4) בתחנת המשטרה ינהלו פנקס של כל כלי היריה שהופקדו כאמור ובו יפורטו שם הבעלים ומקום מגוריו ותאור כלי היריה.

(5) אם עברה שנה ולא קיבל בעל כלי היריה רשיון, ישלחו את כלי היריה למשרד הראשי של המשטרה על מנת שיהא שמור בירושלים.

(6) ישמרוהו באותם מחסנים למשך עוד שנה אחת, ואם כתום אותו המועד לא קיבלו הבעלים רשיון, ישמידו את כלי היריה או ינהגו בו באופן אחר ככל אשר יצווה המפקח הכללי של המשטרה.

(7) לא ישולם כל פיצוי לבעליו של כלי היריה שהשמידוהו בהתאם להוראות תקנה זו.