תקנות להסדרת תוצרת אורגנית (גוף אישור ובקרה), תשס"ח-2008

חקלאות טבע וסביבה – חקלאות – גידולים חקלאיים – תוצרת אורגנית

תוכן ענינים

|  |  |  |  |
| --- | --- | --- | --- |
|  | פרק א': הגדרות | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | בקשה | [Go](#Seif2) | 2 |
| סעיף 3 | תנאים לאישור גוף וסמלו | [Go](#Seif3) | 2 |
| סעיף 4 | אישור זמני | [Go](#Seif4) | 2 |
| סעיף 5 | מתן אישור | [Go](#Seif5) | 3 |
| סעיף 6 | תנאים באישור | [Go](#Seif6) | 3 |
| סעיף 7 | סירוב | [Go](#Seif7) | 3 |
| סעיף 8 | דרישות כשירות והדרכה | [Go](#Seif8) | 3 |
| סעיף 9 | נוהלי עבודת גוף אישור ובקרה | [Go](#Seif9) | 3 |
| סעיף 10 | חובת ביטוח | [Go](#Seif10) | 3 |
| סעיף 11 | תוקפם של אישורים וחידושים | [Go](#Seif11) | 3 |
| סעיף 12 | דיווח | [Go](#Seif12) | 3 |
| סעיף 13 | הודעה על כוונה לבטל אישור או היתר | [Go](#Seif13) | 4 |
| סעיף 14 | מעבר עוסקים מגוף אחד למשנהו | [Go](#Seif14) | 4 |
| סעיף 15 | תחילה | [Go](#Seif15) | 4 |
| סעיף 16 | הוראות מעבר | [Go](#Seif16) | 4 |
|  | תוספת ראשונה | [Go](#med1) | 4 |
|  | תוספת שניה | [Go](#med2) | 5 |
|  | תוספת שלישית | [Go](#med3) | 5 |
|  | תוספת רביעית | [Go](#med4) | 6 |

תקנות להסדרת תוצרת אורגנית (גוף אישור ובקרה), תשס"ח-2008[[1]](#footnote-1)\*

בתוקף סמכותי לפי סעיף 15(א)(4) ו-(7) לחוק להסדרת תוצרת אורגנית, התשס"ה-2005 (להלן – החוק), בהתייעצות עם שר הבריאות, השר להגנת הסביבה ועם הארגון היציג, ובאישור ועדת הכלכלה של הכנסת, אני מתקין תקנות אלה:

פרק א': הגדרות

1. בתקנות אלה –

הגדרות

"עובד מקצועי" – כל אחד מאלה: מנהל גוף אישור ובקרה ומנהל אבטחת איכות באותו גוף;

"מבקר" – מי שתפקידו לבדוק מטעם גוף אישור ובקרה עוסקים בתוצרת אורגנית;

"עוסק" – מגדל תוצרת אורגנית, אורז, מאחסן, מעבד, מוכר, מציג, משווק, מייבא או מייצא תוצרת כאמור;

"תיק מסמכים" – תיק המכיל את המפורט ברשימה שבתוספת הראשונה;

"תקן ISO" – תקן של הארגון הבין-לאומי לתקינה (International Standards Organization) שהופקד לעיון הציבור במכון התקנים;

"תקן 65" – ISO GUIDE 65 לרבות עדכוניו;

"תקן 19011" – ISO GUIDE 19011 לרבות עדכוניו.

2. (א) גוף המבקש לאשרו כגוף אישור ובקרה ולקבל אישור לסמל הבקרה שלו (להלן – מבקש), יגיש למנהל בקשה לפי טופס 1 שבתוספת השניה (להלן – הבקשה).

בקשה

(ב) לבקשה יצרף המבקש תיק מסמכים, דוגמת סמל הבקרה שהוא מבקש לאשרו ואישור עריכת ביטוח לפי טופס 2 לתוספת השניה.

(ג) המנהל רשאי לדרוש מהמבקש פרטים או מסמכים נוספים לשם בדיקת הבקשה לפי תקנות אלה.

3. אלה התנאים למתן אישור לגוף אישור ובקרה:

תנאים לאישור גוף וסמלו

(1) המבקש הגיש בקשה כאמור בתקנה 2;

(2) מדריך האיכות תואם את דרישות תקן 65;

(3) הוראות העבודה שהגיש המבקש תואמות את הנדרש בתקנות להסדרת תוצרת אורגנית (תוצרת אורגנית מן הצומח – ייצורה ומכירתה), התשס"ח-2008 או בתקנות להסדרת תוצרת אורגנית (תוצרת אורגנית מן החי – ייצורה ומכירתה), התשע"ג-2013, לפי העניין;

תק' תשע"ג-2013

(4) הוראות תקנה 8(א) מתקיימות בעובדי הגוף המבקש;

(5) המבקש מעסיק עובדים מקצועיים וכן מבקרים;

(6) בסמל הבקרה המוצע כלולים המילה "אורגני" ושמו של המבקש;

(7) המנהל קיבל את אישור היועץ הביטוחי של משרד הממשלה לביטוח כאמור בתקנה 2(ב);

(8) המבקש צירף לבקשתו מחירון שירות מוצע;

(9) היה המבקש תאגיד הוא צירף לבקשתו אישור רואה חשבון או עורך דין לעניין זכות חתימה בתאגיד.

מיום 1.1.2013

**תק' תשע"ג-2013**

[ק"ת תשע"ג מס' 7201](http://www.nevo.co.il/Law_word/law06/tak-7201.pdf) מיום 1.1.2013 עמ' 458

(3) הוראות העבודה שהגיש המבקש תואמות את הנדרש בתקנות להסדרת תוצרת אורגנית (תוצרת אורגנית מן הצומח – ייצורה ומכירתה), התשס"ח-2008 או בתקנות להסדרת תוצרת אורגנית (תוצרת אורגנית מן החי – ייצורה ומכירתה), התשע"ג-2012, לפי העניין;

4. (א) ראה המנהל כי נתקיימו התנאים המפורטים בתקנה 3 יאשר את תיק המסמכים, את הסמל המבוקש, וייתן למבקש אישור זמני לפי טופס 3 שבתוספת השניה; המנהל יצרף לאישור הודעה בדבר אישור הביטוח כאמור בתקנה 3(7).

אישור זמני

(ב) אישור זמני יהיה חד-פעמי ותוקפו לא יעלה על עשרים וארבעה חודשים.

5. ראה המנהל כי נתקיימו במבקש כל התנאים המפורטים בתקנה 3, וכי גוף אישור ובקרה שקיבל אישור זמני מבצע את תפקידיו לפי החוק אצל 10 עוסקים לפחות ופועל לפי תקנות אלה, ייתן למבקש אישור לפי טופס 4 שבתוספת השניה.

מתן אישור

6. המנהל רשאי להתנות תנאים באישור זמני ובאישור.

תנאים באישור

7. (א) המנהל יסרב ליתן אישור או אישור זמני אם ראה שלא נתקיימו במבקש התנאים הקבועים בתקנה 3 או 4, לפי העניין.

סירוב

(ב) סירב המנהל ליתן אישור כאמור, יודיע על כך למבקש; בהודעה יפורטו נימוקי הסירוב, והיא תישלח למבקש בדואר רשום.

8. (א) עובד מקצועי ומבקר יהיו בעלי כשירויות כמפורט בחלק א' בתוספת השלישית.

דרישות כשירות והדרכה

(ב) מנהל גוף אישור ובקרה ידאג להדרכת עובדיו, אחת לשנה לפחות, לפי הדרישות המפורטות בחלק ב' בתוספת השלישית.

9. (א) גוף אישור ובקרה יקבע כי תוצרת של עוסק מיוצרת ומטופלת לפי תכנית אורגנית שאישר וייתן לו היתר לשימוש בסמל בקרה שלו באמצעות עובד מקצועי בלבד.

נוהלי עבודת גוף אישור ובקרה

(ב) גוף אישור ובקרה לא יבצע ביקורת שוטפת אצל עוסק אלא באמצעות עובד מקצועי או מבקר.

(ג) גוף אישור ובקרה לא יבצע פעולה כאמור בתקנות משנה (א) ו-(ב) אלא לפי הוראות עבודה ונהלים שבתיק המסמכים שאישר המנהל, ולפי הוראות נוספות, בכתב, שייתן המנהל, מזמן לזמן, ולא יבצע כל שינוי בתיק המסמכים אלא באישור המנהל, מראש ובכתב.

(ד) גוף אישור ובקרה לא יפעיל את הסמכויות הנתונות לו בסעיף 6 לחוק אלא לגבי תוצרת חקלאית הרשומה באישור שנתן לו המנהל ולפי תנאי האישור.

10. לא יפעיל גוף אישור ובקרה את הסמכויות הנתונות לו בסעיף 6 לחוק אלא אם כן הוא מבוטח, לתקופת האישור הזמני או האישור, בביטוח אחריות מקצועית שאישר המנהל בתיק המסמכים ואשר מתקיים בו המפורט להלן:

חובת ביטוח

(1) גבול האחריות של המבטח לא יפחת מ-250,000 שקלים חדשים (מאתיים וחמישים אלף שקלים חדשים) למקרה הביטוח ומ-1,000,000 שקלים חדשים (מיליון שקלים חדשים) לכל הפיצויים בשנת הביטוח;

(2) תנאי הביטוח והכיסוי לא יפחתו מאלה המפורטים בטופס 2 שבתוספת השניה.

11. (א) תוקף אישור יפוג ב-31 בדצמבר שלאחר נתינתו.

תוקפם של אישורים וחידושים

(ב) ראה המנהל שגוף אישור ובקרה ממלא אחר כל הנדרש לפי החוק, רשאי הוא לחדש את תוקפו של אישור שנתן, לתקופות נוספות שלא יעלו על שנה אחת בכל פעם, ובלבד שסך כל התקופות מיום שניתן האישור הראשון לא יעלה על חמש שנים.

(ג) בקשה לחידוש אישור תוגש למנהל לפי טופס 5 שבתוספת השניה שלושה חודשים לפחות לפני תום תקופת תוקפו.

(ד) גוף אישור ובקרה המבקש לקבל אישור לאחר שהסתיימו התקופות הקבועות בתקנת משנה (ב), יגיש למנהל בקשה חדשה לפי תקנה 2.

12. (א) מנהל גוף אישור ובקרה ימסור למנהל דין וחשבון שנתי על פעילות הגוף לפי ההנחיות שבתוספת הרביעית, הדוח יימסר לא יאוחר מה-31 בינואר של השנה שלאחריה.

דיווח

(ב) מנהל גוף אישור ובקרה יעביר למנהל העתקים של היתרים והודעות כאמור בסעיף 6(ה) לחוק במועדים המפורטים להלן:

(1) עותקי היתרים שנתן לפי סעיף 6(א) לחוק במצורף לדין וחשבון השנתי לפי תקנה 12(א), ובנוסף, אם דרש זאת המנהל, בתוך 10 ימים מיום הדרישה;

(2) הודעה על סירוב ליתן היתר לפי סעיף 6(ג) לחוק והודעה על ביטול היתר לפי סעיף 6(ד) לחוק, בתוך 72 שעות מעת שהוציאם.

(ג) גוף אישור ובקרה ידווח למנהל לאלתר על חריגה של עוסק מהתכנית האורגנית שאושרה לו כמפורט להלן:

(1) שאריות חומרי הדברה במוצר/תוצרת;

(2) שימוש בחומר שאינו מותר לגידול או ייצור בחקלאות אורגנית;

(3) שימוש בסמל האורגני האחיד בלא היתר;

(4) שיווק תוצרת או מוצר לא אורגני כאורגני.

13. (א) לא ישתמש המנהל בסמכותו לפי סעיף 7 לחוק אלא אם כן הודיע לבעל האישור או ההיתר, לפי העניין, על כוונתו לעשות כן ונתן לו הזדמנות להשמיע לפניו את טענותיו.

הודעה על כוונה לבטל אישור או היתר

(ב) על כוונה לבטל היתר, יודיע המנהל גם לגוף האישור והבקרה שנתן את ההיתר; ההודעה תינתן 10 ימים לפחות לפני הביטול ויפורטו בה נימוקי המנהל לביטול.

14. (א) קיבל גוף אישור ובקרה בקשה כאמור בסעיף 5 לחוק מעוסק שקיבל קודם לכן היתר מגוף אישור ובקרה אחר (בתקנה זו – הגוף הראשון), יפנה לגוף הראשון בבקשה לקבל מסמכים אלה:

מעבר עוסקים מגוף אחד למשנהו

(1) היתר שניתן לעוסק;

(2) פירוט שטחי הגידול והתוצרת האורגנית של העוסק בשלוש השנים שקדמו לבקשתו להעברה;

(3) אם הפעיל הגוף הראשון את סמכותו לפי סעיף 6(ג), (ד) או (ו) לחוק, ולעוסק אין היתר בר-תוקף במועד הגשת בקשתו – עותק ההודעה על הסירוב או הביטול, לפי העניין.

(ב) קיבל הגוף הראשון בקשה כאמור בתקנת משנה (א) יעביר את המסמכים בתוך 10 ימי עבודה.

(ג) קיבל גוף אישור ובקרה בקשה כאמור בסעיף 6(ו) לחוק, יעבירה לאישור המנהל בצירוף המסמכים המפורטים בתקנת משנה (א).

15. תחילתן של תקנות אלה ביום א' באלול התשס"ח (1 בספטמבר 2008) (להלן – יום התחילה).

תחילה

16. (א) מי שביום התחילה היתה בידו הסמכה של מנהל השירותים להגנת הצומח ולביקורת במשרד החקלאות ופיתוח הכפר כגוף אישור ובקרה לעניין יצוא תוצרת חקלאית אורגנית לאיחוד האירופי או לארצות הברית של אמריקה והגיש למנהל, בתוך שלושה חדשים מיום התחילה, בקשה לפי תקנות אלה רשאי להמשיך ולפעול כגוף אישור ובקרה, עד להחלטת המנהל בבקשתו.

הוראות מעבר

(ב) היתר שקיבל עוסק מגוף אישור ובקרה כאמור בתקנת משנה (א) יעמוד בתוקפו לעניין יצוא תוצרת חקלאית אורגנית כל עוד גוף האישור והבקרה שנתן לו את ההיתר רשאי לפעול.

תוספת ראשונה

(תקנה 1)

1. תיאור מבנה ארגוני הממלא אחר הוראות סעיף תקן 65.

2. רשימת העובדים המקצועיים והמבקרים של הגוף המבקש; לרשימה יצורפו תעודות המעידות על קיום דרישות הכשירות הנדרשות לפי תקנה 8(א).

3. תכנית הדרכה למילוי הוראות תקנה 8(ב).

4. מדריך איכות של המבקש ערוך בהתאם לתקן 65.

5. שאלון[[2]](#footnote-2) לבדיקת התאמת מדריך האיכות לתקן 65.

6. התחייבות לשמירה על סודיות והצהרה בדבר מניעת ניגוד עניינים חתומות בידי עובדי הגוף המבקש.

7. הוראות עבודה לעובדי הגוף המבקש לעניין הליך ביצוע הבקרה שמבטיחות קיום בקרה בהתאם לתקנות להסדרת תוצרת אורגנית (תוצרת אורגנית מן הצומח – ייצורה ומכירתה), התשס"ח-2008 או לתקנות להסדרת תוצרת אורגנית (תוצרת אורגנית מן החי – ייצורה ומכירתה), התשע"ג-2013, לפי העניין.

תק' תשע"ג-2013

8. דוגמת הסכם עם עוסק.

9. תכנית למבדקים פנימיים בהתאם לתקן 65.

10. נוסח היתר לעוסק (בעברית ואנגלית).

11. מחירון שירות מוצע.

מיום 1.1.2013

**תק' תשע"ג-2013**

[ק"ת תשע"ג מס' 7201](http://www.nevo.co.il/Law_word/law06/tak-7201.pdf) מיום 1.1.2013 עמ' 458

7. הוראות עבודה לעובדי הגוף המבקש לעניין הליך ביצוע הבקרה שמבטיחות קיום בקרה בהתאם לתקנות להסדרת תוצרת אורגנית (תוצרת אורגנית מן הצומח – ייצורה ומכירתה), התשס"ח-2008 או לתקנות להסדרת תוצרת אורגנית (תוצרת אורגנית מן החי – ייצורה ומכירתה), התשע"ג-2012, לפי העניין.

תוספת שניה

טופס 1

תק' תשע"ג-2013

(תקנה 2(א))

[[בקשה לאישור גוף אישור ובקרה ואישור סמל בקרה](HTTP://WWW.NEVO.CO.IL/TFASIM/טפסים%20משפטיים/חקלאות/תוצרת%20אורגנית/בקשה%20לאישור%20גוף%20אישור%20ובקרה%20ואישור%20סמל%20בקרה.DOC)]

טופס 2

(תקנות 2(ב), 3(7) ו-10(2))

[[אישור עריכת ביטוחים](HTTP://WWW.NEVO.CO.IL/TFASIM/טפסים%20משפטיים/חקלאות/תוצרת%20אורגנית/אישור%20עריכת%20ביטוחים.DOC)]

טופס 3

(תקנה 4(א))

[[אישור זמני](HTTP://WWW.NEVO.CO.IL/TFASIM/טפסים%20משפטיים/חקלאות/תוצרת%20אורגנית/אישור%20זמני.DOC)]

טופס 4

(תקנה 5)

[[אישור](HTTP://WWW.NEVO.CO.IL/TFASIM/טפסים%20משפטיים/חקלאות/תוצרת%20אורגנית/אישור.DOC)]

טופס 5

תק' תשע"ג-2013

(תקנה 11(ג))

[[בקשה לחידוש אישור](HTTP://WWW.NEVO.CO.IL/TFASIM/טפסים%20משפטיים/חקלאות/תוצרת%20אורגנית/בקשה%20לחידוש%20אישור.DOC)]

תוספת שלישית

(תקנה 8)

**חלק א' – דרישות כשירות**

1. **מנהל גוף אישור ובקרה**

1.1 בעל תואר ראשון לפחות, באחד מן המקצועות האלה: חקלאות, מדעי החיים, מזון, כלכלה או מינהל עסקים או שהוא בעל תואר אקדמי אחר בתחום העיסוק העיקרי של הגוף;

1.2 בעל תעודה בדבר סיום קורס של עורכי מבדקים שהמנהל הכיר בו;

1.3 בקי בדרישות החוק והתקנות שלפיו;

1.4 בעל כשירות של מבקר לפחות.

2. **מנהל אבטחת איכות**

2.1 בעל תואר ראשון לפחות, ממוסד אקדמי מוכר באחד מתחומים אלה: מדעי החיים, חקלאות, מזון או אבטחת איכות;

2.2 בעל תעודה בדבר סיו קורס של עורכי מבדקים שהמנהל הכיר בו;

2.3 בעל כשירות של מבקר לפחות.

3. **מבקר**

3.1 בעל תעודה של טכנאי או הנדסאי ממוסד מוכר באחד מתחומים אלה: חקלאות, מזון, הבטחת איכות;

3.2 סיים בהצלחה קורס בסיסי של 40 שעות לפחות באבטחת איכות ובעריכת מבדקים במוסד שהמנהל הכיר בו;

3.3 סיים בהצלחה קורס בסיסי של 40 שעות לפחות בעקרונות החקלאות האורגנית במוסד מוכר;

3.4 אם גוף האישור והבקרה נותן היתר לעוסקים בעיבוד תוצרת אורגנית – בעל תעודה בדבר סיום בהצלחה, קורס של בטיחות מזון שהמנהל הכיר בו;

3.5 אם גוף האישור והבקרה נותן היתר לעוסקים שמייצאים תוצרת אורגנית – דרישות ארצות היעד כעדכונן מזמן לזמן;

3.6 בעל ניסיון מוכח, לפי אישור בכתב של מנהל הגוף, של חצי שנה לפחות בתחום בקרה בחקלאות;

3.7 עבר הכשרה ובחינה בידי מנהל הגוף או מנהל אבטחת איכות בנושאים אלה:

3.7.1 החוק והתקנות שלפיו;

3.7.2 תקן 65;

3.7.3 תקן 19011;

3.7.4 מדריך איכות, הוראות עבודה ורשימות תיוג של גוף הבקרה.

**חלק ב' – דרישות ההדרכה**

1. השתלמויות שנתיות כמפורט להלן לפחות:

החוק והתקנות שהותקנו לפיו – השתלמות בת 8 שעות לפחות;

מערכת האיכות של גוף הבקרה (הדרכה בת 4 שעות לפחות).

תוספת רביעית

(תקנה 12(א))

**הנחיות לדיווח שנתי**

**תחום האישור וההסמכה**:

**שם גוף האישור והבקרה**:

1. **ארגון**

מבנה ארגוני

רשימת עובדי החברה

2. **הדרכה**

תכנית הדרכה לעובדים

3. **מידע מעודכן על** –

מעבדות בדיקה הפועלות בשירות גוף האישור והבקרה

דוח חריגים – ריכוז שנתי של כל החריגות כמפורט בתקנה 12(ג) והצעדים שנקט הגוף לגביהן

ת"ט תשס"ט-2009

מחירון שירות

4. **מבדקים פנימיים**

תכנית למבדקים פנימיים

5. **רשימת עוסקים שתכלול לגבי כל אחד מהם מידע לפחות כמפורט להלן**:

שם העוסק

סוג העוסק

מספר עוסק מורשה

מען

פירוט תחום ההיתר

משק מעורב: כן/לא

תוקף ההיתר

תאריך ביקורת מתוכנן לפי תקנה 44 לתקנות להסדרת תוצרת אורגנית צמחית (ייצורה ומכירתה), התשס"ח-2008, או לפי תקנה 56 לתקנות להסדרת תוצרת אורגנית (תוצרת אורגנית מן החי – ייצורה ומכירתה), התשע"ג-2013, לפי העניין

תק' תשע"ג-2013

מעמד העוסק: בעיצומו של הליך ביקורת / בהמתנה לפעולות מתקנות / בהמתנה להיתר

בדיקות מעבדה: מספר בדיקות שבוצעו, סוג המוצר הנבדק ותוצאות; תקין/לא תקין

תאריך \_\_\_\_\_\_\_\_\_\_\_\_\_\_\_\_\_\_\_\_\_

חתימת מנהל גוף אישור ובקרה

כ"ד באב התשס"ח (25 באוגוסט 2008) שלום שמחון

שר החקלאות ופיתוח הכפר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ח מס' 6707](http://www.nevo.co.il/Law_word/law06/tak-6707.pdf) מיום 1.9.2008 עמ' 1345.

   ת"ט [ק"ת תשס"ט מס' 6787](http://www.nevo.co.il/Law_word/law06/tak-6787.pdf) מיום 25.6.2009 עמ' 1066.

   תוקנו [ק"ת תשע"ג מס' 7201](http://www.nevo.co.il/Law_word/law06/TAK-7201.pdf) מיום 1.1.2013 עמ' 458 – תק' תשע"ג-2013; תחילתן ביום 1.1.2013. [↑](#footnote-ref-1)
2. השאלון מוצג באתר האינטרנט של השירותים להגנת הצומח ולביקורת [www.ppis.moag.gov.il](http://www.ppis.moag.gov.il). [↑](#footnote-ref-2)