תקנות להסדרת תוצרת אורגנית (תוצרת אורגנית מן החי – ייצורה ומכירתה), תשע"ג-2013

חקלאות טבע וסביבה – חקלאות – גידולים חקלאיים – תוצרת אורגנית

חקלאות טבע וסביבה – חקלאות – גידולים חקלאיים – ייצור שיווק ויצוא

תוכן ענינים

|  |  |  |  |
| --- | --- | --- | --- |
|  | פרק א': כללי | [Go](#med0) | 3 |
| סעיף 1 | הגדרות | [Go](#Seif1) | 3 |
| סעיף 2 | תנאים למתן היתר לשימוש בסמל | [Go](#Seif2) | 4 |
| סעיף 3 | בקשה לקבלת היתר לשימוש בסמל בקרה | [Go](#Seif3) | 4 |
| סעיף 4 | מתן היתר | [Go](#Seif4) | 4 |
| סעיף 5 | הפרדה ושילוט | [Go](#Seif5) | 4 |
| סעיף 6 | ניקוי וחיטוי שטחי עיבוד | [Go](#Seif6) | 4 |
| סעיף 7 | הדברה בשטחי עיבוד, מיון, אריזה ואחסון | [Go](#Seif7) | 5 |
| סעיף 8 | איסור ייצור במקביל | [Go](#Seif8) | 5 |
| סעיף 9 | פעולות לפי הפקודה | [Go](#Seif9) | 5 |
|  | פרק ב': תנאי תשתית נוספים למיתקן לייצור תוצרת אורגנית מן החי | [Go](#med1) | 5 |
| סעיף 10 | תשתיות נוספות במיתקן | [Go](#Seif10) | 5 |
| סעיף 11 | שטחים מזעריים | [Go](#Seif11) | 5 |
| סעיף 12 | פתחי כניסה ויציאה | [Go](#Seif12) | 5 |
| סעיף 13 | גידול חלקת מרעה וחלקת אימון | [Go](#Seif13) | 5 |
|  | פרק ג': הוראות לעניין בעלי חיים | [Go](#med2) | 5 |
| סעיף 14 | בחירת גזעים לייצור תוצרת אורגנית | [Go](#Seif14) | 5 |
| סעיף 15 | שיטות רבייה | [Go](#Seif15) | 5 |
| סעיף 16 | הכנסה והחזקה של בעל חיים במשק חי אורגני | [Go](#Seif16) | 5 |
| סעיף 17 | חידוש עדר או הגדלתו | [Go](#Seif17) | 5 |
|  | פרק ד': הסבה | [Go](#med3) | 6 |
| סעיף 18 | חלקת מרעה אורגנית | [Go](#Seif18) | 6 |
| סעיף 19 | גיל מרבי להסבת בעלי חיים | [Go](#Seif19) | 6 |
| סעיף 20 | משך תקופת ההסבה | [Go](#Seif20) | 6 |
| סעיף 21 | החזקת יונקים בתקופת הסבה | [Go](#Seif21) | 6 |
| סעיף 22 | בקשה להסבת בעלי חיים | [Go](#Seif22) | 6 |
| סעיף 23 | ביקורת בתקופת ההסבה | [Go](#Seif23) | 6 |
| סעיף 24 | הודעה על סיום תקופת ההסבה | [Go](#Seif24) | 6 |
|  | פרק ה': הפעלת משק חי | [Go](#med4) | 6 |
| סעיף 25 | גידול לייצור תוצרת אורגנית מן החי | [Go](#Seif25) | 6 |
| סעיף 26 | איסור שימוש בחומרים מסוימים או בקרינה | [Go](#Seif26) | 6 |
| סעיף 27 | איסור החזקה בכלובים | [Go](#Seif27) | 7 |
| סעיף 28 | רפד במבנה | [Go](#Seif28) | 7 |
| סעיף 29 | טיפולים כירורגים | [Go](#Seif29) | 7 |
| סעיף 30 | תקופת המתנה | [Go](#Seif30) | 7 |
| סעיף 31 | החזקת עופות במרעה | [Go](#Seif31) | 7 |
| סעיף 32 | מנוחת לילה | [Go](#Seif32) | 7 |
|  | פרק ו': הזנה | [Go](#med5) | 7 |
| סעיף 33 | הזנה אסורה | [Go](#Seif33) | 7 |
| סעיף 34 | עדיפות בהזנה | [Go](#Seif34) | 7 |
| סעיף 35 | רעייה נפרדת | [Go](#Seif35) | 7 |
| סעיף 36 | תכולת מזון מוגש | [Go](#Seif36) | 7 |
| סעיף 37 | הרכב מזון מוגש | [Go](#Seif37) | 7 |
| סעיף 38 | הזנה בנסיבות קיצוניות והשפעת ההזנה על מעמד בעל החיים | [Go](#Seif38) | 8 |
|  | פרק ז': מניעת מחלות והטיפול בהן והדברת טפילים | [Go](#med6) | 8 |
| סעיף 39 | אמצעים לשמירת בריאות בעלי חיים | [Go](#Seif39) | 8 |
| סעיף 40 | ניקוי וחיטוי מיתקן וציודו | [Go](#Seif40) | 8 |
| סעיף 41 | הדברת טפילים | [Go](#Seif41) | 8 |
| סעיף 42 | הגבלות בטיפול למניעת מחלות | [Go](#Seif42) | 8 |
| סעיף 43 | טיפול בבעל חיים פצוע או חולה | [Go](#Seif43) | 8 |
|  | פרק ח': הכנת מוצרים אורגנים מן החי | [Go](#med7) | 9 |
| סעיף 44 | חובת אישור, היתר או רישיון | [Go](#Seif44) | 9 |
| סעיף 45 | עיבוד תוצרת חקלאית | [Go](#Seif45) | 9 |
| סעיף 46 | תהליכי עיבוד | [Go](#Seif46) | 9 |
|  | פרק ט': מיון, אריזה, אחסון והובלה | [Go](#med8) | 9 |
| סעיף 47 | מיון ביצי מאכל אורגניות | [Go](#Seif47) | 9 |
| סעיף 48 | חומרי אריזה | [Go](#Seif48) | 9 |
| סעיף 49 | הובלת תוצרת אורגנית | [Go](#Seif49) | 9 |
|  | פרק י': הסדרת מכירה ויבוא | [Go](#med9) | 10 |
| סעיף 50 | הסדרת היבוא | [Go](#Seif50) | 10 |
| סעיף 51 | הסדרת המכירה | [Go](#Seif51) | 10 |
|  | פרק י"א: תיעוד וביקורת על פעולות עוסק | [Go](#med10) | 10 |
| סעיף 52 | תיעוד | [Go](#Seif52) | 10 |
| סעיף 53 | שמירת מסמכים | [Go](#Seif53) | 10 |
| סעיף 54 | ביקורת | [Go](#Seif54) | 10 |
| סעיף 55 | דוחות ביקורת | [Go](#Seif55) | 10 |
| סעיף 56 | דגימות | [Go](#Seif56) | 11 |
| סעיף 57 | שמירת דינים | [Go](#Seif57) | 11 |
| סעיף 58 | תחילה | [Go](#Seif58) | 11 |
|  | תוספת ראשונה | [Go](#med11) | 11 |
|  | תוספת שנייה | [Go](#med12) | 11 |
|  | תוספת שלישית | [Go](#med13) | 12 |
|  | תוספת רביעית | [Go](#med14) | 12 |
|  | תוספת חמישית | [Go](#med15) | 15 |
|  | תוספת שישית | [Go](#med16) | 16 |
|  | תוספת שביעית | [Go](#med17) | 17 |
|  | תוספת שמינית | [Go](#med18) | 17 |
|  | תוספת תשיעית | [Go](#med19) | 17 |
|  | תוספת עשירית | [Go](#med20) | 18 |
|  | תוספת אחת עשרה | [Go](#med21) | 20 |
|  | תוספת שתים עשרה | [Go](#med22) | 20 |
|  | תוספת שלוש עשרה | [Go](#med23) | 20 |

תקנות להסדרת תוצרת אורגנית (תוצרת אורגנית מן החי – ייצורה ומכירתה), תשע"ג-2013[[1]](#footnote-1)\*

בתוקף סמכותי לפי סעיף 15(א)(1), (2) ו-(6) לחוק להסדרת תוצרת אורגנית, התשס"ה-2005 (להלן – החוק), בהתייעצות עם שר הבריאות, עם השר להגנת הסביבה ועם הארגון היציג, ובאישור ועדת הכלכלה של הכנסת, אני מתקינה תקנות אלה:

פרק א': כללי

1. בתקנות אלה –

הגדרות

"בעל חיים" – יונק ועוף בענפים אלה: בקר לרבייה, לייצור בשר או בקר לייצור חלב; צאן לבשר או לייצור חלב; תרנגולות לייצור בשר (להלן – פטמים), תרנגולות להטלה (להלן – מטילות); תרנגולי הודו לייצור בשר (להלן – הודים), ובלבד שבעל החיים לא יוצר בהנדסה גנטית;

"בעל חיים אורגני" – כל אחד מאלה:

(1) בעל החיים שבקע או שנולד במשק חי אורגני ושהה במשק כאמור במשך כל תקופת חייו;

(2) בעל חיים שהסבתו אושרה כאמור בתקנה 24;

"בעל חיים בהסבה" – הסבת בעל חיים שאיננו אורגני לבעל חיים אורגני לפי תקנות 19 עד 21;

"חוק הרישוי" – חוק רישוי עסקים, התשכ"ח-1968;

"חלקת אימון" – חלקת קרקע פתוחה המשמשת לתנועה חופשית של בעלי חיים ואשר לא צומחים בה עשבים;

"חלקת מרעה" – חלקה שצומחים בה עשבים היכולים לשמש להזנת בעלי חיים;

"ייצור" – גידול בעלי חיים, הפקת תוצרת מהם, איסופה, מיונה, אריזתה, אחסונה, עיבודה, יבואה או ייצואה;

"מבנה" – דיר, רפת או לול;

"מוצר" – תוצרת אורגנית שעברה תהליך עיבוד;

"מזון בהסבה" – תוצרת מן הצומח בהסבה לפי פרק ד' לתקנות ייצור תוצרת מן הצומח;

"מזון גס" – ירק, תחמיץ, חציר או קש;

"מזון מוגש" – מזון שאינו מלוקט במרעה;

"מיתקן" – מבנה המשמש להחזקה או להסבה של בעל חיים שניתן להפיק ממנו תוצרת אורגנית מן החי, לרבות חלקת אימון או חלקת מרעה ושטחים נלווים המשמשים לתפעול;

"מנהל השירותים הווטרינריים" – מנהל השירותים הווטרינריים במשרד החקלאות ופיתוח הכפר;

"מספר E" – כהגדרתו בתקנות בריאות הציבור (מזון) (תוספי מזון), התשס"א-2001 (להלן – תקנות תוספי מזון);

"משק חי אורגני" – מיתקן, לרבות בעלי החיים, הציוד והחומרים המצויים בו והמשמשים לייצור תוצרת אורגנית מן החי לפי תכנית שאושרה לפי תקנה 4;

"משק מעורב" – משק הכולל משק חי אורגני ומשק חי שאיננו אורגני, בין שהוא בבעלות יחיד או בבעלות רבים, בין מואגדים ובין שאינם מואגדים;

"עוסק" – עוסק בייצור תוצרת אורגנית מן החי;

"עיבוד" – שחיטה וכל פעולה לשינוי מרקם או צורה של תוצרת אורגנית מן החי;

"הפקודה" – פקודת מחלות בעלי חיים [נוסח חדש], התשמ"ה-1985;

"רופא וטרינר" – כהגדרתו בחוק הרופאים הווטרינרים, התשנ"א-1991;

"שארית" – חומר הדברה, חומר אורגני, חומר לא אורגני, חומר מתכתי, הורמונים, אנטיביוטיקה, חומרים אנטי מיקרוביאליים אחרים, חומרי תילוע, חומרים מרגיעים או כל חומר אחר, לרבות נגזרותיו, המשאיר שאריות בבכל חיים בעת המתתו או לאחריה, באחת מן הרקמות או האברים שלו או בתוצרתו ואשר השימוש בו לא הותר לפי תקנות אלה או לפי תקנות התכשירים;

"תחמיץ" – שיטה להפיכת סוכרים של תוצרת מן הצומח לחומצות אורגניות בתנאים אנאירוביים על ידי חיידקים לקטובצילים;

"תכשיר" – כהגדרתו בפקודת הרוקחים [נוסח חדש], התשמ"א-1981;

"תכשיר כימי" – תכשיר כהגדרתו בתקנות מחלות בעלי חיים (תכשירים כימיים), התשמ"ב-1982, שהוא בעל תעודת רישום בתוקף בהתאם לתקנות האמורות;

"תקנות התכשירים" – תקנות להסדרת תוצרת אורגנית (תכשירים לשימוש בייצור תוצרת אורגנית מן הצומח), התשס"ח-2008;

"תרכיב" – כהגדרתו בתקנות מחלות בעלי חיים (מיקרואורגניסמים, תרכיבים ומעבירים), התשל"ה-1975;

"תקנות ייצור תוצרת מן הצומח" – תקנות להסדרת תוצרת אורגנית (תוצרת אורגנית מן הצומח – ייצורה ומכירתה), התשס"ח-2008.

2. גוף אישור ובקרה לא ייתן לעוסק היתר לשימוש בסמל הבקרה שלו, אלא אם כן התקיימו כל אלה:

תנאים למתן היתר לשימוש בסמל

(1) מנהל השירותים הווטרינריים אישר, בכתב, כי במיתקן מתקיימות הוראות תקנות רישוי עסקים (תנאים לרישוי משקי עופות ולולים), התשמ"א-1981, או מתקיימות הוראות לעניין רישוי רפתות ודירים לפי חוק הרישוי או לפי הפקודה, לפי העניין; בפסקה זו, "מנהל השירותים הווטרינריים" – לרבות מי שהוא הסמיך לעניין תקנות אלה, כולן או מקצתן, מבין עובדי השירותים הווטרינריים במשרד החקלאות ופיתוח הכפר;

(2) במשק החי האורגני ובתוצרת מן החי שמייצר העוסק מתקיימות תקנות אלה.

3. המבקש לקבל היתר לשימוש בסמל בקרה או לחידושו יגיש לגוף אישור ובקרה בקשה לפי הטופס שבתוספת הראשונה.

בקשה לקבלת היתר לשימוש בסמל בקרה

4. ראה מנהל גוף אישור ובקרה כי המבקש ממלא אחר הנדרש בתקנות אלה, יאשר תכנית אורגנית למבקש וייתן לו היתר להשתמש בסמל בקרה.

מתן היתר

5. (א) לא יחזיק אדם בעל חיים בהסבה אלא אם כן בכניסות למקום שהוא מוחזק בו מוצב שלט שרשום עליו "בעלי חיים בהסבה".

הפרדה ושילוט

(ב) לא יגדל אדם בעלי חיים אורגנים אלא אם כן בכניסות למשק החי האורגני מוצבים שלטים שרשומות בהם המילים "משק חי אורגני".

(ג) לא יעבד אדם תוצרת אורגנית, לא ימיין ולא יארוז תוצרת כאמור אלא אם כן באותו מקום ובאותו זמן אין מעבדים, ממיינים או אורזים מוצרים שאינם תוצרת אורגנית, ואלא אם כן מוצב במקום שלט שרשום בו באופן בולט לעין "ייצור תוצרת אורגנית".

(ד) לא יאחסן אדם תוצרת אורגנית אלא במקום שאין מאחסנים בו תוצרת שאינה תוצרת אורגנית, ושבכניסה אליו מוצב שלט שרשום בו "תוצרת אורגנית".

(ה) לא יציג אדם למכירה תוצרת אורגנית אלא אם כן מקום הצגתה נפרד ממקום הצגתה של תוצרת שאיננה אורגנית, ובמקום מוצב שלט שרשום בו "תוצרת אורגנית".

6. (א) לא יעבד אדם, לא ימיין ולא יארוז תוצרת אורגנית אלא לאחר שניקה וחיטא היטב את הציוד, הכלים ומשטחי העבודה הנמצאים בשטח העיבוד, המיון או האריזה באופן שלא נותרו בהם שאריות כלשהן; הניקוי והחיטוי ייעשו באמצעות תכשירים כימיים, ואם נדרש הדבר למניעת שאריות כאמור גם בשטיפה במים.

ניקוי וחיטוי שטחי עיבוד

(ב) הוראות תקנת משנה (א) לא יחולו על מיון ביצי מאכל ובלבד שמיונן לא יחל אלא אם כן בדק הממיין ומצא שאין במיתקני המיון שאריות כאמור, לרבות מביצים שלא יוצרו במשק חי אורגני.

7. לא יעשה אדם פעולות הדברה בשטחי עיבוד, מיון, אריזה ואחסון אלא בשיטות הדברה מכניות, פיסיקליות ובכלל אלה קול, אולטרה-סאונד, אור, טמפרטורה או מלכודות, ואולם מותר להשתמש בתכשירים שנרשמו לפי תקנות החומרים המסוכנים (רישום תכשירים להדברת מזיקים לאדם), התשנ"ד-1994, לפי הקבוע באותן תקנות, ובלבד שלא יבואו במגע עם התוצרת האורגנית.

הדברה בשטחי עיבוד, מיון, אריזה ואחסון

8. (א) לא ייצר אדם במשקו תוצרת אורגנית מן החי ותוצרת שאינה אורגנית מן החי מאותו ענף בין שהוא בבעלות יחיד ובין בבעלות רבים, בין מואגדים ובין שאינם מואגדים.

איסור ייצור במקביל

(ב) תקנת משנה (א) לא תחול על משק שבעלי חיים בו בהסבה, ובלבד שהסבת כל בעלי החיים מאותו ענף תסתיים בתוך פרק זמן שלא יעלה על חמש שנים.

(ג) בתקנה זו, "ענף" – כל אחד מן המפורטים בהגדרה "בעל חיים" שבתקנה 1.

9. עוסק חייב למלא אחר כל הוראה שניתנה לו לפי הפקודה, ובכלל אלה:

פעולות לפי הפקודה

(1) פעולות לפי תקנות למניעת הפצת מחלות בעלי חיים שהותקנו לפי הפקודה;

(2) מילוי אחר הוראה בכתב שנתן רופא וטרינר ממשלתי בתוקף סמכותו לפי הפקודה.

פרק ב': תנאי תשתית נוספים למיתקן לייצור תוצרת אורגנית מן החי

10. מיתקן יכלול גם –

תשתיות נוספות במיתקן

(1) חלקת מרעה או חלקת אימון שבה שטחים מוצלים, מזון ומים נגישים לבעלי החיים; היתה החלקה חלקת אימון יהיה המזון מזון מוגש;

(2) מיתקן שמוחזקות בו מטילות יכלול גם מדפי לינה ותאי קינון;

(3) בעת שנמצאים במיתקן בעלי חיים בהסבה – יהיה שטח נפרד ותחום להחזקתם בתקופת הסבה.

11. במיתקן יהיו שטחים מזעריים אלה:

שטחים מזעריים

(1) לכל ראש בקר או צאן שטח שלא יפחת מן המפורט בחלק א' שבתוספת השנייה;

(2) לתרנגולות שטח שלא יפחת מן המפורט בחלק ב' שבתוספת השנייה.

12. רוחב פתחי כניסה ללול ויציאה ממנו לשטחי מרעה או אימון (pop holes) לא יפחת משני מטרים במצטבר, לכל 100 מטרים רבועים של שטח הלול.

פתחי כניסה ויציאה

13. חלקה אימון וחלקת מרעה יהיו מגודרות בגדר שמעוגנת בקרקע למניעת כניסה אליה ויציאה ממנה של בעלי חיים אחרים.

גידול חלקת מרעה וחלקת אימון

פרק ג': הוראות לעניין בעלי חיים

14. בחירת גזעים תהיה לפי עקרונות אלה:

בחירת גזעים לייצור תוצרת אורגנית

(1) התאמתם והסתגלותם לתנאים המקומיים;

(2) חיוניותם ועמידותם למחלות.

15. לא יתיר אדם רביית בעל חיים במשק חי אורגני אלא בשיטות שלהלן:

שיטות רבייה

(1) רבייה טבעית;

(2) הזרעה מלאכותית.

16. לא יכניס אדם בעל חיים למשק אורגני מן החי ולא יחזיק בו בעל חיים אלא אם כן בעל החיים בהסבה לפי פרק ד' או שבקע או שנולד במשק חי אורגני ושהה במשק כאמור במשך כל תקופת חייו.

הכנסה והחזקה של בעל חיים במשק חי אורגני

17. (א) על אף האמור בתקנה 16 רשאי אדם, באישור גוף אישור ובקרה, להכניס בעל חיים למשק חי אורגני כאשר הדבר דרוש לחידוש עדר או להגדלתו אם התקיימו בבעל החיים תנאים אלה:

חידוש עדר או הגדלתו

(1) גילו אינו עולה על הגיל המרבי לתחילת תקופת הסבה לפי תקנה 19;

(2) שיעור בעלי החיים מהכמות הכוללת של בעלי החיים במשק החי שיוכנסו, לא יעלה על 10 אחוזים בבקר ועל 20 אחוזים בצאן.

(ב) בתקנה זו, "חידוש עדר או הגדלתו" – כל אחד מאלה:

(1) החלפה או הוספה של מין;

(2) השלמת עדר בשל תמותה חריגה ממחלה או אסון טבע;

(3) הוספת זכרים להרבעה.

(ג) נדרשים חידוש עדר או הגדלתו בשל תמותה חריגה ממחלה או בשל אסון טבע, לא יאשר גוף אישור ובקרה הכנסה כאמור אלא אם כן אישר זאת המנהל מראש ובכתב.

פרק ד': הסבה

18. חלקת מרעה שאיננה אורגנית תוסב לחלקת מרעה אורגנית לפי פרק ד' לתקנות ייצור תוצרת מן הצומח.

חלקת מרעה אורגנית

19. הגיל המרבי לתחילת תקופת ההסבה היא כמפורט להלן:

גיל מרבי להסבת בעלי חיים

(1) פטמים והודים – 72 שעות;

(2) מטילות – 18 שבועות;

(3) בקר – 18 חודשים;

(4) צאן – 6 חודשים.

20. משך תקופת ההסבה הוא כמפורט להלן:

משך תקופת ההסבה

(1) פטמים – 6 שבועות;

(2) הודים – 10 שבועות;

(3) מטילות – 6 שבועות;

(4) בקר לבשר – 12 חודשים;

(5) צאן לבשר – 6 חודשים;

(6) צאן ובקר לחלב – 6 חודשים.

21. יונק יוחזק בתקופת ההסבה במשק חי אורגני במקום מתוחם ומסומן, בנפרד מבעלי חיים אורגניים, וזאת עד תום תקופת ההסבה כאמור בתקנה 20.

החזקת יונקים בתקופת הסבה

22. (א) עוסק המבקש להסב בעל חיים שאינו אורגני לאורגני יגיש לגוף אישור ובקרה בקשה לפי חלק א' בטופס שבתוספת השלישית.

בקשה להסבת בעלי חיים

(ב) קיבל גוף אישור ובקרה בקשה כאמור בתקנת משנה (א), יבדוק, בתוך שלושים ימים מיום קבלתה, את מיתקן הגידול ואת בעלי החיים המוחזקים בו.

(ג) ראה גוף אישור ובקרה כי במיתקן מתקיימים התנאים הנדרשים לפי תקנה 2 ובפרק ב', ובבעל החיים מתקיימים התנאים שבתקנה 19, יאשר את תחילת תקופת ההסבה בחלק ב' בטופס שבתוספת השלישית.

23. גוף אישור ובקרה יערוך בתקופת ההסבה ביקורת שוטפת של המיתקן ובעלי החיים שבו, כדי לוודא שמתקיימות הוראות תקנות אלה.

ביקורת בתקופת ההסבה

24. ראה גוף אישור ובקרה כי תקופת ההסבה הסתיימה בהצלחה, יאשר זאת בכתב למבקש.

הודעה על סיום תקופת ההסבה

פרק ה': הפעלת משק חי

25. לא יגדל אדם בעל חיים לייצור תוצרת אורגנית מן החי אלא בהתאם להיתר שקיבל לפי תקנה 4.

גידול לייצור תוצרת אורגנית מן החי

26. (א) בייצור תוצרת אורגנית מן החי לא ישתמש אדם בחומרים שהונדסו באופן גנטי או ברכיבים שטופלו בקרינה מייננת, ולא יטפל בתוצרת בקרינה מייננת; בעל חיים שטופל כאמור יישלל מעמדו כאורגני ולא תאושר הסבתו מחדש.

איסור שימוש בחומרים מסוימים או בקרינה

(ב) לא ישתמש אדם בזרזי גידול, הורמונים ורכיבים המשמשים לשליטה בקצב גידול בעלי חיים והפקת תוצרתם.

27. לא יחזיק אדם בעל חיים במשק חי אורגני בבידוד; הוראה זו לא תחול על החזקת יונקים עד לגיל גמילה, יונקות בשליש האחרון להריונן או אם נדרש הגבר בשל בריאותו הלקויה של בעל החיים.

איסור החזקה בכלובים

28. לא יכניס אדם בעל חיים למבנה אלא אם כן רצפת המבנה מרופדת במצע יבש.

רפד במבנה

29. (א) לא יבצע אדם בבעל חיים טיפול כירורגי, למעט טיפול בידי רופא וטרינר שנדרש לבריאותו של בעל החיים.

טיפולים כירורגים

(ב) על אף האמור בתקנת משנה (א) –

(1) רשאי אדם לסמן בעל חיים בתווית אוזן;

(2) רשאי אדם לקצץ זנב טלה או להסיר קרניים משיקולים בריאותיים או בטיחותיים ולהתקין נזק באף פר משיקולים ממשקיים, והכל באישור רופא וטרינר;

(3) רשאי רופא וטרינר לסרס או לעקר בעל חיים.

(ג) פעולות כמפורט בתקנת משנה (ב) ייעשו בכפוף להנחיות שפרסם מנהל השירותים הווטרינריים באתר האינטרנט של משרד החקלאות ופיתוח הכפר לעניין פעולות השחתה בבעלי חיים.

30. לא יכניס אדם עופות למשק חי אורגני אלא אם כן חלפו שבעה ימים מיום שהמיתקן נוקה וחוטא כאמור בתקנה 40.

תקופת המתנה

31. לא יחזיק אדם עופות במשק חי אורגני אלא אם כן איפשר לעופות גישה חופשית לחלקת מרעה; הוראות אלה לא יחולו אם תנאי מזג אוויר מונעים את קיומן או שנאסרו על ידי רופא וטרינר ממשלתי.

החזקת עופות במרעה

32. משך מנוחת לילה של עופות בלא תאורה מלאכותית, לא יפחת משמונה שעות רצופות.

מנוחת לילה

פרק ו': הזנה

33. לא יזין אדם בעל חיים אורגני באופן ובחומרים כמפורט להלן:

הזנה אסורה

(1) בהזנה מאולצת;

(2) במזון אסור כמשמעותו בתקנות מחלות בעלי חיים (האבסה), התשס"א-2001;

(3) במי שתייה, מזון או במוצרי מזון המכילים חומרים אלה:

(א) תכשיר, תרכיב וכל מצרף או חומר אחר לשימוש ברפואה;

(ב) מוצר כימי, לרבות חנקן סינתטי או תרכובות לא חלבוניות של חנקן, צבעי מאכל חומרים משמרים, ויטמינים ותוספים כימיים סינתטיים;

(ג) זרז גדילה או חומר אחר המיועד לזירוז הגדילה או להגברת הייצור.

34. עוסק ייתן עדיפות להזנת בעל חיים בחלקת מרעה.

עדיפות בהזנה

35. לא ירעה אדם בעל חיים אורגני בחלקת מרעה עם בעל חיים שאיננו אורגני.

רעייה נפרדת

36. מזון מוגש לא יכלול אלא את המפורט להלן:

תכולת מזון מוגש

(1) תשעים אחוזים לפחות מתכולת המזון המוגש ליונקים ושמונים וחמישה אחוזים מהמזון המוגש לעופות תכלול תוצרת מן הצומח שיוצרה והופקה לפי תקנות ייצור תוצרת מן הצומח, ובכלל זה מזון בהסבה בשנה השנייה להסבה;

(2) ניתן להוסיף למזון יונקים עד עשרה אחוזים של חומרים שאינם אורגניים ולמזון עופות עד חמישה עשר אחוזים של חומרים כאמור, ובלבד שהם מפורטים בחלק א' או ב' של התוספת הרביעית;

(3) מינרלים ותוספי מזון שרשומים בחלק ג' לתוספת הרביעית או בתוספת החמישית לא יובאו במניין האחוזים בפסקאות (1) ו-(2) אם הם הכרחיים לתהליך ייצור המזון או להזנת בעלי החיים.

37. הרכב מזון מוגש יהיה כמפורט להלן:

הרכב מזון מוגש

(1) 35 אחוזים ממשקלו של החומר היבש במנה היומית יורכב ממזון גס;

(2) על אף האמור בפסקה (1) ניתן להגיש לפרה חולבת, במשך תקופה שלא תעלה על שלושה חודשים מתחילת חליבתה, מזון מוגש ש-30 אחוזים ממשקלו הוא מזון גס;

(3) כלל המזון מזון בהסבה כאמור בתקנה 36(1), שיעורו במזון לא יעלה על 30 אחוזים.

38. (א) על אף האמור בתקנות 36 ו-37, בנסיבות קיצוניות, בשל שריפה או בצורת, רשאי גוף אישור ובקרה, אם הוכח להנחת דעתו שאין בנמצא מזון אורגני או מזון אורגני בהסבה ואם הסכים לכך המנהל מראש ובכתב, לאשר לעוסק להזין בעל חיים אורגני במזון ממקורות אחרים, וזאת לפי סדר עדיפות יורד כלהלן:

הזנה בנסיבות קיצוניות והשפעת ההזנה על מעמד בעל החיים

(1) מזון בהסבה – החל בתחילת תקופת ההסבה לפי פרק ד' לתקנות ייצור מן הצומח – בכל כמות;

(2) במזון המפורט בתוספות הרביעית והחמישית – ובלבד ששיעורו לא יעלה על 25 אחוזים מן החומר היבש במזון היומי, וכמותו השנתית הכוללת לא תעלה על 10 אחוזים מכלל המזון.

(ב) הוזן בעל חיים לפי תקנת משנה (א), לא יתיר גוף אישור ובקרה את סימולה של תוצרת מאותו בעל חיים בסמל בקרה, אלא אם כן התקיימו כל אלה:

(1) בעל החיים הוזן שוב לפי תקנה 37 במשך יתרת חייו או במשך שישה חודשים רצופים, לפי התקופה הקצרה מביניהן;

(2) התוצרת נבדקה במעבדה שאישר המנהל בתום התקופה הקצרה מבין המפורטות בפסקה (1), ולא נמצאו בה שאריות חומרים שאינם מפורטים בתוספת השנייה לתקנות התכשירים.

פרק ז': מניעת מחלות והטיפול בהן והדברת טפילים

39. בעל משק חי אורגני ינקוט אמצעים כמפורט להלן לשם שמירה על בריאות בעלי החיים ומניעת הידבקותם במחלה:

אמצעים לשמירת בריאות בעלי חיים

(1) שימוש בגזעים וקווי טיפוח מתאימים;

(2) יישום שיטות גידול מתאימות למין בעל החיים, המעודדות עמידות למחלות ולמניעת זיהומים;

(3) מתן מזון בכמות מספקת ובאיכות טובה;

(4) שימוש בשיטת רעייה מחזורית;

(5) החזקת בעלי חיים בצפיפות שאינה עולה על הקבועה בתקנה 11.

40. התרוקן משק החי האורגני מבעלי החיים שהוחזקו בו, יחולו הוראות אלה:

ניקוי וחיטוי מיתקן וציודו

(1) העוסק ידאג לניקוי המיתקן והציוד שבו;

(2) העוסק ידאג לחיטוי המיתקן והציוד שבו בתכשירים כימיים, ובלבד שהחומר הפעיל שבתכשיר הכימי רשום בתוספת השישית;

(3) לא יכניס אדם בעל חיים למשק חי אורגני אלא אם כן בדק ומצא שהמשק נוקה וחוטא כאמור בפסקאות (1) ו-(2).

41. לא ידביר אדם טפילים בבעל חיים אורגני או במיתקן אלא בתכשיר כימי ואלא אם כן החומר הפעיל שבו ותנאי השימוש בו רשומים בתוספת השביעית.

הדברת טפילים

42. לא ישתמש אדם בתכשיר או בתרכיב למניעת מחלה בבעל חיים אורגני אלא אם כן רופא וטרינר קבע שטיפול אחר למניעת המחלה אינו יעיל, והטיפול שנעשה לפי מרשם והוראות שהורה רופא וטרינר בפיקוחו.

הגבלות בטיפול למניעת מחלות

43. (א) נפצע בעל חיים או חלה ינקוט העוסק בפעולות לפי סדר עדיפויות יורד כמפורט להלן:

טיפול בבעל חיים פצוע או חולה

(1) ישתמש בחומר ממקור צמחי כמו תמציות צמחים, שמנים או בחומרים הומאופטיים שהחומר הפעיל שלהם הוא מינרל מן המפורטים בחלק ג' לתוספת הרביעית או רכיב תזונתי כאמור בפרק 1.1 בתוספת החמישית;

(2) קבע רופא וטרינר כי הטיפול לפי פסקה (1) אינו יעיל, יקבע, בכתב, לעוסק את אופן הטיפול בבעלי החיים, לרבות באמצעות תכשיר או תרכיב לפי כל דין.

(ב) בעל חיים המטופל לפי תקנת משנה (א)(2) יסומן ויוחזק בבידוד משאר בעלי החיים שבמשק החי האורגני לתקופה שאורכה פי שניים ממשך תקופת ההמתנה המפורטת בתווית התכשיר שנעשה בו שימוש או למשך שלושה שבועות – הארוכה מביניהן – ולא יימכר קודם לכן כאורגני.

(ג) טופל בעל חיים לפי תקנת משנה (א)(2), יהיה מעמד תוצרת שיוצרה ממנו כמפורט להלן:

(1) בשרו לא יהיה אורגני;

(2) תוצרת בעל החיים או צאצאו לא תהיה אורגנית עד חלוף תקופת ההמתנה הנקובה בתוספת השמינית.

(ד) על אף האמור בתקנות משנה (ב) ו-(ג) רשאי מנהל השירותים הווטרינריים לקבוע לבעל החיים שטופל לפי תקנה 9 הסבה מחדש ורשאי הוא לקבוע תנאים להסבה, בשים לב לרמת ההתפרקות של החומרים שטופל בהם.

פרק ח': הכנת מוצרים אורגנים מן החי

44. לא יעבד אדם תוצרת אורגנית במקום שנדרש לגביו אישור, היתר או רישיון לפי חוק הרישוי, צו הפיקוח על מצרכים ושירותים (הסחר במזון, ייצורו והחסנתו), התשכ"א-1960, תקנות מחלות בעלי חיים (בתי שחיטה לעופות), התש"ך-1960, או תקנות מחלות בעלי חיים (שחיטת בהמות), התשכ"ד-1964, אלא אם כן בידיו אישור, היתר או רישיון בתוקף, לפי העניין.

חובת אישור, היתר או רישיון

45. (א) לא ישתמש אדם להכנת מוצר אורגני אלא ברכיבים שהם תוצרת אורגנית, אלא אם כן שיעורם הכולל במוצר אינו עולה על חמישה אחוזים – מים ומלח לא יבואו במניין האחוזים – ומתקיימים כל התנאים המפורטים להלן:

עיבוד תוצרת חקלאית

(1) גוף אישור ובקרה אישר כי לא ניתן להשיג במאמץ סביר רכיבים זהים שהם תוצרת אורגנית;

(2) הרכיבים הם מן המפורטים בתוספת התשיעית;

(3) המוצר לא יכלול רכיב שהוא תוצרת אורגנית ותוצרת אחרת כאחד.

(ב) על אף האמור בתקנת משנה (א), רשאי אדם להשתמש בהכנת מוצר –

(1) בתוספי מזון וברכיבים אחרים שאינם תוצרת חקלאית – אם הם הכרחיים לתהליך עיבוד המוצר והם רשומים בתוספת העשירית, ואם הם תוספי מזון כהגדרתם בתקנות תוספי מזון, מתקיימות בהם הוראות התקנות האמורות;

(2) בחומרים מסייעי ייצור המפורטים בתוספת האחת עשרה.

46. לא יעבד אדם תוצרת אורגנית אלא בתהליכי עיבוד מכניים, פיסיקליים או ביולוגיים.

תהליכי עיבוד

פרק ט': מיון, אריזה, אחסון והובלה

47. לא יעסוק אדם במיון ביצי מאכל אורגניות אלא אם כן בידיו אישור לפי תקנות רישוי עסקים (תחנות מיון לביצי מאכל), התשנ"ה-1994, ורישיון לפי חוק הרישוי.

מיון ביצי מאכל אורגניות

48. עוסק ייתן עדיפות לשימוש בחומרי האריזה שניתנים למיחזור, ואולם הוא לא ישתמש באריזת תוצרת אורגנית –

חומרי אריזה

(1) אלא בחומר אריזה נקי, ואם היא מיועדת לשיווק לצרכן – בחומר אריזה חדש;

(2) בחומר אריזה המכיל P.V.C.

49. לא יוביל אדם תוצרת אורגנית אלא לפי המפורט להלן:

הובלת תוצרת אורגנית

(1) תוצרת אורגנית שאינה ארוזה מראש, תובל בנפרד מתוצרת שאינה אורגנית וכלי הקיבול שבהם היא מובלת יסומנו במילים "תוצרת אורגנית";

(2) בעל התוצרת ימלא, לפני העמדת התוצרת על כלי ההובלה, תעודת משלוח לפי הטופס שבתוספת השתים עשרה; תעודת המשלוח תהיה בידי המוביל בעת ההובלה ותימסר עם סיומה למקבל התוצרת.

פרק י': הסדרת מכירה ויבוא

50. (א) לא יתיר גוף אישור ובקרה שימוש בסמל בקרה לתוצרת אורגנית מן החי שיוצרה מחוץ לישראל או למוצרים שיוצרו ממנה, אלא אם כן –

הסדרת היבוא

(1) התוצרת הוכרה בידי גוף אישור ובקרה במדינה שבה יוצרה, שהמנהל הכיר בו ובסמלו לפי סעיף 3(ב)(1) לחוק;

(2) התוצרת סומנה בסמל הגוף שהמנהל הכיר בו כאמור בפסקה (1) ולוותה במסמך המאשר זאת (להלן – המסמך המלווה);

(3) היבואן ותוצרתו עומדיםבביקורת שוטפת של גוף אישור ובקרה.

(ב) המסמך המלווה יהיה במקור בלבד, ילווה את המשלוח עד הגיעו ליבואן, ויישמר בידיו לתקופה שלא תפחת משלוש שנים מיום שיובא לישראל.

51. (א) לא יציג אדם תוצרת אורגנית מן החי ולא יציעה למכירה לצרכן, אלא אם כן היא ארוזה מראש ועל גבי אריזתה מופיעים הסמלים ושם העוסק שייצר את התוצרת.

הסדרת המכירה

(ב) על אף האמור בתקנת משנה (א), רשאי עוסק למכור תוצרת אורגנית מן החי שאיננה ארוזה מראש אם מתקיים בה אחד מאלה:

(1) התוצרת יוצרה ונמכרת במשקו של העוסק ומשק העוסק איננו משק מעורב;

(2) במקום המכירה אין תוצרת מן החי בתפזורת שאיננה אורגנית.

פרק י"א: תיעוד וביקורת על פעולות עוסק

52. ביצע עוסק פעולות כמפורט להלן יתעד אותן, עובר לביצוען, תוך פירוט כל המידע הנוגע לאותן פעולות:

תיעוד

(1) ניקוי וחיטוי שטחי עיבוד לפי תקנה 6;

(2) הדברה בשטחי עיבוד, מיון, אריזה ואחסון לפי תקנה 7;

(3) ניקוי וחיטוי המיתקן וציודו לפי תקנה 40;

(4) הדברת טפילים לפי תקנה 41;

(5) טיפולים כירורגיים לפי תקנה 29;

(6) טיפול בבעל חיים פצוע או חולה לפי תקנה 43;

(7) פעולות לפי הפקודה כאמור בתקנה 9.

53. עוסק ישמור ברשותו את המסמכים המפורטים להלן לתקופה שלא תפחת משנתיים מיום הוצאתם או מיום התיעוד, לפי העניין:

שמירת מסמכים

(1) בקשות שהגיש, רישיונות והיתרים שניתנו לו;

(2) הוראות ואישורים שנתן מנהל השירותים הווטרינריים, רופא וטרינר ממשלתי או רופא וטרינר;

(3) אישור להזנה בנסיבות קיצוניות לפי תקנה 38;

(4) מסמכים הנוגעים לייצור התוצרת החקלאית ובכלל זה לעניין רכישת תשומות, שיווק, מסמכי יבוא ויומני פעילות;

(5) תיעוד לפי תקנה 52;

(6) דוחות ביקורת שערך אצלו גוף אישור ובקרה;

(7) תוצאות בדיקות מעבדה.

54. גוף אישור ובקרה יבצע ביקורות ייצור של עוסקים שקיבלו ממנו היתר בתדירות שלא תפחת –

ביקורת

(1) מאחת לשנה, בתיאום מראש, אצל כל עוסק;

(2) מפעמיים בשנה אצל לא פחות מעשרה אחוזים מן העוסקים ובלבד שהביקור השני יתבצע בלא תיאום מראש.

55. במעמד בדיקת הייצור יתעד גוף האישור והבקרה את דוח ממצאי הביקורת לפי הטופס שבתוספת השלוש עשרה; המבקר ימסור עותק חתום של הדוח למבוקר שיאשר את קבלתו בחתימתו.

דוחות ביקורת

56. (א) גוף אישור ובקרה ידגום, לפי תכנית דגימות שנתית שאישר המנהל, מזון מוגש, חלקת מרעה ותוצרת אורגנית מן החי, לבדיקת הימצאות שאריות ויעביר את הדגימות לבדיקה במעבדה שהמנהל אישר לעניין זה.

דגימות

(ב) נמצאו שאריות במזון מוגש או בתוצרת אורגנית מן החי, יפסול גוף האישור והבקרה את התוצאת שמקורה בבעל החיים שניזון מהמזון כאמור או את התוצרת האורגנית כאמור, לפי העניין, לשיווק כתוצרת אורגנית ולא יתיר שימוש בסמל הבקרה לתוצרת נוספת שיוצרה מאותו בעל חיים, אלא לאחר שבעל החיים סיים הסבה מחדש; הוראות תקנת משנה זו לא יחולו על מי שפועל לפי תקנה 43(א)(2) ו-(ד).

(ג) על אף האמור בתקנת משנה (ב), נמצאו שאריות בתוצרת כאמור באותה תקנת משנה, רשאי גוף אישור ובקרה להתיר שימוש בסמל בקרה לתוצרת נוספת שיוצרה מאותו בעל חיים אף אם לא הסתיימה תקופת ההסבה, אם ראה שהתקיימו כל אלה:

(1) תוצאות בדיקות מעבדה של התוצרת שדגם גוף האישור והבקרה קובעות כי אין עוד שאריות שתוצרת;

(2) העוסק קיים את כל הנדרש בתקנות אלה בתקופה שקדמה להימצאות השאריות;

(3) המנהל אישר בכתב כי שוכנע שמקור השארית הוא רחף או זיהום סביבתי.

(ד) נמצאו בחלקת המרעה שאריות, יפעל גוף האישור והבקרה לפי הוראות תקנה 45(ב)(2) לתקנות ייצור תוצרת מן הצומח, בשינויים המחויבים.

57. תקנות אלה באות להוסיף על הוראות כל דין ולא לגרוע מהן.

שמירת דינים

58. תחילתן של תקנות אלה ביום י"ט בטבת התשע"ג (1 בינואר 2013).

תחילה

תוספת ראשונה

(תקנה 3)

[[בקשה לקבלת/חידוש היתר תוצרת אורגנית מן החי](HTTP://WWW.NEVO.CO.IL/TFASIM/טפסים%20משפטיים/חקלאות/תוצרת%20אורגנית/בקשה%20לקבלת-חידוש%20היתר.DOC)]

תוספת שנייה

(תקנה 11)

**חלק א': השטח המזערי לראש בקר או צאן במבנה, בחלקת אימון ובחלקת מרעה**

גודל חלקת אימון או

גודל המבנה שטח מזערי חלקת מרעה שטח מזערי

הענף (מטרים רבועים לבעל חיים) (מטרים רבועים לבעל חיים)

בקר לרבייה ופיטום 6.00 6.00

בקר לחלב 15.00 4.50

פרים לרבייה 10.00 30.00

כבשים ועזים 3.00 2.50

טלאים וגדיים 0.35 0.50

**חלק ב'**

**השטח המזערי לתרנגולות במבנה בחלקת אימון ובחלקת מרעה**

גודל מבנה

(שטח נטו זמין הדרוש לתרנגולות)

דרישות תאי קינון גודל חלקת אימון או

הענף שטח מזערי ומדפי לינה חלקת מרעה

מטילות 6 מטילות למטר רבוע קן ל-7 מטילות או 2 מטילות למטר רבוע

120 סמ"ר למטילה

אורך מדף הלינה למטילה

לא יפחת מ-18 סמ"ר

פטמים 10 פטמים למטר רבוע 5 פטמים למטר רבוע

הודים 4 הודים למטר רבוע 2 הודים למטר רבוע

תוספת שלישית

(תקנה 22(א) ו-(ג))

[[בקשה להסבת בעלי חיים](HTTP://WWW.NEVO.CO.IL/TFASIM/טפסים%20משפטיים/חקלאות/תוצרת%20אורגנית/בקשה%20להסבת%20בעלי%20חיים.DOC)]

**חלק ב'**

(ימולא על ידי גוף אישור ובקרה)

**אישור תחילת תקופת הסבה**

שם גוף האישור והבקרה

שם מבצע הביקורת: שם פרטי שם משפחה ת"ז

תאריך ביצוע הביקורת במיתקן הגידול:

החלטה לעניין הבקשה –

המיתקן ובעלי החיים שבו לא אושרו לתחילת הסבה מן הנימוקים שלהלן:

המיתקן ובעלי החיים הרשומים לעיל אושרו להסבה.

תאריך תחילת ההסבה       תאריך סיום ההסבה

הערות:

שם מנהל גוף אישור ובקרה:

תאריך חתימה: \_\_\_\_\_\_\_\_\_\_\_\_\_\_\_

תוספת רביעית

(תקנות 36(2) ו-(3), 38(א)(2) ו-43(א)(1))

**חומר גלם מן הצומח או מן החי וחומר גלם מינרלי**

**חלק א': מזון לא אורגני ממקור צמחי** Part A: Non organic feed materials of plant origin

|  |  |
| --- | --- |
| שם החומר | שם באנגלית |
| **1.1 דגנים, גרעיני דגנים ומוצרי לוואי שלהם** | **1.1 Cereals, grain their products and by products** |
| גרעיני שיבולת שועל, פתיתים, רומלאז', קליפות וסובין | Oats as grains, flakes, middlings, hulls and bran |
| גרעיני שעורה, חלבון ורמולאז' | Barley as grains, proteins and middlings |
| נבטי אורז | Rice germ expeller |
| גרעיני דוחן | Millet as grains |
| גרעיני שיפון וכוספה | Rye as grains and middlings |
| גרעיני סורגום | Sorghum as grains |
| גרעיני חיטה, רמולאז', סובין, גלוטן ונבט חיטה | Wheat as grains, middlings, bran, gluten feed, gluten and germ |
| גרעיני כוסמת | Spelt as grains |
| גרעיני חיטפון (triticale) | Triticale as grains |
| גרעיני תירס, סובין, רמולאז', נבטים וגלוטן | Maize as grains, bran, middlings, germ expeller and gluten |
| לתת | Malt culms |
| גרעיני שעורה לאחר תסיסה | Brewers' grains |
| **1.2 שמן זרעים, שמן פירות, מוצריהם ותוצרי לוואי** | **1.2 Oil seeds, oil fruits, their products and by-products** |
| זרעי לפתית, כוספה וקליפות של ליפתית | Rape seed, expeller and hulls |
| פולי סויה, פולים קלויים, כוספה וקליפות | Soya bean as bean, toasted, expeller and hulls |
| זרעי חמניות וכוספת חמניות | Sunflower seed as seed and expeller |
| זרעי כותנה וכוספת כותנה | Cotton as seed and seed expeller |
| זרעי פשתה וכוספת פשתה | Linseed as seed and expeller |
| כוספת זרעי שומשום | Sesame seed as expeller |
| כוספת גלעיני דקל | Palm kernels as expeller |
| כוספת זרעי דלעת | Pumpkin seed as expeller |
| זיתים וגפת זיתים | Olives, olive pulp |
| שמן ירקות (מיצוי פיזיקלי) | Vegetable oils (from physical extraction) |
| **1.3 זרעי קטניות, מוצריהם ותוצרי לוואי** | **1.3 Legume seeds, their product and by-products** |
| גרגירי חומוס, רמולאז' וסובין | Chickpeas as seeds, middlings and bran |
| זרעי בקיית הכרשינה, רמולאז' וסובין | Ervil as seeds, middlings and bran |
| זרעי בקיה שעברו טיפול לום, רמולאז' וסובין | Chickling betch as seeds submitted to heat treatment, middlings and bran |
| זרעי אפונה, רמולאז' וסובין | Peas as seeds, middlings, and bran |
| זרעי שעועית, רמולאז' וסובין | Broad beans as seeds middlings and bran |
| זרעי פול, רמולאז' וסובין | Horse beans as seeds middlings and bran |
| זרעי בקיה, רמולאז' וסובין | Vetches as seeds, middlings and bran |
| זרעי תורמוס, רמולאז' וסובין | Lupin as seeds, middlings and bran |
| **1.4 פקעות, שורשים, מוצריהם ותוצרי לוואי שלהם** | **1.4 Tuber, roots, their products and by-products** |
| פולפת סלק מתוק | Sugar beet pulp |
| תפוחי אדמה | Potato |
| פקעות בטטה | Sweey potato as tuber |
| פולפת תפוחי אדמה (תוצר לוואי של מיצוי עמילן תפוחי אדמה) | Potato pulp (by-product of the extraction of potato starch) |
| עמילן תפוחי אדמה | Potato starch |
| חלבון תפוחי אדמה | Potato protein |
| טפיוגה (קאסאווה) | Manioc |
| **1.5 זרעים ופירות אחרים, מוצריהם ותוצרי לוואי** | **1.5 Other seeds as fruits, their products and by-products** |
| חרוב | Carob |
| תרמילים וקמח חרובים | Carob pods and meals thereof |
| דלעת | Pumpkins |
| קליפות ופולפה של פרי הדר | Citrus pulp |
| תפוחי עץ, חבושים, אגסים, אפרסקים, תאנים, ענבים והגפת מכל אלה | Apples, quinces, pears, peaches, figs, grapes and pulps thereof |
| ערמונים | Chestnuts |
| כוספת אגוזי מלך | Walnut expeller |
| כוספת אגוזי לוז | Hazelnut expeller |
| כוספה וקליפות קקאו | Cocoa husks and expeller |
| בלוטים | Acorns |
| **1.6 מזון גס** | **1.6 Forages and roughages** |
| אספסת | Lucerne |
| קמח אספסת | Lucerne meal |
| תלתן | Clover |
| קמח תלתן | Clover meal |
| עשבי מרעה | Grass (obtained from forage plants) |
| קמח עשבים | Grass meal |
| חציר | Hay |
| תחמיץ | Silage |
| קש דגנים | Straw of cereals |
| מספוא ירקות שורש | Root vegetables for foraging |
| **1.7 צמחים אחרים, מוצריהם ותוצרי לוואי** | **1.7 Other plants, their products and by-products** |
| מולסות | Molasses |
| קמח אצות (תוצר ייבוש וריסוק אצות שנשטפו להפחתת תכולת יוד) | Seaweed meal (obtained by drying and crushing seaweed and washed to reduce iodine content) |
| אבקות ותמציות צמחים | Powders and extracts of plants |
| חלבון המופק מצמחים (רק לבע"ח צעירים) | Plant protein extracts (solely procided to young animals) |
| תבלינים | Spices |
| צמחי תבלין | Herbs |

**חלק ב': חומרי מזון שמקורם מן החי** Part B: Feed materials of animal origin

|  |  |
| --- | --- |
| שם החומר | שם באנגלית |
| **2.1 חלב ומוצרי חלב** | **2.1 Milk and milk products** |
| חלב גולמי | Raw milk |
| אבקת חלב | Milk powder |
| חלב דל-שומן, אבקת חלב דל-שומן | Skimmed milk, skimmed-milk powder |
| חלב מלא, אבקת חלב מלא | Buttermilk, buttermilk powder |
| מי גבינה, אבקת מי גבינה, אבקת מי גבינה דלת סוכר, אבקת חלבון המופק ממי גבינה (מיצוי פיזיקלי) | Whey, whey powder, whey powder low in sugar, whey protein powder (extracted by physical treatment) |
| אבקת קזאין | Casein powder |
| אבקת לקטוז | Lactose powder |
| גבן וחלב מוחמץ | Curd and sour milk |
| **2.2 דגים, בעלי חים ימיים אחרים, מוצריהם ותוצרי לוואי** | **2.2 Fish, other marine animals, their products and by-products** |
| תחת ההוראות שלהלן: מוצרים שמקורם ממדגה בר-קיימא ולשימוש אך ורק למינים שאינם צמחוניים | Under the following restrictions: Products origin only from sustainable fisheries and to be used only for species other than herbivores |
| דגים | Fish |
| שמן דגים ושמן כבד בקלה, לא מזוקק | Fish oil and cod-liver not refined |
| רכיכות וסרטנים (autolysates) | Fish molluscan or crustacean autolysates |
| תוצרי הידרוליזה ופרוטאוליזה המתקבלים מפעילות אנזימטית לשימוש עבור בעלי חיים צעירים בלבד | Hydrolysate and proteolysates obtained by an enzyme action, whether or not in soluble form, solely provided to young animals |
| קמח דגים | Fish meal |
| **2.3 ביצים ומוצרי ביצים** | **2.3 Egg and egg products** |
| ביצים ומוצריהם לשימוש עצמי כמזון לעופות | Eggs and egg products for use as poultry feed, primarily from the same holding |

**חלק ג': מינרלים** Part C: Feed materials of mineral origin

|  |  |
| --- | --- |
| שם החומר | שם באנגלית |
| **3.1 נתרן** | **3.1 Sodium** |
| מלח ים (לא מעובד) | unrefined sea salt |
| מלח סלע גס | coarse rock salt |
| נתרן גפרתי | sodium sulphate |
| נתרן פחמתי | sodium carbonate |
| נתרן דו-פחמתי | sodium bicarbonate |
| נתרן כלורי | sodium chloride |
| **3.2 אשלגן** | **3.2 Potassium** |
| אשלגן כלורי | potassium |
| **3.3 סידן** | **3.3 Calcium** |
|  | lithotamnion and maerl |
| צדפים של בעלי חיים ימיים (כולל עצמות דיונונים) | shells of aquatic animals (including cuttlefish bones) |
| סידן פחמתי | calcium carbonate |
| לקטאט הסידן | calcium lactate |
| גלוקונאט סידן | calcium gluconate |
| **3.4 זרחן** | **3.4 Phosphorus** |
| דו-קלציום זרחני נטול פלואוריד | defluorinated dicalcium phosphate |
| מונו-קלציום זרחני נטול פלואוריד | defluorinated monocalcium phosphate |
| מונו סודיום זרחני | monosodium phosphate |
| סידן מגנזיום זרחני | calcium-magnesium phosphate |
| סידן נתרן זרחני | calcium-sodium phosphate |
| **3.5 מגנזיום** | **3.5 Magnesium** |
| תחמוצת מגנזיום (מגנזיום אנהידראטי) | magnesium oxide (anhydrous magnesia) |
| גפרת המגנזיום | magnesium sulphate |
| מגנזיום כלורי | magnesium chloride |
| מגנזיום פחמתי | magnesium carbonate |
| מגנזיום זרחתי | magnesium phosphate |
| **3.6 גופרית** | **3.6 Sulphur** |
| נתרן גופרתי | sodium sulphate |

תוספת חמישית

(תקנות 36(3), 38(א)(2) ו-43(א)(1))

**תוספי מזון וחומרים לשימוש בהזנת בעלי חיים**

|  |  |
| --- | --- |
| שם החומר | שם באנגלית |
| **1.1 רכיבים תזונתיים** | **1.1 Nutritional additives** |
| **א. ויטמינים** | **A. Vitamins** |
| ויטמינים המופקים מחומרי גלם המצויים באופן טבעי במזונות | Vitamins derived from raw materials occuring naturally in feeding stuffs |
| ויטמינים סינטטיים זהים לויטמינים טבעיים לשימוש בעלי חיים חד-קיבתיים | Synthetic vitamins identical to natural vitamins for monogastric animals |
| ויטמינים סינטטיים A, D, E זהים לויטמיני טבעיים לשימוש מעלי גרה | Synthetic vitamins A, D, and E identical to natural vitamins for ruminants |
| **ב. יסודות קורט** | **B. Trace elements** |
| **E1 – ברזל** | **E1 – Iron** |
| ברזל פחמתי | ferrous (II) carbonate |
| ברזל סולפאט מונוהידראט ו/או הפטהידראט | ferrous (II) sulphate monohydrate and/or heptahydrate |
| תחמוצת הברזל | ferric (III) oxide |
| **E2 – יוד** | **E2 – Iodine**: |
| יודט הסידן, נטול מים | calcium iodate, anhydrous |
| יודט הסידן, הקסהידראט | calcium iodite, hexahydrate |
| נתרן יודי | sodium iodide |
| **E3 – קובלט** | **E3 – Cobalt**: |
| קובלט סולפאט מונוהידראט או הפטהידראט | cobaltous (II) sulphate monohydrate and/or heptahydrate |
| קובלט בסיסי פחמתי, מונוהידראט | basic cobaltous (II) carbonate, monohydrate |
| **E4 נחושת** | **E4 – Copper** |
| תחמוצת הנחושת | copper (II) oxide |
| תחמוצת בסיסית פחמתית, מונוהידראט | basic copper (II) carbonate, monohydrate |
| נחושת גפרתית פנטהידראט | copper (II) sulphate, pentahydrate |
| **E5 מנגן** | **E5 – Manganese** |
| **מנגן פחמתי** | manganous (II) carbonate |
| תחמוצת המנגניטית ומנגן חמצני | manganous oxide and manganic oxide |
| גפרית המנגן, מונוהידראט או טטרהידראט | (II) sulfate, mono- and/or tetrahydrate |
| **E6 – אבץ** | **E6 – Zinc** |
| אבץ פחמתי | zinc carbonate |
| תחמוצת אבץ | zinc oxide |
| אבץ גפרתי מונוהידראט או הפטהידראט | zinc sulphate mono- and/or heptahydrate |
| **E7 – מוליבדן** | **E7 – Molybdenum** |
| אמוניום מוליבדאט, מוליבדאט הנתרן | ammonium molybdate, sodium molybdate |
| **E8 – סלניום** | **E8 – Selenium** |
| נתרן סלינאט | sodium selenate |
| נתרן סלינט | sodium selenite |
| **1.2 תוספים זיאוטכניים** | **1.2 Zoo-technical additives** |
| אנזימים ומיקרואורגניזמים | Enzymes and micro-organisms |
| **1.3 תוספים בעיבוד מזון** | **1.3 Technological additives** |
| **א. משמרים** | **A. Preservatives** |
| E200 חומצה סורבית | E200 Sorbic acid |
| E236 חומצה פורמית | E236 Formic acid |
| E260 חומצה אצטית | E260 Acetic acid |
| E270 חומצה לקטית | E270 Lactic acid |
| E280 חומצה פרופיונית | E280 Propionic acid |
| E330 חומצה ציטרית | E330 Citric acid |
| **ב. אנטיאוקסידנטיים** | **B. Antioxidant substances** |
| E306 תמציות עשירות בטוקופרול המשמשות כאנטיאוקסידנטים | E306 – Tocopherol-rich extracts of natural origin used as an antioxidant |
| **ג. מייצבים ונוגדי התגבשות** | **C. Binders and anti-caking agents** |
| E470 סידן סטאראט ממקור טבעי | E470 Calcium stearate of natural origin |
| E551b דו תחמוצת הצורן קולודיאלי | E551b Colloidal silica |
| E551c קיסלגור | E551c Kieselgur |
| E558 בנטוניט | E558 Bentonite |
| E559 חימר קאוליניטי | E559 Kaolinitic clays |
| E560 תערובות טבעיות של סטאריטים וכלוריטים | E560 Natural mixtures of stearites and chlorite |
| E561 וורמיקוליט | E561 Vermiculite |
| E562 ספיאוליט | E562 Sepiolite |
| E599 פרלייט | E599 Perlite |
| **ד. תוספי תחמיץ** | **D. Silage additives** |
| אנזימים, שמרים וחיידקים יכולים לשמש כתוספי תחמיץ  חומצה לקטית, פורמית, פרופיונית ואצטית מותרות בייצור תחמיץ כאשר מזג אוויר אינו מאפשר תנאי החמצה נאותים | Enzymes, yeasts and bacteria can be used as silage additives  The use of lactic, formic, propionic and acetic acid in the production of silage shall only be permitted when weather conditions do not allow for adequate fermentation |
| **1.4 שמרים** | **1.4 Yeasts** |
| שמרי אפייה | Saccharomyces cerevisiae |
|  | Saccharomyces carlsbergensis |

תוספת שישית

(תקנה 40(2))

**חומרי חיטוי**

|  |  |
| --- | --- |
| שם החומר | שם באנגלית |
| נתרן ואשלגן | Potassium and sodium soap |
| מים ואדים | Water and steam |
| תמיסת סיד | Milk of lime |
| סיד | Lime |
| סיד חי | Quicklime |
| נתרן היפוכלוריט | Sodium hypochlorite (e.g. as liquid bleach) |
| הידרוקסיד הנתרן (סודה קאוסטית) | Caustic soda |
| הידרוקסיד האשלגן | Caustic potash |
| מימן אל תחמוצי | Hydrogen peroxide |
| תמציות טבעיות של צמחים | Natural essences of plants |
| חומצה ציטרית, פראצטית, פורמית, לאקטית, אוקסילית, אצטית | Citric, peracetic acid, Formic, lactic, oxalic and acetic acid |
| אלכוהול | Alcohol |
| חומצה ניטרית לניקוי ציוד חליבה | Nitric acid (dairy equipment) |
| חומצה זרחתית לניקוי ציוד חליבה | Phosphoric acis (dairy equipment) |
| פורמלדהיד | Formaldehyde |
| חומרי ניקוי וחיטוי לעטינים וציוד חליבה | Cleaning and disinfection products for teats and milking facilities |
| נתרן פחמתי | Sodium carbonate |

תוספת שביעית

(תקנה 41)

**חומרים להדברת טפילים**

|  |  |  |
| --- | --- | --- |
| החומר הפעיל | תנאי שימוש | שם באנגלית |
| אורגניזמים טבעיים ואורגניזמים מגידול | באמצעות הדברה ביולוגית | Natural organisms and cultivated organisms |
| חימר | אין | clay |
| חומר שמקורו מאצות ימיות | אין | Products from open water seaweed origin |
| מיצויי שמנים | אין | Oil Extracts |
| שמן שום, מיצוי שום או שום כתוש | אין | Garlic oil, garlic extract or crushed garlic |
| תכשירים הומאופתים ו-Ayurvedic | אין | Homeopathic and Ayurvedic preparations |
| מיצויים צמחיים הניתנים באמצעות אינפוזיה | למעט טבק | Plant extracts administered by infusion |
| כוהלים מתיליים | אין | Methyl alcohols |
| מונוסודיום פלואורוסיליקט | אין | Monosodium Fluorine and Silicate |
| שמן נים ומיצויים שלו | אין | Neem oil and extracts |
| פירתרום | מיצוי מ-Chrysanthemum cinerariaefolium | Pyrethrum |
| קואסיה | מיצוי מ-Quassia armara | Quassia |
| מלחי ים ומים מלוחים | אין | Sea salts and salt water |
| אצות ים, קמח אצות ים, מיצוי אצות ים | אין | Seaweed, seaweed mill and seaweed extract |
| גופרית | אין | Sulfur |
| חומץ | אין | Vinegar |

תוספת שמינית

(תקנה 43(ג)(2))

**תקופת המתנה להפיכת תוצרת לאורגנית**

|  |  |
| --- | --- |
| טיפול | תקופת המתנה מזערית בימים |
| תרכיב | - |
| חומרים הומאופתיים | - |
| חומרים צמחיים שהחומר הפעיל שלהם מפורט בחלק ג לתוספת החמישית או בפרק 1.1 בתוספת השישית | 2 |
| תכשיר | פי שלושה מהקבוע בתווית |

תוספת תשיעית

(תקנה 45(א)(2))

**רכיבים שאינם תוצרת אורגנית**

|  |  |
| --- | --- |
| שם החומר | שם באנגלית |
| **פירות, אגוזי וזרעים אכילים**: | **Edible fruits, nuts and seeds**: |
| צנובר | Acorns |
| אגוזי קולה | Cola nuts |
| חזרזר | Gooseberries |
| פטל (מיובש) | Raspberries (dried) |
| דומדמניות (מיובשות) | Red currants (dried) |
| **תבלינים וצמחי תבלין אכילים**: | **Edible spices and herbs**: |
| פלפלון בכות | Pepper (Peruvian) |
| זרעי חזרת | Horseradish seeds |
| גלנגל | Lesser galangal |
| קורטם הצבעים (חריע) | Safflower flowers |
| גרגר הנחלים | Watercress herb |
| **שונות**: | **Miscellaneous**: |
| אצות, כולל אצות ים המותרים בייצור מזון שאינו אורגני | Algae, including seaweed permitted in conventional foodstuffs preparation |
| **מוצרים צמחיים, מעובדים בשיטות המוזכרות בתקנה 46 אם אישר זאת גוף אישור ובקרה והמנהל הסכים לכך בכתב** | **Vegetable products, processed in according with regulation 46 if it has been demonstrated to the satisfaction of the CB and was approved by written by the director** |
| **שומנים ושמנים** מזוקקים או לא, שלא עברו שינוי כימי, המופקים מצמחים שונים מ: | **Fats and oils** whether or not refined, but not chemically modified, derived from plants other than: |
| קקאו | Cocoa |
| קוקוס | Coconut |
| זית | Olive |
| חמניה | Sunflower |
| דקל | Palm |
| קנולה | Rape |
| קרטום הצבעים (חריע) | Sufflower |
| שומשום | Sesame |
| סויה | Soya |
| סוכרים ועמילנים האלה וחומרים אחרים המיוצרים מדגנים ופקעות: | The following sugars, starches and other products from cereals and tubers: |
| פרוקטוז | Fructose |
| נייר אורז | Rice paper |
| נייר לחם בלא שמרים | Unleavened bread paper |
| **שונות**: | **Miscellaneous**: |
| כוסברה | Coriander |
| חלבון אפונה | Pea protein |
| רום, המופק מקנה סוכר בלבד | Rum, only obtained from cane sugar juice |
| תזקיק אלכוהול על בסיס פירות | Kirsch prepared on the basis of fruits |
| תערובות של גידולים המותרים בהכנה של מזון שאינו אורגני, המקנים איכויות של צבע וטעם | Mixtures of crops permitted in conventional foodstuffs preparation and giving coloring and tasting qualities |
| **מוצרי בע"ח**: | **Animal products**: |
| אורגניזמים מימיים, שאינם ימיים במקורם ומותרים בהכנת מזון קונבנציונלי | Aquatic organisms, not originating from aquaculture, and permitted in conventional foodstuffs preparation |
| ג'לטין | Gelatin |
| לקטוז | Lactose |
| אבקת מי גבינה | Whey powder "herasuola" |
| קזאין | Caings |

תוספת עשירית

(תקנה 45(ב)(1))

**תוספי מזון ורכיבים אחרים**

|  |  |  |  |
| --- | --- | --- | --- |
| מס' E | שם החומר | תנאי שימוש | שם באנגלית |
| E153 | פחמן צמחי | לייצור גבינות | Vegetable carbon |
| E160b\* |  | לייצור גבינות | Annatto, Bixin, Norbixin |
| E170 | קלציום קרבונט | כל שימוש למעט צביעה או העשרת מוצרים בסידן | Calcium cabonate |
| E220 | סולפור דיאוקסיד |  | Sulphur dioxide |
| E224 |  |  | Potassium metabisulphite |
| E250 |  | לייצור מוצרי בשר | Sodium nitrite |
| E252 |  | לייצור מוצרי בשר | Potassium nitrate |
| E270 | חומצה לקטית |  | Lactic acid |
| E296 | חומצה מלית |  | Malic acid |
| E290 | דו-תחמוצת הפחמן |  | Carbon dioxide |
| E300 | חומצה אסקורבית | לייצור מוצרי בשר | Ascorbic acid |
| E301 |  | לייצור מוצרי בשר | Sodium ascorbate |
| E306 | טוקופרולים | אנטיאוקסידנט לשמנים ושומן | Tocopherol-rich extract |
| E322 | לציטינים | לייצור מוצרי חלב | Lecithins |
| E325 | סודיום לקטט | לייצור מוצרי בשר וחלב | Sodium lactate |
| E330 | חומצה ציטרית |  | Citric acid |
| E331 | סודיום ציטרט |  | Sodium citrates |
| E332 (ii) | טרי פוטסיום ציטרית |  | TPC – Tripotassium citrate |
| E339 (i) | מונו סודיום פוספט |  | Monosodium dihydrogen phosphate |
| E339 (ii) | דיסודיום מונוהידרוגן פוספט |  | Disodium monohydrogen phosphate |
| E339 (iii) | טרי סודיום פוספט |  | Trisodium phosphate |
| E400 | חומצה אלגינית | לייצור מוצרי חלב | Alginic acid |
| E401 | אלגינט הנתרן | לייצור מוצרי חלב | Sodium alginate |
| E402 | אלגינט האשלגן | לייצור מוצרי חלב | Potassium alginate |
| E406 | אגר | לייצור מוצרי בשר וחלב | Agar |
| E407 | קרגינן | לייצור מוצרי חלב | Carrageenan |
| E410 | גומי זרעוני חרובים |  | Locust bean gum |
| E412 | גומי גואר |  | Guar gum |
| E414 | גומי ארביק |  | Arabic gum |
| E415 | גומי קסנטן |  | Xanthan gum |
| E440 (i) | פקטין | לייצור מוצרי חלב | Pectin |
| E450 | סודיום פוספט |  | Disodium diphosphate |
| E460 | צלולוז |  | Cellulose |
| E464 |  | ליצירת קפסולות | Hydroxyproyl methyl celluloselose |
| E471 | מונו ודי גליצרידים |  | Mono- and diglycerides |
| E500 | קרבונטים של נתרן | לייצור מוצרי חלב | Sodium carbonates |
| E509 |  | להקרשת חלב | Calcium chloride |
| E553b | טלק | לציפוי מוצרי בשר | Talc |
| E575 | גלוקנו-דלתא-לקטון |  | Glucono-delta-lactone |
| E938 | ארגון | - | Argon |
| E939 | הליום |  | Helium |
| E941 | חנקן | - | Nitrogen |
| E948 | חמצן | - | Oxygen |
|  | חומרי טעם וריח | ממקור טבעי בלבד | Flavoring substances |
|  | מים ומלח | - | Water & Salt |
|  | מי שתייה | - | Drinking Water |
|  | מלח | מלחים (נתרן כלורי או אשלגן כלורי כמרכיבים עיקרים) המשמשים לעיבוד מזון | Salt |
|  | מיקרואורגניזמים | שלא עברו שינויים גנטיים | Micro-organism |
|  | מינרלים (כולל יסודות קורט), ויטמינים, חומצות אמינו ותרכובות חנקן אחרות | המורשים לשימוש בתעשיית המזון לאשר שילובם במזון נדרש על פי דין | Minerals |

תוספת אחת עשרה

(תקנה 45(ב)(2))

**מסייעי ייצור**

|  |  |  |
| --- | --- | --- |
| שם החומר | תנאי השימוש | שם באנגלית |
| מים | - | Water |
| חומצה לקטית | לשמירת pH | Lactic acid |
| חומצה ציטרית | לשמירת pH | Citric acid |
| חומצה גופריתנית | לייצור ג'לטין | Sulfuric acid |
| חומצה היפוכלורית | לייצור ג'לטין ולשמירת pH | Hydrochloric acid |
| אמוניום הידרוקסיד | לייצור ג'לטין | Ammonium hydroxide |
| מי חמצן | לייצור ג'לטין | Hydrogen peroxide |
| איזופרופנול | לתהליך התגבשות של סוכר | Isopropanol |
| דו תחמוצת הפחמן |  | Carbon dioxide |
| חנקן |  | Nitrogen |
| אתנול | חומר המסה | Ethanol |
| שמנים צמחיים | חומרי סיכה, שחרור ומונעי קצף | Vegetable oils |
| דו תחמוצת הצורן במצב ג'ל או תמיסה קולואידית |  | Silicon dioxide gel or colloidal solution colosolut. Scolloidal solution |
| בנטוניט |  | Bentonite |
| קאולין |  | Kaolin |
| אדמה דיאטומית | לייצור ג'לטין | Diatomaceous earth |
| צלולואוז | לייצור ג'לטין | Cellulose |
| פרליט | לייצור ג'לטין | Perlite |

תוספת שתים עשרה

(תקנה 49(2))

**תעודת משלוח**

שם העוסק: שם פרטי שם משפחה ת"ז

אם העוסק הוא תאגיד מס' עוסק מורשה:

מס' טלפון:

מען:

התוצרת המובלת:       כמות:

סוג:

שם גוף האישור והבקרה שנתן לעוסק היתר לשימוש בסמלים:

יעד ההובלה:

תאריך ההובלה:       שעת תחילת ההובלה:

חתימת העוסק: \_\_\_\_\_\_\_\_\_\_\_\_\_\_\_\_

תוספת שלוש עשרה

(תקנה 55)

**דוח ביקורת**

שם העוסק: שם פרטי שם משפחה ת"ז

אם העוסק הוא תאגיד מס' עוסק מורשה:

מס' טלפון:

מען:

תאריך הביקורת:

שם גוף אישור ובקרה:

שם המבקר:       ת"ז:

תחום האישור:

**ממצאים**:

פירוט הממצאים שנמצאו מתאימים לדרישה

פירוט אי-התאמות וסיווגם (טעון שיפור קל-מהותי)

לוחות זמנים לתיקון

שם ותפקיד של העוסק המבוקר:       חתימה: \_\_\_\_\_\_\_\_\_\_\_\_\_\_

שם המבקר:       חתימה: \_\_\_\_\_\_\_\_\_\_\_\_\_\_

כ"ב בחשוון התשע"ג (7 בנובמבר 2012) אורית נוקד

שרת החקלאות ופיתוח הכפר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ג מס' 7201](http://www.nevo.co.il/Law_word/law06/TAK-7201.pdf) מיום 1.1.2013 עמ' 428. [↑](#footnote-ref-1)