תקנות להסדרת תוצרת אורגנית (תוצרת אורגנית מן הצומח – ייצורה ומכירתה), תשס"ח-2008

חקלאות טבע וסביבה – חקלאות – גידולים חקלאיים – תוצרת אורגנית

חקלאות טבע וסביבה – חקלאות – גידולים חקלאיים – ייצור שיווק ויצוא

תוכן ענינים

|  |  |  |  |
| --- | --- | --- | --- |
|  | פרק א': כללי | [Go](#med0) | 3 |
| סעיף 1 | הגדרות | [Go](#Seif1) | 3 |
| סעיף 2 | איסור שימוש בחומרים מסוימים | [Go](#Seif2) | 3 |
| סעיף 3 | הפרדה ושילוט | [Go](#Seif3) | 3 |
| סעיף 4 | ניקוי וחיטוי | [Go](#Seif4) | 3 |
|  | פרק ב': סימון ופרסום תוצרת אורגנית | [Go](#med1) | 4 |
| סעיף 5 | סימון זרעים וחומר ריבוי | [Go](#Seif5) | 4 |
| סעיף 6 | סימון תוצרת בהסבה | [Go](#Seif6) | 4 |
|  | פרק ג': תנאי תשתית לחלקה אורגנית | [Go](#med2) | 4 |
| סעיף 7 | מרחק מזערי | [Go](#Seif7) | 4 |
| סעיף 8 | מניעת סחף | [Go](#Seif8) | 4 |
| סעיף 9 | מערכות השקיה | [Go](#Seif9) | 4 |
|  | פרק ד': הסבת חלקות גידול מחקלאות מקובלת לחקלאות אורגנית | [Go](#med3) | 4 |
| סעיף 10 | הסבת חלקות גידול | [Go](#Seif10) | 4 |
| סעיף 11 | משך תקופת ההסבה | [Go](#Seif11) | 4 |
| סעיף 12 | קביעת תקופת ההסבה | [Go](#Seif12) | 4 |
| סעיף 13 | קיצור תקופת הסבה | [Go](#Seif13) | 4 |
| סעיף 14 | ביקורת בתקופת ההסבה | [Go](#Seif14) | 5 |
| סעיף 15 | בדיקת שאריות | [Go](#Seif15) | 5 |
| סעיף 16 | הודעה על סיום תקופת ההסבה | [Go](#Seif16) | 5 |
| סעיף 17 | קביעת תקופת הסבה בידי המנהל | [Go](#Seif17) | 5 |
| סעיף 18 | מעבר לחקלאות מקובלת | [Go](#Seif18) | 5 |
|  | פרק ה': גידול בחלקה אורגנית | [Go](#med4) | 5 |
| סעיף 19 | איסור גידול במצעים מנותקים | [Go](#Seif19) | 5 |
| סעיף 20 | טיפול בשאריות חומר צמחי | [Go](#Seif20) | 5 |
| סעיף 21 | איסור שימוש בפחמן דו חמצני | [Go](#Seif21) | 5 |
| סעיף 22 | שימוש במטייבי קרקע ודשנים | [Go](#Seif22) | 5 |
| סעיף 23 | תנאי יצור קומפוסט | [Go](#Seif23) | 5 |
|  | פרק ו': זרעים וחומרי ריבוי | [Go](#med5) | 6 |
| סעיף 24 | שימוש בזרעים וחומר ריבוי | [Go](#Seif24) | 6 |
|  | פרק ז': מניעת נגעי צמחים והטיפול בהם | [Go](#med6) | 6 |
| סעיף 25 | הגדרה | [Go](#Seif25) | 6 |
| סעיף 26 | הסדרת הטיפול בנגעי צמחים | [Go](#Seif26) | 6 |
| סעיף 27 | שימוש בתכשירים | [Go](#Seif27) | 6 |
|  | פרק ח': משק מעורב | [Go](#med7) | 6 |
| סעיף 28 | הגדרות | [Go](#Seif28) | 6 |
| סעיף 29 | תנאים נוספים לייצור במשק מעורב | [Go](#Seif29) | 7 |
|  | פרק ט': אריזה, אחסון והובלה | [Go](#med8) | 7 |
| סעיף 30 | חומרי אריזה | [Go](#Seif30) | 7 |
| סעיף 31 | הדברה באתרי אחסון או במכולות | [Go](#Seif31) | 7 |
| סעיף 32 | אחסון תוצרת אורגנית | [Go](#Seif32) | 7 |
| סעיף 33 | הובלת תוצרת אורגנית | [Go](#Seif33) | 7 |
|  | פרק י': הכנת מוצרים אורגנים מן הצומח | [Go](#med9) | 7 |
| סעיף 34 | תנאי מקדים | [Go](#Seif34) | 7 |
| סעיף 35 | הדברה בשטחי עיבוד | [Go](#Seif35) | 7 |
| סעיף 36 | עיבוד מוצר | [Go](#Seif36) | 8 |
| סעיף 37 | תהליכי עיבוד | [Go](#Seif37) | 8 |
|  | פרק י"א: הסדרת מכירה ויבוא | [Go](#med10) | 8 |
| סעיף 38 | הסדרת היבוא | [Go](#Seif38) | 8 |
| סעיף 39 | הסדרת המכירה | [Go](#Seif39) | 8 |
|  | פרק י"ב: מתן היתר לעוסק וביקורת על פעולותיו | [Go](#med11) | 8 |
| סעיף 40 | בקשה לקבלת היתר | [Go](#Seif40) | 8 |
| סעיף 41 | מתן היתר | [Go](#Seif41) | 8 |
| סעיף 42 | שמירת מסמכים | [Go](#Seif42) | 8 |
| סעיף 43 | ביקורות | [Go](#Seif43) | 9 |
| סעיף 44 | דוחות ביקורת | [Go](#Seif44) | 9 |
| סעיף 45 | דגימות | [Go](#Seif45) | 9 |
| סעיף 46 | תחילה | [Go](#Seif46) | 9 |

תקנות להסדרת תוצרת אורגנית (תוצרת אורגנית מן הצומח – ייצורה ומכירתה), תשס"ח-2008[[1]](#footnote-1)\*

בתוקף סמכותי לפי סעיף 15(א)(1) ו-(2) לחוק להסדרת תוצרת אורגנית, התשס"ה-2005 (להלן – החוק), בהתייעצות עם שר הבריאות, עם השר להגנת הסביבה ועם הארגון היציג, ובאישור ועדת הכלכלה של הכנסת, אני מתקין תקנות אלה:

פרק א': כללי

1. בתקנות אלה –

הגדרות

"הסבה" – הסבה של חלקה שאינה חלקה אורגנית לחלקה אורגנית;

"זרעים" – לרבות פקעות ובצלים;

"חומר ריבוי" – שתילים, ייחורים ורכב;

"חלקה אורגנית" – קרקע שגוף אישור ובקרה אישר לגידול תוצרת אורגנית מן הצומח;

"ייצור" – גידול, קטיף, מיון, אריזה, אחסון, עיבוד, יבוא ויצוא;

"מבקר" – מי שתפקידו, מטעם גוף אישור ובקרה, לבדוק עוסקים בתוצרת אורגנית מן הצומח;

"מוצר" – תוצרת אורגנית שעברה תהליך עיבוד;

"מספר E" – כהגדרתו בתקנות בריאות הציבור (מזון) (תוספי מזון), התשס"א-2001;

"מצע מנותק" – מצע לגידול צמחים שאינו מחובר לקרקע;

"עוסק" – עוסק בייצור תוצרת אורגנית מן הצומח;

"עיבוד" – כל פעולה לשינוי מרקם או צורה של תוצרת אורגנית מן הצומח;

"שאריות" – שאריות בקרקע או בתוצרת אורגנית מן הצומח של חומרים שלא הותרו לשימוש בתקנות אלה או בתקנות התכשירים האורגניים;

"תקנות התכשירים האורגניים" – תקנות להסדרת תוצרת אורגנית תכשירים לשימוש בייצור תוצרת אורגנית מן הצומח), התשס"ח-2008.

2. לא ישתמש אדם בייצור תוצרת אורגנית מן הצומח ברכיבים שיוצרו מצמחים שהונדסו באופן גנטי או ברכיבים שטופלו בקרינה מייננת ולא יטפל בתוצרת בקרינה מייננת.

איסור שימוש בחומרים מסוימים

3. (א) לא יגדל אדם תוצרת חקלאית מן הצומח בחלקת גידול שבהסבה אלא אם כן בכניסות לחלקה מוצבים שלטים שרשים עליהם "חלקה בהסבה".

הפרדה ושילוט

(ב) לא יגדל אדם תוצרת אורגנית מן הצומח בחלקה אורגנית אלא אם כן בכניסות לחלקה האורגנית מוצבים שלטים שרשומות עליהם המילים "חלקה אורגנית".

(ג) לא יעבד אדם תוצרת אורגנית, לא ימיין ולא יארוז תוצרת כאמור אלא אם כן באותו מקום ובאותו זמן אין מעבדים, ממיינים או אורזים מוצרים שאינם תוצרת אורגנית, ואלא אם כן מוצב, באופן בולט לעין שלט שרשום בו "ייצור תוצרת אורגנית".

(ד) לא יאחסן אדם תוצרת אורגנית אלא במקום שאין מאחסנים בו תוצרת שאינה תוצרת אורגנית, ובכניסה למקום מוצב שלט שרשום בו "תוצרת אורגנית".

(ה) לא יציג אדם למכירה תוצרת אורגנית אלא אם כן מקום הצגתה נפרד ממקום הצגתה של תוצרת שאיננה אורגנית ובמקום מוצב שלט שרשום בו "תוצרת אורגנית".

4. לא יעבד אדם תוצרת אורגנית ולא ימיין ולא יארוז תוצרת כאמור אלא אם כן הוא ניקה, חיטא ושטף היטב במים את הציוד, הכלים ומשטחי העבודה הנמצאים בשטח העיבוד, המיון או האריזה באופן שלא נשארו בהם שאריות של חומרי הניקוי והחיטוי.

ניקוי וחיטוי

פרק ב': סימון ופרסום תוצרת אורגנית

5. לא יאשר גוף אישור ובקרה סימון זרעים וחומר ריבוי בסמל בקרה אלא אם כן הופקו מצמחי-אם שעובר להפקתם היו תוצרת אורגנית מן הצומח, לתקופות המפורטות להלן:

סימון זרעים וחומר ריבוי

(1) בגידולים חד-שנתיים – עונת גידול אחת לפחות;

(2) בגידולים רב-שנתיים – שתי עונות גידול לפחות.

6. גוף אישור ובקרה רשאי להתיר סימון "תוצרת בהסבה לאורגני" בתוצרת שגודלה בחלקות שבהסבה כאמור בפרק ד' החל בשנה השניה להסבה.

סימון תוצרת בהסבה

פרק ג': תנאי תשתית לחלקה אורגנית

7. (א) לא יאשר גוף אישור ובקרה חלקה אורגנית אלא אם כן בדק ומצא כי המרחק בין החלקה האורגנית לחלקה שאיננה אורגנית הוא שלושים מטרים לפחות, ואם החלקה שאיננה אורגנית מרוססת מן האוויר, המרחק הוא מאתיים מטרים לפחות.

מרחק מזערי

(ב) על אף האמור בתקנת משנה (א), בחלקות אורגניות שאינן סמוכות לחלקות שמרוססות מן האוויר, רשאי גוף אישור ובקרה לאשר מרחק קטן משלושים מטרים אם ראה שקיימים בחלקה האורגנים התקנים פיזיים ואזורי חיץ שמונעים רחף מחלקות סמוכות שאינן אורגניות.

8. לא יאשר גוף אישור ובקרה חלקה אורגנית אלא אם כן ראה שננקטו אמצעים למניעת סחף מהחלקה ואליה.

מניעת סחף

9. לא יחבר אדם מערכת השקיה לחלקה אורגנית אלא אם כן –

מערכות השקיה

(1) היא נפרדת ממערכות השקעה המשמשות בחלקות שאינן אורגניות;

(2) היא סגורה ומוגנת מפני זליגה של חומרי דישון, הזנה והדברה למי ההשקיה.

פרק ד': הסבת חלקות גידול מחקלאות מקובלת לחקלאות אורגנית

10. לא ייתן גוף אישור ובקרה היתר לתוצרת אורגנית מן הצומח שיוצרה בישראל אלא אם כן יוצרה בחלקות גידול שסיימו תקופת הסבה לפי תקנות אלה.

הסבת חלקות גידול

11. משך תקופת ההסבה הוא כמפורט להלן:

משך תקופת ההסבה

(1) לגידולים חד-שנתיים – שנתיים לפני זריעה או שתילה;

(2) לגידולים רב-שנתיים – שלוש שנים לפני קטיף התוצרת.

12. (א) עוסק המבקש להסב חלקת גידול כדי לייצר בה תוצרת אורגנית מן הצומח, יגיש לגו, אישור ובקרה בקשה לפי הטופס שבתוספת הראשונה.

קביעת תקופת ההסבה

(ב) גוף אישור ובקרה שקיבל בקשה כאמור, יבדוק, בתוך שלושים ימים מקבלתה, את חלקת הגידול.

(ג) מצא גוף אישור ובקרה כי בחלקת הגידול מתקיים הנדרש בפרק ג' יודיע על כך למבקש ותקופת ההסבה תחל ביום שבו קיבל הגוף את הבקשה.

13. (א) על אף האמור בתקנה 11 רשאי גוף אישור ובקרה לקצר תקופת הסבה למבקש זאת (בתקנה זו – המבקש) או להכיר בתקופה שקדמה להגשת הבקשה כתקופת הסבה, במקרים ובתנאים כמפורט להלן:

קיצור תקופת הסבה

(1) עד 24 חודשים אם המבקש גידל תוצרת אורגנית מן הצומח שנתיים לפחות בעשר השנים הקדמו להגשת הבקשה ונתקיימו בחלקה תנאים אלה:

(א) שטח הגידול לא טופל במשך תקופה של שלוש שנים לפחות שקדמו ליום הגשת הבקשה והוגשו תצלומי אוויר המעידים על כך;

(ב) רמת השאריות אינה עולה על 0.15 חלקים למיליון;

(2) עד 12 חודשים – אם התקיימו שני התנאים שבפסקה (1);

(3) עד שלושה חודשים – לצורך התאמה לעונת גידול.

(ב) אישור גוף אישור ובקרה קיצור כאמור בתקנת משנה (א)(1) או (2) יודיע על כך למנהל, בכתב, בתוך 30 ימים מיום האישור.

(ג) מצא גוף אישור ובקרה כי שטח הגידול אינו עונה על הנדרש בתקנת משנה (א), תחל תקופת ההסבה ביום אישור שטח הגידול.

(ד) גוף אישור ובקרה ישלח למבקש הודעה בכתב בדבר ממצאי הבדיקה שטח גידול לא יאוחר מעשרים ימים מיום סיום הבדיקה.

14. גוף אישור ובקרה יבצע בתקופת ההסבה ביקורת שוטפת בחלקות גידול כדי לוודא שהתוצאת מיוצרת לפי תקנות אלה.

ביקורת בתקופת ההסבה

15. (א) גוף אישור ובקרה יבצע בדיקות קרקע להימצאות שאריות בחלקת הגידול, בראשית תקופת ההסבה ובסיומה.

בדיקת שאריות

(ב) מצא גוף אישור ובקרה כי בחלקת הגידול נמצאו שאריות שלא נמצאו בה בבדיקה הראשונה או כי השאריות בחלקת הגידול בתום תקופת ההסבה, זהות לאלה שנמצאו בה בראשיתה או גבוהות מהן, לא יאשר את החלקה לגידול תוצרת אורגנית מן הצומח אלא מטעמים מיוחדים, ובהסכמת המנהל בכתב.

(ג) בדיקות הקרקע יבוצעו במעבדות שהמנהל אישר.

16. ראה גוף אישור ובקרה כי תקופת ההסבה הסתיימה בהצלחה, יודיע על כך בכתב למבקש.

הודעה על סיום תקופת ההסבה

17. טופלו חלקות גידול בהסבה או חלקות אורגניות בהתאם להוראה שניתנה לפי דין, בחומרים שאינם מפורטים בתקנות התכשירים האורגניים, רשאי המנהל, על אף האמור בתקנה 11, לקבוע את משך תקופת ההסבה ואת תנאיה, בשים לב לרמת ההתפרקות של החומרים האמורים ולמועד סיום תקופת ההסבה.

קביעת תקופת הסבה בידי המנהל

18. הפסיק עוסק לייצר תוצרת אורגנית מן הצומח בחלקה אורגנית יפקע אישור החלקה כחלקה אורגנית והוא לא יחודש אלא באישור המנהל בכתב, מנימוקים מיוחדים שיירשמו.

מעבר לחקלאות מקובלת

פרק ה': גידול בחלקה אורגנית

19. לא יגדל אדם תוצרת חקלאית אורגנית מן הצומח אלא בקרקע, ואולם מותר לגדל נבטים, פטריות, שתילים, וקנבוס במצע מנותק באישור מראש ובכתב של גוף אישור ובקרה; לעניין סעיף זה, "קנבוס" – כהגדרתו בתוספת הראשונה לפקודת הסמים המסוכנים [נוסח חדש], התשל"ג-1973, שניתן רישיון לגידולו לפי סעיף 6 לפקודה האמורה.

איסור גידול במצעים מנותקים

תק' תשפ"ב-2022

מיום 13.2.2022

**תק' תשפ"ב-2022**

[ק"ת תשפ"ב מס' 9928](https://www.nevo.co.il/Law_word/law06/tak-9928.pdf) מיום 13.1.2022 עמ' 1746

19. לא יגדל אדם תוצרת חקלאית אורגנית מן הצומח אלא בקרקע, ואולם מותר לגדל ~~נבטים, פטריות ושתילים במצב מנותק באישור מראש ובכתב של גוף אישור ובקרה~~ נבטים, פטריות, שתילים, וקנבוס במצע מנותק באישור מראש ובכתב של גוף אישור ובקרה; לעניין סעיף זה, "קנבוס" – כהגדרתו בתוספת הראשונה לפקודת הסמים המסוכנים [נוסח חדש], התשל"ג-1973, שניתן רישיון לגידולו לפי סעיף 6 לפקודה האמורה.

20. (א) לא יטפל אדם בשאריות חומר צמחי בחלקת גידול אורגנית אלא בשיטות אלה:

טיפול בשאריות חומר צמחי

(1) הצנעה בקרקע;

(2) ריסוק השאריות והשארתן לחיפוי החלקה.

(ב) לא יפנה אדם שאריות חומר צמחי אלא לאתר טיפול בפסולת או לאתר סילוק פסולת המורשה כדין.

21. לא ישתמש אדם בפחמן דו-חמצני בכל שלב משלבי הגידול של תוצרת אורגנית מן הצומח.

איסור שימוש בפחמן דו-חמצני

22. לא יטייב אדם חלקה אורגנית ולא ידשנה אלא באמצעים המפורטים להלן ולפי סדר עדיפויות יורד, כמפורט להלן:

שימוש במטייבי קרקע ודשנים

(1) מחזור זרעים שכולל קטניות או גידולים מעמיקי שורש אחרים;

(2) מיחזור חומר אורגני;

(3) שימוש במטייבי קרקע אורגנים המפורטים בתקנות התכשירים האורגניים;

(4) שימוש במטייב קרקע שהוא קומפוסט שיוצר בתנאים המפורטים בתקנה 23;

(5) שימוש במטייבי קרקע מינרליים המפורטים בתקנות התכשירים האורגניים.

23. לא ישתמש אדם לייצור תוצרת אורגנית מן הצומח בקומפוסט אלא אם כן התקיימו בו כל אלה:

תנאי יצור קומפוסט

(1) הוא יוצר באתר לטיפול בפסולת המורשה לפי כל דין;

(2) הוא אינו מכיל בוצה ממכוני טיהור שפכים, פסולת עץ שעברה טיפול כימי ופסולת אחרת למעט שיירי מזון וקליפות שהופרדו במקור ולא באו במגע עם פסולת אחרת;

(3) התוספות להגברת פעילותו הן ממקור צמחי, מיקרואורגניזמים או מאבקות סלעים המפורטות בתקנות התכשירים האורגניים;

(4) ייצורו נעשה בביקורת שוטפת של גוף אישור ובקרה.

פרק ו': זרעים וחומרי ריבוי

24. (א) לא ישתמש אדם לגידול תוצרת אורגנית מן הצומח אלא בחומר ריבוי וזרעים שסומנו בסמלים ואם היו מיובאים – הם סומנו בסמל שהמנהל הכיר בו לפי סעיף 3(ב)(1) לחוק.

שימוש בזרעים וחומר ריבוי

(ב) על אף האמור בתקנת משנה (א), רשאי אדם להשתמש בזרעים או בחומר ריבוי שאינם מסומנים בסמלים אם אישר זאת גוף אישור ובקרה, לפי תקנת משנה (ג), והמנהל הסכים לכך בכתב.

(ג) גוף אישור ובקרה רשאי לאשר שימוש בזרעים או בחומר ריבוי שאינם מסומנים בסמלים אם הוכח, להנחת דעתו, שאין בנמצא זרעים או חומר ריבוי מסומנים בסמלים; ואולם, אישור כאמור לשימוש בזרעים יינתן לפי סדר עדיפות יורד, כמפורט להלן:

(1) הזרעים לא טופלו בחומרים כימיים;

(2) הזרעים טופלו בתכשירים המפורטים בתקנות התכשירים האורגניים;

(3) הזרעים טופלו בתכשירים בהתאם להוראה שניתנה לפי חוק הגנת הצומח, התשט"ז-1956;

(4) הזרעים הם זרעים מייצור עצמי שמתקיים בהם האמור בפסקאות (1) עד (3).

פרק ז': מניעת נגעי צמחים והטיפול בהם

25. בפרק זה, "נגע" – גוף חי או צומח, לרבות חיידק ונגיף, שטבעם לעורר מחלות בצמחים או לגרום להם נזק בכל דרך אחרת.

הגדרה

26. מניעת נגעי צמחים בחלקה אורגנית והטיפול בהם ייעשו רק בשיטות המפורטות להלן:

הסדרת הטיפול בנגעי צמחים

(1) בחירת מינים וזנים מתאימים לסביבת הגידול;

(2) שימוש בצמחים או כנות עמידים לנגעים;

(3) מחזור זרעים;

(4) הדברה ביולוגית;

(5) עידוד התרבות של אויבים טבעיים, משיכתם או שחרורם;

(6) חיטוי באמצעות קיטור או חיטוי סולרי;

(7) שימוש באמצעים מכניים;

(8) שימוש בשיטות פיזיקליות – אור וקול;

(9) קציר וחיפוי;

(10) רעיית בעלי חיים;

(11) עישוב ידני;

(12) הדברת עשבים באמצעות חיפוי, קיטור ושלהוב.

27. על אף האמור בתקנה 26, אם קיימת סכנה מיידית ומוחשית לתוצרת אורגנית מן הצומח ניתן להשתמש גם בתכשירים שרשם המנהל לפי תקנות התכשירים האורגניים; היה התכשיר תכשיר נחושת, כמות התכשיר לא תעלה על המפורט להלן:

שימוש בתכשירים

(1) בגידול חד-שנתי – 600 גרם נחושת לדונם לשנה;

(2) בגידול רב-שנתי – 300 גרם נחושת לדונם לשנה.

פרק ח': משק מעורב

28. בפרק זה –

הגדרות

"גידול מקביל" – גידול של זן זהה או של זנים שונים שלא ניתן להבדיל ביניהם באופן חזותי;

"משק מעורב" – משק שמגדלים בו תוצרת חקלאית מן הצומח ויש בו חלקות לייצור תוצרת אורגנית ותוצרת שאינה אורגנית, בין שהוא בבעלות יחיד או רבים, בין מואגדים ובין שלא.

29. (א) לא ייצר אדם תוצרת אורגנית מן הצומח במשק מעורב אלא אם כן מתקיימים, נוסף על התנאים האמורים בפרק ג', כל אלה:

תנאים נוספים לייצור במשק מעורב

(1) אין מגדלים גידולים מקבילים;

(2) קיימת הפרדה ברורה בין השטח שמגדלים בו תוצרת אורגנית ובין שטח שמגדלים בו תוצרת אחרת;

(3) כלים לטיפול אגרוטכני נוקו ונשטפו לפני השימוש בהם בחלקות האורגניות;

(4) קיימים מרססים נפרדים לטיפול בנגעי צמחים בחלקות האורגניות ובחלקות האחרות;

(5) אין ממיינים ואורזים באותו זמן ובאותו מקום תוצרת אורגנים ותוצרת שאינה אורגנית, ואולם ניתן למיין ולארוז באותו מקום תוצרת אורגנית ושאינה אורגנית אם הדבר מתבצע בזמנים שונים ואם המקום נשטף ונוקה קודם שהוכנסה אליו תוצרת אורגנית;

(6) מנוהלות מערכות חשבונאיות נפרדות לייצור, לרכש ולשיווק של התוצרת האורגנית והאחרת.

(ב) על אף האמור בתקנת משנה (א)(1), ניתן לגדל –

(1) במשק מעורב שהוא משק שיתופי, גידולים מקבילים אם מתקיימים בו שאר התנאים שבתקנת משנה (א) ולגידול האורגני יש מנהל אחר מזה של הגידול שאיננו אורגני;

(2) במשק מעורב לייצור תבלינים, אם התקיימו שאר התנאים הקבועים בתקנת משנה (א), ובלבד שהמיון והאריזה של תבלינים שהם תוצרת אורגנית, מתבצעים באתרים שונים מאלה שאורזים בהם וממיינים בהם תבלינים שאינם תוצרת אורגנית.

פרק ט': אריזה, אחסון והובלה

30. עוסק ייתן עדיפות לשימוש בחומרי האריזה הניתנים למיחזור, ואולם הוא לא ישתמש באריזת תוצרת אורגנית –

חומרי אריזה

(1) לשיווק לצרכן בחומר אריזה זולת אם הוא חדש ונקי;

(2) בחומר אריזה המכיל P.V.C.

31. לא יעשה אדם פעולות הדברה בשטחי אחסון של תוצרת אורגנית אלא בשיטות הדברה מכניות, או פיזיקליות ובכלל זה קול, אולטרה-סאונד, אור, טמפרטורה או מלכודות.

הדברה באתרי אחסון או במכולות

32. לא יאחסן אדם במקום שבו מאוחסנת תוצרת אורגנית כל דבר זולת תוצרת אורגנית.

אחסון תוצרת אורגנית

33. לא יוביל אדם תוצרת אורגנית אלא לפי המפורט להלן:

הובלת תוצרת אורגנית

(1) תוצרת אורגנית שאינה ארוזה מראש, תובל בנפרד מתוצרת שאינה אורגנית והמכלים שהיא מובלת בהם יסומנו במילה "אורגני";

(2) בעל התוצרת ימלא, לפני העמסת התוצרת על כלי ההובלה, תעודת משלוח לפי הטופס שבתוספת השניה; תעודת המשלוח תהא בידי המוביל בעת ההובלה ותימסר עם סיומה למקבל התוצרת.

פרק י': הכנת מוצרים אורגנים מן הצומח

34. לא יתחיל אדם בעיבוד תוצרת אורגנית אלא אם כן יש לו רישיון יצרן בר-תוקף, לפלי צו הפיקוח על מצרכים ושירותים (הסחר במזון, ייצורו והחסנתו), התשכ"א-1960.

תנאי מקדים

35. לא יעשה אדם פעולות הדברה בשטחי עיבוד אלא בשיטות הדברה מכניות, פיזיקליות ובכלל זה קול, אולטרה-סאונד, אור, טמפרטורה או מלכודות, ואולם מותר להשתמש בתכשירים שנרשמו לפי תקנות החומרים המסוכנים (רישום תכשירים להדברת מזיקים לאדם), התשנ"ד-1994, ובלבד שלא יבואו במגע עם המוצרים והתוצרת האורגנית מן הצומח.

הדברה בשטחי עיבוד

36. (א) לא ישתמש אדם להכנת מוצר אלא ברכיבים שהם תוצרת אורגנית.

עיבוד מוצר

(ב) על אף האמור בתקנת משנה (א), רשאי אדם להשתמש להכנת מוצר ברכיבים שאינם תוצרת אורגנית, ובלבד ששיעורם הכולל ממשקל המוצר אינו עולה על חמישה אחוזים – בחישוב האחוזים לא יבואו במניין מים ומלח – ומתקיימים בו כל התנאים המפורטים להלן:

(1) גוף אישור ובקרה אישר כי אין בנמצא רכיבים זהים שהם תוצרת אורגנית;

(2) הרכיבים הם מן המפורטים בתוספת השלישית;

(3) המוצר לא יכלול רכיב שהוא תוצרת אורגנית ותוצרת אחרת כאחד.

(ג) על אף האמור בתקנת משנה (א), רשאי אדם להשתמש בייצור מוצר –

(1) בתוספי מזון שאינם תוצרת חקלאית – אם הם הכרחיים לתהליך עיבוד המוצר והם רשומים בתוספת הרביעית;

(2) בחומרים מסייעי ייצור המפורטים בתוספת החמישית.

37. לא יעבד אדם מוצר אלא בתהליכי עיבוד מכניים, פיזיקליים או ביולוגיים.

תהליכי עיבוד

פרק י"א: הסדרת מכירה ויבוא

38. (א) לא יתיר גוף אישור ובקרה שימוש בסמל בקרה לתוצרת אורגנית מן הצומח שיוצרה מחוץ לישראל או למוצרים שיוצרו ממנה אלא אם כן –

הסדרת היבוא

(1) התוצרת הוכרה בידי גוף אישור ובקרה במדינה שבה יוצרה שהמנהל הכיר בו ובסמלו לפי סעיף 3(ב)(1) לחוק;

(2) התוצרת סומנה בסמל הגוף שהמנהל הכיר בו כאמור בפסקה (1) ולוותה במסמך המאשר זאת (להלן – המסמך המלווה);

(3) היבואן ותוצרתו עומדים בביקורת שוטפת של גוף אישור ובקרה.

(ב) המסמך המלווה יהיה במקור בלבד, ילווה את המשלוח עד הגיעו ליבואן, ויישמר בידיו לתקופה שאינה פחותה משלוש שנים מיום היבוא.

39. (א) לא יציג אדם תוצרת אורגנית מן הצומח ולא יציעה למכירה לצרכן, אלא אם כן היא אריזה מראש ועל גבי אריזתה מופיעים הסמלים ושם העוסק שייצר את התוצרת.

הסדרת המכירה

(ב) על אף האמור בתקנת משנה (א), רשאי עוסק למכור תוצרת אורגנית שאיננה ארוזה מראש אם מתקיים בה אחד מאלה:

(1) התוצרת יוצרה ונמכרת במשקו של העוסק ומשק העוסק איננו משק מעורב;

(2) במקום המכירה אין תוצרת בתפזורת שאיננה אורגנית.

פרק י"ב: מתן היתר לעוסק וביקורת על פעולותיו

40. המבקש לקבל היתר לשימוש בסמל בקרה או לחידושו יגיש לגוף אישור ובקרה בקשה לפי הטופס שבתוספת השישית.

בקשה לקבלת היתר

41. ראה מנהל גוף אישור ובקרה כי המבקש ממלא אחר הנדרש בתקנות אלה, יאשר תכנית אורגנית למבקש וייתן לו היתר לשימוש בסמל בקרה.

מתן היתר

42. עוסק ישמור ברשותו את המסמכים המפורטים להלן לתקופה שלא תפחת משנתיים מיום קבלת ההיתר לשימוש בסמל בקרה:

שמירת מסמכים

(1) בקשות שהגיש והיתרים שניתנו לו;

(2) חשבוניות רכישה של תשומות לשימוש בייצור האורגני ותעודות משלוח למוצרים שייצר;

(3) דוחות ביקורת שערך אצלו גוף אישור ובקרה;

(4) תוצאות בדיקות מעבדה.

43. גוף אישור ובקרה יבצע ביקורות ייצור של עוסקים שקיבלו ממנו היתר בתדירות שלא תפחת מ-

ביקורות

(1) אחת לשנה, בתיאום מראש אצל כל עוסק;

(2) פעמיים בשנה אצל לא פחות מעשרה אחוזים מן העוסקים ובלבד שהביקור השני יתבצע בלא תיאום מראש.

44. במעמד בדיקת הייצור יתעד גוף האישור והבקרה את דוח ממצאי הביקורת בטופס שבתוספת השביעית; המבקר ימסור עותק חתום של הדוח למבוקר שיאשר את קבלתו בחתימתו.

דוחות ביקורת

45. (א) גוף אישור ובקרה ידגום, לפי תכנית דגימות שנתית שאישר המנהל, שטחי גידול ותוצרת אורגנית מן הצומח, לבדיקת הימצאות שאריות חומרים, ויעביר את הדגימות לבדיקה במעבדה שהמנהל אישר לעניין זה.

דגימות

(ב) נמצאו בחלקות הגידול או בתוצרת האורגנית שאריות, יבצע גוף אישור ובקרה בירור לזיהוי מקור השאריות ויפעל כלהלן:

(1) היה מקור השאריות מקור שאינו השליטת העוסק כדוגמת רחף – יפסול את התוצרת לשיווק כתוצרת אורגנית ולא יתיר שימוש בסמל הבקרה לתוצרת נוספת שיוצרה באותה חלקה אלא לאחר קבלת תוצאות בדיקה המאשרת שאין בה שאריות עוד;

(2) היה מקור השאריות בשליטת העוסק – יפסול את התוצרת לשיווק כתוצרת אורגנית ולא יאשר תוצרת אורגנית שיוצרה באותו שטח אלא לאחר שהשטח סיים הסבה.

46. תחילתן של תקנות אלה ביום א' באלול התשס"ח (1 בספטמבר 2008).

תחילה

**תוספת ראשונה**

(תקנה 12(א))

[[בקשה להסבת שטח גידול](http://www.nevo.co.il/files/טפסים/טפסים%20משפטיים/חקלאות/תוצרת%20אורגנית/בקשה%20להסבת%20שטח%20גידול.doc)]

**תוספת שניה**

(תקנה 33(2))

[[תעודת משלוח](http://www.nevo.co.il/files/טפסים/טפסים%20משפטיים/חקלאות/תוצרת%20אורגנית/תעודת%20משלוח.doc)]

**תוספת שלישית**

(תקנה 36(ב)(2))

**רכיבים שאינם תוצרת אורגנית**

שם החומר שם באנגלית

**פירות, אגוזים וזרעים אכילים**: **Edible fruits, nuts and seeds**:

צנובר Acorns

אגוזי קולה Cola nuts

חזרזר Gooseberries

פטל (מיובש) Raspberries (dried)

דומדמניות (מיובשות) Red currants (dried)

**תבלינים וצמחי תבלין אכילים**: **Edible spices and herbs**:

אגוז מוסקט Nutmeg

פלפל שחור Pepper green

פלפלון בכות Pepper (Peruvian)

זרעי חזרת Horseradish seeds

גלנגל Lesser galangal

קורטם הצבעים (חריע) Safflower flowers

גרגר הנחלים Watercress herb

**שונות**: **Miscellaneous**:

אצות, כולל עשבי ים המותרים בייצור מזון Algae, including seaweed permitted in conventional

שאינו אורגני foodstuffs preparation

**מוצרים צמחיים**, מעובדים בשיטות **Vegetable products**, processed by processes as

המוזכרות בתקנה 37 referred to in regulation 37

**שומנים ושמנים** מזוקקים או לא, שלא עברו **Fats and oils** whether or not refined, but not

שינוי כימי, המופקים מצמחים שונים מ: chemically modified, derived from plants other than:

קקאו Cocoa

קוקוס Coconut

דקל Palm

קנולה Rape

קרטום הצבעים (חריע) Sufflower

**סוכרים ועמילנים הבאים חומרים אחרים** **The following sugars, starches and other products**

**המיוצרים מדגנים ופקעות**: **from cereals and tubers**:

פרוקטוז Fructose

נייר אורז Rice paper

נייר לחם ללא שמרים Unleavened bread paper

עמילן מאורז ותירס מדונג, שלא עבר Starch from rice and waxy maize, Not chemically

שינוי כימי modified

**שונות**: **Miscellaneous**:

גד (כוסברה) Coriander

חלבון אפונה Pea protein

רום, המופק מקנה סוכר בלבד Rum, only obtained from cane sugar juice

ליקר על בסיס פירות וחומרי טעם Kirsch prepared on the basis of fruits

תערובות של גידולים המותרים בהכנה של Mixtures of crops permitted in conventional foodstuffs

מזון שאינו אורגני, הנותנים איכויות צבע preparation, and giving coloring and tasting qualities

וטעם להכנת קונפיטורות. to confectionary, only for preparation of "Gumni Barchen"

**מוצרי בעלי חיים**: **Animal products**:

אורגניזמים מימיים, שאינם ימיים במקורם Auatic organisms, not originating from aquaculture,

ומותרים בהכנת מזון קונבנציונלי and permitted in conventional foodstuffs preparation

ג'לטין Gelatin

לקטוז Lactose

אבקת מי גבינה Whey powder "herasuola"

תוספת רביעית

(תקנה 36(ג)(1))

תוספי מזון

מס' E שם החומר תנאי שימוש שם באנגלית

E 170 קלציום קרבונט כל שימוש למעט צביעה Calcium carbonate

E 270 חומצה לקטית - Lactic acid

E 290 דו תחמוצת הפחמן - Carbon dioxide

E 296 חומצה מלית - Malic acid

E 300 חומצה אסקורבית - Ascorcic acid

E 306 טוקופרולים אנטיאוקסידנט לשמנים ושומן Tocopherol-rich extract

E 322 לציטינים - Lecithins

E 330 חומצה ציטרית - Citric acid

E 333 קלציום ציטרט - Calcium citrates

E 334 חומצה טרטרית - Tartaric acid (L(+)-)

E 335 טרטרת הנתרן - Sodium tartrate

E 336 טרטרת האשלגן - Potassium tartrate

E 341 (i) מונוקלציום פוספט מתפיח לקמח תופח Monocalciumphosphate

E 400 חומצה אלגינית - Alginic acid

E 401 אלגינט הנתרן - Sodium alginate

E 402 אלגינט האשלגן - Potassium alginate

E 406 אגר - Agar

E 407 קרגינן - Carrageenan

E 410 גומי זרעוני חרובים - Locust bean gum

E 412 גומי גואר - Guar gum

E 413 גומי טרגקנת - Tragaacanth gum

E 414 גומי ארביק - Arabic gum

E 415 גומי קסנטן - Xanthan gum

E 416 גומי קארייה - Karaya gum

E 422 גליצרול מיצוי צמחים Glycerol

E 440 (i) פקטין - Pectin

E 500 קרבונטים של נתרן - Sodium carbonates

E 501 קרבונטים של אשלגן - Potassium carbonates

E 503 קרבונטים של אמוניום - Ammonium carbonates

E 504 קרבונטים של מגנזיום - Magnesium carbonates

E 516 קלציום סולפט נשא Calcium sulphate

E 524 סודה קאוסטית לצורכי אפייה Sodium hydroxide

E 551 דו תחמוצת הצורן מונע התגיישות בתבלינים Silicon dioxide

E 938 ארגון - Argon

E 941 חנקן - Nitrogen

E 948 חמצן - Oxygen

חומרי טעם וריח ממקור טבעי בלבד Flavoring substances

מים ומלח - Water & Salt

מי שתייה - Drinking Water

מלח מלחים (נתרן כלורי או אשלגן כלורי Salt

כמרכיבים עיקרים) המשמשים

לעיבוד מזון

מיקרואורגניזמים שלא עברו שינויים גנטיים Micro-organism

מינרלים (כולל יסודות המורשים לשימוש בתעשיית המזון Minerals

קורט), ויטמינים, חומצות ואשר שילובם במזון נדרש על פי דין

אמינו ותרכובות חנקן אחרות

**תוספת חמישית**

(תקנה 36(ג)(2))

**מסייעי ייצור**

שם החומר תנאי השימוש שם באנגלית

מים - Water

קלציום כלוריד חומר להתקרשות Calcium chloride

קלציום קרבונט - Calcium carbonate

קלציום הידרוקסיד - Calcium hydroxide

קלציום סולפאט חומר להתקרשות Calcium sulphate

מגנזיום כלוריד חומר להתקרשות Magnesium chloride

קרבונט האשלגן לייבוש צימוקים Potassium carbonate

קרבונט הנתרן לייצור סוכר Sodium carbonate

חומצה ציטרית לייצור שמן ולהידרוליזה של עמילן Citric acid

בסיס הנתרן לייצור שמן ליפתית וסוכר Sodium hydroxide

חומצה גופריתנית לייצור סוכר Sulfuric acid

איזופרופנול לתהליך התגבשות של סוכר Isopropanol

דו תחמוצת הפחמן - Carbon dioxide

חנקן - Nitrogen

אתנול חומר המסה Ethanol

חומצה טאנית גורם עזר לסינון Tannic acid

אלבומין חלבון ביצה - Egg white albumin

קזאין - Casein

ג'לטין - Gelatin

מי זכוכית - Isinglass

שמנים צמחיים חומרי סיכה, שחרור ומונעי קצף Vegetable oils

דו תחמוצת הצורן במצב - Silicon dioxide gel or

ג'ל או תמיסה קולואידית collodial solution

פחם פעיל - Activated carbon

טלק - Talc

בנטוניט - Bentonite

קאולין - Kaolin

אדמה דיאטומית - Diatomaceous earth

פרליט - Perlite

קליפות אגוזי לוז - Hazelnut shells

קמח אורז - Rice meal

שעוות דבורים חומר שחרור וסיכה Beeswax

שעוות קרנאובה חומר שחרור וסיכה Carnauba wax

מיקרואורגניזמים ואנזימים שלא עברו שינויים גנטיים Preparations of microorganisms and

enzymes

**תוספת שישית**

(תקנה 40)

[[בקשה לקבלה/חידוש של היתר](http://www.nevo.co.il/files/טפסים/טפסים%20משפטיים/חקלאות/תוצרת%20אורגנית/בקשה%20‏לקבלה‏%20של%20היתר‏.doc)]

**תוספת שביעית**

(תקנה 44)

[[דוח ביקורת](http://www.nevo.co.il/files/טפסים/טפסים%20משפטיים/חקלאות/תוצרת%20אורגנית/דוח%20ביקורת.doc)]

כ"ד באב התשס"ח (25 באוגוסט 2008) שלום שמחון

שר החקלאות ופיתוח הכפר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ח מס' 6707](http://www.nevo.co.il/Law_word/law06/tak-6707.pdf) מיום 1.9.2008 עמ' 1322.

   תוקנו [ק"ת תשפ"ב מס' 9928](https://www.nevo.co.il/law_word/law06/tak-9928.pdf) מיום 13.1.2022 עמ' 1746 – תק' תשפ"ב-2022; תחילתן 30 ימים מיום פרסומן. [↑](#footnote-ref-1)