תקנות להסדרת תוצרת אורגנית (תכשירים לשימוש בייצור תוצרת אורגנית מן הצומח), תשס"ח-2008

חקלאות טבע וסביבה – חקלאות – גידולים חקלאיים – תוצרת אורגנית

חקלאות טבע וסביבה – חקלאות – גידולים חקלאיים – ייצור שיווק ויצוא

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מכירה | [Go](#Seif2) | 2 |
| סעיף 3 | שימוש | [Go](#Seif3) | 2 |
| סעיף 4 | בקשה לרישום תכשיר | [Go](#Seif4) | 2 |
| סעיף 5 | תנאים לרישום תכשיר | [Go](#Seif5) | 2 |
| סעיף 6 | אישור ורישום תכשיר | [Go](#Seif6) | 3 |
| סעיף 7 | תעודת רישום | [Go](#Seif7) | 3 |
| סעיף 8 | הודעה על רישום תכשירים | [Go](#Seif8) | 3 |
| סעיף 9 | חידוש תעודת רישום | [Go](#Seif9) | 3 |
| סעיף 10 | סירוב לרשום תכשיר אורגני | [Go](#Seif10) | 3 |
| סעיף 11 | ביטול רישום | [Go](#Seif11) | 3 |
| סעיף 12 | שינוי תווית | [Go](#Seif12) | 3 |
| סעיף 13 | תחילה | [Go](#Seif13) | 3 |
| סעיף 14 | הוראות מעבר | [Go](#Seif14) | 3 |

תקנות להסדרת תוצרת אורגנית (תכשירים לשימוש בייצור תוצרת אורגנית מן הצומח), תשס"ח-2008[[1]](#footnote-1)\*

בתוקף סמכותי לפי סעיף 15(א)(3) ו-(7) ו-(ב) ו-(ג) לחוק להסדרת תוצרת אורגנית, התשס"ה-2005 (להלן – החוק), בהתייעצות עם שרי הבריאות והגנת הסביבה ועם הארגון היציג ובאישור ועדת הכלכלה של הכנסת, אני מתקין תקנות אלה:

1. בתקנות אלה –

הגדרות

"חומר פעיל" – חומר אשר נוכחותו בתכשיר גורמת לפעולות שהוא מיועד להן;

"תוצרת אורגנית" – תוצרת אורגנית מן הצומח;

"תכשיר" – תכשיר הדברה או תכשיר טיוב;

"תכשיר אורגני" – תכשיר שהמנהל רשם לפי תקנות אלה;

"תכשיר הדברה" – תכשיר להגנה מפני נגעי צמחים, מניעתם וביעורם;

"תכשיר טיוב" – תכשיר לטיוב קרקע, להזנתה או להזנת צמחים;

"תעודת רישום" – תעודה שנתן המנהל לפי תקנות התכשירים הכימיים;

"תקנות התכשירים הכימיים" – תקנות הגנת הצומח (הסר יבוא ומכירה של תכשירים כימיים), התשנ"ה-1994.

2. לא ימכור אדם תכשיר בתור תכשיר אורגני אלא אם כן התכשיר נרשם לפי תקנות אלה.

מכירה

3. (א) לא ישתמש אדם בתכשיר במהלך ייצור תוצרת אורגנית, אלא אם כן הוא תכשיר אורגני הרשום לפי תקנות אלה, והשימוש בו נעשה לפי תקנות להסדרת תוצרת אורגנית (תוצרת אורגנית מן הצומח – ייצורה ומכירתה), התשס"ח-2008, ותווית האריזה שלו.

שימוש

(ב) על אף האמור בתקנת משנה (א) רשאי אדם להשתמש, בחלקה אורגנית שלו בתכשיר שאיננו רשום, אם התקיימו כל אלה:

(1) התכשיר הוכן בידו;

(2) הוא הוכן בשיטת ייצור כמפורט בתוספת הראשונה והחומר הפעיל שבו הוא שמן שהופק מצמחים שגידל במשקו.

4. בקשה לרישום תכשיר אורגני תוגש למנהל; בבקשה יפרט המבקש את מטרות השימוש בתכשיר ויצורפו לה כל אלה:

בקשה לרישום תכשיר

(1) מסמך שפורטו בו כל החומרים שהתכשיר מורכב מהם בציון ריכוזם בתכשיר;

(2) תיאור שיטת הייצור של התכשיר;

(3) הצעה לתווית אריזתו.

5. המנהל לא ירשום תכשיר אורגני אלא אם כן נתמלאו התנאים המפורטים להלן, לפי העניין:

תנאים לרישום תכשיר

(1) היה התכשיר תכשיר הדברה – התכשיר רשום לפי תקנות התכשירים הכימיים, והחומר הפעיל שבתכשיר ומטרת השימוש בו רשומים בחלק א' בתוספת השניה;

(2) היה התכשיר תכשיר טיוב –

(א) החומר הפעיל שבתכשיר ותנאי השימוש בו רשומים בחלק ב' בתוספת השניה;

(ב) הוכח למנהל כי התכשיר אינו גורם נזק לתוצרת האורגנית המפורטת בתווית;

(3) שיטת הייצור של התכשיר מתוארת בתוספת הראשונה.

6. ראה המנהל, לאחר שהושלמו בדיקות התכשיר ונבחנו המסמכים והראיות שהוגשו לו לפי תקנות אלה, כי התמלאו התנאים לרישום התכשיר, והוא נרשם על פי תקנות המכשירים הכימיים, אם נדרש רישום כאמור, ירשום אותו ויאשר את נוסח תווית האריזה, ורשאי הוא להתנות את הרישום והאישור בתנאים.

אישור ורישום תכשיר

7. (א) רשם המנהל תכשיר אורגני ייתן למבקש תעודת רישום תכשיר אורגני.

תעודת רישום

(ב) תוקפה של תעודת רישום כאמור לא יעלה על שלוש שנים מיום הוצאתה.

8. המנהל יפרסם, באתר האינטרנט של השירותים להגנת הצומח ולביקורת במשרד החקלאות ופיתוח הכפר, רשימת תכשירים אורגניים רשומים.

הודעה על רישום תכשירים

9. בעל תעודת רישום תכשיר אורגני המבקש לחדש את רישום התכשיר לתקופה נוספת יגיש למנהל בקשה על כך לא יאוחר מחודש ימים לפני מועד פקיעת הרישום, ויצרף לבקשתו את תווית האריזה; קיבל המנהל בקשה כאמור, רשאי הוא לחדש את הרישום לתקופה כאמור בתקנה 7(ב).

חידוש תעודת רישום

10. ראה המנהל שלא התקיימו התנאים לרישום התכשיר יסרב לרשמו ויודיע על כך למבקש בהודעה מנומקת בכתב.

סירוב לרשום תכשיר אורגני

11. המנהל רשאי לבטל רישום תכשיר אורגני אם התקיים אחד מאלה:

ביטול רישום

(1) התברר למנהל כי שימוש בתכשיר טיוב לפי תווית האריזה עלול לגרום נזק לתוצרת אורגנית, לאדם או לסביבה;

(2) נוסח תווית האריזה המצורפת לתכשיר האורגני אינו זהה לנוסח שאישר;

(3) חלו שינויים במידע שצוין במסמכים שהיוו בסיס לרישום ושצורפו לבקשה לרישום;

(4) החומרים שמורכב מהם התכשיר נמחקו מן התוספת השניה; תחילתו של ביטול כאמור בפסקה זו יהא בתום 12 חודשים מיום מחיקתם;

(5) התכשיר האורגני הוא תכשיר הדברה ורישומו לפי תקנות התכשירים הכימיים פקע.

12. המנהל רשאי, לבקשת בעל תעודת רישום לתכשיר אורגני, להתיר שינוי בנוסח תווית האריזה, אם ראה שההסברים וההוכחות לבקשה מצדיקים את השינוי, ורשאי המנהל להורות לשנותה מיוזמתו אם ראה צורך בכך לאחר שהודיע על כך בכתב לבעל הרישום ונתן לו הזדמנות לטעון, בכתב, את טענותיו לעניין השינוי.

שינוי תווית

13. תחילתן של תקנות אלה ביום א' באלול התשס"ח (1 בספטמבר 2008).

תחילה

14. תכשירים שנרשמו ערב תחילתן של תקנות אלה לעניין ייצוא תוצרת אורגנית לאיחוד האירופי, יהיה רישומם תקף עד מועד פקיעת תעודת הרישום שלהם.

הוראות מעבר

**תוספת ראשונה**

(תקנות 3(ב)(2) ו-5(3))

**שיטות ייצור**

1. תסיסה

2. מיצוי במים

3. מיצוי בחומצה אורגנית

4. מיצוי בתמיסה אלקלית

5. מיצוי בכוהלים

6. ייבוש

7. אידוי

8. הקפאה

9. טחינה

10. כתישה

11. כרייה

12. הידרוליזה בסיסית, חומצית ואנזימטית

13. סינון

14. השקעה

15. סחיטה

16. מיום

17. הרחפה

**תוספת שניה**

**חלק א' – חומרים פעילים בתכשירי הדברה**

(תקנות 5(1) ו-11(4))

שם החומר מטרת השימוש בחומר English name

I. חומרים שמקורם בצמחים I. Substances of crop or animal

או בבעלי חיים origin

אזדרכטין שמוצה מעץ האזדרכת קוטל חרקים Azadirachtin extracted from *Azadirachta*

ההודית *indica* (neem tree)

דונג דבורים להגנת פצעי גיזום Beeswax

ג'לטין קוטל חרקים Gelatin

חלבונים שעברו הידרוליזה חמרי משיכה לחרקים Hydrolysed proteins

בתוספת לחומרים מרשימה זו

לציטין קוטל פטריות Lecithin

שמנים המופקים מצמחים (כגון קוטלי חרקים, אקריות, Plant oils (e.g. mint oil, pine oil,

שמן מנטה, שמן אורנים, שמן פטריות ומעכב צמיחה caraway oil)

כרוויה

פירטרינים שמוצו מחרצית קוטל חרקים Pyrethrins extracted from

הפיריתרון *Chrysanthemum cinerariaefolium*

תמצית מצמח הקווסיה קוטל חרקים, חומר דחייה Quassia extracted from *quassia*

*Amara*

רוטנון שמוצה מהמינים: קוטל חרקים Rotenone extracted from *Derris spp.*

Derris, Lonchocarpus, Terphrosia and *Lonchocarpus spp.* and

*Terphrosia spp.*

II. **מיקרואורגניזמים המשמשים** II. **Microorganisms used for biological**

**להדברה ביולוגית** – אם לא יוצרו **pest control**

בדרך של הנדסה גנטית

מיקרואורגניזמים (בקטריות, Microorganisms (bacteria, viruses and

וירוסים, פטריות) כגון: fungi) e.g. *Bacillus thuringensis,*

*Bacillus thuringensis, Granulosis*  *Granulosis virus, etc.*

*Virus, etc.*

II.א **חומרים המופקים**

**ממיקרואורגניזמים – אם לא יוצרו**

**בדרך של הנדסה גנטית**.

ספינוסד קוטל חרקים Spinosad

III. **חומרים לשימוש במלכודות** **המלכודות חייבות למנוע** **חדירת** III. **Substances to be used in traps**

**חומרים לסביבה** **ולמנוע מגע של** **and/or dispensers**

**החומרים עם תוצרת מעובדת.**

**חובה לאסוף את המלכודות לאחר**

**שימוש ולהיפטר מהן בזהירות**

דיאמוניום פוספט מושך חרקים לשימוש Diammonium phosphate

במלכודות בלבד

מתאלדהיד קוטל חלזונות Metaldehyde

לשימוש במלכודות המכילות

תכשירי דחייה לבעלי חיים אחרים.

פרומונים מושכי חרקים (גם למטרות Pheromones

בלבול)

לשימוש במלכודות בלבד

פירתרואידים קוטל חרקים לשימוש Pyrethroids (only deltamethrin

(רק deltamethrin או במלכודות בלבד בשילוב or lambdacyhalothrin)

lambdacyhalothrin) תכשירי משיכה

III. **פתיונות** **לפיזור על שטח מעובד בין** III. **Preparations to be surface-spread**

**צמחים** **between cultivated plants**

ברזל אורתופוספאט קוטל חלזונות Iron orthophosphate

IV. **תכשירים מסורתיים בחקלאות** IV. **Other substances from traditional**

**אורגנית** **use in organic farming**

תכשירי נחושת כגון גופרת קוטלי פטריות Copper in the form of copper hydroxide,

נחושת (מרק בורדו), הידרוכסיד copper oxychloride, copper sulphate,

הנחושת, אוקסיכלוריד הנחושת, cuprous oxide

אוקסיד הנחושת

אתילן להבחלת בננות, אפרסמון, קיווי, Ethylene

הדרים, ולמניעת נביטה של פקעות

תפוחי אדמה ובצל.

מלח אשלגן של חומצה שומנית קוטל חרקים Fatty acid potassium salt

(סבון רך) (soft soap)

קליניט (פוטסיום אלום) למניעת הבשלת בננות Potassium alum (Kalinite)

פוליסולפיד הסידן (סיד כבוי) קוטל פטריות, קוטל חרקים, Lime sulphur (calcium

קוטל אקריות polysulphide)

שמן פרפין קוטל חרקים ואקריות Paraffin oil

שמנים מינרליים קוטל חרקים ופטריות רק בעצי Mineral oils

פרי, שיחים, עצי זית ומטעים

טרופיים (בננות וכו')

פרמנגנט האשלגן קוטל מחלות רק בעצי פרי, Potassium permanganate

שיחים, עצי זית

חול קוורץ חומר דחייה Quartz sand

גפרית קוטל פטריות, קוטל אקריות, Sulphur

חומר דחייה

V. **חומרים אחרים**

פחמת האשלגן קוטל פטריות Potassium bicarbonate

**חלק ב' – חומרים פעילים בתכשירי טיוב**

(תקנות 5(2)(א) ו-11(4))

שם החומר תנאי שימוש English name

זבל חצרות תערובת הפרשות בעלי חיים ורפד Farmyard manure

צמחי לאחר קומפוסטציה או התססה.

זבל חצרות מיובש וזבל לאחר קומפוסטציה או התססה. Dried farmyard manure and

עופות מיובש dehydrated poultry manure

קומפוסט מהפרשות של Composted animal excrements

בעלי חיים כולל זבל including poultry manure and

עופות וזבל חצרות composted farmyard manure

הפרשות נוזליות של בע"ח לאחר התססה או דילול בלבד Liquid animal excrement (slurry,

(שתן וכו') urine, etc.)

אשפה ביתית ממקור צמחי שעברה קומפוסטציה או תסיסה Composted or fermented household

או חי שלא באה במגע עם waste

חומר אחר

כבול למשתלות ולגינון בלבד Peat

חרסיות (פרלייט, Clays (e.g. perlite, vermiculite,

ורמיקולייט וכו') etc.)

פרש תולעים וחרקים (הומוס) Dejecta of worms (vermicompost)

and insects

פסולת של תרבות פיטריות הרכב מצע הפטריות מוגבל Mushroom culture wastes

למוצרים מתוך הרשימה הנוכחית

גואנו Guano

קומפוסט מתערובות של Composted or fermented mixture

שיירי צמחים of vegetable matter

מוצרים ומוצרי לוואי של קמח דם, קמס פרסות, קמח קרניים, Products or by-products of animal

בעלי חיים קמח עצמות, קמח דגים, קמח origin: Blood meal, hoof meal, horn

נוצות, קמח בשר, צמר פרווה, meal, bone meal, fish meal, meat

שיער, מוצרי חלב meal, feather, hair and 'chiquette' meal

Wool, fur, hair, dairy products

מוצרי לוואי של עיבוד צמחים Products and by-products of plant

(גפת זרעי שמן, קליפות origin for fertilizers (oilseed cake etc.),

קקאו ועוד) meal, cocoa husks

אצות ים ומוצרי אצות ים Seaweed and seaweed products

נסורת ושבבי עץ בלא טיפול כימי Sawdust and wood chips

קליפות עץ לאחר בלא טיפול כימי Composted bark

קומפוסטציה

אפר עצים בלא טיפול כימי Wood ash

סלע זרחן Soft ground rock phosphate

אלומיניום קלציום פוספט לקרקעות בסיסיות בלבד (7.5<pH) Aluminum calcium phosphate

סיגים (שאריות ניצול Basic slag

מתכת מסלעים)

מלחי אשלג טבעיים Crude potassium salt (kainit,

sylvinite, etc.)

גפרת אשלגן (יתכן שמכילה Potassium sulphate, possibly

גם מלחי מגנזיום) containing magnesium salt

גפת ומיצוי גפת למעט מיצוי באמוניה Stillage and stillage extract

קרבונט הסידן ממקורות Calcium carbonate of natural

טבעיים (כגון: גיר, סיד, origin (e.g. chalk, marl, ground limestone,

גיר זרחתי וכו') Breton ameliorant, phosphate chalk)

סלע מגנזיום וסלע סידן ממקור טבעי בלבד Magnesium and calcium carbonate of

Natural origin (for instance: magnesium

chalk, ground limestone, magnesium, etc.)

מגנזיום סולפט (קיסריט) Magnesium suphate (for instance kieserite)

תמיסת קלציום כלוריד לטיפול עלים במחסור בסידן Calcium chloride solution

בתפוח

קלציום סולפט (גבס) ממקור טבעי בלבד Calcium sulphate (Gypsum)

סיד תעשייתי שמקורו Industrial lime from sugar production

בתהליך ייצור סוכר

גופרית Elemental sulphur

יסודות קורט Trace elements

נתרן כלוריד מכרייה בלבד Sodium chloride

מוצרי סלעים כגון אבקת בזלת Stone meal

כ"ד באב התשס"ח (25 באוגוסט 2008) שלום שמחון

שר החקלאות ופיתוח הכפר

1. \* פורסמו [ק"ת תשס"ח מס' 6707](http://www.nevo.co.il/Law_word/law06/tak-6707.pdf) מיום 1.9.2008 עמ' 1338. [↑](#footnote-ref-1)