תקנות להשתתפותם של העובדים, נושאי המשרה ובעלי תפקיד אחרים בשירות הציבורי, בצעדים לייצוב המצב הפיסקלי במדינה במהלך השנים 2013 ו-2014 (העברת סכום החיסכון לאוצר המדינה), תשע"ד-2014

משפט פרטי וכלכלה – כספים – תקציב ומשק המדינה

תוכן ענינים

|  |  |  |  |
| --- | --- | --- | --- |
| סעיף 1 | מועדי העברת סכום החיסכון | [Go](#Seif1) | 2 |
| סעיף 2 | יעד העברה | [Go](#Seif2) | 2 |
| סעיף 3 | דיווח בדבר העברת הכספים | [Go](#Seif3) | 2 |
| סעיף 4 | תשלום מאוחר | [Go](#Seif4) | 2 |

תקנות להשתתפותם של העובדים, נושאי המשרה ובעלי תפקיד אחרים בשירות הציבורי, בצעדים לייצוב המצב הפיסקלי במדינה במהלך השנים 2013 ו-2014 (העברת סכום החיסכון לאוצר המדינה), תשע"ד-2014[[1]](#footnote-1)\*

בתוקף סמכותי לפי סעיף 10 לחוק להשתתפותם של העובדים, נושאי המשרה ובעלי תפקיד אחרים בשירות הציבורי, בצעדים לייצוב המצב הפיסקלי במדינה במהלך השנים 2013 ו-2014, התשע"ג-2013, אני מתקין תקנות אלה:

1. מעביד יעביר לאוצר המדינה את סכום החיסכון בעד החודשים המפורטים להלן לא יאוחר מן המועדים האלה:

מועדי העברת סכום החיסכון

(1) בעד החודשים יולי 2013 עד יוני 2014 – עד יום י"ז בתמוז התשע"ד (15 ביולי 2014);

(2) בעד החודשים יולי 2014 עד נובמבר 2014 – עד יום כ"ג בכסלו התשע"ה (15 בדצמבר 2014);

(3) בעד חודש דצמבר 2014 – עד יום כ"ד בטבת התשע"ה (15 בינואר 2014).

2. סכום החיסכון יועבר אל חשבון החשב הכללי בבנק הדואר (סמל בנק 09) שמספרו 25636 המנוהל בסניף מספר 001.

יעד העברה

3. (א) עם העברת סכום החיסכון ישלח המעביד הודעה בכתב לחשבות מטה החשב הכללי לידי חשב מטה החשב הכללי, רחוב קפלן 1, משרד האוצר, ירושלים, שבה יצוין הסכום שהועבר.

דיווח בדבר העברת הכספים

(ב) מעביד יעביר למטה החשב הכללי אישור רואה חשבון בדבר העברת כל סכום החיסכון שהועבר לגבי שנת 2014 – לא יאוחר מיום ג' באב התשע"ד (30 ביולי 2014) ולגבי שנת 2015 – לא יאוחר מיום י"ג בתמוז התשע"ה (30 ביוני 2015) לגבי שנת 2015.

4. שילם מעביד את התשלום לאחר המועדים המנויים בתקנה 1 (להלן – המועד האחרון) תיווסף לסכום החיסכון שעליו להעביר לאוצר המדינה לפי אותה תקנה ריבית החשב הכללי, כמשמעותה בהודעה בדבר שיעורי ריבית החשב הכללי כפי שהיא מתפרסמת ברשומות, בשל התקופה שבין היום שלאחר המועד האחרון לבין המועד שבו שולם התשלום בפועל.

תשלום מאוחר

י"ט בסיוון התשע"ד (17 ביוני 2014) יאיר לפיד

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ד מס' 7392](http://www.nevo.co.il/law_word/law06/tak-7392.pdf) מיום 2.7.2014 עמ' 1461. [↑](#footnote-ref-1)