תקנות לטיפול בחולי נפש (ערעור בפני בית המשפט המחוזי), תשי"ז-1957

בריאות – שרותי רווחה – חולי נפש

רשויות ומשפט מנהלי – שרותי רווחה – חולי נפש

בתי משפט וסדרי דין – סדר דין אזרחי – ערעור על ועדות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | מקום הגשת הערעור | סעיף 2 |
| 2 | [Go](#Seif2) | מועד להגשת הערעור | סעיף 3 |
| 2 | [Go](#Seif3) | אופן הגשת הערעור | סעיף 4 |
| 2 | [Go](#Seif4) | פרטי כתב הערעור | סעיף 5 |
| 2 | [Go](#Seif5) | צירוף העתקי ההחלטה | סעיף 6 |
| 2 | [Go](#Seif6) | ציון המשיב | סעיף 7 |
| 2 | [Go](#Seif7) | מסירת העתק | סעיף 8 |
| 3 | [Go](#Seif8) | תשובת המשיב | סעיף 9 |
| 3 | [Go](#Seif9) | פסול כתב הערעור | סעיף 10 |
| 3 | [Go](#Seif10) | קביעת מועד לשמיעת הערעור | סעיף 11 |
| 3 | [Go](#Seif11) | העברת התיק של הועדה | סעיף 12 |
| 3 | [Go](#Seif12) | ייצוג התובע בפני בית המשפט | סעיף 13 |
| 3 | [Go](#Seif13) | תחולת תקנות הפרוצידורה האזרחית | סעיף 14 |
| 3 | [Go](#Seif14) | הדיון מוגבל לנימוקים בכתב | סעיף 15 |
| 3 | [Go](#Seif15) | ביטול ערעור | סעיף 16 |
| 3 | [Go](#Seif16) | פסק דין על פי החומר שבכתב | סעיף 17 |
| 3 | [Go](#Seif17) | החלטת בית המשפט | סעיף 18 |
| 3 | [Go](#Seif18) | השם | סעיף 19 |

תקנות לטיפול בחולי נפש (ערעור בפני בית המשפט המחוזי), תשי"ז-1957[[1]](#footnote-1)\*

בתוקף סמכותי לפי סעיף 25(ב) לחוק לטיפול בחולי נפש, תשט"ו-1955, סעיף 22 לפקודת בתי המשפט, 1940, סעיף 19 לפקודת הרשמים, 1936, וסעיף 10(א) לפקודת בתי המשפט (הוראות מעבר) תש"ח-1948, אני מתקין תקנות אלה:

1. בתקנות אלה –

הגדרות

"בית המשפט" - בית המשפט המחוזי האמור בסעיף 25(א) לחוק;

"ועדה" - ועדת פסיכיאטרית שנתמנתה לפי סעיף 12 לחוק;

"רשם" - רשם בית המשפט;

"משרד הרישום" - משרד הרישום של בית המשפט;

"ערעור" - ערעור שהוגש על פי סעיף 25(א) לחוק.

2. ערעור יש להגיש לבית המשפט שבתחומו נמצא אזור שיפוטה של הועדה שנתנה את ההחלטה.

מקום הגשת הערעור

3. (א) ערעור יוגש תוך חמישה עשר יום מיום שהגיעה למערער החלטת הועדה.

מועד להגשת הערעור

(ב) בית המשפט רשאי להיזקק לערעור שהוגש תוך שלושים יום אחרי המועד האמור בתקנת משנה (א) אם האיחור בהגשתו נגרם על ידי סיבות הנראות לבית המשפט.

4. הערעור יהיה בכתב ויוגש למשרד הרישום.

אופן הגשת הערעור

5. כתב הערעור יוגש בחמישה העתקים, וייחתם ביד המערער או בא כוחו ויפורטו בו:

פרטי כתב הערעור

(1) שמו ומענו של המערער;

(2) שמו ומענו של המשיב;

(3) התאריך שבו הגיעה החלטת הועדה למערער;

(4) המספר הסידורי של תיק הועדה;

(5) הנימוקים אשר עליהם מבסס המערער את הערעור, כל נימוק בפסקה מיוחדת ובקיצור;

(6) הסעד המבוקש.

6. לכתב הערעור יצורפו חמישה העתקים מהחלטת הועדה.

צירוף העתקי ההחלטה

7. (א) מקום שהמערער הוא החולה, קרובו או האפוטרופוס על גופו (להלן - התובע), יצויין היועץ המשפטי לממשלה בכתב הערעור כמשיב.

ציון המשיב

(ב) מקום שהמערער הוא היועץ המשפטי לממשלה, או בא כוחו, יצויין התובע בכתב הערעור כמשיב.

8. (א) העתק מכתב הערעור, בציון יום הגשתו, יוחזר על ידי משרד הרישום למגיש הערעור.

מסירת העתק

(ב) העתק אחד מכתב הערעור עם המצורף אליו יימסר לפרקליט המחוז שבתחומו נמצא אזור שיפוטה של הועדה שנתנה את ההחלטה - אם המערער הוא התובע, ואם המערער הוא היועץ המשפטי לממשלה - יימסר העתק לתובע.

9. (א) המשיב רשאי להגיש לבית המשפט, תוך חמישה עשר יום מהיום שבו נמסר לו העתק מכתב הערעור, תשובה מנומקת בארבעה העתקים.

תשובת המשיב

(ב) התשובה תיחתם ביד המשיב או בא כוחו.

(ג) הוגשה תשובת המשיב, יימסר למערער העתק ממנה.

10. כתב ערעור שלא נתקיימה בו הוראה מהוראות תקנה 5 לא יתקבל על ידי משרד הרישום, אולם משקיבלו, בית המשפט לא יפסול אותו על יסוד אי קיום הוראה כאמור, אלא אם אין כתב הערעור מגלה כל שאלה שבמחלוקת או אם ראה בית המשפט שאין למשיב סעד בדרך של דחיית הדיון או של חיוב בהוצאות או בשתי הדרכים כאחת ושעליו לפסול את כתב הערעור כדי למנוע עיוות דין.

פסול כתב הערעור

11. משנמסר למשיב העתק מכתב הערעור, יקבע הרשם מועד לשמיעת הערעור ויודיע על כך לבעלי הדין בהודעה מוקדמת של חמישה עשר יום לפחות.

קביעת מועד לשמיעת הערעור

12. יושב ראש הועדה יעביר לרשם, אם נדרש לעשות כן על ידי הרשם, את החלטת הועדה כשהיא חתומה על ידי חבריה, את פרוטוקול הדיונים לפני הועדה, כל כתב של בעלי הדין וכל מסמך אחר שהוגש לועדה בקשר לערר שלפניה.

העברת התיק של הועדה

13. תובע שהגיש כתב ערעור לבית המשפט רשאי להתייצב לפניו, הוא או בא כוחו, ולטעון את טענותיו.

ייצוג התובע בפני בית המשפט

14. על מסירת הודעות ומסמכים בערעור, על איחוד ערעורים, על שמיעת הערעור על ערעור שכנגד ועל מתן פסק דין יחולו הוראות חלק ד' והתקנות 304, 336 עד 340 ו-347 עד 352 לתקנות הפרוצידורה האזרחית, 1938, בשינויים המחוייבים לפי הענין.

תחולת תקנות הפרוצידורה האזרחית

15. בדיון בערעור לא ייזקק בית המשפט לכל שאלה שלא הוזכרה בכתב הערעור או לכל נימוק שלא הוזכר בתשובת המשיב, אלא אם כן הוא משוכנע ששמיעת השאלה או הנימוק הנוספים דרושה למען הצדק.

הדיון מוגבל לנימוקים בכתב

16. עד למתן פסק הדין בערעור רשאי המערער לחזור בו מערעורו על ידי מתן הודעה בכתב לבית המשפט ומסירת העתק ממנה למשיב; משעשה כן, בטל הערעור והמערער ישלם למשיב על פי בקשתו את ההוצאות שיקבע בית המשפט.

ביטול ערעור

17. (א) ויתר המערער בכתב הערעור והמשיב בתשובתו, אם הוגשה תשובה, על שמיעת טענותיהם, יעביר הרשם לבית המשפט את כתב הערעור עם המצורף אליו ואת התשובה אם הוגשה, ובית המשפט ידון בערעור לפי החומר שבכתב ויתן פסק דין.

פסק דין על פי החומר שבכתב

(ב) על אף האמור בתקנת משנה (א) רשאי בית המשפט להורות לרשם לקבוע מועד לשמיעת הערעור ואז יחולו תקנות אלה כאילו לא ויתרו בעלי הדין על שמיעת טענותיהם.

18. בית המשפט הדן בערעור רשאי לאשר את החלטת הועדה או להחזירה לועדה, או להחליט, על סמך העובדות שנקבעו על ידי הועדה, החלטה אחרת במקומה.

החלטת בית המשפט

19. לתקנות אלה ייקרא "תקנות לטיפול בחולי נפש (ערעור בפני בית המשפט המחוזי), תשי"ז-1957".

השם

י"ב בסיון תשי"ז (11 ביוני 1957) פנחס רוזן

שר המשפטים

1. \* פורסמו [ק"ת תשי"ז מס' 707](http://www.nevo.co.il/Law_word/law06/TAK-707.pdf) מיום 20.6.1957 עמ' 1482. [↑](#footnote-ref-1)