תקנות למימון מבצע שלום הגליל (הוצאת תעודות מילווה ודרכי פדיונן), תשמ"ו-1986

בטחון – מילווה בטחון

משפט פרטי וכלכלה – כספים – מילווים – מילווה בטחון

מסים – מילווים – מילווה בטחון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | שיטת פדיון המילווה | סעיף 2 |
| 2 | [Go](#Seif2) | הוצאת תעודות מילווה | סעיף 3 |
| 2 | [Go](#Seif3) | הוצאת תעודה רק על פי זיהוי | סעיף 4 |
| 3 | [Go](#Seif4) | פדיון המילווה | סעיף 5 |
| 3 | [Go](#Seif6) | משלוח התעודות | סעיף 7 |
| 3 | [Go](#med0) | תוספת |  |

תקנות למימון מבצע שלום הגליל (הוצאת תעודות מילווה ודרכי פדיונן), תשמ"ו-1986[[1]](#footnote-1)\*

בתוקף סמכותי לפי סעיפים 17, 29, 30 ו-37 לחוק למימון מבצע שלום הגליל, תשמ"ב-1982 (להלן – החוק), אני מתקין תקנות אלה:

1. בתקנות אלה –

הגדרות

"תעודה" – תעודת מילווה המוצאת לפי סעיף 30 לחוק;

"מילווה" – מילווה ששולם על פי החוק;

"תאגיד בנקאי" – כמשמעותו בחוק הבנקאות (רישוי), תשמ"א-1981.

2. (א) סך כל סכומי המילווה שיש לפדותם לפי החוק ולפי תקנות אלה, ושניתנו לגביהם תעודות, יחולק לארבעה חלקים שווים במידת האפשר; החלקים יסומנו א', ב', ג' ו-ד', וכל אחד מהם יהווה סדרה.

שיטת פדיון המילווה

(ב) כל סדרה תחולק לשתים עשרה קבוצות בעלות סכומים שווים, במידת האפשר, שיסומנו 1 עד 12 (להלן – מספר סידורי).

(ג) התעודות ייפדו במשך 4 שנים החל בשנת המס 1993, לפי סדר הסדרות, כשבשנה הראשונה תיפדה סדרה א' ובאחרונה סדרה ד'.

(ד) הפדיון של סדרה פלונית ייעשה לפי סדר הקבוצות שבה; ביום האחרון של כל חודש במהלך שנת המס תיפדה קבוצה אחת, החל בקבוצה 1 בחודש הראשון שבשנת המס, וכלה בקבוצה 12 בחודש האחרון שבשנת המס.

3. (א) סכום המילווה ששילם אדם יעוגל ל-10 האגורות הקרובות וסכום של 5 אגורות יעוגל כלפי מעלה; הסכום המתקבל יחולק לארבעה חלקים שווים, במידת האפשר, כשכל אחד מהם הוא כפולה של 10 אגורות.

הוצאת תעודות מילווה

(ב) לגבי כל אחד מהחלקים האמורים בתקנת משנה (א), תוצא לאדם תעודה בהתאם לנוסח שבתוספת, כך שיוצאו לו ארבע תעודות, כל אחת מסדרה שונה וכולן מקבוצות בעלות מספר סידורי זהה; לא היו החלקים בסכום שווה, ייכלל הסכום הגבוה מבין ארבעת החלקים האמורים בתעודה מסדרה א'.

(ג) על אף האמור בתקנת משנה (ב) –

(1) הסכום הנקוב בתעודה לא יעלה על אלף שקלים חדשים; עלה חלק מהחלקים האמורים בתקנת משנה (א) על אלף שקלים חדשים – תונפק תעודה נוספת מאותה סדרה לכל סכום נוסף של אלף שקלים חדשים או חלק מהם; במקרה כזה אפשר שתעודות מסדרה פלונית תהיינה מקבוצות בעלות מספר סידורי שונה;

(2) היה סכום המילווה ששילם אדם, לאחר עיגולו כאמור בתקנת משנה (א), נמוך מ-40 אגורות, תוצא לו על כל הסכום לאחר עיגולו כאמור, תעודה אחת מסדרה א';

(ד) סכום מילווה שאינו מגיע כדי 10 אגורות, לאחר שעוגל כאמור בתקנת משנה (א), לא ייפדה ולא תוצא בשלו תעודה, והוא ייהפך למס.

4. על אף האמור בתקנה 3, על סכומי מילווה ששילם אדם יוצאו לו תעודות רק אם נתקיים אחד מאלה:

הוצאת תעודה רק על פי זיהוי

(1) פרטי הזיהוי שלו הרשומים אצל המינהלה, זהים לפרטי הזיהוי שלו הרשומים במרשם האוכלוסין או בקובץ תושבים (שטחים); לענין זה, "פרטים זהים" – לרבות פרטים שניתן לדעת המינהלה לזהות על פיהם בוודאות את אותו אדם;

(2) הוכח להנחת דעתה של המינהלה כי האדם הוא תושב חוץ;

(3) האדם זוהה בדרך אחרת להנחת דעתה של המינהלה.

5. המילווה ייפדה לאדם שעל שמו ערוכה התעודה או לחליפו על פי דין (להלן – הזכאי) בהתאם לכללים שתקבע המינהלה, באחת מן הדרכים הבאות:

פדיון המילווה

תק' תשנ"ג-1993

(1) תשלום לזכאי – אם הזכאי מסר את התעודה למינהלה או למי שהיא הסמיכה לכך, ובעת המסירה חתם על התעודה וזוהה בידי מקבל התעודה;

(2) תשלום באמצעות תאגיד בנקאי שבו הפקיד הזכאי את התעודה – אם התאגיד הבנקאי מסר את התעודה למינהלה ואישר על גבי התעודה, או בדרך אחרת שתורה המינהלה, כי חשבונו של הזכאי אצל התאגיד הבנקאי יזוכה בסכום הפדיון של התעודה;

(3) תשלום באמצעות בנק הדואר למי שאינו תאגיד, כנגד הצגת התעודה הרשומה על שם היחיד בכל אחד מסניפי בנק הדואר שאישר מנהל בנק הדואר, אם בנק הדואר אישר על גבי התעודה, או בדרך אחרת שתורה המינהלה, כי סכום הפדיון שישולם כנגד הצגת התעודה למינהלה שולם במזומן לזכאי; פסקה זו לא תחול על פדיון לפי סעיפים 19א ו-19ב לחוק.

תק' תשנ"ג-1993

מיום 18.4.1993

**תק' תשנ"ג-1993**

[ק"ת תשנ"ג מס' 5520](http://www.nevo.co.il/Law_word/law06/TAK-5520.pdf) מיום 2.5.1993 עמ' 788

5. המילווה ייפדה לאדם שעל שמו ערוכה התעודה או לחליפו על פי דין (להלן – הזכאי) בהתאם לכללים שתקבע המינהלה, באחת ~~משתי~~ מן הדרכים הבאות:

(1) תשלום לזכאי – אם הזכאי מסר את התעודה למינהלה או למי שהיא הסמיכה לכך, ובעת המסירה חתם על התעודה וזוהה בידי מקבל התעודה;

(2) תשלום באמצעות תאגיד בנקאי שבו הפקיד הזכאי את התעודה – אם התאגיד הבנקאי מסר את התעודה למינהלה ואישר על גבי התעודה, או בדרך אחרת שתורה המינהלה, כי חשבונו של הזכאי אצל התאגיד הבנקאי יזוכה בסכום הפדיון של התעודה;

(3) תשלום באמצעות בנק הדואר למי שאינו תאגיד, כנגד הצגת התעודה הרשומה על שם היחיד בכל אחד מסניפי בנק הדואר שאישר מנהל בנק הדואר, אם בנק הדואר אישר על גבי התעודה, או בדרך אחרת שתורה המינהלה, כי סכום הפדיון שישולם כנגד הצגת התעודה למינהלה שולם במזומן לזכאי; פסקה זו לא תחול על פדיון לפי סעיפים 19א ו-19ב לחוק.

6. (בוטלה).

תק' תשנ"ג-1993

מיום 18.4.1993

**תק' תשנ"ג-1993**

[ק"ת תשנ"ג מס' 5520](http://www.nevo.co.il/Law_word/law06/TAK-5520.pdf) מיום 2.5.1993 עמ' 788

**ביטול תקנה 6**

הנוסח הקודם:

~~ברירת הצמדה~~

~~6. (א) הודיע בעל מילווה למינהלה או למי שהיא הסמיכה לכך, עד מועד הפדיון של תעודה מסדרה א', מהי שיטת ההצמדה שהוא בוחר בה כאמור בסעיף 18 לחוק – ייפדו כל התעודות שהוצאו לו כשהפרשי ההצמדה מחושבים לפי השיטה שבחר.~~

~~(ב) לא הודיע בעל מילווה כאמור בתקנת משנה (א), ייפדו כל התעודות שהוצאו לו כשהפרשי ההצמדה מחושבים בהתאם לאותה שיטת הצמדה – מבין השיטות הקבועות בסעיף 18 לחוק, שלפיה יקבל במועד הפדיון של התעודה מסדרה א' שהוצאה לו, את הסכום הגבוה ביותר.~~

7. התעודות יישלחו לזכאים בדואר רשום, למען הרשום במרשם האוכלוסין או מרשם תושבים (שטחים), או למען שנמסר למינהלה בידי הזכאי, בידי מעבידו, או בידי רשויות מס הכנסה.

משלוח התעודות

תוספת

(תקנה 3)

מדינת ישראל

**תעודת מילווה למימון מבצע שלום הגליל, תשמ"ב-1982**

**סדרה א/ב/ג/ד**

הוצאה בהתאם לחוק למימון מבצע שלום הגליל, תשמ"ב-1982, ותקנות למימון מבצע שלום הגליל (הוצאת תעודות מילווה ודרכי פדיונן), תשמ"ו-1986.

רשומה על שם, צמודה ל-80% משיעור עליית המדד מדי שנה, בתוספת ריבית שנתית צמודה של 1%, או לשיעור עליית השער היציג של הדולר של ארה"ב של אמריקה, ללא תוספת ריבית, לפי בחירת הבעלים, והכל כאמור בסעיף 18 לחוק ובתקנה 6 לתקנות.

מדד יסודי של       נקודות, לחודש       שנה       שער יציג בסיסי של       שקלים חדשים לדולר.

על שם:

מס' זיהוי       שם

מס' התעודה       מקום הגביה       מען

תאריך פדיון       קבוצה       שווי נקוב

תעודה זו אינה סחירה ואינה ניתנת לשעבוד או להעברה, פרט להעברה מכוח הדין.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

שר האוצר החשב הכללי

על גב התעודה:

1. חתימת בעל המילווה \_\_\_\_\_\_\_\_\_\_\_

**אימות חתימה**

אני הח"מ       מאשר בזה כי בתאריך       הופיע בפני       שזהיתיו על פי ת"ז מס'       וחתם בפני את החתימה דלעיל.

\_\_\_\_\_\_\_\_\_\_\_\_\_

חתימת הפקיד המזהה

2. בפדיון מוקדם מפאת גיל

אני הח"מ       מאשר בזה כי תאריך לידת בעל המילווה שעל שמו רשומה התעודה, כפי שרשום בתעודת הזהות שלו, הוא

\_\_\_\_\_\_\_\_\_\_\_\_\_

חתימת הפקיד המזהה

3. אישור תאגיד בנקאי

אנו מאשרים בזה כי חשבון בעל המילווה אצלנו יזוכה בתמורת פדיון קרן המילווה ובהפרשי ההצמדה והריבית על הקרן.

\_\_\_\_\_\_\_\_\_\_\_\_\_

חתימת הפקיד המזהה

י"ז באדר א' תשמ"ו (26 בפברואר 1986) יצחק מודעי

שר האוצר

1. \* פורסמו [ק"ת תשמ"ו מס' 4911](http://www.nevo.co.il/Law_word/law06/TAK-4911.pdf) מיום 9.3.1986 עמ' 611.

   תוקנו [ק"ת תשנ"ג מס' 5520](http://www.nevo.co.il/Law_word/law06/TAK-5520.pdf) מיום 2.5.1993 עמ' 787 – תק' תשנ"ג-1993; תחילתן ביום 18.4.1993. [↑](#footnote-ref-1)