תקנות למניעת מפגעים (מניעת רעש), תשנ"ג-1992

חקלאות טבע וסביבה – איכות הסביבה – מניעת מפגעים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif12) | 2 |
| סעיף 2 | רעש מרכב, צופר ומשתיק קול | [Go](#Seif13) | 2 |
| סעיף 3 | רעש באמצעות מכשירי קול | [Go](#Seif14) | 2 |
| סעיף 4 | תיקונים, שיפוצים ובנייה | [Go](#Seif15) | 3 |
| סעיף 5 | מכונות | [Go](#Seif16) | 3 |
| סעיף 6 | פריקה, טעינה וטלטול של מכלים וסחורות | [Go](#Seif17) | 3 |
| סעיף 7 | הודעות ופרסומת | [Go](#Seif18) | 3 |
| סעיף 8 | חבטת שטיחים | [Go](#Seif19) | 3 |
| סעיף 8א | נפצים חזיזים וזיקוקין דינור | [Go](#Seif20) | 3 |
| סעיף 9 | מערכת אזעקה בנכס | [Go](#Seif1) | 3 |
| סעיף 10 | איסור על מערכת אזעקה קולית ברכב | [Go](#Seif2) | 4 |
| סעיף 11 | רעש מזגנים ומדחסים | [Go](#Seif3) | 4 |
| סעיף 12 | מניעת רעש מזגן חדש | [Go](#Seif4) | 4 |
| סעיף 13 | רעש בעלי חיים | [Go](#Seif5) | 4 |
| סעיף 13א | ציוד גינון ומפוחי עלים | [Go](#Seif21) | 4 |
| סעיף 14 | מדידת רעש | [Go](#Seif6) | 4 |
| סעיף 15 | רעש הנשמע באזור מגורים | [Go](#Seif7) | 4 |
| סעיף 16 | סייג | [Go](#Seif8) | 4 |
| סעיף 17 | עונשין | [Go](#Seif9) | 4 |
| סעיף 18 | ביטול | [Go](#Seif10) | 5 |
| סעיף 19 | תחילה | [Go](#Seif11) | 5 |

תקנות למניעת מפגעים (מניעת רעש), תשנ"ג-1992[[1]](#footnote-1)\*

בתוקף סמכויותי לפי סעיפים 5, 7 ו-18 לחוק למניעת מפגעים, תשכ"א-1961 (להלן - החוק), אני מתקינה תקנות אלה:

1. בתקנות אלה –

הגדרות

"(A)dB", "בנין", "סקלה A", "מפלס רעש", "מצב מדידה" – כהגדרתם בתקנות למניעת מפגעים (רעש בלתי סביר), תש"ן-1990 (להלן - תקנות רעש בלתי סביר);

"אזור מגורים" – אזור שנקבע אזור מגורים בתכנית בנין העיר, בהתאם לדיני התכנון והבניה, וכן אזור המשמש כאזור מגורים למעשה;

"ימי מנוחה" – הימים שנקבעו כימי מנוחה בסעיף 18א(א) לפקודת סדרי השלטון והמשפט, תש"ח-1948;

"נכס" – יחידה או חלק בבנין, כגון: דירת מגורים, עסק;

"רכב" ו"רכב מנועי" – כמשמעותם בפקודת התעבורה.

2. (א) לא יגרום אדם לרעש חזק מרכב מנועי אלא במידה הדרושה להפעלתו התקינה של הרכב.

רעש מרכב, צופר ומשתיק קול

(ב) לא יפעיל אדם ברכב צופר, פעמון, אות או אמצעי אזהרה הגורמים רעש כיוצא בזה, אלא אם כן –

תק' תשע"א-2011

(1) הדבר דרוש לשם אזהרה מפני סכנה קרובה שאין למנוע אותה אחרת;

(2) הפעלת הצופר, הפעמון או אמצעי האזהרה האמורים אינה נמשכת וחוזרת יותר מן הדרוש לפי הנסיבות.

(ג) הוראות תקנת משנה (ב) לא יחולו על רכב ביטחון כהגדרתו בתקנות התעבורה, התשכ"א-1961, המפעיל סירנה, ובלבד שהדבר דרוש למילוי התפקיד המוטל עליו ובשעת מילוי התפקיד.

תק' תשע"א-2011

(ד) לא ינהג אדם ברכב מנועי או בסירת מנוע זולת אם הותקן במפלט הרכב או הסירה משתיק קול או מיתקן אחר, המונע ביעילות רעש הבוקע מן המפלט.

תק' תשע"א-2011

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 583

(ב) ~~בדרך עירונית, כהגדרתה בתקנה 1 לתקנות התעבורה, תשכ"א-1961 (להלן - תקנות התעבורה),~~ לא יפעיל אדם ברכב צופר, פעמון, אות או אמצעי אזהרה הגורמים רעש כיוצא בזה, אלא אם כן –

(1) הדבר דרוש לשם אזהרה מפני סכנה קרובה שאין למנוע אותה אחרת;

(2) הפעלת הצופר, הפעמון או אמצעי האזהרה האמורים אינה נמשכת וחוזרת יותר מן הדרוש לפי הנסיבות.

~~(ג) הוראות תקנת משנה (ב) יחולו, בהתאמות המתחייבות, גם לענין רכב חירום שחלות עליו הוראות תקנה 62(א) ו-(ב)(1) ו-(2) לתקנות התעבורה.~~

(ג) הוראות תקנת משנה (ב) לא יחולו על רכב ביטחון כהגדרתו בתקנות התעבורה, התשכ"א-1961, המפעיל סירנה, ובלבד שהדבר דרוש למילוי התפקיד המוטל עליו ובשעת מילוי התפקיד.

(ד) לא ינהג אדם ברכב מנועי או בסירת מנוע זולת אם הותקן במפלט הרכב או הסירה משתיק קול או מיתקן אחר, המונע ביעילות רעש ~~נפץ~~ הבוקע מן המפלט.

3. (א) לא ישיר אדם, לא יצעק ולא יפעיל כלי נגינה, מקלט רדיו או טלוויזיה ולא יקים רעש באמצעות פטיפון, רמקול, מגביר קול או מכשירי קול כיוצא באלה בין השעות 14.00 ל-16.00 ובין השעות 23.00 ל-7.00 למחרת, באזור מגורים באחד מהמקומות האלה:

רעש באמצעות מכשירי קול

(1) תחת כיפת השמים;

(2) במקום שאינו תחת כיפת השמים, אולם אינו סגור מכל צדדיו כלפי חוץ, או שדלתותיו, חלונותיו או פתחיו האחרים אינם סגורים כולם;

(3) בבנין שיש בו יחידות מגורים (להלן – בנין מגורים).

(ב) הוראות תקנת משנה (א) לא יחולו על פעולה המבוצעת אגב חגיגה או שמחה באחד המועדים האלה:

(1) לילי יום העצמאות;

(2) ליל פורים;

(3) ערב יום מנוחה ומוצאי יום מנוחה – עד חצות;

(4) ליל יום ירושלים;

תק' תשס"ב-2001

(5) ליל ל"ג בעומר;

תק' תשע"ו-2016

(6) ליל המימונה;

תק' תשע"ו-2016

(7) ערב ראש השנה האזרחית.

תק' (מס' 2)   
תשע"ז-2017

מיום 6.12.2001

**תק' תשס"ב-2001**

[ק"ת תשס"ב מס' 6131](http://www.nevo.co.il/Law_word/law06/TAK-6131.pdf) מיום 6.11.2001 עמ' 76

**הוספת פסקה 3(ב)(4)**

מיום 3.4.2016

**תק' תשע"ו-2016**

[ק"ת תשע"ו מס' 7640](http://www.nevo.co.il/Law_word/law06/tak-7640.pdf) מיום 3.4.2016 עמ' 955

**הוספת פסקאות 3(ב)(5), 3(ב)(6)**

מיום 13.7.2017

**תק' (מס' 2) תשע"ז-2017**

[ק"ת תשע"ז מס' 7838](http://www.nevo.co.il/Law_word/law06/tak-7838.pdf) מיום 13.7.2017 עמ' 1366

**הוספת פסקה 3(ב)(7)**

4. לא יבצע אדם ולא ירשה לאחר לבצע עבודות תיקון, שיפוץ או בנייה הגורמות לרעש בבניין המשמש למגורים, ולא יתקין בו מיתקנים, בין השעות 20:00 ל-7:00 למחרת בימי חול, ובין השעות 17:00 בערבי ימי מנוחה ל-7:00 למחרת יום המנוחה.

תיקונים, שיפוצים ובנייה

תק' תשע"א-2011

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 583

**החלפת תקנה 4**

הנוסח הקודם:

~~תיקונים ושיפוצים~~

~~4. לא יבצע ולא ירשה אדם לבצע, בין השעות 22.00 ל-07.00 למחרת, עבודות תיקון או שיפוץ בבנין מגורים, ולא יתקין בו מיתקנים במשך השעות האמורות.~~

5. לא יפעיל אדם ולא ירשה להפעיל מכונה כמשמעותה בתקנות מניעת מפגעים (רעש בלתי סביר מציוד בניה), תשל"ט-1979, לצרכי חפירה, בניה, הריסה או כיוצא באלה, באזור מגורים, בין השעות 19.00 ל-07.00 למחרת ובין השעות 17:00 בערבי ימי מנוחה ל-7:00 למחרת יום המנוחה, זולת אם הפעלת המכונה דרושה באופן דחוף לשם מניעת סכנה או הפרעה בלתי סבירה לבטחון הציבור, בריאותו או בטיחותו, או להסרת סכנה או הפרעה כאמור.

מכונות

תק' תשע"א-2011

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 583

5. לא יפעיל אדם ולא ירשה להפעיל מכונה כמשמעותה בתקנות מניעת מפגעים (רעש בלתי סביר מציוד בניה), תשל"ט-1979, לצרכי חפירה, בניה, הריסה או כיוצא באלה, באזור מגורים, בין השעות 19.00 ~~ל-06.00~~ ל-07.00 למחרת ~~ובימי מנוחה~~ ובין השעות 17:00 בערבי ימי מנוחה ל-7:00 למחרת יום המנוחה, זולת אם הפעלת המכונה דרושה באופן דחוף לשם מניעת סכנה או הפרעה בלתי סבירה לבטחון הציבור, בריאותו או בטיחותו, או להסרת סכנה או הפרעה כאמור.

6. לא יבצע אדם ולא ירשה לאחר, באזור מגורים, בין השעות 22.00 ל-6.00 למחרת ובימי מנוחה, לבצע פעולות פריקה וטעינה או טלטול מכלים לרבות מכלי אשפה, חביות, מכלי גז מיטלטלים, סחורות וכיוצא באלה, באופן הגורם או העלול לגרום לרעש.

פריקה, טעינה וטלטול של מכלים וסחורות

תק' תשע"א-2011

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 584

**החלפת תקנה 6**

הנוסח הקודם:

~~טלטול מכלים~~

~~6. לא יטלטל אדם ולא ירשה לטלטל, בין השעות 22.00 ל-06.00 למחרת ובימי מנוחה, פחי אשפה, מכלים, חביות, בלוני גז וכיוצא באלה, באופן הגורם או העלול לגרום רעש.~~

7. לא יפעיל אדם ולא ירשה להפעיל באזור מגורים מגביר קול או מכשיר כיוצא בו כדי להפנות את תשומת הלב למכירת טובין או קנייתם, לאספקת שירותים, להופעה, להצגה, למתן הודעה או לפרסומת אחרת.

הודעות ופרסומת

8. לא יחבוט אדם שטיח, מזרן או חפצים כיוצא באלה, בין השעות 14.00 ל-16.00 ובין השעות 19.00 ל-07.00 למחרת.

חבטת שטיחים

8א. (א) לא יפעיל אדם ולא ירשה לאחר להפעיל באזור מגורים זיקוקין דינור הנורים לאוויר והגורמים לרעש, חזיזים, נפצים וכיוצא באלה.

נפצים חזיזים וזיקוקין דינור

תק' תשע"א-2011

תק' תשע"ז-2016

(ב) הוראות תקנת משנה (א) לא יחולו על הפעלת זיקוקין דינור הנשמעת באזור מגורים באחד מאלה:

(1) הפעלה של זיקוקין מקטגוריה 1, 2 או 3, כמפורט בתקן ישראלי 4373 חלק 2, הנעשית במרחק העולה על 300 מטרים מאזור מגורים, בין השעות 7:00 ו-22:00;

תק' תשע"ז-2016

(2) הפעלה הנעשית בנסיבות ובמועדים הקבועים בתקנה 3(ב).

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 584

**הוספת תקנה 8א**

מיום 27.11.2016

**תק' תשע"ז-2016**

[ק"ת תשע"ז מס' 7734](http://www.nevo.co.il/Law_word/law06/tak-7734.pdf) מיום 27.11.2016 עמ' 204

8א. ~~(א) לא יפעיל אדם ולא ירשה לאחר להפעיל באזור מגורים זיקוקין דינור, חזיזים, נפצים וכיוצא באלה, המכילים חומרים נפיצים והגורמים לרעש.~~

(א) לא יפעיל אדם ולא ירשה לאחר להפעיל באזור מגורים זיקוקין דינור הנורים לאוויר והגורמים לרעש, חזיזים, נפצים וכיוצא באלה.

(ב) הוראות תקנת משנה (א) לא יחולו על הפעלת זיקוקין דינור הנשמעת באזור מגורים באחד מאלה:

~~(1) הפעלה הנעשית במרחק העולה על 1,000 מטר מאזור מגורים, בין השעות 7:00 ל-22:00;~~

(1) הפעלה של זיקוקין מקטגוריה 1, 2 או 3, כמפורט בתקן ישראלי 4373 חלק 2, הנעשית במרחק העולה על 300 מטרים מאזור מגורים, בין השעות 7:00 ו-22:00;

(2) הפעלה הנעשית בנסיבות ובמועדים הקבועים בתקנה 3(ב).

9. (א) לא יתקין אדם ולא יפעיל, בין בעצמו ובין על ידי אחר, מערכת אזעקה בנכס, אלא בהתאם להוראות אלה:

מערכת אזעקה בנכס

(1) הפעלת מערכת האזעקה תגרום להפעלה מבוקרת של פעמון האזעקה (להלן - הצופר) למשך 6 דקות לכל היותר, ולאחר פרק זמן זה יחדל הצופר לפעול מעצמו ולא יופעל שנית אלא לאחר שנדרך מחדש באופן ידני או באופן אוטומטי;

(2) הפעלת מערכת האזעקה לא תגרום לרעש שמפלסו, במרחק של מטר אחד ממקור הרעש, וכאשר המדידה נעשית במצב מדידה "מהיר", עולה על –

(1) dB(A) 87 – באזור מגורים;

(2) dB(A)95 – באזור שאינו אזור מגורים.

(ב) בעל הנכס אחראי לתקינות מערכת האזעקה ולהפסקה מיידית של פעולתה במקרה של קלקול או תקלה.

(ג) בעל הנכס יתקין באופן בולט לעין, ליד דלת הכניסה לנכס, שלט המפרט בכתב ברור וקריא את השם ומספר הטלפון של אדם המוסמך מטעמו לטפל במערכת האזעקה במקרה של קלקול או תקלה ולהפסיק את פעולת הצופר; היה הנכס עסק כמשמעותו בחוק רישוי עסקים, תשכ"ח-1968 – יפרט בעל הנכס בשלט האמור גם את השם ומספר הטלפון של בעל העסק או מנהלו; בעל הנכס יחזיק את השלט במצב תקין וקריא בכל עת.

(ד) מי שנקרא להפסיק רעש הבוקע מצופר הפועל בניגוד להוראת תקנת משנה (א)(1), יעשה כן בכל ההקדם ובפרק זמן שלא יעלה על 30 דקות, וזאת בכל שעות היממה ובכל ימות השנה.

(ה) לא הופסקה פעולת צופר כעבור פרק הזמן האמור בתקנת משנה (ד), רשאי שוטר או מי שהשר להגנת הסביבה הרשהו לכך, לנקוט צעדים הדרושים להפסקת פעולות הצופר וההוצאות הכרוכות בכך יחולו על בעל הנכס.

תק' תשע"א-2011

(ו) אין האמור לעיל גורע מסמכות לדרוש, על פי דין, מבעל נכס להיות קשור למוקד של חברת שמירה.

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 584

(ה) לא הופסקה פעולת צופר כעבור פרק הזמן האמור בתקנת משנה (ד), רשאי שוטר או מי שהשר ~~לאיכות~~ להגנת הסביבה הרשהו לכך, לנקוט צעדים הדרושים להפסקת פעולות הצופר וההוצאות הכרוכות בכך יחולו על בעל הנכס.

10.[[2]](#footnote-2) לא יתקין ולא יפעיל אדם, בין בעצמו ובין על ידי אחר, מערכת אזעקה קולית הגורמת לרעש ברכב שבבעלותו או שהוא אחראי לו; לעניין זה, "הפעלה" – לרבות דריכת מערכת האזעקה בעת נעילת הרכב או בדרך אחרת.

איסור על מערכת אזעקה קולית ברכב

תק' תשע"א-2011

מיום 27.7.2011 (בכפוף להוראות מעבר)

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 584

**החלפת תקנה 10**

הנוסח הקודם:

~~מערכת אזעקה ברכב~~

~~10. (א) לא יתקין אדם ולא יפעיל אדם, בין בעצמו ובין על ידי אחר, מערכת אזעקה ברכב מנועי, אלא בהתאם להוראות אלה:~~

~~(1) פעולת הצופר לא תימשך יותר מדקה אחת בכל פעם ולא יותר משלוש דקות מצטברות בפרק זמן של חמש דקות; אחרי פרק זמן זה יחדל הצופר לפעול מעצמו, ולא יופעל שנית אלא לאחר שנדרך מחדש באופן ידני או אוטומטי.~~

~~(2) מערכת האזעקה מותקנת באופן שתהיה ניתנת להפעלה רק באחד או יותר מאלה: שבירת חלון הרכב, פתיחת מכסה המנוע או מכסה תא המטען או אחת מדלתות הרכב;~~

~~(3) הצופר לא יחל בפעולה אלא 15 שניות לאחר פתיחת אחת מדלתות הרכב או דלת תא המטען או מכסה המנוע;~~

~~(4) הפעלת מערכת האזעקה לא תגרום לרעש שמפלסו, במרחק של מטר אחד מהרכב עולה על 87dB(A) כאשר המדידה נעשית במצב "מהיר".~~

~~(ב) בעל הרכב אחראי לתקינות מערכת האזעקה ברכבו ולהפסקה מיידית של פעולתה במקרה של קלקול או תקלה.~~

~~(ג) בעל רכב שברכבו מותקנת ומופעלת מערכת אזעקה יקבע במקום נראה לעין באחד מחלונות הרכב, שלט המפרט, בכתב ברור וקריא, את השם ומספר הטלפון של מי שמוסמך מטעמו לטפל במערכת האזעקה במקרה של קלקול או תקלה ולהפסיק את פעולת הצופר; בעל הרכב יחזיק את השלט במצב תקין וקריא בכל עת; לענין תקנה זו, "שלט" - לרבות מדבקה.~~

~~(ד) הוראות תקנה 9(ד) ו-(ה) יחולו, בשינויים המחוייבים, גם לענין אזעקות ברכב.~~

11. לא יפעיל אדם ולא ירשה לאחר להפעיל מזגן, מדחס או מכשיר כיוצא באלה –

רעש מזגנים ומדחסים

(1) באופן הגורם לרעש חזק המפריע או עלול להפריע לאדם הנמצא בבית מגורים אחר;

תק' תשע"א-2011

(2) אם הוא גורם או עלול לגרום לרעש בלתי סביר כמשמעותו בתקנה 2 לתקנות רעש בלתי סביר.

תק' תשע"א-2011

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 584

11. לא יפעיל אדם ולא ירשה לאחר להפעיל מזגן, מדחס או מכשיר כיוצא באלה –

(1) ~~במקום כמפורט בתקנה 3(א)(1) עד (3) ו~~באופן הגורם לרעש חזק המפריע או עלול להפריע ~~לשכנים~~ לאדם הנמצא בבית מגורים אחר;

(2) ~~במקום ובאופן הגורם~~ אם הוא גורם או עלול לגרום לרעש בלתי סביר כמשמעותו בתקנה 2 לתקנות רעש בלתי סביר.

12. (א) יצרן או יבואן של מזגן חדש יסמן על גבי המזגן באופן ברור וקריא פרטים בדבר –

מניעת רעש מזגן חדש

(1) ההספק הקולי המרבי של המזגן, כמפורט בתקן ישראלי 994 חלק 3;

(2) המרחקים מהמזגן, מחוץ לבנין, שבהם מפלסי הרעש המרביים לא יעלו על dB(A) 40, dB(A) 45, dB(A) 50, dB(A) 55, dB(A) 60, dB(A) 65, dB(A) 70,   
dB(A) 75 ו-dB(A) 80, כדי לאפשר עמידה במפלסי הרעש הקבועים בתוספת הראשונה לתקנות רעש בלתי סביר.

(ב) לא ישווק אדם, לא יספק ולא ימכור מזגן אלא אם כן צורף אליו ונמסר לידי הצרכן דף הסבר שבו פורטו, בין היתר, הוראות ותנאים טכניים לענין צורת ההתקנה והשימוש במזגן, באופן שלא יגרום להפרת הוראות החוק והתקנות שהותקנו מכוחו.

(ג) לא יתקין אדם מזגן ולא ירשה לאחר להתקין מזגן אלא בכפוף להוראות ולתנאים כמפורט בתקנות משנה (א) ו-(ב).

13. המחזיק בעלי חיים בביתו, בנכסו או בחצריו, יחזיקם במקום ובאופן שלא יגרום רעש חזק המפריע לשכנים.

רעש בעלי חיים

13א. (א) לא יפעיל אדם ולא ירשה לאחר להפעיל ציוד גינון הגורם לרעש באזור מגורים בין השעות 19:00 ל-7:00 למחרת, בין השעות 17:00 ועד 9:00 למחרת בערבי ימי מנוחה, ובין השעות 14:00 ל-16:00 בימי מנוחה.

ציוד גינון ומפוחי עלים

תק' תשע"א-2011

(ב) לא יפעיל אדם ולא ירשה לאחר להפעיל מפוח עלים הגורם לרעש באזור מגורים.

(ג) לעניין תקנה זו, "מפוח עלים" – מכשיר ממונע המשמש לאיסוף עלים, לניקוי רחובות, חצרות וכיוצא באלה, באמצעות נשיפה של אוויר.

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 584

**הוספת תקנה 13א**

14. (א) מדידת מפלס הרעש וקביעתה, לענין מפלס רעש הנמדד ב-db(a) בתקנות אלה, תיעשה בהתאם להוראות התקנות למניעת רעש בלתי סביר, למעט לענין קביעת המרחק של מדידת רעש מערכת אזעקה שתיעשה כמפורט בתקנה 9(א).

מדידת רעש

תק' תשע"א-2011

(ב) לעניין רעש שאינו כאמור בתקנת משנה (א), אין נפקא מינה אם מפלס הרעש אינו רעש בלתי סביר, כמשמעותו בתקנות רעש בלתי סביר.

תק' תשע"א-2011

מיום 27.4.2011

**תק' תשע"א-2011**

[ק"ת תשע"א מס' 6969](http://www.nevo.co.il/Law_word/law06/tak-6969.pdf) מיום 27.1.2011 עמ' 585

14. (א) מדידת מפלס הרעש וקביעתה, לענין ~~תקנות אלה~~ מפלס רעש הנמדד ב-db(a) בתקנות אלה, תיעשה בהתאם להוראות התקנות למניעת רעש בלתי סביר, למעט לענין קביעת המרחק של מדידת רעש מערכת אזעקה שתיעשה כמפורט בתקנה 9(א).

(ב) לעניין רעש שאינו כאמור בתקנת משנה (א), אין נפקא מינה אם מפלס הרעש אינו רעש בלתי סביר, כמשמעותו בתקנות רעש בלתי סביר.

15. האיסורים המוטלים על פי תקנות אלה על גרימת רעש באזור מגורים, יחולו גם על גרימת רעש מחוץ לאזור מגורים, אם אותו רעש גורם הפרעה או מטרד באזור המגורים.

רעש הנשמע באזור מגורים

16. הוראות תקנות אלה לא יחולו על גרימת רעש שאינו נשמע מחוץ לתחום רשות היחיד של הגורם לו.

סייג

17. העובר על הוראה מהוראות תקנות אלה, דינו - מאסר ששה חודשים או קנס כאמור בסעיף 40(2) לחוק העונשין, תשל"ז-1977, או שני העונשים כאחד.

עונשין

18. תקנות למניעת מפגעים (מניעת רעש), תשכ"ו-1966 – בטלות.

ביטול

19. (א) תחילתן של תקנות אלה, למעט תקנות 9, 10 ו-12 – 60 ימים מיום פרסומן.

תחילה

(ב) תחילתן של תקנות 9, 10 ו-12 – ששה חדשים מיום פרסומן.

י"ח באלול תשנ"ב (16 בספטמבר 1992) אורה נמיר

השרה לאיכות הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"ג מס' 5474](http://www.nevo.co.il/Law_word/law06/TAK-5474.pdf) מיום 5.10.1992 עמ' 8.

   תוקנו [ק"ת תשס"ב מס' 6131](http://www.nevo.co.il/Law_word/law06/TAK-6131.pdf) מיום 6.11.2001 עמ' 76 – תק' תשס"ב-2001; תחילתן 30 ימים מיום פרסומן.

   [ק"ת תשע"א מס' 6969](http://www.nevo.co.il/Law_word/law06/TAK-6969.pdf) מיום 27.1.2011 עמ' 583 – תק' תשע"א-2011; ר' תקנות 11, 12 לענין תחילה והוראת מעבר.

   [ק"ת תשע"ו מס' 7640](http://www.nevo.co.il/Law_word/law06/tak-7640.pdf) מיום 3.4.2016 עמ' 955 – תק' תשע"ו-2016.

   [ק"ת תשע"ז מס' 7734](http://www.nevo.co.il/Law_word/law06/tak-7734.pdf) מיום 27.11.2016 עמ' 204 – תק' תשע"ז-2016.

   [ק"ת תשע"ז מס' 7838](http://www.nevo.co.il/Law_word/law06/tak-7838.pdf) מיום 13.7.2017 עמ' 1366 – תק' (מס' 2) תשע"ז-2017. [↑](#footnote-ref-1)
2. ר' הוראת מעבר בתקנה 12 לתק' תשע"א-2011. [↑](#footnote-ref-2)