תקנות למניעת מפגעים (רעש בלתי סביר מציוד בניה), תשל"ט-1979

חקלאות טבע וסביבה – איכות הסביבה – מניעת מפגעים

תוכן ענינים

|  |  |  |  |
| --- | --- | --- | --- |
| 2 | [Go](#Seif7) | הגדרות | סעיף 1 |
| 2 | [Go](#Seif8) | רעש בלתי סביר | סעיף 2 |
| 2 | [Go](#Seif9) | מפלס רעש | סעיף 3 |
| 2 | [Go](#Seif10) | בדיקת מכונה עם אמצעים אקוסטיים | סעיף 4 |
| 2 | [Go](#Seif11) | חישוב רעש קבוע, משתנה והתקפי | סעיף 5 |
| 3 | [Go](#Seif12) | תיקון עקב רעש הרקע | סעיף 6 |
| 3 | [Go](#Seif13) | מכשיר המדידה | סעיף 7 |
| 3 | [Go](#Seif0) | מצב המכונה | סעיף 8 |
| 3 | [Go](#Seif1) | שיטת המדידה | סעיף 9 |
| 3 | [Go](#Seif2) | קביעת סוג הרעש | סעיף 10 |
| 3 | [Go](#Seif3) | כיוון המכשיר | סעיף 11 |
| 4 | [Go](#Seif4) | עמידת המכונה | סעיף 12 |
| 4 | [Go](#Seif5) | מדידת רעש רקע | סעיף 13 |
| 4 | [Go](#Seif6) | דיווח | סעיף 14 |
| 4 | [Go](#med0) | תוספת ראשונה |  |
| 5 | [Go](#med1) | תוספת שניה |  |

תקנות למניעת מפגעים (רעש בלתי סביר מציוד בניה), תשל"ט-1979[[1]](#footnote-1)\*

בתוקף סמכותנו לפי סעיפים 5 ו-18 לחוק מניעת מפגעים, תשכ"א-1961, אנו מתקינים תקנות אלה:


1. בתקנות אלה –

הגדרות

"dB(A)" - מפלס הרעש כמשמעותו בהגדרת "הועדה הבינלאומית לאלקטרוטכניקה" והמפורטת בפרסומי הועדה האמורה, חוברת מס' 123 משנת 1961, אשר העתקים ממנה מופקדים בכל לשכה מחוזית של משרד הבריאות ומשרד הממונה על המחוז;

"אמצעים אקוסטיים" - אמצעים טכנולוגיים להפחתת רעש, בין אם מותקנים על המכונה ובין אם מותקנים דרך קבע סביבה;

"מפלס שווה ערך" - מפלס הרעש המשתנה המחושב לפי הנוסחה הבאה:



כאשר Leq - הוא מפלס שווה הערך ב-dB(A);

Log - לפי בסיס 10;

Li - הוא מפלס הרעש המתאים לנקודה המרכזית של הקבוצה i (ב-(dB(A);

Si - השכיחות היחסית שבה מפלס הרעש הוא בגבולות הקבוצה i (באחוזים);

כל הקבוצות הן ברוחב 5dB(A), או פחות;

"רעש הרקע" - הרעש נובע מכל מקורות הרעש האחרים למעט רעש המכונה הנבדקת;

"מכונה" - כל אחד מהפריטים הכלולים בתוספת הראשונה;

"שטח פתוח" - שטח מישורי שלא יהיו בו מכשולים ברדיוס של 18 מטר מגבולות המכונה.

2. לענין תקנות אלה, רעש בלתי סביר הוא הרעש הנפלט מהמכונה הנמדד בהתאם לאמור בתקנה 9(א) ושמפלסו כמשמעותו בתקנה 3 עולה –

רעש בלתי סביר

(1) עד 31.12.1981 על 90dB(A)

(2) עד 31.12.1985 על 85dB(A)

(3) מ-1.1.1986 על 80dB(A).

3. לענין תקנה 2, מפלס הרעש הוא מפלס הרעש הגבוה ביותר מבין ארבעת מפלסי הרעש שנמדדו בהתאם לאמור בתקנה 9(א).

מפלס רעש

4. (א) ניתן לבצע את המדידה כאשר מותקנים במכונה או מסביבה אמצעים אקוסטיים בתנאי שהמכונה מופעלת תמיד עם אמצעים אקוסטיים אלו.

בדיקת מכונה עם אמצעים אקוסטיים

(ב) אושרה לפעולה מכונה כאשר מותקנים בה אמצעים אקוסטיים תהיה הפעלת המכונה בלעדיהם גרימת רעש בלתי סביר.

5. לעניין תקנה 2 רואים כמפלס הרעש –

חישוב רעש קבוע, משתנה והתקפי

(1) ברעש קבוע כמשמעותו בתקנה 10(ב) - את הממוצע החשבוני של מפלסי הרעש הנמדדים;

(2) ברעש משתנה כמשמעותו בתקנה 10(ג) - את המפלס שווה הערך;

(3) ברעש מעורב כמשמעותו בתקנה 10(ד) - את מפלס שווה הערך, בתוספת תיקון של 5dB.

6. תיקון מפלס הרעש הנמדד עקב רעש הרקע ייעשה רק אם ההפרש בין שני מפלסים אלו קטן מ-10dB(A), או גדול ושווה ל-5dB(A); התנאי האחרון הוא הכרחי לביצוע המדידה.

תיקון עקב רעש הרקע

7. (א) כל עוד לא נקבע תקן ישראלי למכשיר מדידה, יימדד מפלס הרעש במכשיר המתאים לדרישות התקן הבינלאומי שקבעה הועדה הבינלאומית לאלקטרוטכניקה כמפורט בחוברת מס' 123 משנת 1961, או בחוברת מס' 179 משנת 1965 - בהתאם לתקן הבינלאומי.

מכשיר המדידה

(ב) החוברות האמורות בתקנת משנה (א) מופקדות לעיון הציבור בכל לשכה מחוזית של משרד הבריאות ובמשרדי הממונים על המחוז.

8. המכונה תיבדק כשהמנוע מואץ במהירות המירבית המותרת לפי הוראות היצרן.

מצב המכונה

9. (א) המדידה לענין תקנה זו תעשה בכל אחד מארבעת צדדיה של המכונה, ובמרחק 15 מטר ממנה בהתאם לתוספת הרביעית לתקנות אלה.

שיטת המדידה

(ב) המדידה תעשה בתנאים אלה:

(1) בשטח פתוח;

(2) המקרופון יוצב בגובה שבין 120 ס"מ ו-150 ס"מ מהקרקע (או הרצפה);

(3) המקרופון יכוון בהתאם להנחיות היצרן.

10. (א) לצורך הקביעה אם הרעש הוא קבוע, משתנה או מעורב תבוצע מדידה בהתאם להנחיות אלה:

קביעת סוג הרעש

(1) מכשיר המדידה יכוון למצב "מהיר" (fast)או מונח בעל משמעות זהה בכל שפה אחרת;

(2) המדידה תיעשה לפחות במשך 5 דקות;

(3) ניתן לבצע את האבחנה ואת המדידה בעת ובעונה אחת.

(ב) הרעש הוא קבוע - אם המדידה אינה מראה על הפרש העולה על 10dB(A)בין הקריאה המירבית לבין הקריאה המזערית.

(ג) הרעש הוא משתנה - אם המדידה מראה על הפרש העולה על 10dB(A) בין הקריאה המירבית לבין הקריאה המזערית.

(ד) הרעש הוא מעורב - אם קריאת מפלס הרעש על מד הרעש מעלה כי למעשה מצויים שני מפלסים מעל רעש הרקע, שאחד מהם הוא רעש משתנה או קבוע והשני גבוה בלפחות 20dB(A) ממנו עקב התקפים חוזרים.

11. (א) מדידת מפלס הרעש הקבוע תיעשה כשמכשיר המדידה מכוון למצב "איטי" (slow)או מונח בעל משמעות זהה בכל שפה אחרת.

כיוון המכשיר

(ב) מדידת מפלס של רעש משתנה ורעש מעורב תיעשה בתנאים אלה:

(1) מכשיר המדידה יכוון למצב "מהיר" (fast);

(2) רווחי הזמן שבין כל שתי קריאות רצופות של הרעש יהיו שווים במשך כל תקופת המדידה והם לא יעלו על 5 שניות ולא יפחתו משניה אחת.

(ג) כאשר משך הרעש הוא לפחות 8 דקות ו-20 שניות יבוצעו במשך המדידה לפחות 500 קריאות רצופות.

(ד) כאשר משך הרעש קטן מ-8 דקות ו-20 שניות יהיה רווח הזמן בין כל שתי קריאות רצופות שניה אחת.

(ה) משך המדידה לא יקטן מ-10 שניות.

(ו) משך המדידה לא יעלה על 10 שניות במידה ורעש המכונה הוא פחות מ-10 שניות.

12. מקום המכונה ועמידתה לא ישתנו בעת מהלך המדידה.

עמידת המכונה

13. מדידת מפלס רעש הרקע תיעשה –

מדידת רעש רקע

(1) עם הפסקת פעולת המכונה הנבדקת;

(2) לפחות באחת מארבעת העמדות המוגדרות בתקנה 9(א);

(3) בהתאם לתקנות 9(ב), 9, 10 ו-11.

14. דיווח תוצאות המדידה יכלול את הפרטים המצויינים בתוספת השניה לתקנות אלה.

דיווח

תוספת ראשונה

(תקנה 1)

התקן יכלול את סוגי הציוד המפורט להלן:

1. **עבודות עפר** EARTH MOVING EQUIPMENT

טרקטור דחפור Bulldozer tractor

טרקטור יעה קדמי Front end loader - tractor

טרקטור חקלאי ותעשייתי Agriculture & Industrial tractor

מפלס ממונע Motor grader

מחפר Excavator

חופר תעלות Trencher

קודח אדמה Earth auger

מהדק קרקע – מרטט Vibratory compactor

מגרדה ממונעת Motor Scraper

מוביל עפר Off highway truck

2. עבודות **בינוי** BUILDING EQUIPMENT

מערבל בטון Concrete Mixer

משאבת בטון Concrete pump

מתקן לערבול, סינון ושקילת בטון Concrete mixing plant

מכונה לייצור בלוקים Concrete Slabs/Blocks equipment

מכונה לחיתוך בטון/אבן Concrete cutting saw

מרטט Vibrator

שופכן קדמי Dumper

מלגז Fork Lift

גנרטור Elec. Generating set

עגורן/מנוף Crane & Derick

כננת Mech. Winch/Hoists

כלי עבודה ממונעים Power Tools

3. **כבישים** ROAD EQUIPMENT

מכבש Roller/Compactor

מתקן לייצור אספלט Asphalt Plant

מפזר אספלט/בטון Finisher/Paver

מכונה ליציקת שפה Curb master

מכונה לטאטוא Sweepers

4. **חציבה וגריסה** QUARRY EQUIPMENT

מדחס אוויר Air compressor

פטישי קידוח Jack Hammers

מתקן קידוח Wagon Drill

מקדח ממונע לסלע Petrol-Driven Rock Drill

מגרסת חצץ Stone Crusher

נפה ויברציונית Vibrating Screen

כלי עבודה ממונעים באוויר דחוס Pneumatic power tools

(הערה: מתקע קלונסים Pile Driverהוצאו מהתקנות בשלב זה מסיבות טכניות).

תוספת שניה

(תקנה 14)

**טופס דיווח**

בדיקה זו נעשתה על פי תקנות למניעת מפגעים (רעש הנפלט מציוד בניה), תשל"ח-1978.

1. תיאור המכונה הנבדקת

שם היצרן       שם בעל המכונה

דגם המכונה       סדרת ייצור מס'

מהירות קצובה וקיבולת

תיאור המכונה ודרך פעולתה

אמצעים אקוסטיים להפחתת רעש (במידה וישנם)

2. מצבי פעולה

מהירות בעומס מלא

מהירות בלא עומס

3. מכשור המדידה

מיקרופון       דגם מס'

מד הרעש       דגם מס'

מכשיר הכיול       דגם מס'

אביזרים נוספים (כמו מגן רוח)       דגם מס'

4. מקום המדידה

שם ותרשים מקום המדידה (תרשים זה יכלול את תיאור המקום, עמדת המכונה ועמדות המיקרופון בארבעת מקומות המדידה)

5. תוצאות המדידה

מפלס הרעש שווה בכל ארבעת מצבי המדידה

מפלס רעש הרקע

הערות

המכונה

שם הבודק       תאריך הבדיקה       חתימה \_\_\_\_\_\_\_\_\_\_\_\_

ד' בניסן תשל"ט (1 באפריל 1979)

אליעזר שוסטק יוסף בורג

שר הבריאות שר הפנים

1. \* פורסם [ק"ת תשל"ט מס' 3992](http://www.nevo.co.il/Law_word/law06/TAK-3992.pdf) מיום 19.6.1979 עמ' 1394. [↑](#footnote-ref-1)