תקנות לעידוד מחקר ופיתוח בתעשייה (כללים בדבר התקשרות בין ממשלת ישראל בין ערים ממדינות אחרות בהסכמים הדדיים לעידוד שיתוף פעולה בתחום המחקר והפיתוח), תשע"ג-2012

משפט פרטי וכלכלה – תעשיה – עידוד התעשיה (מסים)

מסים – עידוד התעשיה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תנאים ביחס לערים | [Go](#Seif2) | 2 |
| סעיף 3 | המלצת ראש המינהל לשר | [Go](#Seif3) | 2 |
| סעיף 4 | המלצת השר | [Go](#Seif4) | 2 |

תקנות לעידוד מחקר ופיתוח בתעשייה (כללים בדבר התקשרות בין ממשלת ישראל בין ערים ממדינות אחרות בהסכמים הדדיים לעידוד שיתוף פעולה בתחום המחקר והפיתוח), תשע"ג-2012[[1]](#footnote-1)\*

בתוקף סמכותי לפי סעיף 42 לחוק לעידוד מחקר ופיתוח בתעשייה, התשמ"ד-1984 (להלן – החוק), אני מתקין תקנות אלה:

1. בתקנות אלה –

הגדרות

"השר" – שר התעשייה המסחר והתעסוקה;

"ראש המינהל" – כמשמעותו בסעיף 7 לחוק.

2. המלצת השר לממשלת ישראל בדבר התקשרות עם עיר במדינה אחרת לא תינתן זולת אם מתקיימים התנאים האלה:

תנאים ביחס לערים

(1) לעיר סמכות לנהל –

(א) תקציבים ייעודיים בהיקף מספיק למימון ולתמיכה בתעשייה ובכלל זה שיתוף פעולה בין-לאומי במחקר ופיתוח תעשייתי;

(ב) מנגנון מיון והערכה ביחס לבחינת איכות וחדשנות של תכניות המחקר והפיתוח התעשייתי במסגרת שיתופי הפעולה הבין-לאומיים;

(2) בתחומה של העיר תאגידים תעשייתיים או תאגיד תעשייתי משמעותי שמקיימים מחקר ופיתוח תעשייתי.

3. (א) ראש המינהל יבדוק התקשרות עם עיר לפי תקנות אלה ורשאי הוא שלא לפתוח בהליך בדיקה אם שוכנע כי אין הצדקה לחתימה על הסכם עם אותה עיר.

המלצת ראש המינהל לשר

(ב) ראש המינהל רשאי לפנות לגורמים במשרד החוץ, משרד התעשייה המסחר והתעסוקה או שגרירות המדינה שבה שוכנת העיר ולבקש מהם מידע הדרוש לו לצורך גיבוש המלצתו לעניין תקנות אלה.

(ג) סבר ראש המינהל כי על מדינת ישראל להתקשר בהסכם יעביר לשר את המלצתו בנוגע להתקשרות עם אותה עיר.

4. שוכנע השר כי קיים עניין לחתימה על הסכם עם אותה עיר ומתקיימים התנאים המפורטים בתקנה 1, יעביר את המלצתו לממשלה.

המלצת השר

י"א בתשרי התשע"ג (27 בספטמבר 2012) שלום שמחון

שר התעשייה המסחר והתעסוקה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ג מס' 7168](http://www.nevo.co.il/Law_word/law06/TAK-7168.pdf) מיום 14.10.2012 עמ' 34. [↑](#footnote-ref-1)