תקנות לפיקוח על יצוא הצמח ומוצריו (יצוא משקאות משכרים), תשל"ז-1977

חקלאות טבע וסביבה – חקלאות – גידולים חקלאיים – זרעים וצמחים

חקלאות טבע וסביבה – חקלאות – גידולים חקלאיים – ייצור שיווק ויצוא

משפט פרטי וכלכלה – מסחר – יצוא – יצוא צמח ומוצריו

תוכן ענינים

|  |  |  |  |
| --- | --- | --- | --- |
| 3 | [Go](#Seif0) | הגדרות | סעיף 1 |
| 3 | [Go](#Seif1) | תווית | סעיף 2 |
| 3 | [Go](#Seif2) | סימון אריזה בקרטון או בתיבה | סעיף 3 |
| 3 | [Go](#Seif3) | סימון אריזה בחבית | סעיף 4 |
| 4 | [Go](#Seif4) | אישור יצוא | סעיף 5 |
| 4 | [Go](#Seif5) | תנאים למתן אישור יצוא | סעיף 6 |
| 4 | [Go](#Seif6) | בקשת בדיקה | סעיף 7 |
| 4 | [Go](#Seif7) | נטילת דוגמה | סעיף 8 |
| 4 | [Go](#Seif8) | שינוי במשקה | סעיף 9 |
| 4 | [Go](#Seif9) | כשרות ליצוא | סעיף 10 |
| 4 | [Go](#Seif10) | אריזה כהלכה | סעיף 11 |
| 4 | [Go](#Seif11) | בדיקה | סעיף 12 |
| 4 | [Go](#Seif12) | הודעת המבקר בדבר אישור יצוא או סירוב | סעיף 13 |
| 5 | [Go](#Seif13) | מסירת חשבון פרופורמה | סעיף 14 |
| 5 | [Go](#Seif14) | ביטול אישור | סעיף 15 |
| 5 | [Go](#Seif15) | העברת אישור | סעיף 16 |
| 5 | [Go](#Seif16) | פקיעת תוקף אישור | סעיף 17 |
| 5 | [Go](#Seif17) | אריזה וסימון | סעיף 18 |
| 5 | [Go](#Seif18) | בדיקה מחדש | סעיף 19 |
| 5 | [Go](#Seif19) | משלוח ניסיון | סעיף 20 |
| 5 | [Go](#Seif20) | דרישות ארץ הייעוד | סעיף 21 |
| 5 | [Go](#Seif21) | אגרה | סעיף 22 |
| 6 | [Go](#Seif22) | הצמדה | סעיף 22א |
| 6 | [Go](#Seif23) | פטור מאגרה | סעיף 23 |
| 6 | [Go](#Seif24) | שמירת דינים | סעיף 24 |
| 6 | [Go](#Seif25) | ביטול | סעיף 25 |
| 6 | [Go](#Seif26) | השם | סעיף 26 |
| 6 | [Go](#med0) | תוספת ראשונה |  |
| 7 | [Go](#med1) | תוספת שניה |  |
| 8 | [Go](#med2) | תוספת שלישית |  |
| 8 | [Go](#med3) | תוספת רביעית |  |
| 8 | [Go](#med4) | תוספת חמישית |  |

תקנות לפיקוח על יצוא הצמח ומוצריו (יצוא משקאות משכרים), תשל"ז-1977[[1]](#footnote-1)\*

בתוקף סמכותי לפי סעיף 6 לחוק לפיקוח על יצוא הצמח ומוצריו, תשי"ד-1954, ובהתייעצות בועדה המייעצת, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה:

1. בתקנות אלה –

הגדרות

"משקה" – כמשמעות "משקאות משכרים" בפקודת המשקאות המשכרים (ייצור ומכירה), ובלבד שאם נקבע לסוג של משקה תקן, יחולו הוראות התקן;

"פקח" – מי שהמנהל מינהו להיות פקח לענין תקנות אלה;

"מספר היצוא" – המספר שקבע יצואן לאצוות ייצור, לזיהוי משקה מאותה אצווה המיועד ליצוא.

2. (א) על כל מכל שבו ארוז משקה ליצוא ואשר קיבולו אינו עולה על 5 ליטרים תודבק תווית.

תווית

(ב) תכנה של התווית טעון אישור המנהל או המבקר ויצויינו בה פרטים אלה:

(1) מונח סתר או סימון סתר המציין את תאריך מילוי המשקה במכל;

(2) שם המשקה, סוגו ומינו בשפה האנגלית או הצרפתית, או בשפת ארץ הייעוד;

(3) המלים "מיוצר בישראל" או "תוצרת ישראל" בשפה האנגלית או הצרפתית, או בשפת ארץ הייעוד;

(4) שם היצרן או היצואן, או שמות שניהם, או סימן מסחר שלהם הרשום כדין לפי פקודת סימני המסחר, 1938 (להלן – סימן מסחר), באותיות לטיניות;

(5) כל פרט אחר, כפי שקבע או אישר המנהל או המבקר.

(ג) דבר שיש לציינו בתווית בשפה לועזית או בכתב לועזי, מותר לציינו גם בעברית.

(ד) הוכח להנחת דעתו של המנהל או המבקר, כי קונה המשקה בחוץ-לארץ מבקש כי המשקה יסומן בפרטים אחרים מאלה האמורים בתקנת משנה (ב), רשאי הוא להתיר סימון אחר בתנאים שיקבע.

3. (א) על קרטון או תיבה שבהם נארזו מכלים המכילים משקה ליצוא, יצויינו באותיות דפוס ברורות פרטים אלה:

סימון אריזה בקרטון או בתיבה

(1) שם המשקה, סוגו ומינו בשפה האנגלית או הצרפתית, או בשפת ארץ הייעוד;

(2) המלים "מיוצר בישראל", "תוצרת ישראל" או "מיובא מישראל" בשפה האנגלית או הצרפתית, או בשפת ארץ הייעוד;

(3) שם היצואן או סימן המסחר שלו באותיות לטיניות;

(4) מספר היצוא;

(5) כל פרט אחר כפי שקבע או אישר המנהל או המבקר; דבר הצריך להיות מצויין על האריזה בלועזית מותר לציינו גם בעברית.

(ב) במקום האמור בפסקאות (1), (2) ו-(3) לתקנת משנה (א) מותר להדביק תווית כאמור בתקנה 2.

4. על חבית או מכל אחר המכיל משקה ליצוא ושקיבולו עולה על 5 ליטרים (להלן - חבית) יצויינו פרטים אלה:

סימון אריזה בחבית

(1) המספר הסידורי של החבית במשלוח, כפי שנקבע בידי היצואן;

(2) משקל הטרה של החבית;

(3) מספר היצוא;

5. לא ייצא אדם משקה אלא אם קיבל מאת המבקר אישור יצוא, שלפיו המשקה כשר ליצוא וארוז כהלכה (להלן – אישור יצוא).

אישור יצוא

6. לא יתן מבקר אישור יצוא אלא אם המשקה נמצא כשר ליצוא בהתאם לתוצאות הבדיקה לפי תקנה 12 וכן אם המשקה ארוז כהלכה.

תנאים למתן אישור יצוא

7. אדם המבקש לייצא משקה יגיש למנהל או למבקר בקשה, לפי הטופס שבתוספת הראשונה, לעריכת בדיקה לפי תקנה 12 (להלן – בקשה).

בקשת בדיקה

8. (א) הגיש אדם בקשה, יטול המבקר תוך שלושה ימים מיום קבלת הבקשה דוגמה מהמשקה הארוז ומוכן ליצוא בכמות שיקבע המנהל (להלן – הדוגמה); במנין שלושת הימים לא יובאו בחשבון ימי מנוחה כמשמעותם בסעיף 18א לפקודת סדרי השלטון והמשפט, תש"ח-1948.

נטילת דוגמה

(ב) נטל המבקר דוגמה, יכניסנה לכלי קיבול, יסגרנו וידביק עליו פתק חתום בידו, ובו סימון לזיהוי הדוגמה וציון תאריך נטילתה.

(ג) המבקר ישלח את הדוגמה ביום נטילתה או ביום שלאחריו לבדיקה במעבדה שאישר לכך המנהל (להלן – המעבדה).

(ד) המבקר רשאי, לפי בקשת יצואן, ליטול דוגמה מבריכות או ממכלים אחרים שבהם מוחסן המשקה לפני מילויו במכלים שבהם הוא ייוצא; דוגמה שניטלה לפי הוראות תקנת משנה זו, יחולו לגביה הוראות תקנות משנה (א), (ב) ו-(ג).

9. (א) נעשה במשקה, שניטלה ממנו דוגמה לפי תקנה 8, שינוי או טיפול כלשהו, יודיע על כך היצואן למבקר בציון מהות השינוי או הטיפול, ואם ניתן אישור יצוא למשקה יראוהו כבטל.

שינוי במשקה

(ב) המבקר רשאי ליטול דוגמה נוספת כל אימת שנעשה שינוי או טיפול העשוי לגרום לשינוי המשקה.

10. משקה יהיה כשר ליצוא אם –

כשרות ליצוא

(1) נתקיימו לגביו ההוראות שבתוספת השניה;

(2) הוא מתאים לדרישות של הבדיקות שנעשו בו לפי תקנה 12(א).

11. משקה יהיה ארוז כהלכה אם האריזה היא נקיה, ללא פגמים ומבטיחה הובלה תקינה של המשקה לארץ הייעוד.

אריזה כהלכה

12. (א) בדיקת דוגמה של משקה תיעשה לפי השיטות המפורטות בתוספת החמישית או לפי השיטות והדרישות של ארץ הייעוד, אם הדבר נדרש.

בדיקה

(ב) מנהל המעבדה ירשום את תוצאות הבדיקה בספרי המעבדה ויעביר אל המנהל תעודה על התוצאות, בחתימת ידו, בטופס שקבע המנהל. המנהל ימציא העתק של התעודה ליצואן.

13. (א) לא יאוחר מ-14 יום מיום נטילת הדוגמה, יודיע המבקר ליצואן בכתב על מתן אישור יצוא או על סירוב לתיתו, בהתאם לתוצאות הבדיקה שנעשתה במשקה.

הודעת המבקר בדבר אישור יצוא או סירוב

(ב) סירב המבקר לתת אישור יצוא, תהא הודעת סירוב מנומקת.

(ג) סירב המבקר לתת אישור יצוא, רשאי הוא לפי בקשת היצואן להתיר בדיקה נוספת של המשקה לאחר שייעשה בו טיפול.

(ד) לא קיבל יצואן מאת המבקר אישור יצוא או הודעת סירוב תוך התקופה האמורה בתקנת משנה (א), יהיה היצואן רשאי לייצא את המשקה בתום אותה תקופה.

(ה) הגיש יצואן בקשה ולא נטילה דוגמה לבדיקה, יהיה היצואן רשאי לייצא את המשקה בתום 18 יום מיום הגשת הבקשה.

14. קיבל יצואן אישור יצוא או לא קיבל סירוב לאישור יצוא תוך 14 יום מיום נטילת הדוגמה או תוך 18 יום מיום הגשת הבקשה, ימסור למבקר, תוך שלושה ימים לפחות לפני העברת המשקה לנמל היצוא, מסמכים ופרטים אלה:

מסירת חשבון פרופורמה

(1)[[2]](#footnote-2) חשבון פרופורמה חתום בידו או ביד מי שהוא הסמיך לכך בכתב, ובו פרטים אלה:

(א) שם היצואן ומענו;

(ב) ארץ הייעוד של המשלוח;

(ג) התאריך המשוער של היצוא;

(ד) מספר המכלים שבמשלוח, תוך פירוט סוג המשקה, מינו ודרגת חזקו;

(ה) מספר היצוא;

(ו) המספר הסידורי של התווית שאושרה לפי תקנה 2(ב).

15. המבקר רשאי לבטל אישור יצוא שנתן, אם לדעתו חלו שינויים באריזת המשקה או בסימונו בתקופה שבין נטילת הדוגמה לבין ביצוע היצוא; עשה המבקר כן, רשאי הוא להתיר את אריזת המשקה או סימונו מחדש, בתנאים שיקבע.

ביטול אישור

16. אישור אינו ניתן להעברה, אלא ברשות המנהל או המבקר.

העברת אישור

17. תקופת תקפו של אישור לגבי יין ובירה לא תעלה על תשעה חדשים מיום הוצאתו, ולגבי משקה אחר לא תעלה על שנה מיום הוצאתו.

פקיעת תוקף אישור

18. אריזה או סימון מחדש של משלוח או של חלק ממנו ייעשה בהתאם להוראות המבקר ועל חשבון היצואן.

אריזה וסימון

19. קיים יסוד לחשוד שמשקה אינו ראוי ליצוא או אינו ארוז כהלכה, אף אם בבדיקה שנעשתה בו נמצא כשר ליצוא, רשאי המנהל או המבקר להורות על בדיקתו מחדש, והוראות תקנות אלה יחולו על בדיקה זו.

בדיקה מחדש

20. הוראות תקנות אלה, למעט תקנה 2, יחולו על משקה ליצוא אשר המנהל או המבקר אישרוהו כמשלוח ניסיון.

משלוח ניסיון

21. הוראות תקנות אלה, למעט תקנה 2, לא יחולו על משקה המתאים לדרישות או להוראות של ארץ הייעוד.

דרישות ארץ הייעוד

22. (א) בעד בדיקת משקה ליצוא, למעט בירה, תשולם במשרד המחוזי של משרד התעשיה והמסחר בתל-אביב-יפו, אגרה בסכום 60 אגורות חדשות לכל 10 ליטר של משקה מיוצא, ולכל חלק מהם - אגרה יחסית.

אגרה

תק' תשמ"ג-1983

(ב) מי ששילם אגרה לפי תקנת משנה (א), תינתן לו לפי בקשתו, תעודה שתאשר את טיבו של המשקה, את גילו, או כל פרט, תכונה או דרישה שאישורם נדרש על ידי שלטונות ארץ הייעוד.

מיום 7.8.1980

**תק' תש"ם-1980**

[ק"ת תש"ם מס' 4152](http://www.nevo.co.il/Law_word/law06/TAK-4152.pdf) מיום 7.8.1980 עמ' 2180

**החלפת תקנת משנה 22(א)**

הנוסח הקודם:

~~(א) בעד בדיקת משקה ליצוא, למעט בירה, תשולם במשרד המחוזי של משרד המסחר והתעשיה במחוז שבו נמצא המפעל של מבקש הבדיקה אגרה בסכום של חמש אגורות לכל מיכל משקה מיוצא שנפח קיבולו הוא פחות מליטר;~~

מיום 27.1.1983

**תק' תשמ"ג-1983**

[ק"ת תשמ"ג מס' 4455](http://www.nevo.co.il/Law_word/law06/TAK-4455.pdf) מיום 27.1.1983 עמ' 685

**החלפת תקנה 22**

הנוסח הקודם:

~~22. (א) בעד בדיקת משקה ליצוא, למעט בירה, תשולם במשרד המחוזי של משרד התעשיה, המסחר והתיירות, בתל-אביב-יפו, אגרה בסכום 15 אגורות חדשות לכל 10 ליטר של משקה מיוצא, ולכל חלק מהם — אגרה יחסית;~~

~~(ב) מי ששילם אגרה לפי תקנת משנה (א), תינתן לו לפי בקשתו, תעודה שתאשר את טיבו של המשקה, את גילו, או כל פרט, תכונה או דרישה שאישורם נדרש על ידי שלטונות ארץ הייעוד.~~

22א. אם יתברר מתוך מדד המחירים לצרכן שיתפרסם לחודש נובמבר או מאי של כל שנה (להלן - המדד החדש) כי המדד החדש עלה לעומת המדד שפורסם לחודש ינואר 1982 (להלן - המדד היסודי), יבוא החל ב-1 בינואר שלאחר חודש נובמבר הנדון או החל ב-1 ביולי שלאחר חודש מאי הנדון, לפי הענין, במקום הסכום שנקבע בצו זה כשיעור אגרה, סכום המוגדל באופן יחסי לשיעור עליית המדד החדש לעומת המדד היסודי, בעיגול לחצי השקל הקרוב.

הצמדה

תק' תשמ"ג-1983

מיום 27.1.1983

**תק' תשמ"ג-1983**

[ק"ת תשמ"ג מס' 4455](http://www.nevo.co.il/Law_word/law06/TAK-4455.pdf) מיום 27.1.1983 עמ' 685

**הוספת תקנה 22א**

23. בדיקה מחדש לפי תקנה 19 אינה טעונה אגרה.

פטור מאגרה

24. תקנות אלה אינן באות לגרוע מכוחו של כל דין.

שמירת דינים

25. תקנות לפיקוח על יצוא הצמח ומוצריו (יצוא משקאות משכרים), תש"ל-1970 – בטלות.

ביטול

תק' תשל"ז-1977

מיום 25.8.1977

**תק' תשל"ז-1977**

[ק"ת תשל"ז מס' 3753](http://www.nevo.co.il/Law_word/law06/TAK-3753.pdf) מיום 25.8.1977 עמ' 2474

**החלפת תקנה 25**

הנוסח הקודם:

~~25. התקנות לפיקוח על יצוא הצמח ומוצריו (יצוא משקאות משכרים), תש"ך-1960 – בטלות.~~

26. לתקנות אלה ייקרא "תקנות לפיקוח על יצוא הצמח ומוצריו (יצוא משקאות משכרים), תשל"ז-1977".

השם

תוספת ראשונה

(תקנה 7)

לכבודמספר היצוא

משרד המסחר והתעשיה

ירושלים

א.נ.,

הנדון: בקשה לבדיקת משקה

בהתאם לתקנה 7 לתקנות לפיקוח על יצוא הצמח ומוצריו (יצוא משקאות משכרים), תשל"ז-1976, אני, החתום מטה, מגיש בזה בקשה לבדיקת משקה.

1. שם היצואן:

2. המען:

3. סוג המשקה:

4. החוזק:

5. המשקל הסגולי:

6. סוג החומצה שהוספה:

7. החומר המשמר שהוסף:

8. סוג ומספר של המכלים שבהם נמצא המשקה:

9. ארץ הייעוד, ארצות הייעוד, או גוש ארצות הייעוד:

תאריךחתימה וחותמת

לשימוש המשרד

תוספת שניה

(תקנה 10)

1. בתוספת זו –

הגדרות

(א) "יין" – משקה מותסס העשוי ממיץ של ענבים טריים, בתוספת חמרים או בלעדיהם;

(ב) "כוהל ניטרלי" – מוצר מזוקק המופק מחמרים עמילניים, מסוכרים או מחמרי לווי שלהם בלבד וחזקו בכוהל אתילי הוא לא פחות מ-95% לפי הנפח ;(neutral spirit)

(ג) "כוהל ניטרלי מפירות" – מוצר מזוקק המופק כולו מפירות או בחלקו מפירות ובחלקו מחמרים עמילניים, מסוכרים או מחמרי-לווי שלהם, וחזקו בכוהל אתילי הוא לא פחות מ-95% לפי הנפח (neutral fruit spirit).

2. (א) יין המופק מענבים מאחד הזנים המפורטים בתוספת השלישית והם ענבים שגודלו ונבצרו באחד האזורים המנויים בתוספת הרביעית – והיין נארז בבקבוקים ביקב שבארץ – רשאי המנהל או מי שהוא הסמיך להתיר כי בנוסף על הפרטים הנדרשים על-פי תקנה 2 יצויין על בקבוקי אריזתו של היין הכינוי המתאים לאזור המקור של ענבי היין, כמפורט בתוספת הרביעית.

ציון כינוי אזור המקור

(ב) המנהל או מי שהוא הסמיך לא יתיר את ציון אזור המקור "ירושלים" אלא אם הדבר נתאשר תחילה על-פי סעיף 6ג של פקודת סימני סחורות.

3. יין העשוי להיות ראוי לשאת את כינוי אזור המקור שלו, כאמור בתקנה 2 של תוספת זו, ואשר על-פי תוצאות בדיקה וטעימה במעבדה שאושרה לכך בידי המנהל נמצא מתאים להיחשב כ"יין איכות", רשאי המנהל או מי שהוא הסמיך להתיר כי בנוסף על הפרטים הנדרשים על-פי תקנה 2 מן התקנות העיקריות, ובנוסף על ציון כינוי אזור המקור של ענבי היין או בלעדיו, יצויין על בקבוקי אריזתו בעברית או בלועזית, או בלשונות אחרות:

"יין מארץ הקודש"

"יין מארץ הקודש", Wine from the holy land, Vin de la Terre Sainte או Weins aus dem Heiligen Land.

"יין מארץ התנ"ך", Wine from the land of the Bible, Vin du pays de la Bible או Wein aus dem land der Bible.

4. החומציות הנדיפה ביין – פרט לדו-תחמוצת הגופרית – המבוטאת כחומצת חומץ, לא תעלה על 1.2 גרם לליטר ביין אדום ו-1.0 גרם לליטר ביין לבן.

חומציות

5. כמות הגפרות (4(SO המבוטאת כגפרת האשלגן, לא תעלה ביין על 2 גרם לליטר.

גפרות

6. הכמות הכללית של דו-תחמוצת הגפרית (2(SO ביין לא תעלה על 350 מיליגרם לליטר או על הכמות לליטר המותרת על פי חוקי ארץ הייעוד.

דו-תחמוצת הגפרית

7. דוגמה של יין תשאר יציבה בעת חימום במשך 48 שעות בטמפרטורה של º55 צלזיוס, וכן במשך פרק זמן דומה בטפמפרטורה שהיא שתי מעלות מעל לנקודת הקיפאון של אותו סוג יין; אולם הוראות סעיף זה לא יחולו על יין המיוצא בחבית.

יציבות היין

8. סוגו של יין יצויין על התווית באותיות שגודלן הוא לפחות שלושה מילימטרים.

סימון הסוג

9. ביין מבעבע המכיל הוספה של דו-תחמוצת הפחמן, תצוין ההוספה בתווית באותיות שגודלן הוא לא פחות משני מילימטרים.

סימון תוספת   
דו-תחמוצת הפחמן

10. הוספו ליין חמרים המותרים לפי חוקי ארץ הייעוד, ינהל היצואן רישום מדוייק בדבר הכמויות והסוג של החמרים שהוספו וכן בדבר כלי הקיבול שבהם מוחזק אותו יין.

ניהול רישום

11. וודקה תכיל כוהל נייטרלי או כוהל נייטרלי מפירות, או תערובת של שניהם.

וודקה

תוספת שלישית

(תקנה 2(א) בתוספת השניה)

זני הענבים הראויים להפקת יין הנושא כינוי אזור המקור

סוביניון לבן SAUVIGNON BLANC

סמיון SEMILLON

שנין בלן CHENIN BLANC

קולומבר COLOMBARD

אמרלד ריזלינג EMERALD RIESLING

מוסקט MUSCAT

מולבואזי MOLVOISIE

קברנה סוביניון CABERNET SAUIGNON

פטיט סירה PETITE SIRAH

קריניאן CARIGNANS

גרנש GRENACHE

פינוטז' PINOTAGE

תוספת רביעית

(תקנה 2(א) בתוספת השניה)

רשימת אזורי מקור הענבים והגדרתם הגיאוגרפית

שם האזור או תת-האזור גבולות האזור או תת-האזור

עברית אנגלית צרפתית גרמנית

1. שומרון SHOMRON SCHOMRON SCHOMRON מהרצליה בדרום עד הכרמל, ועד בכלל, בצפון, ומן הים במערב עד גבול הארץ במזרח

תת-אזור:

שרון SHARON SCHARON SCHARON מהרצליה בדרום עד הכרמל בצפון, ומן הים במערב עד לרגלי ההרים במזרח

2. נגב NEGEV NEGUEV NEGEV מדרום לחבל לכיש, מן הים במערב עד גבול הארץ במזרח

3. שמשון SHIMSHON SCHIMSCHON SCHIMSCHON מתל-אביב בצפון עד לקו

(Samson) (Samson) (Samson) אשקלון-קרית גת בדרום, ומן הים במערב עד שפלת יהודה במזרח, כולל את חבל עדולם

תת-אזורים:

דן DAN DAN DAN מקו תל-אביב-בית סירה בצפון עד קו אשקלון-קרית גת בדרום, ומן הים במערב עד קו בית סירה-קרית גת במזרח

עדולם ADULAM ADOULAM ADULAM ממזרח לשער הגיא בצפון עד חבל לכיש בדרום, ומקו בית סירה-קרית גת במערב עד הרי יהודה במזרח

לטרון LATROUN LATROUN LATROUN בין נחשון לשער הגיא

4. גליל GALIL GALIL GALIL מן הגבול הצפוני של הארץ

(Galilee) (Galilée) (Galilea) עד הקו כרמל-נצרת-תבור-כינרת בדרום, ומן הים במערב עד גבול הארץ במזרח

תת-אזורים:

נצרת NAZARETH NAZARETH NAZARETH בין בית שערים לשפרעם במערב ובין שפרעם לכבר כנה בצפון

תבור TABOR TABOR TABOR בין קו דברת-אילניה במערב, קו לביא-פוריה בצפון, עמק הירדן במזרח וקו דברת-עמק הירדן בדרום

כנה CANA CANA KANNA בין טורען בצפון, רינה

(Cafar Cana) (Cafar Canna) (Kfar Kanna) (ונצרת) בדרום וקו אילניה-בית קשת במזרח

5. הרי יהודה Judea Hills Collines de Bergland מגבול הרי שומרון בצפון עד

la Judée von Judea גבול הר חברון בדרום ומחבל עדולם במערב עד הגבול המזרחי של הרי יהודה במזרח

תת-אזורים:

בית אל BETHEL BETHEL BETHEL מגבול הרי שומרון בצפון עד דרומית לרמאללה בדרום ומן הגבול המערבי של הרי יהודה במערב עד למדבר יהודה במזרח

ירושלים JERUSALEM JERUSALEM JERUSALEM מדרומית לבית אל בצפון עד לדרומית לנחל שורק ונחל רפאים בדרום ומגבול חבל עדולם במערב עד מדבר יהודה במזרח

בית לחם BETHLEHEM BETLEEM BETHLEHEM מבית צפפה (צור בחר) בצפון עד קו נחלים-תקוע בדרום ומגבול חבל עדולם במערב עד מדבר יהודה במזרח

חברון HEBRON HEBRON HEBRON מקו נחלים-תקוע בצפון עד קו שהיריה-אשתמוע בדרום ומגבול חבל עדולם במערב עד מדבר יהודה במזרח

מקום הנמצא בתחומו של תת-אזור, דינו לענין כינוי מקור ענביו כאזור בפני עצמו או כחלק מתחום האזור הכולל, לפי בחירת היצרן או היצואן, בכפוף לאישור המנהל או מי שהוסמך על ידיו.

תוספת חמישית

(תקנה 12)

בדיקת יין תיעשה –

(1) לגבי הפרטים המנויים להלן, לפי שיטות הבדיקה של המכון הבינלאומי ליין הכלולות בספר Recueil des methodes internationales d`analyse des vins:

1. כוהל

2. משקל סגולי

3. משקל סגולי של שארית הזיקוק

4. סוכרים מחזרים

5. סכרוזה

6. נתרן

7. אשלגן

8. גפרות

9. כלל חומר יבש (Extrait sec total)

10. אפר

11. אלקליניות האפר

12. גליצרין

13. 2.3 בוטנדיאול (BUTANEDIOL)

14. דו-תחמוצת הגפרית כללית

15. דו-תחמוצת הגפרית חפשית

16. כלורידים

17. חמיצות כללית

18. חמיצות נדיפה

19. חמיצות קבועה

20. ברזל

21. נחושת

22. חומצה סורבית;

(2) לגבי פרטים אחרים – לפי שיטות הבדיקה הכלולות בספר הבדיקות של איגוד הכימאים החקלאיים בארצות הברית של אמריקה (A.O.A.C.) מהדורת 1975.

י"ד בכסלו תשל"ז (6 בדצמבר 1976) חיים בר-לב

שר המסחר והתעשיה

1. \* פורסמו [ק"ת תשל"ז מס' 3663](http://www.nevo.co.il/Law_word/law06/TAK-3663.pdf) מיום 10.2.1977 עמ' 914.

   תוקנו [ק"ת תשל"ז מס' 3753](http://www.nevo.co.il/Law_word/law06/TAK-3753.pdf) מיום 25.8.1977 עמ' 2474 – תק' תשל"ז-1977.

   [ק"ת תש"ם מס' 4152](http://www.nevo.co.il/Law_word/law06/TAK-4152.pdf) מיום 7.8.1980 עמ' 2180 – תק' תש"ם-1980.

   [ק"ת תשמ"ג מס' 4455](http://www.nevo.co.il/Law_word/law06/TAK-4455.pdf) מיום 27.1.1983 עמ' 685 – תק' תשמ"ג-1983. [↑](#footnote-ref-1)
2. קיימת רק פסקה (1) במקור. [↑](#footnote-ref-2)