תקנות לפיקוח על יצוא הצמח ומוצריו (יצוא פקעות הסיפן), תשכ"ב-1962

חקלאות טבע וסביבה – חקלאות – גידולים חקלאיים – זרעים וצמחים

חקלאות טבע וסביבה – חקלאות – גידולים חקלאיים – ייצור שיווק ויצוא

משפט פרטי וכלכלה – מסחר – יצוא – יצוא צמח ומוצריו

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הודעה על כוונה לגדל פקעות | סעיף 2 |
| 2 | [Go](#Seif2) | הודעה על זריעה | סעיף 3 |
| 2 | [Go](#Seif3) | טופס הודעה | סעיף 4 |
| 2 | [Go](#Seif4) | טופס בדיקת השדה | סעיף 5 |
| 2 | [Go](#Seif5) | צורת בדיקת השדה | סעיף 6 |
| 2 | [Go](#Seif6) | גודל מינימלי של השדה | סעיף 7 |
| 2 | [Go](#Seif7) | שטח מינימלי לכל זן | סעיף 8 |
| 2 | [Go](#Seif8) | גידול קודם | סעיף 9 |
| 2 | [Go](#Seif9) | חומר ריבוי | סעיף 10 |
| 2 | [Go](#Seif10) | שטח נגוע בנמטודות | סעיף 11 |
| 2 | [Go](#Seif11) | שילוט השדה | סעיף 12 |
| 2 | [Go](#Seif12) | הרשאה לקיטום וקטיף פרחים | סעיף 13 |
| 3 | [Go](#Seif13) | טוהר הזן | סעיף 14 |
| 3 | [Go](#Seif14) | מחלת הפוזריום | סעיף 15 |
| 3 | [Go](#Seif15) | צמחים נגועים בוירוס | סעיף 16 |
| 3 | [Go](#Seif16) | הזנחה וניוון בשדה | סעיף 17 |
| 3 | [Go](#Seif17) | הודעה על אי קיום הוראות | סעיף 18 |
| 3 | [Go](#Seif18) | הודעה על אסיף | סעיף 19 |
| 3 | [Go](#Seif19) | תקן פקעות ליצוא | סעיף 20 |
| 3 | [Go](#Seif20) | שיעור פקעות קטנות וגדולות | סעיף 21 |
| 3 | [Go](#Seif21) | פסילה, בירור ואריזה מחדש | סעיף 22 |
| 3 | [Go](#Seif22) | אריזת פקעות | סעיף 23 |
| 4 | [Go](#Seif23) | צפיפות אריזת פקעות | סעיף 24 |
| 4 | [Go](#Seif24) | סימון מיכלים | סעיף 25 |
| 4 | [Go](#Seif25) | בדיקת פקעות | סעיף 26 |
| 4 | [Go](#Seif26) | אישור ליצוא | סעיף 27 |
| 4 | [Go](#Seif27) | תווית אישור | סעיף 28 |
| 4 | [Go](#Seif28) | חיבור תווית אישור | סעיף 29 |
| 4 | [Go](#Seif29) | הדפסת סימנים | סעיף 30 |
| 4 | [Go](#Seif30) | שינויים במיכל | סעיף 31 |
| 4 | [Go](#Seif31) | תנאים מיוחדים ליצוא | סעיף 32 |
| 4 | [Go](#Seif32) | משלוח פקעות מקירור | סעיף 33 |
| 4 | [Go](#Seif33) | אגרה | סעיף 34 |
| 4 | [Go](#Seif34) | השם | סעיף 35 |

תקנות לפיקוח על יצוא הצמח ומוצריו (יצוא פקעות הסיפן), תשכ"ב-1962[[1]](#footnote-1)\*

בתוקף סמכותי לפי סעיף 6 לחוק לפיקוח על יצוא הצמח ומוצריו, תשי"ד-1954, אני מתקין תקנות אלה:

1. בתקנות אלה –

הגדרות

"מכסה" - פקעות שגודלו על ידי מגדל אחד, מזן אחד ומגודל אחד שאינן עולות על 50,000 יחידות;

"מנהל" - מנהל שירות הבקורת לתוצרת חקלאית שבמשרד החקלאות או מי שהוסמך על ידיו לענין תקנות אלה;

"מפקח" - מי שנתמנה על ידי המנהל להיות מפקח;

"פקעות" - פקעות סיפן ליצוא.

2. הרוצה לגדל פקעות יודיע על כך בכתב למנהל לפחות חודש ימים לפני התאריך המשוער של הזריעה; ההודעה תכלול את המקום והגודל המשוער של השדה שבו יגודלו הפקעות ומועד הזריעה.

הודעה על כוונה לגדל פקעות

3. תוך שבועיים לאחר מועד הזריעה, יודיע המגדל בהודעה בכתב למנהל את מועד הזריעה למעשה, ציון השטח המדוייק בו נזרע כל זן, גודל הפקעות ששימשו לזריעה וכמותן; להודעה תצורף מפה בה יצויינו באורח ברור, בולט וקל לזיהוי שטחי המזרע של כל זן.

הודעה על זריעה

4. המנהל רשאי לקבוע טפסים להודעה לפי תקנות 2 ו-3 ולכלול בהם פרטים נוספים על אלה שפורטו בתקנות האמורות; ומשקבע לא תוגש הודעה אלא בטופס שנקבע.

טופס הודעה

5. מפקח יערוך לפחות שתי בדיקות שדה, בריווח זמן סביר ביניהן, ואחת מהן תהיה בעת פריחת הצמחים.

טופס בדיקת השדה

6. כל בדיקת שדה תבוצע ב-200 צמחים מכל זן לחצי דונם ראשון וב-50 צמחים לכל דונם נוסף או לחלק ממנו.

צורת בדיקת השדה

7. לא יגודלו פקעות בשדה ששטחו פחות מדונם אחד.

גודל מינימלי של השדה

8. לא יגודלו בשדה אחד פקעות מזן אחד על שטח שגדלו פחות מחצי דונם, אלא אם הרשה המנהל גידול כאמור מראש ובהתאם לתנאי ההרשאה.

שטח מינימלי לכל זן

9. לא יגודלו פקעות בשטח בו גודלו סיפנים תוך ארבע השנים שלפני מועד הזריעה.

גידול קודם

10. לא יגודלו פקעות אלא מחומר ריבוי שהוא בהתאם לדרישות התקן לפקעות כמפורט בתקנה 20.

חומר ריבוי

11. לא יגודלו פקעות בשטח אשר הוא או רצועה ברוחב של 200 מטר המקיפה אותו ידועים כנגועים בנמטודות.

שטח נגוע בנמטודות

12. לא יאושרו פקעות אלא אם שטח המזרע של כל זן מסומן בשלטים בצורה בולטת ועליהם שם הזן הזרוע וגודל הפקעות ששימשו לזריעה (להלן - השלט).

שילוט השדה

13. לא יאושרו פקעות משדה שנעשו בו קיטום או קטיף פרחים, אלא אם נעשו על פי הרשאה בכתב שנתן לכך מפקח ובהתאם לתנאי ההרשאה.

הרשאה לקיטום וקטיף פרחים

14. לא יאושרו פקעות, אם נמצא בבדיקת השדה שמספר הצמחים מהזן המסומן בשלט מהווה פחות מ-95% מכלל הצמחים הגדלים בשטח, אלא אם נראה למפקח כי ניתן לזהות את הזנים הזרים לפי הפקעות.

טוהר הזן

15. (א) לא יאושרו פקעות משדה שאחוז הצמחים הגדלים בו נמצאו בעת הבדיקה נגועים בפוזריום בשיעור העולה על 10%.

מחלת הפוזריום

(ב) על אף האמור בתקנת משנה (א), רשאי המנהל להתיר יצוא של פקעות משדה שהצמחים בו נמצאו נגועים בפוזריום בשיעור העולה על 10% אם נתמלאו לגבי הפקעות תנאים מוקדמים כפי שיורה.

16. לא יאושרו פקעות משדה שבו נמצאו בעת בדיקת השדה צמחים שיש בהם חשש לנגיעות וירוס, אלא אם צמחים אלה בוערו לחלוטין.

צמחים נגועים בוירוס

17. לא יאושרו פקעות משדה שנמצא בעת הבדיקה מוזנח או שהגידול בו מנוון.

הזנחה וניוון בשדה

18. לא קויימה בשדה ובפקעות הוראה מהוראות תקנות אלה, רשאי מפקח להודיע למגדל כי הפקעות מאותו שדה לא יאושרו ליצוא, בין שאי קיום ההוראות נתגלה בבדיקה הראשונה של השדה ובין בכל בדיקת שדה שלאחריה.

הודעה על אי קיום הוראות

19. המגדל יודיע למנהל לפחות 10 ימים לפני מועד האסיף על המועד שיש בדעתו להתחיל באיסוף פקעות מהשדה.

הודעה על אסיף

20. פקעות יהיו –

תקן פקעות ליצוא

(1) בעלות צורה נורמלית, מלאות, שלמות, יבשות, נקיות מחלקי אם ושרשים ומכוסות בקליפות במידת האפשר לפי העונה והזן;

(2) נקיות במידה סבירה מאדמה וחול;

(3) ללא סימני התעוררות; אולם המפקח רשאי לאשר ליצוא פקעות כשהן בהתעוררות התחלתית אם נראה לו שהחומר יגיע ליעודו במצב תקין;

(4) נקיות מנגעים בשיעור שלא יעלה לגבי כל מחלה ולגבי כמה מהן על השיעור שנקבע להלן:

(א) פוזריום 3%

(ב) גרב 5%

(ג) קורבולריה 3%

(ד) מחלות אחרות 2%

(ה) נמטודות 0%

(ו) כמה מהמחלות האמורות יחד 8%;

(5) נקיות מפגמים טכניים וכרסומים בשיעור שלא יעלה על 3%;

(6) נקיות מזנים שונים מהזן שסומן בשדה בשיעור שלא יעלה על 5%.

21. בפקעות המיועדות ליצוא לא יעלה שיעור הפקעות הגדולות והקטנות מאלה המהוות את מרבית המכסה על 5%.

שיעור פקעות קטנות וגדולות

22. (א) לא עמדו פקעות בשיעור התקן שנקבע בתקנות 20 ו-21 יודיע מפקח בכתב למגדל וליצואן כי הפקעות לא יאושרו ליצוא והסיבות לפסילה.

פסילה, בירור ואריזה מחדש

(ב) על אף האמור בתקנת משנה (א), רשאי המפקח להורות על בירור הפקעות ואריזתן מחדש, ולקבוע תנאים מיוחדים לביצוע, בירור או אריזה מחדש של הפקעות.

(ג) לא ישתמש מפקח בסמכותו לפי תקנות משנה (א) ו-(ב) אלא לאחר שבדק דוגמה של לפחות 3% מהפקעות מכל מכסה שנלקחה מ-20 אחוז של המיכלים.

23. (א) פקעות ייארזו בתיבות עץ, שארכן 70 ס"מ, רחבן 30 ס"מ וגבהן 30 ס"מ.

אריזת פקעות

(ב) המנהל רשאי לאשר אריזת פקעות באריזה בגדלים שונים מאלה שנקבעו בתקנת משנה (א) וכן להתיר אריזה במיכלים מסוג אחר.

(ג) המיכלים יהיו חדשים, שלמים, נקיים, יבשים וחזקים העשויים להגן על הפקעות שבתוכם בפני פגיעות.

24. המיכלים לאריזת פקעות ימולאו עד 5/6 מקיבולם.

צפיפות אריזת פקעות

25. (א) בחלקו החיצוני העליון של כל מיכל לאריזת פקעות יצויין באותיות דפוס ברורות בשפה האנגלית:

סימון מיכלים

(1) שם היצואן;

(2) Israel flower bulls;

(3) Gladioli;

(4) Variety ולידו יצויין המספר בחותמת ברורה;

(5) Size לידו יצויין גודל הפקעות בחותמת ברורה;

(6) Growers No. ולידו יצויין מספר הזיהוי של המגדל שנקבע על ידי המנהל בחותמת ברורה;

(7) Count ולידו תצויין הכמות שבאריזה בחותמת ברורה;

(8) Ser. No. ולידו יצויין המספר מחותמת ברורה.

(ב) היצואן רשאי לציין בצד המיכל את שם ארץ היעוד, שם הקונה ומענו.

26. המפקח רשאי בכל עת שתיראה לו לבדוק פקעות בשדה, בכל מצב של החסנה, בעת הובלתם ובנמל המשלוח לפני הישלחן.

בדיקת פקעות

27. (א) לא ייוצאו פקעות אלא אם נתקיימו בהן הוראות תקנות אלה ואושרו ליצוא על ידי המנהל (להלן - האישור).

אישור ליצוא

(ב) תוקף אישור הוא 15 יום מיום נתינתו.

28. פקעות שניתן עליהן אישור יסומנו בתווית אישור שתוכן על ידי השירות לבקורת תוצרת חקלאית שבמשרד החקלאות (להלן - תווית  אישור).

תווית אישור

29. תווית אישור תחובר לכל מיכל על ידי אדם שהוסמך לכך על ידי המנהל בדרך ובצורה שאין להורידה בקלות.

חיבור תווית אישור

30. לא ידפיס אדם, לא ידביק, לא יחבר, לא יצרף ולא ייצור כל דפוס, הטבעה, ציור או כל סימן אחר על כל מיכל פקעות או בתוכו, על סימונם או על תווית אישור.

הדפסת סימנים

31. לא ישנה אדם, לא יחליף ולא ישחית, לא יקלקל, לא יסיר ולא ימחוק כל הדפסה, תווית סימון או אישור או כל ציון אחר המצויים על מיכל.

שינויים במיכל

32. המנהל רשאי לקבוע תנאים מיוחדים ולפטור מהוראות תקנות אלה כולן או חלקן:

תנאים מיוחדים ליצוא

(1) משלוח נסיוני של פקעות;

(2) משלוח פקעות מזנים מעורבים.

33. המנהל רשאי לקבוע תנאים מיוחדים נוספים על אלה הקבועים בתקנות אלה לגבי פקעות המוצעות מבית קירור כדי להבטיח כי יגיעו לארץ היעוד במצב טוב.

משלוח פקעות מקירור

34. (א) בעד אישור פקעות תשולם אגרה בשיעור של לירה וחצי לכל טונה של פקעות או חלק מטונה.

אגרה

(ב) האגרה בעד אישור פקעות תשולם על ידי יצואן במשרדי המכס לפני ביצוע המשלוח.

35. לתקנות אלה ייקרא "תקנות לפיקוח על יצוא הצמח ומוצריו (יצוא פקעות הסיפן), תשכ"ב-1962".

השם

ו' באב תשכ"ב (6 באוגוסט 1962) משה דיין

שר החקלאות

1. \* פורסמו [ק"ת תשכ"ב מס' 1355](http://www.nevo.co.il/Law_word/law06/TAK-1355.pdf) מיום 30.8.1962 עמ' 2522. [↑](#footnote-ref-1)