תקנות לתיקון סדרי הדין (חקירת עדים) (גביית עדות מתלונן בשל עבירת מין שלא בפני הנאשם), תשנ"ז-1996

בתי משפט וסדרי דין – סדר דין פלילי – עדות

בתי משפט וסדרי דין – ראיות – עדות

עונשין ומשפט פלילי – עבירות – עבירות מין

תוכן ענינים

|  |  |  |  |
| --- | --- | --- | --- |
| 1 | [Go](#Seif0) | הגשת בקשה | סעיף 1 |
| 1 | [Go](#Seif1) | הגשת בקשה במהלך העדות | סעיף 2 |
| 1 | [Go](#Seif2) | דיון בבקשה | סעיף 3 |
| 1 | [Go](#Seif3) | שמיעת עדות המתלונן | סעיף 4 |
| 1 | [Go](#Seif4) | תחילה | סעיף 5 |

תקנות לתיקון סדרי הדין (חקירת עדים) (גביית עדות מתלונן בשל עבירת מין שלא בפני הנאשם), תשנ"ז-1996[[1]](#footnote-1)\*

בתוקף סמכותי לפי סעיף 2ב לחוק לתיקון סדרי הדין (חקירת עדים), תשי"ח-1957 (להלן - החוק), אני מתקין תקנות אלה:

1. (א) בקשת תובע לגביית עדות ממתלונן שלא בפני הנאשם (להלן – הבקשה), תוגש בכתב לבית המשפט שבפניו יתברר המשפט לא יאוחר מארבעה עשר ימים לפני המועד הקבוע לתחילת שמיעת פרשת התביעה, אלא אם כן קבע בית המשפט תקופה קצרה ממנה.

הגשת בקשה

תק' תשפ"ב-2021

(ב) הוגשה בקשה לגביית עדות של אדם לאלתר כאמור בסעיפים 117 ו-117א לחוק סדר הדין הפלילי [נוסח משולב], תשמ"ב-1982, רשאי תובע להגיש בקשה כאמור בתקנת משנה (א) יחד עם הבקשה לגביית עדות לאלתר והוראות תקנות אלה יחולו, בשינויים המחויבים, על הבקשה.

(ג) (בוטלה).

תק' תשפ"ב-2021

(ד) העתק של הבקשה על מצורפיה יימסר לנאשם ולסניגורו, אם הוא מיוצג.

מיום 19.12.2021

**תק' תשפ"ב-2021**

[ק"ת תשפ"ב מס' 9812](https://www.nevo.co.il/Law_word/law06/tak-9812.pdf) מיום 19.12.2021 עמ' 1178

(א) בקשת תובע לגביית עדות ממתלונן שלא בפני הנאשם (להלן – הבקשה), תוגש בכתב לבית המשפט שבפניו יתברר המשפט לא יאוחר ~~מעשרים ימים~~ מארבעה עשר ימים לפני המועד הקבוע לתחילת שמיעת פרשת התביעה, אלא אם כן קבע בית המשפט תקופה קצרה ממנה.

(ב) הוגשה בקשה לגביית עדות של אדם לאלתר כאמור בסעיפים 117 ו-117א לחוק סדר הדין הפלילי [נוסח משולב], תשמ"ב-1982, רשאי תובע להגיש בקשה כאמור בתקנת משנה (א) יחד עם הבקשה לגביית עדות לאלתר והוראות תקנות אלה יחולו, בשינויים המחויבים, על הבקשה.

(~~ג) לבקשה יצורפו ראיות בכתב לשם הוכחת הטענה שמתן העדות בנוכחות הנאשם עלולה לפגוע במתלונן או לפגום בעדות; היתה הבקשה לגבי עדות של ילד שחוק לתיקון דיני ראיות (הגנת ילדים), תשט"ו-1955, חל עליה, תצורף לבקשה חוות דעת של חוקר נוער; לענין סעיף קטן זה, "ילד" ו"חוקר נוער" – כהגדרתם בחוק האמור.~~

2. ראה בית המשפט, במהלך עדותו של המתלונן כי המשך מתן העדות בנוכחות הנאשם עלול לפגוע במתלונן או לפגום בעדות, רשאי הוא, בין מיוזמתו ובין על פי בקשה בעל פה של התובע, להורות כאמור בתקנה 4.

הגשת בקשה במהלך העדות

3. (א) הוגשה בקשה, יחליט בית המשפט בבקשה ובדרך שבה תישמע עדות המתלונן, כאמור בתקנה 4, בטרם החלה פרשת התביעה; בית המשפט רשאי להחליט, על יסוד הבקשה וטענות בעלי הדין בלבד, או, אם הדבר נדרש, על בסיס ראיה בכתב לשם הוכחת הטענה, שמתן העדות בנוכחות הנאשם עלולה לפגוע במתלונן או לפגום בעדות; החלטה כאמור יכול שתינתן על יסוד הכתב ובלא קיום דיון בעל פה.

דיון בבקשה

תק' תשפ"ב-2021

(ב) בית המשפט יחליט בבקשה לאחר שהתקיים האמור בסעיף 2ב(ב) ו-(ג) לחוק.

מיום 19.12.2021

**תק' תשפ"ב-2021**

[ק"ת תשפ"ב מס' 9812](https://www.nevo.co.il/Law_word/law06/tak-9812.pdf) מיום 19.12.2021 עמ' 1178

**החלפת תקנה 3**

הנוסח הקודם:

~~דיון בבקשה~~

~~3. (א) הוגשה בקשה, יקבע בית המשפט תאריך לדיון בה בטרם החלה פרשת התביעה; בדיון כאמור ישמע בית המשפט את טענות בעלי הדין לענין הבקשה ויחליט על הדרך שבה תישמע העדות של המתלונן, כאמור בתקנה 4.~~

~~(ב) לא היה הנאשם מיוצג, יקבע בית המשפט את מועד הדיון כאמור בתקנת משנה (א) לאחר שמינה לו סניגור.~~

~~(ג) בנסיבות האמורות בתקנה 2, יפסיק בית המשפט את מתן העדות ויקיים דיון כאמור בתקנות משנה (א) ו-(ב), לפי הענין.~~

4. (א) החליט בית המשפט שהמתלונן יתן את עדותו שלא בנוכחות הנאשם, רשאי הוא להורות שהעדות תישמע באמצעות מערכת טלוויזיה במעגל סגור או בדרך אחרת, הכל כפי שיקבע בית המשפט בהתאם לתנאים הקבועים בחוק לענין מתן עדות מתלונן שלא בנוכחות הנאשם.

שמיעת עדות המתלונן

(ב) נבצר מבית המשפט לשמוע את עדות המתלונן כאמור בתקנת משנה (א) במקום מושבו, רשאי הוא לשמוע את העדות במקום אחר כאמור בסעיפים 34 ו-44 לחוק בתי המשפט [נוסח משולב], תשמ"ד-1984.

5. תחילתן של תקנות אלה ביום כ"ב בטבת תשנ"ז (1 בינואר 1997).

תחילה

י"ב בטבת תשנ"ז (22 בדצמבר 1996) צחי הנגבי

שר המשפטים

1. \* פורסמו [ק"ת תשנ"ז מס' 5801](http://www.nevo.co.il/Law_word/law06/TAK-5801.pdf) מיום 24.12.1996 עמ' 275.

   תוקנו [ק"ת תשפ"ב מס' 9812](https://www.nevo.co.il/law_word/law06/tak-9812.pdf) מיום 19.12.2021 עמ' 1178 – תק' תשפ"ב-2021. [↑](#footnote-ref-1)