תקנות מגבלות על חזרתו של עבריין מין לסביבת נפגע העבירה (דרכים ומועדים להגשת בקשה להטלת מגבלות ולדיון בה), תשע"ד-2014

עונשין ומשפט פלילי – עבירות – עברייני מין – הגנה על הציבור

עונשין ומשפט פלילי – עבירות – עבירות מין

עונשין ומשפט פלילי – זכויות נפגעי עבירה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | בקשה למתן צו | [Go](#Seif2) | 2 |
| סעיף 3 | הזמנה לדיון והמצאת הבקשה והתשובה | [Go](#Seif3) | 2 |
| סעיף 4 | מועדי הגשת הבקשה | [Go](#Seif4) | 2 |
| סעיף 5 | בקשה להארכת צו | [Go](#Seif5) | 3 |
| סעיף 6 | מועד ואופן הגשת חוות דעת מומחה | [Go](#Seif6) | 3 |
| סעיף 7 | עיון חוזר בהחלטת בית המשפט | [Go](#Seif7) | 3 |
| סעיף 8 | ערר על החלטת בית המשפט | [Go](#Seif8) | 3 |
| סעיף 9 | תחולת הוראות | [Go](#Seif9) | 3 |
|  | תוספת | [Go](#med0) | 3 |

תקנות מגבלות על חזרתו של עבריין מין לסביבת נפגע העבירה (דרכים ומועדים להגשת בקשה להטלת מגבלות ולדיון בה), תשע"ד-2014[[1]](#footnote-1)\*

בתוקף סמכותי לפי סעיף 11 לחוק מגבלות על חזרתו של עבריין מין לסביבת נפגע העבירה, התשס"ה-2004 (להלן – החוק), וסעיף 108 לחוק בתי המשפט [נוסח משולב], התשמ"ד-1984, ובאישור ועדת החוקה חוק ומשפט של הכנסת, אני מתקינה תקנות אלה:

1. בתקנות אלה –

הגדרות

"בקשה" – בקשה לבית המשפט למתן צו;

"חוק זכויות נפגעי עבירה" – חוק זכויות נפגעי עבירה, התשס"א-2001;

"חוק שחרור על-תנאי ממאסר" – חוק שחרור על-תנאי ממאסר, התשס"א-2001;

"משיב" – עבריין המין שלגביו הוגשה הבקשה למתן צו;

"צו" – צו המגביל חזרת עבריין מין לסביבת נפגע העבירה לפי סעיף 3(א) לחוק;

"תקנות סדר הדין האזרחי" – תקנות סדר הדין האזרחי, התשמ"ד-1984.

2. (א) בקשה תוגש לבית המשפט שדן בעבירת המין, לפי טופס 1 שבתוספת, ואם בית המשפט שדן בעבירת המין היה בית דין צבאי – תוגש הבקשה לבית המשפט המוסמך כאמור בסעיף 6(ב) לחוק.

בקשה למתן צו

(ב) לבקשה יצורפו כל אלה (להלן – הנספחים):

(1) עותק מגזר הדין בעניינו של המשיב וכן מסמכים שהבקשה נסמכת עליהם;

(2) תצהיר של המבקש או של אדם אחר שבידיעתו מצויים הפרטים הקשורים לבקשה, לשם אימות העובדות שביסודה, לפי טופס 2 שבתוספת;

(3) הבקשה והנספחים יוגשו בארבעה העתקים.

3. (א) במעמד הגשת הבקשה או במועד סמוך לו, ייקבע המועד לדיון בבקשה, ובית המשפט ימציא את הבקשה והנספחים ואת מועד הדיון בהמצאה בכתב לגורמים המנויים בסעיף 3(ב)(1) לחוק; המצאה לעובד סוציאלי שמונה לפי חוק, כאמור בסעיף 3(ב)(1)(ד) לחוק, תיעשה על ידי המצאה למשרדי מחוז משרד הרווחה והשירותים החברתיים באזור מגורי נפגע העבירה.

הזמנה לדיון והמצאת הבקשה והתשובה

(ב) הוגשה בקשה ונקבע מועד לדיון, יומצאו למשיב, על ידי פקיד בית המשפט או על ידי מי שהוסמך בכתב בידי בית המשפט או מנהל בתי המשפט, העתק הבקשה והנספחים וכן הודעה ערוכה לפי טופס 3 שבתוספת שבה יפורט המועד הקבוע לדיון.

(ג) המשיב רשאי להגיש תשובה לבקשה המגובה בתצהיר לשם אימות העובדות שביסודה עד המועד שיורה בית המשפט; תשובה ותצהיר כאמור יוגשו בשני העתקים.

(ד) הוגשו תשובה ותצהיר כאמור בתקנת משנה (ג), ימציאם בית המשפט למבקש.

4. (א) בקשה המוגשת לגבי משיב שנידון למאסר בפועל תוגש עד שישים ימים לפני מועד השחרור מהמאסר; ואם שוחרר המשיב ממאסר לפי חוק שחרור על-תנאי ממאסר – עד שבעה ימים לפני השחרור מהמאסר.

מועדי הגשת הבקשה

(ב) בקשה המוגשת לגבי משיב שבית המשפט ציווה על אשפוזו, תוגש עד שבעה ימים לאחר השחרור מהאשפוז.

(ג) בקשה המוגשת לגבי משיב שלא נידון למאסר או לאשפוז, תוגש עד שבעה ימים לאחר מתן גזר הדין.

(ד) בקשה המוגשת לגבי משיב שהוטל עליו צו פיקוח, תוגש עד שישים ימים לפני תום תוקפו של הצו; לעניין זה "צו פיקוח" – צו פיקוח כאמור בסעיף 3(ג)(3) לחוק.

(ה) הוגשה בקשה לאחר המועדים הקבועים בתקנה זו, יפורטו בה הנימוקים לכך.

5. (א) בקשה להארכת צו לפי סעיף 3(ד) לחוק תוגש לבית המשפט לפי טופס 4 שבתוספת עד שישים ימים לפני תום תוקפו של הצו, בצירוף תצהיר של המבקש או של אדם אחר שבידיעתו מצויים הפרטים הקשורים לבקשה לשם אימות העובדות שביסודה, לפי טופס 2 שבתוספת.

בקשה להארכת צו

(ב) בית המשפט יקיים את הדיון בבקשה לפי תקנה זו עד שלושים ימים לפני תום תוקפו של הצו, זולת אם מצא שיש מקום לקיים את הדיון במועד מאוחר יותר מטעמים שיירשמו.

(ג) על בקשה, דיון או הליך לפי תקנה זו יחולו תקנות אלה בשינויים המחויבים.

6. (א) מבקש המעוניין להגיש חוות דעת מומחה מטעמו – יגישה, ככל האפשר, בצירוף לבקשה להטלת צו או בסמוך להגשתה; לא הוגשה חוות הדעת במועד זה – רשאי בית המשפט לאשר את הגשתה במועדים הקבועים בתקנת משנה (ב).

מועד ואופן הגשת חוות דעת מומחה

(ב) התיר בית המשפט לבעל דין להביא עדות נוספת של מומחה לפי סעיף 4(ב)(1) לחוק, יגישה לא יאוחר משבעה ימים לפני מועד הדיון או במועד אחר שהורה בית המשפט.

(ג) חוות דעת או עדות נוספת כאמור בתקנות משנה (א) ו-(ב) לא תוגש ליעד הגשה אלקטרוני, אלא תוגש במזכירות בית המשפט; לעניין זה, "יעד הגשה אלקטרוני" – כהגדרתו בתקנות סדר הדין האזרחי.

(ד) על כל עניין הנוגע לחוות דעת מומחה שלא מוסדר בתקנה זו, יחולו תקנות סדר הדין האזרחי.

7. הוגשה בקשה לעיון חוזר בהחלטת בית המשפט לפי סעיף 7(א) או (ב) לחוק, יקיים בית המשפט את הדיון במועד שאינו מאוחר מארבעה עשר ימים מיום הגשתה, זולת אם מצא שיש מקום לקיים את הדיון במועד מאוחר יותר, מטעמים שיירשמו.

עיון חוזר בהחלטת בית המשפט

8. ערר לפי סעיף 7(ד) לחוק על החלטת בית המשפט יוגש לא יאוחר משלושים ימים מיום מתן ההחלטה; בית המשפט יקיים את הדיון בערר במועד שאינו מאוחר מארבעה עשר ימים מיום הגשתו, זולת אם מצא שיש מקום לקיים את הדיון במועד מאוחר יותר, מטעמים שיירשמו.

ערר על החלטת בית המשפט

9. (א) תקנות סדר הדין האזרחי יחולו, בשינויים המחויבים לפי העניין, על כל עניין שאינו מוסדר בתקנות אלה.

תחולת הוראות

(ב) בית המשפט רשאי לסטות מהוראות תקנות אלה ותקנות סדר הדין האזרחי לפי תקנת משנה (א), ולנהוג בדרך הנראית לו הטובה ביותר לעשיית משפט צדק, ובכלל זה רשאי בית המשפט לפטור את מי מבעלי הדין מהגשת תצהיר או מהתייצבות לדיון.

תוספת

טופס 1

(תקנה 2(א))

**בקשה להטלת צו המגביל את חזרתו של עבריין מין לסביבת נפגע עבירה**

(סעיף 3(א) לחוק מגבלות על חזרתו של עבריין מין לסביבת נפגע העבירה, התשס"ה-2004)

בבית המשפט  ב

תיק מס'       (ימולא על ידי מזכירות בית המשפט)

      המבקש

נגד

      המשיב

א. אני החתום מטה מבקש להטיל צו המגביל את חזרתו של עבריין מין לסביבת נפגע עבירה (להלן – צו מגבלות), ולפיו יורה בית המשפט כמפורט להלן (נא לסמן את המגבלה או המגבלות המבוקשות):

(1) לאסור על המשיב להתגורר בקרבת מקום המגורים של נפגע העבירה למשך תקופה של      .[[2]](#footnote-2)

(2) לאסור על המשיב להתגורר בקרבת מקום העבודה של נפגע העבירה למשך תקופה של      .1

(3) לאסור על המשיב לעבוד בקרבת מקום המגורים של נפגע העבירה למשך תקופה של      .1

(4) לאסור על המשיב לעבוד בקרבת מקום העבודה של נפגע העבירה למשך תקופה של      .1

ב. פרטי נפגע העבירה:[[3]](#footnote-3)

1. שם משפחה:       שם פרטי:

2. מס' ת"ז:

3. מקום המגורים, אם הבקשה מתייחסת למקום המגורים (אין חובה למלא את המען המדויק):

4. מקום העבודה, אם הבקשה מתייחסת למקום העבודה (אין חובה למלא את המען המדויק):

5. מען להמצאת כתבי בית דין:

ג. פרטי המשיב:[[4]](#footnote-4)

1. שם משפחה:       שם פרטי:

2. מס' ת"ז:

3. תאריך לידה:

4. מען מקום המגורים:

5. מקום העבודה ומענו:

6. מקום הימצאו של המשיב (כגון מאסר, אשפוז, משוחרר בביתו, או כל מקום אחר):

למשיב מלאו 18 שנים בעת ביצוע עבירת המין.

ד. מספר ההליך בבית המשפט שבו הורשע המשיב בעבירת המין:

ה. מועד מתן גזר הדין, מועד שחרור המשיב ממאסר, מאשפוז או מועד סיום צו הפיקוח, לפי העניין:

ו. נימוקי הבקשה:

ז. עמדת נפגע העבירה, אם הוא לא המבקש, לעניין הבקשה:

ח. תצהיר פרטי המבקש (נא לסמן אחת מהאפשרויות האלה):

מצורף תצהיר לפי טופס 2, לשם אימות העובדות שביסוד הבקשה.

כבוד בית המשפט מתבקש לפטור את החתום מטה מהגשת תצהיר מטעמים אלה:

ט. מסמכים מצורפים לבקשה (לבקשה יש לצרף כל מסמך שהבקשה נסמכת עליו, ובכלל זה מסמכים אלה):

1. עותק מגזר הדין בעניינו של המשיב.

2.

3.

4.

5.

י. התייצבות לדיון (אם נפגע העבירה מעוניין בפטור מהתייצבות נא סמן במשבצת):

כבוד בית המשפט מתבקש לפטור את נפגע העבירה מהתייצבות לדיון בבקשה זו מנימוקים אלה:

תאריך       \_\_\_\_\_\_\_\_\_\_\_\_\_\_\_\_\_\_\_\_\_

חתימה

**לתשומת לבך, בקשה זו בצירוף התצהיר יועברו למשיב.**

טופס 2

(תקנה 2(ב))

**תצהיר לבקשה להטיל צו המגביל את חזרתו של עבריין מין לסביבת נפגע עבירה**

(תקנות מגבלות על חזרתו של עבריין מין לסביבת נפגע העבירה (דרכים ומועדים להגשת   
בקשה להטלת מגבלות ולדיון בה), התשע"ד-2014)

אני       החתום מטה מצהיר כי הפרטים שאמסור להלן הם :

א. פרטי נפגע העבירה:[[5]](#footnote-5)

1. שם משפחה:       שם פרטי:

2. מס' ת"ז:

3. מקום המגורים, אם הבקשה מתייחסת למקום המגורים (אין חובה למלא את המען המדויק):

4. מקום העבודה, אם הבקשה מתייחסת למקום העבודה (אין חובה למלא את המען המדויק):

ב. נימוקי הבקשה:

\_\_\_\_\_\_\_\_\_\_\_\_\_\_\_\_\_\_\_

חתימת המצהיר

**לתשומת לבך, תצהיר זה יועבר למשיב.**

אני הח"מ       מאשר כי ביום       הופיע לפניי       (פרטי הזיהוי של המצהיר),  המוכר לי אישית  שזיהיתי לפי ת"ז מס'      , ולאחר שהזהרתיו כי עליו לומר את האמת בלבד ואת האמת כולה וכי יהיה צפוי לעונשים הקבועים בחוק אם לא יעשה כן, אישר נכונות הצהרתו לעיל וחתם עליה בפניי.

\_\_\_\_\_\_\_\_\_\_\_\_\_\_\_\_\_\_

חתימת מקבל המצהיר

טופס 3

(תקנה 3(ב))

**הודעה על דיון בבקשה להטלת צו המגביל את חזרתו של עבריין מין לסביבת נפגע עבירה**

(תקנות מגבלות על חזרתו של עבריין מין לסביבת נפגע העבירה (דרכים ומועדים להגשת   
בקשה להטלת מגבלות ולדיון בה), התשע"ד-2014)

בבית המשפט  ב      תיק מס'

      המבקש

נגד

      המשיב

אל:       (פרטי הזיהוי של המשיב)

דע כי       (פרטי הזיהוי של המבקש) הגיש נגדך בקשה להטלת צו המגביל את חזרתו של עבריין מין לסביבת נפגע עבירה, לפי חוק מגבלות על חזרתו של עבריין מין לסביבת נפגע העבירה, התשס"ה-2004, כמפורט בבקשה על נספחיה המצורפת בזה.

הבקשה נקבעה לדיון ביום       בשעה      .

אתה רשאי להגיש תשובה לבקשה, מגובה בתצהיר לשם אימות העובדות שביסוד התשובה, עד יום      . אם לא תופיע לדיון במועד האמור, רשאי בית המשפט לדון בבקשה בהעדרך.

תאריך       \_\_\_\_\_\_\_\_\_\_\_\_\_\_\_\_\_\_\_\_\_

חתימת פקיד בית משפט

טופס 4

(תקנה 5(א))

**בקשה להארכת תוקפו של צו המגביל את חזרתו של עבריין מין לסביבת נפגע העבירה**

(סעיף 3(ד)(1) לחוק מגבלות על חזרתו של עבריין מין לסביבת נפגע העבירה, התשס"ה-2004)

בבית המשפט  ב

תיק מס'       (ימולא על ידי מזכירות בית המשפט)

      המבקש

נגד

      המשיב

א. אני החתום מטה מבקש להטיל צו המגביל את חזרתו של עבריין מין לסביבת נפגע עבירה (להלן – צו מגבלות), ולפיו יורה בית המשפט כמפורט להלן (נא לסמן את המגבלה או המגבלות המבוקשות):

(1) לאסור על המשיב להתגורר בקרבת מקום המגורים של נפגע העבירה למשך תקופה של      .[[6]](#footnote-6)

(2) לאסור על המשיב להתגורר בקרבת מקום העבודה של נפגע העבירה למשך תקופה של      .5

(3) לאסור על המשיב לעבוד בקרבת מקום המגורים של נפגע העבירה למשך תקופה של      .5

(4) לאסור על המשיב לעבוד בקרבת מקום העבודה של נפגע העבירה למשך תקופה של      .5

ב. נימוקי הבקשה:

ג. עמדת נפגע העבירה, אם הוא לא המבקש, לעניין הבקשה:

ד. תצהיר פרטי המבקש (נא לסמן אחת מהאפשרויות האלה):

מצורף תצהיר לפי טופס 2, לשם אימות העובדות שביסוד הבקשה.

כבוד בית המשפט מתבקש לפטור את החתום מטה מהגשת תצהיר מטעמים אלה:

ה. מסמכים מצורפים לבקשה (לבקשה יש לצרף כל מסמך שהבקשה נסמכת עליו, ובכלל זה מסמכים אלה):

1. עותק מצו המגבלות או מבוקש להאריך.

2.

3.

ו. התייצבות לדיון (אם נפגע העבירה מעוניין בפטור מהתייצבות נא סמן במשבצת):

כבוד בית המשפט מתבקש לפטור את נפגע העבירה מהתייצבות לדיון בבקשה זו מנימוקים אלה:

תאריך       \_\_\_\_\_\_\_\_\_\_\_\_\_\_\_\_\_\_

חתימה

**לידיעתך, בקשה זו בצירוף התצהיר יועברו למשיב.**

ז' בסיוון התשע"ד (5 ביוני 2014) ציפי לבני

שרת המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ד מס' 7399](http://www.nevo.co.il/law_word/law06/tak-7399.pdf) מיום 22.7.2014 עמ' 1520. [↑](#footnote-ref-1)
2. פרק הזמן המבוקש לא יעלה על שלוש שנים, לפי סעיף 3(ד)(1) לחוק מגבלות על חזרתו של עבריין מין לסביבת נפגע העבירה, התשס"ה-2004. [↑](#footnote-ref-2)
3. לתשומת לבך, בקשה זו תועבר למשיב. [↑](#footnote-ref-3)
4. מלא את הפרטים הידועים לך, ומחק את המיותר, הכול לפי העניין; צרף מסמכים אם אפשר. [↑](#footnote-ref-4)
5. מחק את המיותר. [↑](#footnote-ref-5)
6. פרק הזמן המבוקש לא יעלה על שלוש שנים, לפי סעיף 3(ד)(1) לחוק מגבלות על חזרתו של עבריין מין לסביבת נפגע העבירה, התשס"ה-2004. [↑](#footnote-ref-6)