תקנות מחלות בעלי חיים (פסדים), תשמ"א-1981

חקלאות טבע וסביבה – בע"ח – פיקוח ומחלות

תוכן ענינים

|  |  |  |  |
| --- | --- | --- | --- |
|  | פרק ראשון: כללי | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק שני: הקמת מפעל פסדים ופיקוח וטרינרי | [Go](#med1) | 2 |
| סעיף 2 | הקמת מפעל פסדים | [Go](#Seif2) | 2 |
| סעיף 3 | מתן היתר הקמה | [Go](#Seif3) | 2 |
| סעיף 4 | הפעלת מפעל פסדים | [Go](#Seif4) | 2 |
| סעיף 5 | מתן היתר הפעלה | [Go](#Seif5) | 2 |
| סעיף 6 | הקמת מבנים ומיתקנים נוספים | [Go](#Seif6) | 2 |
| סעיף 7 | תיקונים דרושים | [Go](#Seif7) | 2 |
| סעיף 8 | הרחבת מפעל פסדים | [Go](#Seif8) | 2 |
| סעיף 9 | היתר להרחבת מפעל הפסדים | [Go](#Seif9) | 3 |
| סעיף 10 | נקיון במפעל הפסדים | [Go](#Seif10) | 3 |
| סעיף 11 | עובדים במפעל פסדים | [Go](#Seif11) | 3 |
| סעיף 12 | הפסקת הפעלת מפעל פסדים | [Go](#Seif12) | 3 |
| סעיף 13 | מינוי רופאים וטרינריים ע"י רשות מקומית | [Go](#Seif13) | 3 |
|  | פרק שלישי: חיסול פסדים | [Go](#med2) | 3 |
| סעיף 14 | חובת המחזיק בפסדים | [Go](#Seif14) | 3 |
| סעיף 15 | חיסול בעלי חיים שמתו | [Go](#Seif15) | 3 |
| סעיף 16 | איסור הוצאת בעל חיים מהקבר | [Go](#Seif16) | 3 |
| סעיף 17 | איסור מכירת גופה או נבלה של בעל חיים | [Go](#Seif17) | 3 |
| סעיף 18 | הגשת דו"חות על ידי רשות מקומית | [Go](#Seif18) | 3 |
| סעיף 19 | ביטול תקנות בעלי חיים 1930 | [Go](#Seif19) | 3 |

תקנות מחלות בעלי חיים (פסדים), תשמ"א-1981[[1]](#footnote-1)\*

בתוקף סמכותי לפי סעיף 20(ב) לפקודת מחלות בעלי חיים, 1945, ולפי סעיפים 5 ו-6 לחוק הפיקוח על מצרכים ושירותים, התשי"ח-1957, אני מתקין תקנות אלה:

פרק ראשון: כללי

1. בתקנות אלה –

הגדרות

"בעל-חיים" – בהמה, כלב וחתול;

"בהמה" – כמשמעותה בפקודה;

"רשות מקומית" – עיריה, מועצה מקומית, מועצה אזורית, איגוד ערים שתפקידיו כוללים שחיטת בעלי חיים ופיקוח וטרינרי;

"פסולת" – חלקי גופה שלא נועדו למאכל אדם וכן ביצי דגירה וחלקיהן המיועדים להשמדה;

"פסדים" – גופה או נבלה כמשמעותם בפקודה וכן פסולת ואפרוחים בני יום המיועדים להשמדה;

"מפעל פסדים" – מפעל להפקת מוצרים מפסדים;

"מנהל" – מנהל השירותים הוטרינריים במשרד החקלאות, או מי שהוא הסמיך לענין תקנות אלה, כולן או מקצתן;

"אחראי למפעל פסדים" – אדם או רשות מקומית המחזיק או המפעיל מפעל פסדים;

"משק עופות" – מקום המשמש לגידול עופות לרבות לולים, חצרים ומיתקני עזר.

פרק שני: הקמת מפעל פסדים ופיקוח וטרינרי

2. לא יקים אדם מפעל פסדים אלא לפי היתר מאת המנהל ובהתאם לתנאי ההיתר (להלן – היתר ההקמה).

הקמת מפעל פסדים

3. לא יתן המנהל היתר הקמה אלא לאחר שהוגשו לו תכנית ומיפרטים של מפעל הפסדים המתוכנן והוא אישר, לאחר התייעצות במנהל שירותי הרפואה, את התכנית וכן שהמקום המיועד להקמת מפעל הפסדים מתאים ליעודו.

מתן היתר הקמה

4. לא יפעיל אדם מפעל פסדים אלא בהיתר מאת המנהל ובהתאם לתנאיו.

הפעלת מפעל פסדים

5. לא יתן המנהל היתר להפעלת מפעל פסדים אלא אם הוכח להנחת דעתו כי המפעל פועל בתהליך המשמיד כל גורמי מחלה בפסדים.

מתן היתר הפעלה

6. לא יוקם בתחום מפעל פסדים או בשטח הסמוך לו כל מיתקן או מבנה שהקמתו לא אושרה מראש בידי המנהל.

הקמת מבנים ומיתקנים נוספים

7. מצא המנהל כי המבנה והמיתקנים במפעל הפסדים אינם מתאימים ליעודם, יורה לאחראי למפעל הפסדים לבצע תוך מועד שהוא יקבע, תיקונים הדרושים לשם הפעלתו התקינה (להלן – התיקונים הדרושים) והאחראי למפעל הפסדים חייב לבצע את התיקונים הדרושים.

תיקונים דרושים

8. (א) ראה המנהל כי לשם הבטחת עבודה תקינה במפעל פסדים יש צורך להגדיל את המבנים או המיתקנים ולהתקין דרכי הגישה או לשנות הציוד הקיים או להוסיף על המבנים הקיימים (להלן – עבודות ההרחבה), יורה בכתב לאחראי למפעל הפסדים לבצע את עבודות ההרחבה תוך המועד שיקבע.

הרחבת מפעל פסדים

(ב) האחראי למפעל הפסדים יבצע את עבודות ההרחבה במועד שנקבע בהודעת המנהל.

9. לא יבצע אחראי למפעל פסדים עבודות הרחבה אלא באישור המנהל ובהתאם לתנאיו.

היתר להרחבת מפעל הפסדים

10. מפעל פסדים יוחזק בכל עת במצב נקי ויקויימו בו סידורי תברואה נאותים.

נקיון במפעל הפסדים

11. (א) האחראי למפעל פסדים יעסיק עובדים בעלי כישורים מתאימים ובמספר מספיק לאחזקתו ולהפעלתו התקינה של המפעל.

עובדים במפעל פסדים

(ב) נראה למנהל כי מספר העובדים המועסקים במפעל פסדים אינו מספיק לביצוע יעיל של העבודות במפעל הפסדים או שעובד אינו מתאים לתפקידו, יורה לאחראי למפעל פסדים להגדיל את צוות העובדים לפי הצורך או לשנות את הרכבו.

(ג) הורה המנהל כאמור בתקנת משנה (ב), יבצע אחראי למפעל פסדים מיד כל הוראה שניתנה לו כאמור.

12. (א) לא ביצע אחראי למפעל הפסדים הוראה מהוראות תקנות 4 עד 11 רשאי המנהל להורות על הפסקת הפעלתו של המפעל עד למילוי ההוראה.

הפסקת הפעלת מפעל פסדים

(ב) על הוראת המנהל כאמור בתקנת משנה (א), רשאי האחראי למפעל הפסדים לערור תוך 30 יום מיום קבלתה לפני ועדת ערר שמונתה לפי תקנת משנה (ג).

(ג) שר החקלאות ימנה ועדת ערר של שלושה לענין תקנה זו.

(ד) הודעה על מינוי הועדה ועל הרכבה תפורסם ברשומות.

13. (א) רופא וטרינרי של רשות מקומית, שאושר בידי המנהל יפקח על חיסול פסדים ועל מפעל פסדים בהתאם להוראותיו של המנהל.

מינוי רופאים וטרינריים ע"י רשות מקומית

(ב) רופא וטרינרי רשאי כאמור בתקנת משנה (א) להתיר, לדחות או לאסור הפקת מוצרים מפסדים או הוצאתם מתחום מפעל הפסדים.

פרק שלישי: חיסול פסדים

14. (א) אדם המחזיק בבעל חיים שמת מסיבה כלשהי למעט שחיטה, חייב לעשות אחד מאלה תוך 24 שעות:

חובת המחזיק בפסדים

(1) לקבור או לשרוף את נבלתו במקום שקבעה הרשות המקומית בהתאם לתקנת משנה (ב);

תק' תשנ"ה-1994

(2) להביאה לתחנת איסוף;

(3) להביאה למפעל פסדים באמצעי הובלה שקבעה לכך הרשות המקומית ובהתאם להוראות המנהל.

(ב) רשות מקומית תקבע באישור המנהל אתר לקבורת בעלי חיים או למשרפה או למפעל פסדים וכן תחנות לאיסוף פסדים.

(ג) על אף האמור בתקנת משנה (א) רשאי אדם לחסל פגרי עופות בתחום משק העופות שלו במשרפה, באמצעות קומפוסטציה או באמצעות כיסוי בסיד לא כבוי, ובלבד שהחיסול ייעשה במיתקנים שאישר המנהל.

תק' תשס"ד-2004

(ד) על אף האמור בתקנה זו רשאי המנהל להתיר, בכתב ובתנאים שיקבע –

תק' תשנ"ה-1994

(1) העברת גוויות לגן חיות לשם הזנת החיות שמחזיקים בו;

(2) חיסול פסדים ופסולת בשיטה אחרת שאישר.

מיום 19.1.1995

**תק' תשנ"ה-1994**

[ק"ת תשנ"ה מס' 5645](http://www.nevo.co.il/Law_word/law06/TAK-5645.pdf) מיום 20.12.1994 עמ' 419

14. (א) אדם המחזיק בבעל חיים שמת מסיבה כלשהי למעט שחיטה, חייב לעשות אחד מאלה תוך 24 שעות:

(1) לקבור או לשרוף את נבלתו במקום שקבעה הרשות המקומית בהתאם לתקנת משנה (ב);

(2) להביאה לתחנת איסוף;

(3) להביאה למפעל פסדים באמצעי הובלה שקבעה לכך הרשות המקומית ובהתאם להוראות המנהל.

(ב) רשות מקומית תקבע באישור המנהל אתר לקבורת בעלי חיים או למשרפה או למפעל פסדים וכן תחנות לאיסוף פסדים.

(ג) על אף האמור בתקנת משנה (א) רשאי אדם לקבור פגרי עופות בבור רקב או לשרפם במשרפה בתחום משק העופות שלו.

~~(ד) על אף האמור בתקנה זו, רשאי המנהל להתיר העברת נבלות לגן חיות לשם הזנת חיות ועופות בתנאים שקבע.~~

(ד) על אף האמור בתקנה זו רשאי המנהל להתיר, בכתב ובתנאים שיקבע –

(1) העברת גוויות לגן חיות לשם הזנת החיות שמחזיקים בו;

(2) חיסול פסדים ופסולת בשיטה אחרת שאישר.

מיום 25.1.2004

**תק' תשס"ד-2004**

[ק"ת תשס"ד מס' 6287](http://www.nevo.co.il/Law_word/law06/TAK-6287.pdf) מיום 25.1.2004 עמ' 178

**החלפת תקנת משנה 14(ג)**

הנוסח הקודם:

~~(ג) על אף האמור בתקנת משנה (א) רשאי אדם לקבור פגרי עופות בבור רקב או לשרפם במשרפה בתחום משק העופות שלו.~~

15. רשות מקומית תחסל בעל חיים שמת בתחומה על חשבון המחזיק, אם לא חוסל על ידו.

חיסול בעלי-חיים שמתו

16. לא יחפור אדם בעצמו או על ידי אחר ולא יוציא מהקבר – גופה או נבלה של בעל חיים אלא ברשות בכתב מאת המנהל.

איסור הוצאת בעל חיים מהקבר

17. לא ימכור אדם ולא יציע למכירה פסדים אלא למפעל פסדים שאישר המנהל.

איסור מכירת גופה או נבלה של בעל חיים

18. כל רשות מקומית חייבת להגיש דו"חות, רשימות וידיעות בקשר לחיסול פסדים ככל אשר ידרוש ממנה המנהל.

הגשת דו"חות על ידי רשות מקומית

19. תקנות קבורת בעלי חיים – בטלות.

ביטול תקנות בעלי חיים 1930

ב' באדר ב' התשמ"א (8 במרס 1981) אריאל שרון

שר החקלאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"א מס' 4227](http://www.nevo.co.il/Law_word/law06/TAK-4227.pdf) מיום 15.4.1981 עמ' 919.

   תוקנו [ק"ת תשנ"ה מס' 5645](http://www.nevo.co.il/Law_word/law06/TAK-5645.pdf) מיום 20.12.1994 עמ' 419 – תק' תשנ"ה-1994; תחילתן 30 ימים מיום פרסומן.

   [ק"ת תשס"ד מס' 6287](http://www.nevo.co.il/Law_word/law06/TAK-6287.pdf) מיום 25.1.2004 עמ' 178 – תק' תשס"ד-2004. [↑](#footnote-ref-1)