תקנות מילווה המדינה (איגרות חוב מסוג (אג"ח ממשלתית קצרה"),   
תשס"ז-2007

משפט פרטי וכלכלה – כספים – מילווים – מילווה חסכון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | סימון האיגרת | סעיף 2 |
| 2 | [Go](#Seif2) | השווי הנקוב | סעיף 3 |
| 2 | [Go](#Seif3) | מחיר המכירה | סעיף 4 |
| 2 | [Go](#Seif4) | מכירת איגרות החוב | סעיף 5 |
| 2 | [Go](#Seif5) | פדיון | סעיף 6 |
| 2 | [Go](#Seif6) | פדיון מוקדם | סעיף 7 |
| 3 | [Go](#Seif7) | תשלום | סעיף 8 |
| 3 | [Go](#Seif8) | שינוי מועד תשלום | סעיף 9 |
| 3 | [Go](#Seif9) | תחילה | סעיף 10 |

תקנות מילווה המדינה (איגרות חוב מסוג (אג"ח ממשלתית קצרה"),   
תשס"ז-2007[[1]](#footnote-1)\*

תוקף סמכותי לפי סעיפים 3, 4 ו-15 לחוק מילווה המדינה, התשל"ט-1979 (להלן – החוק), ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"הבורסה" – הבורסה לניירות ערך בתל אביב בע"מ;

"יום עסקים בנקאי" – יום שלגביו מקיימים רוב התאגידים הבנקאיים סליקה של שיקים, חיובים אחרים וזיכויים;

"מועד קובע לזכאות" – סוף יום העסקים הבנקאי האחרון שלפני שלושת הימים הקודמים למועד פדיון איגרת החוב;

"סדרה" – איגרות חוב מסוג "אג"ח ממשלתית קצרה" שהוצאו לציבור במשך תקופה כלשהי, אשר לכולן מועד פדיון זהה;

"עושה שוק ראשי" – כהגדרתו בסעיף 6א(ז) לחוק;

"ריבית בנק ישראל" – הריבית שקובע בנק ישראל במסגרת ההחלטות המוניטריות התקופתיות, והמשמשת את הבנק לצורך מתן הלוואות לתאגידים הבנקאיים או לצורך קבלת הלוואות מתאגידים בנקאיים, כשיעורה מזמן לזמן;

"תאגיד בנקאי" – כמשמעותו בחוק הבנקאות (רישוי), התשמ"א-1981.

2. כל סדרה של איגרות חוב מסוג "אג"ח ממשלתית קצרה" המוצאת על פי החוק תסומן בסדר הבא מימין לשמאל: אג"ח ממשלתית קצרה, ואחרי רווח, שנת הפדיון (2 ספרות) וחודש הפדיון (2 ספרות).

סימון האיגרת

3. איגרות החוב יוצאו בשווי נקוב של 1,000 שקלים חדשים או כפולה של 1,000 שקלים חדשים.

השווי הנקוב

4. המחיר שבו יימכרו איגרות החוב יהיה נמוך מסכום הפדיון שלהן, ואיגרות החוב לא ישאו ריבית.

מחיר המכירה

5. איגרות החוב יימכרו לעושי השוק הראשיים ולכלל הציבור במכרז או בהליך תחרותי ושוויוני אחר; מכירה לכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

מכירת איגרות החוב

6. איגרות החוב יוצאו לתקופה שלא תעלה על שנה אחת וייפדו במלואן בתום התקופה שנקבעה כאמור.

פדיון

7. (א) פדיון מוקדם של איגרות חוב מסדרה כלשהי שהוצאה לפי תקנות אלה ייעשה בהליך תחרותי ושוויוני, במשך תקופה מסוימת ובמועדים שייקבעו לענין זה שיפורסמו לציבור שמיועד לו ההליך כאמור בתקנת משנה (ב).

פדיון מוקדם

(ב) בהליך הפדיון המוקדם ייקבע ממי יירכשו איגרות החוב: מכלל הציבור, מכלל עושי השוק הראשיים או מחלק מהם.

(ג) רכישת איגרות החוב מכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

8. מי שרשום בפנקס כבעל איגרת החוב במועד הקובע לזכאות יהיה זכאי לקבלת סכום איגרת החוב; הסכום ישולם לו על ידי זיכוי חשבונו בתאגיד בנקאי כפי שהורה עד המועד הקובע לזכאות; המינהלה תסגור את פנקס איגרות החוב לאחר המועד הקובע לזכאות האחרון, והחל באותו מועד לא תרשום בו כל העברה של איגרות החוב.

תשלום

9. נבצר מהמינהלה לבצע את תשלום סכום האיגרת במועד שנקבע לפדיונה, יבוצע התשלום ביום העסקים הבנקאי שלאחריו, בתוספת ריבית בשיעור ריבית בנק ישראל ממועד הפדיון שנקבע לאיגרת ועד מועד פדיונה בפועל.

שינוי מועד תשלום

10. תחילתן של תקנות אלה 30 ימים מיום פרסומן.

תחילה

ח' בתמוז התשס"ז (24 ביוני 2007) אהוד אולמרט

ראש הממשלה

וממלא מקום שר האוצר

1. \* פורסמו [ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 976. [↑](#footnote-ref-1)