תקנות מילווה המדינה (איגרות חוב מסוג "אג"ח ממשלתית – ריבית משתנה"),   
תשס"ו-2006

משפט פרטי וכלכלה – כספים – מילווים – מילווה חסכון

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סימון האיגרת | [Go](#Seif2) | 2 |
| סעיף 3 | השווי הנקוב | [Go](#Seif3) | 2 |
| סעיף 4 | מכירת איגרות החוב | [Go](#Seif4) | 3 |
| סעיף 5 | ריבית | [Go](#Seif5) | 3 |
| סעיף 6 | פדיון | [Go](#Seif6) | 3 |
| סעיף 7 | פדיון מוקדם | [Go](#Seif7) | 3 |
| סעיף 8 | תשלום | [Go](#Seif8) | 3 |
| סעיף 9 | שינוי מועד תשלום | [Go](#Seif9) | 3 |
| סעיף 10 | תחילה | [Go](#Seif10) | 3 |
|  | תוספת ראשונה | [Go](#med0) | 3 |
|  | תוספת שניה | [Go](#med1) | 4 |
|  | תוספת שלישית | [Go](#med2) | 4 |

תקנות מילווה המדינה (איגרות חוב מסוג "אג"ח ממשלתית – ריבית משתנה"),   
תשס"ו-2006[[1]](#footnote-1)\*

בתוקף סמכותי לפי סעיפים 3, 4 ו-15 לחוק מילווה המדינה, התשל"ט-1979 (להלן – החוק), ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"הבורסה" – הבורסה לניירות ערך בתל אביב בע"מ;

"יום עסקים בנקאי" – יום שלגביו מקיימים רוב התאגידים הבנקאיים סליקה של שיקים, חיובים אחרים וזיכויים;

"יום תשלום" של קרן או ריבית – יום העסקים הבנקאי האחרון בחודש שבו תמה תקופת ריבית;

"ימי ריבית" – מספר הימים בתקופת ריבית, המחושב לפי הפרש הימים שבין היום הראשון בתקופת ריבית לבין היום האחרון בתקופת ריבית;

"מועד קובע לזכאות" – סוף היום ה-20 בחודש שבו משולמת ריבית או קרן;

"נכס הבסיס" – סדרת מילווה שהוצאה לפי חוק מילווה קצר מועד, התשמ"ד-1984, שיתרת תקופתה לפדיון בימים היא הקרובה ביותר לשנה אחת;

"סדרה" – איגרות חוב מסוג "אג"ח ממשלתית – ריבית משתנה" שהוצאו לציבור במשך תקופה כלשהי, אשר לכולן מועד פדיון ומועדי ריבית לתשלום זהים;

"עושה שוק ראשי" – כהגדרתו בסעיף 6א(ז) לחוק;

"ריבית משתנה" – ריבית שנתית בשיעור משתנה, שתיקבע בגובה השיעור הממוצע המשוקלל של התשואות היומיות בחמישה ימי המסחר שקדמו ליום המסחר האחרון בתקופת ריבית, כשכל תשואה משוקללת לפי השווי הכספי היומי, על פי הנוסחה שבתוספת השניה;

"שווי כספי יומי" – השווי הכספי הכולל של עסקאות בנכס הבסיס בבורסה ושל מכירות נכס הבסיס על ידי בנק ישראל לציבור במכרז, אשר נערכו באותו יום;

"שווי נקוב יומי" – השווי הנקוב הכולל באותו יום של עסקאות בנכס הבסיס בבורסה ושל מכירות נכס הבסיס לציבור במכרז, על ידי בנק ישראל;

"תאגיד בנקאי" – כמשמעותו בחוק הבנקאות (רישוי), התשמ"א-1981;

"תקופת ריבית" – כל אחת מאלה:

(1) לריבית האחרונה – התקופה המסתיימת ביום תשלום הקרן והמתחילה ביום העסקים הבנקאי האחרון בחודש השלישי שקדם לו;

(2) לריביות הקודמות – התקופה המסתיימת ביום תשלום הריבית והמתחילה ביום העסקים הבנקאי האחרון בחודש השלישי שקדם לו או ביום שבו הוצאה הסדרה לראשונה, לפי המאוחר;

"תשואה יומית" – תשואה אפקטיבית ברוטו ליום מסוים, מחושבת על בסיס השווי הכספי היומי מחולק בשווי הנקוב היומי, על פי הנוסחה שבתוספת הראשונה.

2. כל סדרה של איגרות חוב מסוג "אג"ח ממשלתית – ריבית משתנה" המוצאת על פי החוק תסומן בסדר הבא מימין לשמאל: אג"ח ממשלתית – ריבית משתנה, ואחרי רווח, שנת הפדיון (2 ספרות) וחודש הפדיון (2 ספרות).

סימון האיגרת

3. איגרות החוב יוצאו בשווי נקוב של 1,000 שקלים חדשים או כפולה של 1,000 שקלים חדשים.

השווי הנקוב

4. איגרות החוב יימכרו לעושי השוק הראשיים ולכלל הציבור במכרז או בהליך תחרותי ושוויוני אחר; מכירה לכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

מכירת איגרות החוב

5. (א) איגרות החוב יישאו ריבית שתיקבע לכל אחת מתקופות הריבית לפי שיעור הריבית המשתנה.

ריבית

(ב) חישוב הריבית לתשלום לכל תקופת ריבית ייעשה על פי הנוסחה שבתוספת השלישית.

(ג) הריבית בעד כל אחת מתקופות הריבית תשולם ביום התשלום; נמכרו איגרות חוב מסדרה לאחר יום תשלום, לא תשולם בעדן ריבית לגבי תקופות ריבית שנסתיימו לפני מועד מכירתן; נמכרו איגרות חוב מסדרה אחרי המועד הקובע לזכאות, לא תשולם בשלהן ריבית בעד תקופת ריבית שעד למועד האמור.

(ד) הריבית בעד תקופת הריבית האחרונה, תשולם ביום תשלום הקרן.

6. איגרות החוב יוצאו לתקופה של שנה או לתקופה ארוכה יותר, וייפדו במלואן ביום תשלום הקרן; מהמועד שנקבע לפדיונן ואילך, לא יישאו איגרות החוב ריבית.

פדיון

תק' תשס"ז-2007

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 978

6. איגרות החוב יוצאו ~~לתקופה של שנתיים~~ לתקופה של שנה או לתקופה ארוכה יותר, וייפדו במלואן ביום תשלום הקרן; מהמועד שנקבע לפדיונן ואילך, לא יישאו איגרות החוב ריבית.

7. (א) פדיון מוקדם של איגרות חוב מסדרה כלשהי שהוצאה לפי תקנות אלה ייעשה בהליך תחרותי ושוויוני, במשך תקופה מסוימת ובמועדים לענין זה, שיפורסמו לציבור שמיועד לו ההליך כאמור בתקנת משנה (ב).

פדיון מוקדם

תק' תשס"ז-2007

(ב) בהליך הפדיון המוקדם ייקבע ממי יירכשו איגרות החוב: מכלל הציבור, מכלל עושי השוק הראשיים או מחלק מהם.

תק' תשס"ז-2007

(ג) רכישת איגרות החוב מכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

תק' תשס"ז-2007

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 978

7. (א) פדיון מוקדם של איגרות חוב מסדרה כלשהי שהוצאה לפי תקנות אלה ייעשה בהליך תחרותי ושוויוני, במשך תקופה מסוימת ובמועדים לענין זה, שיפורסמו לציבור~~, ובמחיר השוק של האיגרת במועד שבו יתבצע הפדיון בפועל~~ שמיועד לו ההליך כאמור בתקנת משנה (ב).

(ב) בהליך הפדיון המוקדם ייקבע ממי יירכשו איגרות החוב: מכלל הציבור, מכלל עושי השוק הראשיים או מחלק מהם.

(ג) רכישת איגרות החוב מכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

8. מי שרשום בפנקס כבעל איגרת החוב במועד הקובע לזכאות יהיה זכאי לקבלת סכום הריבית או הקרן; הסכום ישולם לו ביום התשלום על ידי זיכוי חשבונו בתאגיד בנקאי כפי שהורה עד המועד הקובע לזכאות; המינהלה תסגור את פנקס איגרות החוב לאחר המועד הקובע לזכאות האחרון, והחל באותו מועד לא תרשום בו כל העברה של איגרות החוב.

תשלום

9. נבצר מהמינהלה לבצע תשלום קרן או ריבית, יבוצע התשלום ביום העסקים הבנקאי שלאחריו, ואולם תקופת הריבית שבשלה מבוצע התשלום תוארך עד מועד התשלום בפועל ותקופת הריבית שלאחריה תקוצר בהתאמה.

שינוי מועד תשלום

10. תחילתן של תקנות אלה 30 ימים מיום פרסומן.

תחילה

תוספת ראשונה

(תקנה 1)

**נוסחה לחישוב תשואה יומית**





כאשר –

A = שווי כספי יומי;

B = שווי נקוב יומי;

P = מחיר ממוצע יומי;

T = מספר הימים לפדיון של נכס הבסיס;

I = תשואה יומית, כשהיא מעוגלת לספרה השלישית שלאחר הנקודה העשרונית.

תק' תשס"ז-2007

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 978

I = תשואה יומית, כשהיא מעוגלת ~~לספרה החמישית~~ לספרה השלישית שלאחר הנקודה העשרונית.

תוספת שניה

(תקנה 1)

**נוסחה לחישוב ריבית משתנה**



כאשר –

A = שווי כספי יומי;

I = תשואה יומית, כשהיא מעוגלת לספרה השלישית שלאחר הנקודה העשרונית;

תק' תשס"ז-2007

i = חמשת ימי המסחר שקדמו ליום המסחר האחרון בתקופת הריבית;

r = ריבית משתנה, כשהיא מעוגלת למאית האחוז הקרובה ביותר.

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 978

I = תשואה יומית, כשהיא מעוגלת ~~לספרה החמישית~~ לספרה השלישית שלאחר הנקודה העשרונית;

תוספת שלישית

(תקנה 5(ב))

**נוסחה לחישוב הריבית לתשלום לתקופת ריבית כלשהי**

R= r\*T/365

כאשר –

R = שיעור הריבית לתקופת ריבית, כשהוא מעוגל לספרה החמישית שלאחר הנקודה העשרונית;

r = שיעור הריבית השנתית המשתנה, שנקבעה כאמור בתקנה 5(א);

T = מספר ימי הריבית בתקופת הריבית.

י"ט בכסלו התשס"ו (20 בדצמבר 2005) אהוד אולמרט

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ו מס' 6457](http://www.nevo.co.il/Law_word/law06/tak-6457.pdf) מיום 30.1.2006 עמ' 404.

   תוקנו [ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 978 – תק' תשס"ז-2007; תחילתן 30 ימים מיום פרסומן. [↑](#footnote-ref-1)