תקנות מילווה המדינה (איגרות חוב מסוג "אג"ח ממשלתית צמודה"),   
תשס"ו-2006

משפט פרטי וכלכלה – כספים – מילווים – מילווה חסכון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | סימון האיגרת | סעיף 2 |
| 2 | [Go](#Seif2) | השווי הנקוב | סעיף 3 |
| 2 | [Go](#Seif3) | מכירת איגרות החוב | סעיף 4 |
| 3 | [Go](#Seif4) | ריבית | סעיף 5 |
| 3 | [Go](#Seif5) | פדיון | סעיף 6 |
| 3 | [Go](#Seif6) | פדיון מוקדם | סעיף 7 |
| 3 | [Go](#Seif10) | תנאי הצמדה | סעיף 8 |
| 3 | [Go](#Seif7) | תשלום | סעיף 9 |
| 4 | [Go](#Seif8) | שינוי מועד תשלום | סעיף 10 |
| 4 | [Go](#Seif9) | תחילה | סעיף 11 |

תקנות מילווה המדינה (איגרות חוב מסוג "אג"ח ממשלתית צמודה"),   
תשס"ו-2006[[1]](#footnote-1)\*

בתוקף סמכותי לפי סעיפים 3, 4 ו-15 לחוק מילווה המדינה, התשל"ט-1979 (להלן – החוק), ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"הבורסה" – הבורסה לניירות ערך בתל אביב בע"מ;

"יום עסקים בנקאי" – יום שלגביו מקיימים רוב התאגידים הבנקאיים סליקה של שיקים, חיובים אחרים וזיכויים;

"יום תשלום" של קרן או ריבית – יום העסקים הבנקאי האחרון בחודש שבו תמה תקופת ריבית;

"ימי ריבית" – מספר הימים בתקופת ריבית, המחושב לפי הפרש הימים שבין היום הראשון בתקופת ריבית לבין היום האחרון בה;

"מדד" – מדד המחירים לצרכן שמחשבת הלשכה המרכזית לסטטיסטיקה (להלן – הלמ"ס) אף אם יפורסם בידי כל מוסד ממשלתי אחר, לרבות כל מדד רשמי אחר שיבוא במקומו, בין אם הוא בנוי על אותם נתונים שעליהם בנוי המדד הקיים ובין אם לאו; היחס בין המדד האחר ובין המדד המוחלף יהיה כפי שקבעה הלמ"ס;

"מדד הבסיס" – המדד האחרון שפורסם לפני היום שבו הוצאה הסדרה לראשונה;

"מדד חדש" – המדד האחרון שפורסם לפני יום תשלום כלשהו;

"מועד קובע לזכאות" – סוף היום ה-20 בחודש שבו משולמת ריבית או קרן;

"סדרה" – איגרות חוב מסוג "אג"ח ממשלתית צמודה" שהוצאו לציבור במשך תקופה כלשהי, אשר לכולן מועד פדיון, מועדי תשלום ריבית ושיעורי ריבית זהים;

"עושה שוק ראשי" – כהגדרתו בסעיף 6(ז)[[2]](#footnote-2) לחוק;

"תאגיד בנקאי" – כמשמעותו בחוק הבנקאות (רישוי), התשמ"א-1981;

"תקופת ריבית" – כל אחת מאלה:

(1) לריבית האחרונה – התקופה שסיומה ביום תשלום הקרן ותחילתה ביום העסקים הבנקאי האחרון בחודש השנים עשר שקדם לו;

(2) לריביות הקודמות – התקופה שסיומה ביום תשלום הריבית ותחילתה ביום העסקים הבנקאי האחרון בחודש השנים עשר שקדם לו או ביום שבו הוצאה הסדרה לראשונה, לפי המאוחר.

2. כל סדרה של איגרות חוב מסוג "אג"ח ממשלתית צמודה" המוצאת על פי החוק תסומן בסדר הבא מימין לשמאל: אג"ח ממשלתית – צמודה, ואחרי רווח, שנת הפדיון (2 ספרות) וחודש הפדיון (2 ספרות).

סימון האיגרת

3. איגרות החוב יוצאו בשווי נקוב של 1,000 שקלים חדשים או כפולה של 1,000 שקלים חדשים.

השווי הנקוב

4. איגרות החוב יימכרו לעושי השוק הראשיים ולכלל הציבור במכרז או בהליך תחרותי ושוויוני אחר; מכירה לכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

מכירת איגרות החוב

5. (א) איגרות החוב יישאו ריבית קבועה במירווחים של מאית האחוז בשיעור שנתי, כפי שיקבע שר האוצר או מי שהוא הסמיכו לכך לגבי כל סדרה, כדי ששער איגרת החוב יהיה קרוב   
ל-100 בהוצאת הסדרה לראשונה.

ריבית

(ב) חישוב הריבית לתשלום ייעשה לפי ימי הריבית בכל תקופת ריבית, על פי הנוסחה שלהלן:

R= r\*T/365

כאשר –

R = שיעור הריבית לתקופת ריבית, כשהוא מעוגל לספרה החמישית שלאחר הנקודה העשרונית;

r = שיעור הריבית השנתית הקבועה, שנקבעה כאמור בתקנת משנה (א);

T = מספר ימי הריבית בתקופת הריבית.

(ג) הריבית בעד כל אחת מתקופות הריבית תשולם ביום התשלום; נמכרו איגרות חוב מסדרה לאחר יום תשלום, לא תשולם בשלהן ריבית בעד תקופות ריבית שנסתיימו לפני מועד מכירתן; נמכרו איגרות חוב מסדרה אחרי המועד הקובע לזכאות בתקופת ריבית כלשהי, לא תשולם בשלהן ריבית בעד תקופת ריבית זו.

(ד) הריבית בעד תקופת הריבית האחרונה, תשולם ביום תשלום הקרן.

6. איגרות החוב יוצאו לתקופה של שנה אחת או לתקופה ארוכה יותר, וייפדו במלואן ביום תשלום הקרן; מהמועד שנקבע לפדיונן ואילך, לא יישאו איגרות החוב ריבית או הצמדה.

פדיון

תק' תשס"ז-2007

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 977

6. איגרות החוב יוצאו ~~לתקופה של שנתיים~~ לתקופה של שנה אחת או לתקופה ארוכה יותר, וייפדו במלואן ביום תשלום הקרן; מהמועד שנקבע לפדיונן ואילך, לא יישאו איגרות החוב ריבית או הצמדה.

7. (א) פדיון מוקדם של איגרות חוב מסדרה כלשהי שהוצאה לפי תקנות אלה ייעשה בהליך תחרותי ושוויוני, במשך תקופה מסוימת ובמועדים לענין זה, שיפורסמו לציבור שמיועד לו ההליך כאמור בתקנת משנה (ב).

פדיון מוקדם

תק' תשס"ז-2007

(ב) בהליך הפדיון המוקדם ייקבע ממי יירכשו איגרות החוב: מכלל הציבור, מכלל עושי השוק הראשיים או מחלק מהם.

תק' תשס"ז-2007

(ג) רכישת איגרות החוב מכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

תק' תשס"ז-2007

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 977

7. (א) פדיון מוקדם של איגרות חוב מסדרה כלשהי שהוצאה לפי תקנות אלה ייעשה בהליך תחרותי ושוויוני, במשך תקופה מסוימת ובמועדים לענין זה, שיפורסמו לציבור~~, ובמחיר השוק של האיגרת במועד שיתבצע בו הפדיון בפועל~~ שמיועד לו ההליך כאמור בתקנת משנה (ב).

(ב) בהליך הפדיון המוקדם ייקבע ממי יירכשו איגרות החוב: מכלל הציבור, מכלל עושי השוק הראשיים או מחלק מהם.

(ג) רכישת איגרות החוב מכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

8. השווי הנקוב של איגרת החוב והריבית המשתלמת עליה יהיו צמודים למדד כלהלן: אם יתברר כי המדד החדש השתנה לעומת מדד הבסיס, ישולמו אותה קרן או אותה ריבית ביום התשלום, כשהן מוגדלות או מוקטנות בשיעור השינוי של המדד החדש לעומת המדד היסודי.

תנאי הצמדה

9. מי שרשום בפנקס כבעל איגרת החוב במועד הקובע לזכאות יהיה זכאי לקבלת סכום הריבית או הקרן; הסכום ישולם לו ביום התשלום על ידי זיכוי חשבונו בתאגיד בנקאי כפי שהורה עד המועד הקובע לזכאות; המינהלה תסגור את פנקס איגרות החוב לאחר המועד הקובע לזכאות האחרון, והחל באותו מועד לא תרשום בו כל העברה של איגרות החוב.

תשלום

10. נבצר מהמינהלה לבצע תשלום קרן או ריבית, יבוצע התשלום ביום העסקים הבנקאי שלאחריו, ואולם תקופת הריבית שבשלה מבוצע התשלום תוארך עד מועד התשלום בפועל ותקופת הריבית שלאחריה תקוצר בהתאמה.

שינוי מועד תשלום

11. תחילתן של תקנות אלה 30 ימים מיום פרסומן.

תחילה

י"ט בכסלו התשס"ו (20 בדצמבר 2005) אהוד אולמרט

שר האוצר

1. \* פורסמו [ק"ת תשס"ו מס' 6457](http://www.nevo.co.il/Law_word/law06/tak-6457.pdf) מיום 30.1.2006 עמ' 401.

   תוקנו [ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 977 – תק' תשס"ז-2007; תחילתן 30 ימים מיום פרסומן. [↑](#footnote-ref-1)
2. צ"ל 6א(ז). [↑](#footnote-ref-2)