תקנות מילווה המדינה (איגרות מסוג "תבור"), תשל"ט–1979

משפט פרטי וכלכלה – כספים – מילווים – מילווה חסכון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | איגרות חוב מסוג תבור | סעיף 1 |
| 2 | [Go](#Seif1) | מכירה לבנקים | סעיף 2 |
| 2 | [Go](#Seif2) | איסור העברה | סעיף 3 |
| 2 | [Go](#Seif3) | השווי הנקוב | סעיף 4 |
| 2 | [Go](#Seif4) | מחיר מכירה | סעיף 5 |
| 2 | [Go](#Seif5) | נוסח איגרות החוב | סעיף 6 |
| 2 | [Go](#Seif6) | הנפקה לשש שנים | סעיף 7 |
| 2 | [Go](#Seif7) | אפשרויות פדיון איגרות החוב | סעיף 8 |
| 2 | [Go](#Seif8) | דרך הפדיון | סעיף 9 |
| 2 | [Go](#Seif9) | תנאי ההצמדה | סעיף 10 |
| 3 | [Go](#Seif10) | מכירת איגרות חוב | סעיף 12 |
| 3 | [Go](#Seif11) | הנחה | סעיף 13 |
| 3 | [Go](#Seif12) | פטור ממס הכנסה | סעיף 14 |
| 3 | [Go](#Seif13) | תחולת מועד ביום מנוחה | סעיף 15 |
| 3 | [Go](#med0) | מילווה המדינה, תשלט–1979 |  |

פרק 221

תקנות מילווה המדינה (איגרות מסוג "תבור"), תשל"ט–1979(5)

בתוקף סמכותי לפי סעיפים 3, 4, 13 ו-16 לחוק מילווה המדינה, תשל"ט–1979, ובאישור ועדת הכספים של הכנסת, אני מתקין תקנות אלה:

1. כל סדרה של איגרת חוב מסוג "תבור" המוצאת על פי החוק תסומן במספר החל ב-8071 ותכונה "מילווה המדינה, תשל"ט–1979" בתוספת ציון מספר הסדרה.

איגרות חוב

מסוג "תבור"

2. איגרות החוב יימכרו רק למוסד בנקאי כמשמעותו בחוק בנק ישראל, תשי"ד–1954, לצורך השקעת כספי תכניות חסכון שלגביהן הוצא צו בדבר פטור ממס הכנסה על פי חוק עידוד החסכון, הנחות ממס הכנסה וערבות למילוות, תשט"ז–1956.

מכירה לבנקים

3. איגרות החוב לא יהיו ניתנות להעברה אלא בין מוסדות בנקאיים המפעילים תכניות חסכון כאמור בתקנה 2.

איסור העברה

4. איגרות החוב יוצאו בשווי נקוב של 100 לירות או כפילה של 100 לירות.

השווי הנקוב

5. ביום הוצאת איגרות החוב וביום המכירה שלאחריו יימכרו איגרות החוב בשוויין הנקוב; לאחר מכן תיווסף למחיר ריבית של 4.25% לשנה מיום ההוצאה עד ליום המכירה בפועל.

מחיר מכירה

6. איגרות החוב יהיו בנוסח שבתוספת.

נוסח איגרות החוב

7. איגרות החוב ייפדו בשלמותן לאחר תום 6 שנים מיום הוצאתן ובתוספת הריבית המצטברת והפרשי ההצמדה המשתלמים עליהן, לפי הברירה כאמור בתקנה 8; מהמועד שנקבע לפדיונן ואילך לא ישאו איגרות החוב ריבית ולא יובאו בחשבון הפרשי הצמדה.

הנפקה לשש שנים

------------

(5) פורסמו ק"ת תשל"ט מס' 4001 מיום 8.7.1979 עמ' 1548.

8. (א) 21 יום לפני הגיע מועד הפדיון יודיע בעל איגרת החוב באיזו אפשרות פדיון מבין המנויות להלן בחר:

אפשרויות פדיון איגרות החוב

(1) סכום איגרת החוב לפי שוויה הנקוב בתוספת ריבית בסכום 87.04 לירות לכל 100 לירות שווי נקוב, כשהקרן והריבית אינן צמודות ערך;

(2) סכום איגרת החוב לפי שוויה הנקוב בתוספת ריבית בסכום של 28.37 לירות לכל 100 לירות שווי נקוב כשהקרן והריבית צמודות למדד המחירים לצרכן.

(ב) לא מסר בעל איגרת החוב הודעה בכתב כאמור, ייפדו איגרות החוב שבידו בהתאם לאפשרות הפדיון אשר לפיה יתקבל הסכום הגבוה יותר.

9. סכום הפדיון של איגרת החוב ישולם לבעליה על ידי זיכוי חשבונו בבנק ישראל.

דרך הפדיון

10. (א) השווי הנקוב של כל איגרת חוב והריבית המשתלמת עליה לפי אפשרות הפדיון המנויה בתקנה (א)(2), יהיו צמודים למדד המחירים לצרכן כמפורט להלן:

תנאי ההצמדה

אם יתברר מתוך מדד המחירים לצרכן שנתפרסם לאחרונה לפני הגיע זמן פדיונן של איגרות החוב (להלן — המדד החדש), כי המדד החדש עלה לעומת המדד שפורסם לחודש שבו הוצאה הסדרה של איגרות החוב (להלן — המדד היסודי), ישולמו הקרן והריבית, כשהן מוגדלות באופן יחסי לשיעור העליה של המדד החדש לעומת המדד היסודי.

(ב) בתקנה זו, "מדד המחירים לצרכן" או "מדד" — מדד המחירים לצרכן שקבעה הלשכה המרכזית לסטטיסטיקה, אף אם יתפרסם על ידי כל מוסד ממשלתי אחר, לרבות כל מדד רשמי אחר שיבוא במקומו, בין שהוא בנוי על אותם נתונים שעליהם בנוי המדד הקיים ובין אם לאו; אם יבוא מדד אחר, תקבע הלשכה המרכזית לסטטיסטיקה את היחס שבינו לבין המדד המוחלף.

סגירת הפנקס

11. המינהלה רשאית לסגור את הפנקס שלושים יום לפני מועד פדיון איגרות החוב ולא לרשום בו כל העברות איגרות חוב.

12. איגרות החוב יימכרו באמצעות בנק ישראל, בנק הדואר ומוסדות בנקאיים.

מכירת איגרות חוב

13. ההנחה ממחיר המכירה שתינתן למי שרוכש את איגרות החוב לא תעלה על אחוז וחצי משוויין הנקוב.

הנחה

14. ההכנסה מריבית המשתלמת על איגרות החוב לא תהא חייבת במס המוטל על ההכנסה חוץ מן המס שיש לנכותו לפי סעיף 161 לפקודת מס הכנסה, כנוסחו ביום הוצאתן.

פטור ממס הכנסה

15. חל מועד הנקוב בתקנות אלה ביום מנוחה כמשמעותו בפקודת סדרי השלטון והמשפט, תש"ח–1948, ביום העצמאות, ביום הפורים, בט' באב, או ב-1 בינואר, יידחה המועד הנקוב ליום החול שלאחריו.

תחולת מועד

ביום מנוחה

**תוספת**

(תקנה 6)

נוסח איגרות החוב

מדינת ישראל

מס' סידורי סדרה

מילווה המדינה, תשל"ט–1979

איגרת חוב מסוג "תבור" רשומה על שם לתקופה של 6 שנים

לירות

1. איגרת חוב זו מוצאת בהתאם להוראות חוק מילווה המדינה, תשל"ט –1979, והתקנות שהותקנו על פיו והנוגעות לסדרה האמורה.

2. איגרת חוב זו נרשמה בפנקס איגרות החוב על שם

3. סכומי הפדיון של איגרת חוב זו ישולמו על ידי זיכוי חשבונו של בעל איגרת החוב בבנק ישראל.

4. על פדיון איגרת חוב זו יחולו תנאי הריבית וההצמדה המפורטים בתקנות הנוגעות לסדרה האמורה.

5. מדד המחירים לצרכן שפורסם לחודש שבו הוצאה איגרת חוב זו הוא נקודות.

תאריך ההוצאה:

ממשלת ישראל

 שר האוצר החשב הכללי

כ"ט בסיון תשל"ט (24 ביוני 1979) שמחה ארליך

שר האוצר