תקנות מילווה המדינה (סדרות מסוג "גילון חדש"), תשנ"ט-1999

משפט פרטי וכלכלה – כספים – מילווים – מילווה חסכון

תוכן ענינים

|  |  |  |  |
| --- | --- | --- | --- |
| 2 | [Go](#Seif9) | הגדרות | סעיף 1 |
| 3 | [Go](#Seif0) | איגרות חוב מסוג גילון חדש | סעיף 2 |
| 3 | [Go](#Seif1) | איגרות חוב על שם | סעיף 3 |
| 3 | [Go](#Seif2) | השווי הנקוב | סעיף 4 |
| 3 | [Go](#Seif3) | מכירת איגרות החוב | סעיף 5 |
| 3 | [Go](#Seif4) | ללא כותרת | סעיף 6 |
| 3 | [Go](#Seif5) | ריבית | סעיף 7 |
| 4 | [Go](#Seif6) | תשלום הריבית | סעיף 8 |
| 4 | [Go](#Seif7) | פדיון | סעיף 9 |
| 4 | [Go](#Seif14) | פדיון מוקדם | סעיף 9א |
| 4 | [Go](#Seif8) | דרכי תשלום | סעיף 10 |
| 4 | [Go](#Seif10) | פטור ממס | סעיף 11 |
| 4 | [Go](#Seif11) | סגירת הפנקס | סעיף 12 |
| 4 | [Go](#Seif15) | שינוי מועד תשלום | סעיף 12א |
| 4 | [Go](#Seif12) | ללא כותרת | סעיף 13 |
| 5 | [Go](#Seif13) | תחילה | סעיף 14 |
| 5 | [Go](#med5) | תוספת |  |

תקנות מילווה המדינה (סדרות מסוג "גילון חדש"), תשנ"ט-1999[[1]](#footnote-1)\*

בתוקף סמכותי לפי סעיפים 3, 4, 12 ו-15 לחוק מילווה המדינה, תשל"ט-1979 (להלן – החוק), ולפי סעיף 15 לפקודת מס הכנסה, ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"סדרה" – איגרות חוב מסוג "גילון חדש" שהוצאו לציבור במשך תקופה כלשהי במספר סדרות משנה אשר לכולן מועד פדיון ומספר סדרה זהים;

"סדרת משנה" – איגרות חוב מסוג "גילון חדש" שהוצאו לציבור במועד מסוים;

"מילווה קצר מועד" – מילווה שהוצא לפי חוק מילווה קצר מועד, תשמ"ד-1984, שיתרת תקופתו למסחר היא שלושה חודשים עד שנה;

"תשואה יומית משוקללת" – ממוצע התשואות שיחושב בידי בנק ישראל לגבי מילווה קצר מועד, במונחים שנתיים, לפי השערים שנקבעו בבורסה למילוות קצרי מועד, כשהוא משוקלל לפי הערך הכספי של כל סדרה שבידי הציבור ליום מסוים;

"ממוצע תשואה יומית משוקללת" – ממוצע משוקלל לפי הערך הכספי בבורסה של התשואה היומית המשוקללת בעשרת ימי המסחר שקדמו ליום המסחר האחרון בתקופת ריבית; ובתקופה שבה אין מילוות קצרי מועד בבורסה או שסכום המילוות אינו מהותי – החישוב ייעשה על פי ממוצע התשואות של איגרות חוב סחירות בבורסה, שאינן צמודות למדד, הנושאות ריבית בשיעור קבוע, שהוצאו לפי החוק, ושיתרת תקופתן לפדיון משלושה חודשים עד שנה;

"תקופת ריבית" – כל אחת מאלה:

(1) לריבית הראשונה בכל סדרה – התקופה המתחילה ב-1 בחודש שבו הונפקה סדרת המשנה הראשונה והמסתיימת ביום הקובע בחודש השני לאחר מכן;

(2) בהמשך כל סדרה – התקופה המתחילה ביום האחרון של תקופת הריבית הקודמת באותה סדרה והמסתיימת ביום הקובע בחודש השלישי לאחר מכן;

"היום הקובע" – יום העסקים הבנקאי האחרון בחודש כלשהו;

"תאגיד בנקאי" – כמשמעותו בחוק הבנקאות (רישוי), תשמ"א-1981;

"יום עסקים בנקאי" – יום שלגביו רוב סניפי התאגידים הבנקאיים נוהגים לקיים סליקה של שיקים, חיובים אחרים וזיכויים;

"מועד תשלום הריבית" – היום הקובע בחודש שבו תמה תקופת ריבית;

"יום עסקים בנקאי" – יום שלגביו רוב סניפי התאגידים הבנקאיים נוהגים לקיים סליקה של שיקים, חיובים אחרים וזיכויים;

"מועד תשלום הריבית" – היום הקובע בחודש שבו תמה תקופת ריבית;

"ימי ריבית" – מספר הימים בתקופת ריבית, המחושב על פי הפרש הימים שבין היום הראשון בתקופת ריבית לבין היום האחרון בתקופת ריבית;

"ריבית ראשונה" – ריבית בשיעור של ממוצע תשואה יומית משוקללת שחישב בנק ישראל לפי הערך הכספי בבורסה של כלל הסדרות בכל אחד מימי המסחר בעשרת ימי המסחר שקדמו ל-25 בחודש, שקדם לחודש שבו תונפק סדרת המשנה הראשונה;

"ריבית משתנה" – ריבית בשיעור משתנה שתיקבע בגובה שיעור ממוצע תשואה יומית משוקללת כשהוא מעוגל לעשירית האחוז הקרובה ביותר, בתוספת שיעור שיקבע שר האוצר או מי שהוא הסמיכו, במועד הוצאת הסדרה, ושלא יעלה על 4%;

"עושה שוק ראשי" – כהגדרתו בסעיף 6א(ז) לחוק.

תק' תשס"ו-2006

מיום 29.2.2006

**תק' תשס"ו-2006**

[ק"ת תשס"ו מס' 6457](http://www.nevo.co.il/Law_word/law06/TAK-6457.pdf) מיום 30.1.2006 עמ' 407

**הוספת הגדרת "עושה שוק ראשי"**

2. כל סדרת משנה של איגרות חוב מסוג "גילון חדש" המוצאת על פי החוק תסומן במספר החל ב-2301 ובאות, ותכונה "מילווה המדינה, תשל"ט-1979" בתוספת ציון שם הסדרה, מספר הסדרה והאות.

איגרות חוב מסוג "גילון חדש"

3. איגרות החוב יוצאו כאיגרות חוב רשומות על שם.

איגרות חוב על שם

4. איגרות החוב יוצאו בשווי נקוב של 1,000 שקלים חדשים או כפולה של 1,000 שקלים חדשים.

השווי הנקוב

5. איגרות החוב יימכרו לעושי השוק הראשיים ולכלל הציבור במכרז או בהליך תחרותי ושוויוני אחר; מכירה לכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

מכירת איגרות החוב

תק' תשס"ו-2006

מיום 29.2.2006

**תק' תשס"ו-2006**

[ק"ת תשס"ו מס' 6457](http://www.nevo.co.il/Law_word/law06/TAK-6457.pdf) מיום 30.1.2006 עמ' 407

**החלפת תקנה 5**

הנוסח הקודם:

~~מכירה במכרז~~

~~5. איגרות החוב יימכרו במכרז ויחולו על המכירה תקנות מילווה המדינה (מכרזים), תשמ"ד-1984.~~

6. (בוטלה).

תק' תשס"ו-2006

מיום 29.2.2006

**תק' תשס"ו-2006**

[ק"ת תשס"ו מס' 6457](http://www.nevo.co.il/Law_word/law06/TAK-6457.pdf) מיום 30.1.2006 עמ' 407

**ביטול תקנה 6**

הנוסח הקודם:

~~נוסח איגרות החוב~~

~~6. איגרות החוב יהיו בנוסח שבתוספת הראשונה.~~

7. (א) איגרות החוב ישאו ריבית בהתאם למספר ימי הריבית בכל תקופת ריבית, בשיעורים המפורטים בתקנות משנה (ג) ו-(ד).

ריבית

(ב) הריבית בעד כל אחת מתקופות הריבית תשולם במועד תשלום הריבית; נמכרה סדרת משנה לאחר מועד תשלום הריבית, לא תשולם בשלה ריבית בעד תקופות ריבית שנסתיימו לפני מועד מכירתה. נמכרה סדרת משנה אחרי ה-19 בחודש שבו עומדת להסתיים תקופת ריבית, לא תשולם ריבית בעד תקופת ריבית זו בשל אותה סדרת משנה.

תק' תשס"א-2000

(ג) בתקופת הריבית הראשונה ישאו איגרות החוב ריבית בשיעור הריבית הראשונה כשהוא מעוגל לאחוז הקרוב ביותר, ובלבד ששיעור זה לא יפחת מ-0%.

(ד) החל בתקופת הריבית השניה יישאו איגרות החוב ריבית שתיקבע לכל אחת מתקופות הריבית לפי שיעור הריבית המשתנה, ובלבד ששיעור זה לא יפחת מ-0%.

(ה) חישוב הריבית לכל תקופת ריבית ייעשה על פי הנוסחה שבתוספת.

תק' תשס"ו-2006

(ו) הריבית בעד תקופת הריבית האחרונה תשולם במועד פדיון איגרות החוב.

מיום 30.11.2000

**תק' תשס"א-2000**

[ק"ת תשס"א מס' 6069](http://www.nevo.co.il/Law_word/law06/TAK-6069.pdf) מיום 30.11.2000 עמ' 163

(ב) הריבית בעד כל אחת מתקופות הריבית תשולם במועד תשלום הריבית; נמכרה סדרת משנה לאחר מועד תשלום הריבית, לא תשולם בשלה ריבית בעד תקופות ריבית שנסתיימו לפני מועד מכירתה. נמכרה סדרת משנה אחרי ה-19 בחודש שבו עומדת להסתיים תקופת ריבית, לא תשולם ריבית בעד תקופת ריבית זו בשל אותה סדרת משנה.

מיום 29.2.2006

**תק' תשס"ו-2006**

[ק"ת תשס"ו מס' 6457](http://www.nevo.co.il/Law_word/law06/TAK-6457.pdf) מיום 30.1.2006 עמ' 407

(ה) חישוב הריבית לכל תקופת ריבית ייעשה על פי הנוסחה שבתוספת ~~השניה~~.

8. סכום הריבית על איגרות החוב, כפי שישתנה עקב שינוי שיעור הריבית, ישולם לבעל איגרות החוב על ידי זיכוי חשבונו בבנק כפי שהורה בעת רכישת האיגרת או כפי שהורה עד מועד שלא יהיה מאוחר מ-30 ימים לפני מועד תשלום הריבית.

תשלום הריבית

9. איגרות החוב יוצאו לתקופה של שנה או לתקופה ארוכה יותר שלא תעלה על עשרים וחמש שנים מיום הוצאת סדרת המשנה הראשונה של כל סדרה, וייפדו במלואן ביום הקובע בחודש שבו תמה תקופת הריבית האחרונה, לפי הקבוע לאותה סדרה וכמצוין באיגרת החוב; מהמועד שנקבע לפדיונן ואילך לא ישאו איגרות החוב ריבית.

פדיון

9א. (א) פדיון מוקדם של איגרות חוב מסדרה כלשהי שהוצאה לפי תקנות אלה ייעשה בהליך תחרותי ושוויוני, במשך תקופה מסוימת ובמועדים שייקבעו לענין זה, שיפורסמו לציבור שמיועד לו ההליך כאמור בתקנת משנה (ב).

פדיון מוקדם

תק' תשס"ו-2006

תק' תשס"ז-2007

(ב) בהליך הפדיון המוקדם ייקבע ממי יירכשו איגרות החוב: מכלל הציבור, מכלל עושי השוק הראשיים או מחלק מהם.

תק' תשס"ז-2007

(ג) רכישת איגרות החוב מכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

תק' תשס"ז-2007

מיום 29.2.2006

**תק' תשס"ו-2006**

[ק"ת תשס"ו מס' 6457](http://www.nevo.co.il/Law_word/law06/TAK-6457.pdf) מיום 30.1.2006 עמ' 407

**הוספת תקנה 9א**

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 800

9א. (א) פדיון מוקדם של איגרות חוב מסדרה כלשהי שהוצאה לפי תקנות אלה ייעשה בהליך תחרותי ושוויוני, במשך תקופה מסוימת ובמועדים שייקבעו לענין זה, שיפורסמו לציבור~~, ובמחיר השוק של האיגרת במועד שבו יתבצע הפדיון בפועל~~ שמיועד לו ההליך כאמור בתקנת משנה (ב).

(ב) בהליך הפדיון המוקדם ייקבע ממי יירכשו איגרות החוב: מכלל הציבור, מכלל עושי השוק הראשיים או מחלק מהם.

(ג) רכישת איגרות החוב מכלל הציבור תיעשה באמצעות תאגידים בנקאיים, חברי הבורסה וגופים נוספים שיאשר החשב הכללי במשרד האוצר.

10. סכום הפדיון של איגרת החוב ישולם לבעל הרשום בדרך האמורה בתקנה 8; הוצאו לבעל הרשום איגרות החוב, ישולם הסכום כאמור לאחר שימסור אותן למינהלה, במישרין או באמצעות בנק.

דרכי תשלום

11. (א) ההכנסה מריבית המשתלמת על איגרות החוב לקרן להשקעות משותפות בנאמנות כמשמעותה בחוק השקעות משותפות בנאמנות, תשנ"ד-1994, או ליחיד שההכנסה בידיו אינה הכנסה לפי סעיף 2(1) לפקודת מס הכנסה, ואיגרת החוב אינה חייבת ברישום בספרי העסק שלו, תהיה פטורה מן המס המוטל על הכנסה.

פטור ממס

(ב) הוראות תקנת משנה (א) לא יחולו על איגרות חוב שהוצאו אחרי יום ב' באייר תש"ס (7 במאי 2000).

תק' תש"ס-2000

מיום 8.5.2000

**תק' תש"ס-2000**

[ק"ת תש"ס מס' 6033](http://www.nevo.co.il/Law_word/law06/TAK-6033.pdf) מיום 8.5.2000 עמ' 564

11. (א) ההכנסה מריבית המשתלמת על איגרות החוב לקרן להשקעות משותפות בנאמנות כמשמעותה בחוק השקעות משותפות בנאמנות, התשנ"ד-1994, או ליחיד שההכנסה בידיו אינה הכנסה לפי סעיף 2(1) לפקודת מס הכנסה ואיגרת החוב אינה חייבת ברישום בספרי העסק שלו, תהיה פטורה מן המס המוטל על הכנסה.

(ב) הוראות תקנת משנה (א) לא יחולו על איגרות חוב שהוצאו אחרי יום ב' באייר תש"ס (7 במאי 2000).

12. המינהלה רשאית לסגור את פנקס איגרות החוב שלושים ימים לפני מועד הפרעון של כל סכום קרן או ריבית ולא לרשום בו כל העברת איגרות חוב.

סגירת הפנקס

12א. נבצר מהמינהלה לבצע תשלום קרן או ריבית, יבוצע התשלום ביום העסקים הבנקאי שלאחריו, ואולם תקופת הריבית שבשלה מבוצע התשלום תוארך עד מועד התשלום בפועל ותקופת הריבית שלאחריה תקוצר בהתאמה.

שינוי מועד תשלום

תק' תשס"ז-2007

מיום 28.7.2007

**תק' תשס"ז-2007**

[ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 801

**הוספת תקנה 12א**

13. (בוטלה).

תק' תשס"ו-2006

מיום 29.2.2006

**תק' תשס"ו-2006**

[ק"ת תשס"ו מס' 6457](http://www.nevo.co.il/Law_word/law06/TAK-6457.pdf) מיום 30.1.2006 עמ' 407

**ביטול תקנה 13**

הנוסח הקודם:

~~מכירת איגרות החוב~~

~~13. איגרות החוב יימכרו באמצעות בנק ישראל, תאגיד בנקאי, חברי הבורסה לניירות ערך בתל אביב בע"מ וגופים נוספים כפי שיקבע בנק ישראל מפעם לפעם באישור הממונה על שוק ההון ביטוח וחסכון, ובתנאים שיקבע.~~

14. תחילתן של תקנות אלה 30 ימים מיום פרסומן.

תחילה

תוספת ראשונה

תק' תשס"ו-2006

(בוטלה)

תוספת

תק' תשס"ו-2006

(תקנה 7(ד))

מיום 29.2.2006


**תק' תשס"ו-2006**

[ק"ת תשס"ו מס' 6457](http://www.nevo.co.il/Law_word/law06/TAK-6457.pdf) מיום 30.1.2006 עמ' 407

~~תוספת שניה~~ תוספת

**נוסחה לחישוב ריבית**

חישוב הריבית לתקופת ריבית כלשהי ייעשה על פי הנוסחה הבאה:



כאשר –

R = שיעור הריבית לתקופת ריבית כשהוא מעוגל לספרה החמישית שלאחר הנקודה העשרונית;

r = בתקופת הריבית הראשונה - שיעור הריבית הראשונה; בהמשך כל סדרה - שיעור הריבית המשתנה;

T = מספר ימי הריבית בתקופת ריבית.

ט"ז בשבט תשנ"ט (2 בפברואר 1999) בנימין נתניהו

שר האוצר

1. \* פורסמו [ק"ת תשנ"ט מס' 5951](http://www.nevo.co.il/Law_word/law06/TAK-5951.pdf) מיום 12.2.1999 עמ' 346.

   תוקנו [ק"ת תש"ס מס' 6033](http://www.nevo.co.il/Law_word/law06/TAK-6033.pdf) מיום 8.5.2000 עמ' 564 – תק' תש"ס-2000; ר' תקנה 2 לענין הוראת מעבר. תוקנו [ק"ת תשס"א מס' 6073](http://www.nevo.co.il/Law_word/law06/TAK-6073.pdf) מיום 28.12.2000 עמ' 216 – תק' (תיקון) תשס"א-2000. [ק"ת תשס"א מס' 6102](http://www.nevo.co.il/Law_word/law06/TAK-6102.pdf) מיום 1.5.2001 עמ' 761 – תק' (תיקון מס' 2) תשס"א-2001. [ק"ת תשס"א מס' 6125](http://www.nevo.co.il/Law_word/law06/TAK-6125.pdf) מיום 13.9.2001 עמ' 1068 – תק' (תיקון מס' 3) תשס"א-2001; תחילתן ביום 1.9.2001. [ק"ת תשס"ב מס' 6182](http://www.nevo.co.il/Law_word/law06/TAK-6182.pdf) מיום 14.7.2002 עמ' 963 – תק' (תיקון מס' 4) תשס"ב-2002; תחילתן ביום 1.7.2002.

   [ק"ת תשס"א מס' 6069](http://www.nevo.co.il/Law_word/law06/TAK-6069.pdf) מיום 30.11.2000 עמ' 163 – תק' תשס"א-2000; ר' תקנה 3 לענין תחולה.

   [ק"ת תשס"ו מס' 6457](http://www.nevo.co.il/Law_word/law06/tak-6457.pdf) מיום 30.1.2006 עמ' 407 – תק' תשס"ו-2006; תחילתן 30 ימים מיום פרסומן.

   [ק"ת תשס"ז מס' 6597](http://www.nevo.co.il/Law_word/law06/TAK-6597.pdf) מיום 28.6.2007 עמ' 980 (800) – תק' תשס"ז-2007; תחילתן 30 ימים מיום פרסומן. [↑](#footnote-ref-1)