תקנות מילווה המדינה (סדרות מסוג "ערד"), תשנ"ה-1995

רבדים בחקיקה

משפט פרטי וכלכלה – כספים – מילווים – מילווה חסכון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | איגרות חוב מסוג ערד | סעיף 2 |
| 2 | [Go](#Seif2) | איגרות חוב על שם | סעיף 3 |
| 2 | [Go](#Seif3) | מכירה לקופות גמל לקיצבה | סעיף 4 |
| 2 | [Go](#Seif4) | יום ההוצאה והשווי הנקוב | סעיף 5 |
| 2 | [Go](#Seif5) | מחיר המכירה | סעיף 6 |
| 2 | [Go](#Seif6) | רישום בפנקס | סעיף 7 |
| 2 | [Go](#Seif7) | ריבית | סעיף 8 |
| 2 | [Go](#Seif8) | תנאי הצמדה | סעיף 9 |
| 3 | [Go](#Seif9) | תשלום הריבית | סעיף 10 |
| 3 | [Go](#Seif10) | פדיון | סעיף 11 |
| 3 | [Go](#Seif11) | דרכי תשלום | סעיף 12 |
| 3 | [Go](#Seif12) | סגירת הפנקס | סעיף 13 |
| 3 | [Go](#Seif13) | מכירת איגרות החוב | סעיף 14 |
| 3 | [Go](#Seif14) | דחיית מועד | סעיף 15 |
| 3 | [Go](#Seif15) | תחילה | סעיף 16 |

תקנות מילווה המדינה (סדרות מסוג "ערד"), תשנ"ה-1995[[1]](#footnote-1)\*

בתוקף סמכותי לפי סעיפים 3, 4, 12 ו-15 לחוק מילווה המדינה, תשל"ט-1979 (להלן - החוק), ולפי סעיף 15 לפקודת מס הכנסה, ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"יום עסקים" - יום שבו פועלים רוב סניפי התאגידים הבנקאיים ואשר לגביו נוהגים התאגידים הבנקאיים לקיים סליקה של שיקים, חיובים אחרים וזיכויים;

"מדד המחירים לצרכן" או "מדד" - מדד המחירים לצרכן שמפרסמת הלשכה המרכזית לסטטיסטיקה;

"הממונה" - הממונה על שוק ההון, ביטוח וחסכון במשרד האוצר;

"קופת גמל לקיצבה" - קופת גמל כמשמעותה בסעיף 47 לפקודת מס הכנסה, שאושרה כקופת גמל למטרת קיצבה בתנאים שקבע הממונה;

"תאגיד בנקאי" - כמשמעותו בחוק הבנקאות (רישוי), תשמ"א-1981.

2. כל סדרה של איגרות חוב מסוג "ערד" המוצאת על פי החוק תסומן במספר החל ב-8601, ותכונה "מילווה המדינה, תשל"ט-1979", בתוספת ציון מספר הסדרה.

איגרות חוב מסוג "ערד"

ת"ט תשנ"ה-1995

מיום 6.7.1995

**ת"ט תשנ"ה-1995**

[ק"ת תשנ"ה מס' 5690](http://www.nevo.co.il/Law_word/law06/tak-5690.pdf) מיום 6.7.1995 עמ' 1620

2. כל סדרה של איגרות חוב מסוג "ערד" המוצאת על פי החוק תסומן ~~במספר החל ב-8061~~ במספר החל ב-8601, ותכונה "מילווה המדינה, תשל"ט-1979", בתוספת ציון מספר הסדרה.

3. איגרות החוב יוצאו כאיגרות חוב רשומות על שם.

איגרות חוב על שם

4. איגרות החוב יימכרו לקופות גמל לקיצבה בלבד, ולא יהיו ניתנות להעברה אלא לקופות גמל לקיצבה.

מכירה לקופות גמל לקיצבה

5. איגרות החוב יוצאו ביום העסקים הראשון בכל חודש, בשווי נקוב של 1,000 שקלים חדשים או כפולה של 1,000 שקלים חדשים.

יום ההוצאה והשווי הנקוב

6. (א) ביום הוצאת איגרות החוב יימכרו איגרות החוב בשווי הנקוב; לאחר מכן תיווסף למחיר המכירה ריבית בשיעור ריבית הפיגורים שקובע החשב הכללי במשרד האוצר כפי שתהיה מפעם לפעם, שתחושב יומית כמקובל לגבי ריבית זו, החל מיום ההוצאה ועד יום המכירה בפועל.

מחיר המכירה

(ב) שר האוצר או מי שהוא הסמיכו רשאי לקבוע לגבי סדרות של איגרות חוב כי יימכרו בנכיון שלא יעלה על 2% מהערך הנקוב של איגרת החוב.

(ג) שר האוצר יהיה רשאי לקבוע, כי איגרות חוב יימכרו לקופות גמל לקיצבה או למי מהן בנכיון העולה על 2% ושלא יעלה על 6% מהערך הנקוב של איגרת החוב, אם ראה לעשות כן כדי לפצותן בשל שיעור התשואה על איגרות חוב סחירות, צמודות למדד, המוצאות לפי החוק.

(ד) בתקנה זו, "נכיון" (דיסאג'יו) - ההפרש בין הערך הנקוב של איגרת החוב ובין מחירה בעת ההוצאה, אם המחיר נמוך מהערך הנקוב.

7. איגרות החוב שיירכשו יירשמו בפנקס, והן לא יוצאו לרוכש.

רישום בפנקס

8. (א) איגרות החוב ישאו ריבית קבועה בשיעור של 4.8% לשנה.

ריבית

(ב) הריבית תשולם בשיעורים חצי-שנתיים, בעד תקופה של ששה חודשים שקדמה למועד התשלום; התשלום הראשון יחול ששה חודשים מיום הוצאת הסדרה של איגרות החוב.

9. השווי הנקוב של איגרת חוב והריבית המשתלמת עליה יהיו צמודים למדד המחירים לצרכן כלהלן: אם יתברר מתוך המדד שפורסם לאחרונה לפני הגיע זמן פרעונן של קרן או של ריבית כלשהן (להלן - המדד החדש), כי המדד החדש עלה לעומת המדד שפורסם לאחרונה לפני היום שבו הוצאה הסדרה (להלן - המדד היסודי), ישולמו אותה קרן או אותה ריבית כשהן מוגדלות בשיעור העליה של המדד החדש לעומת המדד היסודי.

תנאי הצמדה

10. סכום הריבית על איגרות החוב, כפי שישתנה עקב תנאי ההצמדה, ישולם לבעל איגרת החוב על ידי זיכוי חשבונו בבנק כפי שהורה בעת רכישת האיגרת או כפי שהורה עד מועד שלא יהיה מאוחר מ-15 ימים לפני מועד תשלום ריבית כלשהו.

תשלום הריבית

11. איגרות החוב ייפדו במלואן בתום חמש עשרה שנים מיום הוצאת הסדרה; מהמועד שנקבע לפדיונן ואילך לא ישאו איגרות החוב ריבית או הפרשי הצמדה.

פדיון

12. סכום הפדיון של איגרת החוב ישולם לבעל הרשום בדרך האמורה בתקנה 10.

דרכי תשלום

13. המינהלה רשאית לסגור את פנקס איגרות החוב 15 ימים לפני מועד הפרעון של כל סכום קרן או ריבית ולא לרשום בו כל העברת איגרות חוב.

סגירת הפנקס

14. איגרות החוב יימכרו בידי בנק ישראל לקופות הגמל לקיצבה ישירות, או באמצעות גופים אחרים כפי שבנק ישראל יקבע מפעם לפעם, באישור הממונה.

מכירת איגרות החוב

15. חל מועד הנקוב בתקנות אלה ביום שאינו יום עסקים, יידחה המועד הנקוב ליום העסקים הראשון שלאחריו.

דחיית מועד

16. תחילתן של תקנות אלה ביום ג' בסיוון תשנ"ה (1 ביוני 1995).

תחילה

כ"ב באייר תשנ"ה (22 במאי 1995) אברהם (בייגה) שוחט

שר האוצר

1. \* פורסמו [ק"ת תשנ"ה מס' 5683](http://www.nevo.co.il/Law_word/law06/tak-5683.pdf) מיום 1.6.1995 עמ' 1499.

   ת"ט ק"ת תשנ"ה מס' 5690 מיום 6.7.1995 עמ' 1620. [↑](#footnote-ref-1)