תקנות מכוני כושר (רישוי ופיקוח) (פטור מנוכחות מדריך בחדר כושר), תשע"ג-2013

רשויות ומשפט מנהלי – רישוי – בריאות – מכוני כושר

תוכן ענינים

|  |  |  |  |
| --- | --- | --- | --- |
| סעיף 1 | פטור מנוכחות מדריך בבניין מגורים | [Go](#Seif1) | 2 |
| סעיף 2 | פטור מנוכחות מדריך במקום עבודה | [Go](#Seif2) | 2 |
| סעיף 3 | פטור מנוכחות מדריך בבתי מלון | [Go](#Seif3) | 2 |
| סעיף 3א | פטור מנוכחות מדריך מתחת ל 100 נוכחים | [Go](#Seif8) | 2 |
| סעיף 3ב | פטור מנוכחות מדריך לספורטאים | [Go](#Seif7) | 2 |
| סעיף 4 | חובת הצבת שלט | [Go](#Seif4) | 3 |
| סעיף 5 | שמירת דינים | [Go](#Seif5) | 3 |
| סעיף 6 | תחילה | [Go](#Seif6) | 3 |

תקנות מכוני כושר (רישוי ופיקוח) (פטור מנוכחות מדריך בחדר כושר), תשע"ג-2013[[1]](#footnote-1)\*

בתוקף סמכותי לפי סעיף 3 לחוק מכוני כושר (רישוי ופיקוח), התשנ"ד-1994 (להלן – החוק), באישור ועדת החינוך התרבות והספורט של הכנסת, אני מתקינה תקנות אלה:

1. מכון כושר המצוי בבניין מגורים יהיה פטור מנוכחות מדריך אם הוא משמש את המתגוררים בבניין באופן בלעדי ואינו פתוח לציבור הרחב.

פטור מנוכחות מדריך בבניין מגורים

2. מכון כושר במקום עבודה יהיה פטור מנוכחות מדריך אם מתקיימים בו כל אלה:

פטור מנוכחות מדריך במקום עבודה

(1) הוא משמש את עובדי מקום העבודה בלבד ואינו פתוח לציבור הרחב;

(2) מספרם של העובדים באותו בניין או מתחם שבו מצוי מכון הכושר, אינו עולה על 1,000.

3. מכון כושר המצוי בבית מלון, כהגדרתו בחוק שירותי תיירות, התשל"ו-1976, יהיה פטור מנוכחות מדריך אם מתקיימים בו כל אלה:

פטור מנוכחות מדריך בבתי מלון

(1) הוא משמש את אורחי בית המלון שאינם מחזיקים במנוי לשימוש בחדר הכושר ושאינם קטינים בלבד; לעניין סעיף זה, "מנוי" – הרשאה, בכל צורה שבה היא ניתנת, להשתמש במיתקני הכושר בחדר הכושר בלבד שלא כחלק מהתקשרות עם בית המלון לצורכי נופש;

(2) הנהלת בית המלון יידעה את המתארחים בו שהחוק אוסר על אימון קטינים בלא נוכחות מדריך לאימון קטינים בעת החתימה על ההתקשרות עם המלון או שבעת מסירת המפתח לחדר המלון נמסר למתקשר או למקבל המפתח, לפי העניין, טופס הכולל את נוסח השלט האמור בתקנה 4.

3א. (א) מכון כושר שמספר המתאמנים בו בזמן נתון אינו עולה על 100 איש, פטור מנוכחות מדריך באותו זמן, ובלבד שבכל עת שבה לא נוכח מדריך במכון הכושר, ינכח במקום אדם שעבר קורס עזרה ראשונה ובעל תעודה בתוקף.

פטור מנוכחות מדריך מתחת ל-100 נוכחים

(הוראת שעה)   
תשפ"ב-2021

(ב) מכון הכושר יציג במקום בולט שילוט המציין כי עד 100 מתאמנים בזמן נתון אין חובה לנוכחות מדריך בעבור מתאמנים מעל גיל 18.

מיום 3.12.2021 עד יום 3.6.2024

**(הוראת שעה) תשפ"ב-2021**

[ק"ת תשפ"ב מס' 9711](https://www.nevo.co.il/Law_word/law06/tak-9711.pdf) מיום 3.11.2021 עמ' 822

**(הוראת שעה) תשפ"ב-2021 (תיקון) תשפ"ג-2023**

[ק"ת תשפ"ג מס' 10651](https://www.nevo.co.il/law_html/law06/tak-10651.pdf) מיום 21.5.2023 עמ' 1782

**הוספת תקנה 3א**

3ב. (א) בתקנה זו –

פטור מנוכחות מדריך לספורטאים

(הוראת שעה) תשפ"ב-2021

"אגודת ספורט", "מועדון ספורט", "תעודת הסמכה" – כהגדרתם בחוק הספורט;

"חוק הספורט" – חוק הספורט, התשמ"ח-1988;

"ספורטאי הישגי" – כהגדרתו בחוק המכון הלאומי למצוינות בספורט (מכון וינגייט), התשע"ז-2017.

(ב) מכון כושר הפועל בשטח חוק המכון הלאומי למצוינות בספורט (מכון וינגייט), פטור מנוכחות מדריך בשעות שבהן הוא משמש לאימון ספורטאי הישגי, ובלבד שהאימון מתבצע בליווי בעל תעודת הסמכה.

(ג) מכון כושר המשמש לאימון בפורטאים החברים באגודת ספורט או במועדון ספורט בלבד, פטור מנוכחות מדריך, ובלבד שהאימון מתבצע בליווי בעל תעודת הסמכה.

(ד) אין בהוראות תקנה זו כדי לגרוע מהוראות תקנות 2 או 3א.

מיום 3.12.2021 עד יום 3.6.2024

**(הוראת שעה) תשפ"ב-2021**

[ק"ת תשפ"ב מס' 9711](https://www.nevo.co.il/Law_word/law06/tak-9711.pdf) מיום 3.11.2021 עמ' 822

**(הוראת שעה) תשפ"ב-2021 (תיקון) תשפ"ג-2023**

[ק"ת תשפ"ג מס' 10651](https://www.nevo.co.il/law_html/law06/tak-10651.pdf) מיום 21.5.2023 עמ' 1782

**הוספת תקנה 3ב**

4. (א) בכניסה לחדר כושר שניתן לגביו פטור כאמור בתקנות אלה, במקום בולט לעין –

חובת הצבת שלט

(1) יוצב שלט ונוסחו יהיה "לידיעתך: החוק מחייב נוכחות מדריך לאימון קטינים בעת אימון קטינים בחדר הכושר";

(2) בכל עת שאין נוכחות של מדריך לאימון קטינים בחדר הכושר – יוצב שלט נוסף, או שהשלט האמור בפסקה (1) יכלול גם כיתוב בנוסח הזה: "לתשומת לבך: כעת לא נוכח מדריך לאימון קטינים בחדר הכושר".

(ב) בשלט לפי סעיף קטן (א) יתקיימו התנאים האלה:

(1) השלט יהיה מחומר קשיח, למעט קרטון ומידותיו 50x40 סנטימטרים לפחות;

(2) האותיות בשלט יהיו בצבע שחור ובגודל אחיד של 2.5x2.5 סנטימטרים לפחות;

(3) גובה השלט יהיה בין 1.80 מטרים לבין 2.20 מטרים מהרצפה והשלט לא יוסתר על ידי חפץ כלשהו.

5. אין באמור בתקנות אלה כדי לגרוע מהוראות סעיף 3(ב)(1) לחוק המחייב נוכחות של מדריך לאימון קטינים בכל עת שקטינים מתאמנים בחדר הכושר.

שמירת דינים

6. תחילתן של תקנות אלה 30 ימים מיום פרסומן.

תחילה

ט"ז בתמוז התשע"ג (24 ביוני 2013) לימור לבנת

שרת התרבות והספורט

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ג מס' 7270](http://www.nevo.co.il/Law_word/law06/TAK-7270.pdf) מיום 22.7.2013 עמ' 1538.

   תוקנו [ק"ת תשפ"ב מס' 9711](https://www.nevo.co.il/law_word/law06/tak-9711.pdf) מיום 3.11.2021 עמ' 822 – (הוראת שעה) תשפ"ב-2021; תוקפה מיום 3.12.2021 עד יום 3.6.2024 ור' תקנה 2 לענין תחילה ותחולה. ת"ט [ק"ת תשפ"ג מס' 10597](https://www.nevo.co.il/law_word/law06/tak-10597.pdf) מיום 23.3.2023 עמ' 1155. תוקנה [ק"ת תשפ"ג מס' 10651](https://www.nevo.co.il/law_word/law06/tak-10651.pdf) מיום 21.5.2023 עמ' 1782 – (הוראת שעה) תשפ"ב-2021 (תיקון) תשפ"ג-2023.

   2. (ב) עד יום התחילה יודיע מכון הכושר למי שרשום כמתאמן בו, כי החל מאותו מועד אין חובה לנוכחות מדריך בזמן שנוכחים בחדר הכושר עד 100 מתאמנים בעבור מתאמנים מעל גיל 18. [↑](#footnote-ref-1)