תקנות מס הכנסה (זיכויים לעובד זר), תשע"ה-2014

מסים – מס הכנסה – זיכויים ונק' זיכוי – תושב חוץ

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | עובד זר חוקי | [Go](#Seif2) | 2 |
| סעיף 3 | זיכויים לעובד זר | [Go](#Seif3) | 2 |
| סעיף 4 | תחולה | [Go](#Seif4) | 2 |

תקנות מס הכנסה (זיכויים לעובד זר), תשע"ה-2014[[1]](#footnote-1)\*

בתוקף סמכותי לפי סעיף 48א לפקודת מס הכנסה (להלן – הפקודה), אני מתקין תקנות אלה:

1. בתקנות אלה –

הגדרות

"אזור" – כהגדרתו בסעיף 3א לפקודה;

"עובד זר" – כהגדרתו בסעיף 48א לפקודה שהוא בעל אשרה לפי סעיף 2 לחוק הכניסה לישראל, התשי"ב-1952, או ששהייתו או העסקתו בישראל טעונה אשרה כאמור;

"עובד זר חוקי" – עובד זר חוקי לפי תקנה 2;

"עובד זר חוקי בתחום הסיעוד" – עובד זר חוקי, שקיבל היתר לעסוק בתחום הסיעוד, ושהארכת שהייתו בישראל מתבצעת לפי סעיף 3א(ב) לחוק הכניסה לישראל, התשי"ב-1952;

"היתר" ו"תחום הסיעוד" – כמשמעותם בחוק עובדים זרים, התשנ"א-1991;

"תקנות ניכוי הוצאות שהייה" – תקנות מס הכנסה (ניכוי הוצאות שהייה לתושב חוץ), התשל"ט-1979.

2. עובד זר חוקי הוא עובד זר שהתקיימו בו כל אלה:

עובד זר חוקי

(1) שהייתו בישראל או באזור והעסקתו בישראל או באזור מותרות לפי דין;

(2) הוא אינו "מומחה חוץ" או "מרצה אורח" כהגדרתם בתקנות ניכוי הוצאות שהייה;

(3) הוא קיבל אשרה ורישיון לישיבת ביקור מסוג ב/1 (עובד זמני) לעבודה בישראל, כאמור בתקנה 5(א) לתקנות הכניסה לישראל, התשל"ד-1974.

3. (א) החישוב המס על הכנסה על עובד זר חוקי בתחום הסיעוד, לפי סעיף 2(1) או (2) לפקודה, יובאו בחשבון נקודות זיכוי לפי סעיפים 34, 36 ו-36א לפקודה.

זיכויים לעובד זר

(א1) בחישוב המס על הכנסה לפי סעיף 2(1) או (2) לפקודה של עובד זר חוקי שאינו עובד זר חוקי בתחום הסיעוד, תובא בחשבון נקודת זיכוי לפי סעיף 34 לפקודה.

תק' תשע"ז-2017

(ב) בחישוב המס על הכנסה לפי סעיף 2(1) או (2) לפקודה של עובדת זרה חוקית שאינה עובדת זרה חוקית בתחום הסיעוד, תובא בחשבון חצי נקודת זיכוי לפי סעיף 36א לפקודה[[2]](#footnote-2).

(ג) שהה העובד הזר החוקי או העובד הזר החוקי בתחום הסיעוד, לפי העניין, בישראל או באזור בחלק משנת המס, יובא בחשבון בחישוב המס על הכנסתו, החלק השנים עשר מסכום נקודות הזיכוי כאמור בסעיפים קטנים (א) עד (ב), לפי העניין, כשהוא מוכפל במספר החודשים שבהם שהה בארץ בשנת המס.

תק' תשע"ח-2018

(ד) הוראות הפרק השלישי לחלק ג' לפקודה, למעט האמור בתקנות אלה, לא יחולו בחישוב המס על הכנסתו של עובד זר.

מיום 1.1.2018

**תק' תשע"ז-2017**

[ק"ת תשע"ז מס' 7754](http://www.nevo.co.il/Law_word/law06/tak-7754.pdf) מיום 1.1.2017 עמ' 472

**הוספת סעיף קטן 3(א1)**

מיום 1.1.2019

**תק' תשע"ח-2018**

[ק"ת תשע"ח מס' 8059](http://www.nevo.co.il/law_word/law06/tak-8059.pdf) מיום 12.8.2018 עמ' 2656

(ג) שהה העובד הזר החוקי או העובד הזר החוקי בתחום הסיעוד, לפי העניין, בישראל או באזור בחלק משנת המס, יובא בחשבון בחישוב המס על הכנסתו, החלק השנים עשר מסכום נקודות הזיכוי כאמור בסעיפים קטנים ~~(א) או (ב)~~ (א) עד (ב), לפי העניין, כשהוא מוכפל במספר החודשים שבהם שהה בארץ בשנת המס.

4. תקנות אלה יחולו בחישוב המס על הכנסתו של עובד זר שהופקה בשנת המס 2015 או לאחריה.

תחולה

י"א בתשרי התשע"ה (5 באוקטובר 2014) יאיר לפיד

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ה מס' 7430](http://www.nevo.co.il/law_word/law06/tak-7430.pdf) מיום 7.10.2014 עמ' 14.

   תוקנו [ק"ת תשע"ז מס' 7754](http://www.nevo.co.il/Law_word/law06/tak-7754.pdf) מיום 1.1.2017 עמ' 472 – תק' תשע"ז-2017; ר' תקנות 2, 3 לענין תחילה, תחולה והוראת שעה.

   2. תחילתן של תקנות אלה ביום י"ד בטבת התשע"ט (1 בינואר 2018), והן יחולו על הכנסתו של עובד זר שהופקה בשנת המס 2018 או לאחריה.

   3. על אף האמור בתקנות העיקריות, בחישוב המס על הכנסתו של עובד זר חוקי שאינו עובד זר חוקי בתחום הסיעוד, שהופקה בשנת המס 2017 תובא בחשבון חצי נקודת זיכוי לפי סעיף 34 לפקודה נוסף על נקודות הזיכוי שהובאו בחשבון לפי התקנות העיקריות.

   [ק"ת תשע"ח מס' 8059](http://www.nevo.co.il/Law_word/law06/TAK-8059.pdf) מיום 12.8.2018 עמ' 2656 – תק' תשע"ח-2018; ר' תקנה 2 לענין תחילה ותחולה.

   2. תחילתן של תקנות אלה ביום ד' בטבת התשע"ט (1 בינואר 2019), והן יחולו על הכנסתו של עובד זר שהופקה בשנת המס 2019 או לאחריה. [↑](#footnote-ref-1)
2. לענין שנת 2017 ר' הוראת השעה בתקנה 3 לתק' תשע"ז-2017. [↑](#footnote-ref-2)