תקנות מס הכנסה (כללים לאישור ולניהול קופה מרכזית להשקעות),   
תשל"ו-1975

מסים – מס הכנסה – קופות גמל

משפט פרטי וכלכלה – כספים – השקעות

משפט פרטי וכלכלה – כספים – שירותים פיננסיים – קופות גמל

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | בקשה לאישור או לביטול | [Go](#Seif2) | 2 |
| סעיף 3 | סייג לאישור | [Go](#Seif3) | 2 |
| סעיף 4 | קבלת כספים ע"י הקופה | [Go](#Seif4) | 2 |
| סעיף 5 | השימוש בכספים ע"י הקופה | [Go](#Seif5) | 2 |
| סעיף 6 | חלוקת רווחים | [Go](#Seif6) | 2 |
| סעיף 7 | הקצאת מניות | [Go](#Seif7) | 2 |
| סעיף 8 | סייג לתחולת האישור | [Go](#Seif8) | 2 |
| סעיף 9 | פירוק | [Go](#Seif9) | 3 |
| סעיף 10 | הגשת דו"ח | [Go](#Seif10) | 3 |
| סעיף 11 | הוראות מעבר | [Go](#Seif11) | 3 |
| סעיף 12 | תחילה | [Go](#Seif12) | 3 |
| סעיף 13 | השם | [Go](#Seif13) | 3 |

תקנות מס הכנסה (כללים לאישור ולניהול קופה מרכזית להשקעות),   
תשל"ו-1975[[1]](#footnote-1)\*

בתוקף סמכותי לפי סעיפים 47 ו-243 לפקודת מס הכנסה, אני מתקין תקנות אלה:

1. בתקנות אלה –

הגדרות

"קופה להשקעות" – קופה מרכזית להשקעות של קופות גמל;

"עמית" – קופת גמל שהיא בעלת מניות בקופה להשקעות ומבצעת באמצעותה פעולות רכישה ומכירה של ניירות ערך מאושרים;

"תקנון" – תזכיר ההתאגדות ותקנות ההתאגדות של קופה להשקעות;

"תקנות קופות גמל" – תקנות מס הכנסה (כללים לאישור ולניהול קופות גמל), תשכ"ד-1964.

כל מונח אחר יפורש כמשמעותו בתקנות קופות גמל.

2. תקנות 5 ו-6 לתקנות קופות גמל לענין סעיף 9(2) לפקודה, ו-8 עד 13 לתקנות האמורות יחולו על אישורה או ביטולה של קופה להשקעות, בשינויים המחוייבים לפי הענין.

בקשה לאישור או לביטול

3. לא יינתן אישור לחברה אלא אם נתקיימו כל אלה:

סייג לאישור

(1) מספר עמיתיה עולה על 100;

(2) הון המניות המונפק והנפרע שלה, המוחזק בידי עמיתים, אינו פחות מ-100,000,000 לירות;

(3) הונה מוחזק בידי עמיתים בלבד.

4. קופה להשקעות לא תנפיק מניות ואיגרות חוב, לרבות איגרות חוב שהן השקעה מוכרת, אלא לעמיתיה ולקופות גמל אחרות, וכן לא תקבל הלוואות, פקדונות וכספים וכיוצא באלה אלא מעמיתיה ומקופות גמל אחרות בלבד.

קבלת כספים ע"י הקופה

5. קופה להשקעות תשקיע –

השימוש בכספים ע"י הקופה

(1) בהשקעה מוכרת – סכומים שיחושבו בשיעור מהון המניות שלה; השיעור יהיה כקבוע בתקנה 25(א) לתקנות קופות גמל;

(2) כספים שנתקבלו מהנפקת איגרות חוב על פי תשקיף כאמור בחוק ניירות ערך, תשכ"ח-1968 – כאמור בתשקיף.

6. (א) קופה להשקעות תחלק מדי שנה 80% לפחות מרווחיה, במזומן או במניות הטבה.

חלוקת רווחים

תק' תשל"ט-1979

(ב) רווחים לענין תקנת משנה (א) אינם כוללים רווחים שמקורם בריבית ובהפרשי הצמדה על קרן ועל ריבית אלא רק לאחר מימושם.

מיום 11.1.1979

**תק' תשל"ט-1979**

[ק"ת תשל"ט מס' 3933](http://www.nevo.co.il/Law_word/law06/TAK-3933.pdf) מיום 11.1.1979 עמ' 483

**החלפת תקנה 6**

הנוסח הקודם:

~~6. קופה להשקעות תחלק מדי שנה לפחות 80% מרווחיה.~~

7. (א) אם קופה להשקעות תקצה בתמורה מניות לקופות גמל, תהיה ההקצאה ביחס אחיד לכולן, אשר יקבע בהתאם לסכום הכולל שכל קופת גמל השקיעה ברכישת ניירות ערך מאושרים בקופה להשקעות, או באמצעותה, מאז הקצאה קודמת בתמורה של מניות לקופות גמל.

הקצאת מניות

(ב) מניות בקופה להשקעות תיחשבנה, לענין השקעה מוכרת, כאיגרות חוב שהם ניירות ערך מאושרים.

8. (א) האישור שניתן לקופה להשקעות לא יחול על כספים שהיא קיבלה בניגוד לאמור בתקנה 4 או שהשימוש בהם נעשה בניגוד לאמור בתקנה 5.

סייג לתחולת האישור

(ב) בהעדר אפשרות לאתר כספים מסויימים שנתקבלו או שנעשה בהם שימוש כאמור בתקנת משנה (א), לא יחול האישור על הכנסה שיחסה לכלל הכנסת הקופה להשקעות כיחס הכספים שהיא קיבלה בניגוד לאמור בתקנה 4 לכלל הכספים שהיא קיבלה או כיחס השימוש בכספים בניגוד לאמור בתקנה 5 לכלל השקעותיה של הקופה, לפי הגבוה יותר.

9. (א) קופה להשקעות תודיע על פירוקה וסיבת הפירוק לנציב במועדים אלה:

פירוק

(1) כשהיא חברה – תוך שבעה ימים מהתחלת הפירוק;

(2) כשהיא אגודה שיתופית – תוך שבעה ימים מפרסום צו הרשם ברשומות על הפירוק.

(ב) כספי הקופה בעת הפירוק לא יחולקו אלא באישור הנציב.

10. קופה להשקעות תגיש לנציב, תוך שלושים יום מהמועד האמור בתקנה 9(א), דין וחשבון כספי לתאריך ההחלטה, הכולל שמות עמיתיה והסכומים העומדים לזכות כל אחד מהם.

הגשת דו"ח

11. (א) על אף האמור בפסקה (3) לתקנה 3, רשאי הנציב לאשר קופה להשקעות שלא יותר מ-20% מהון המניות שלה הם בידי בעלי מניות שאינם עמיתים, אם מניות בשיעור שאינו עולה על 20% היו בידם ביום פרסומן של תקנות אלה.

הוראות מעבר

(ב) קופה להשקעות שביום פרסומן של תקנות אלה היו בידיה כספים שקיבלה לא מעמיתים, רשאית להשאירם בידה. כספים שקיבלה שלא מעמיתיה לאחר פרסום התקנות, יראום ככספים שנתקבלו בניגוד לתקנה 4.

(ג) קופה להשקעות שביום פרסומן של תקנות אלה היו לה השקעות שלא כאמור בתקנה 5 רשאית להשאיר את ההשקעות בעינן, ובלבד שכספים שמקורם במימושן של אותן השקעות יושקעו כאמור בתקנה האמורה.

12. תחילתן של תקנות אלה ביום השלושים לאחר פרסומן.

תחילה

13. לתקנות אלה ייקרא "תקנות מס הכנסה (כללים לאישור ולניהול קופה מרכזית להשקעות), תשל"ו-1975".

השם

ל' בתשרי תשל"ו (5 באוקטובר 1975) יהושע רבינוביץ

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ו מס' 3415](http://www.nevo.co.il/Law_word/law06/TAK-3415.pdf) מיום 16.10.1975 עמ' 255.

   תוקנו [ק"ת תשל"ט מס' 3933](http://www.nevo.co.il/Law_word/law06/TAK-3933.pdf) מיום 11.1.1979 עמ' 482 – תק' תשל"ט-1979. [↑](#footnote-ref-1)