תקנות מס הכנסה (כללים לתנאים שבהם חשבונות שונים בקרן השתלמות ייחשבו לחשבון אחד), תשנ"ג-1993

מסים – מס הכנסה – קביעות וכללים

מסים – מס הכנסה – קרן השתלמות

תוכן ענינים

|  |  |  |  |
| --- | --- | --- | --- |
| סעיף 1 | פתיחת חשבון בקרן השתלמות שניה | [Go](#Seif1) | 2 |
| סעיף 2 | הודעה לקרן | [Go](#Seif2) | 2 |
| סעיף 3 | משיכת כספי קרן | [Go](#Seif3) | 2 |

תקנות מס הכנסה (כללים לתנאים שבהם חשבונות שונים בקרן השתלמות ייחשבו לחשבון אחד), תשנ"ג-1993[[1]](#footnote-1)\*

בתוקף סמכותי לפי סעיפים 9(16א), ו-243 לפקודת מס הכנסה (להלן – הפקודה), אני מתקין תקנות אלה:

1. (א) עובד אשר חשבונו בקרן השתלמות אחת נסגר לתשלומים נוספים ונפתח לו חשבון בקרן השתלמות שניה במקום החשבון שנסגר יראו את שני החשבונות, לענין סעיף 9(16א) לפקודה, כחשבון אחד אם מתקיימים התנאים הבאים:

פתיחת חשבון בקרן השתלמות שניה

(1) העובד והמעביד מסרו הודעת שינוי לקרן האחת ולקרן השניה והצהירו בה כי כל תשלומיהם לקרן השתלמות, לגבי אותו עובד, הם לקרן השניה בלבד;

(2) לא נמשכו כספים בפטור ממס מחשבונו בקרן האחת לפני סגירת אותו חשבון ולא יופקדו בו כספים לאחר סגירתו.

(ב) עמית-שכיר בקרן השתלמות שחשבונו נסגר לתשלומים נוספים ונפתח לו חשבון באותה קרן השתלמות או בקרן השתלמות אחרת במעמד של עמית-עצמאי, או להיפך, יראו את שני החשבונות לענין סעיף 9(16א) או (16ב) לפקודה כחשבון אחד, אם מתקיים בחשבון האמור בתקנת משנה (א)(2); לענין זה, "עמית-עצמאי" – לרבות חבר קיבוץ וחבר מושב שיתופי.

תק' תשנ"ו-1996

(ג) הוראה זו לא תחול על חשבון שנסגר לפי הוראות סעיף 9(16א) ו-9(16ב) לפקודה.

תק' תשנ"ו-1996

מיום 27.6.1996

**תק' תשנ"ו-1996**

[ק"ת תשנ"ו מס' 5768](http://www.nevo.co.il/Law_word/law06/TAK-5768.pdf) מיום 27.6.1996 עמ' 1348

(ב) עמית-שכיר בקרן השתלמות שחשבונו נסגר לתשלומים נוספים ונפתח לו חשבון באותה קרן השתלמות או בקרן השתלמות אחרת במעמד של עמית-עצמאי, או להיפך, יראו את שני החשבונות לענין סעיף 9(16א) או (16ב) לפקודה כחשבון אחד, אם מתקיים בחשבון האמור בתקנת משנה (א)(2); לענין זה, "עמית-עצמאי" – לרבות חבר קיבוץ וחבר מושב שיתופי.

~~(ב)~~ (ג) הוראה זו לא תחול על חשבון שנסגר ~~לפי הוראות סעיף 9(16א) לפקודה~~ לפי הוראות סעיף 9(16א) ו-9(16ב) לפקודה.

2. (א) בהודעה לקרן האחת יצויין שם הקרן השניה ומספר החשבון שייפתח בה במקום החשבון שנסגר.

הודעה לקרן

(ב) הקרן האחת תמסור בהודעה לקרן השניה, מיד לאחר הודעת השינוי, את מועד התשלום הראשון לחשבון שנסגר, סכום הכסף שנמשך מאותו חשבון, מועד המשיכה ומטרתה, ותאשר את סגירת החשבון בהודעתה כאמור.

3. עובד רשאי למשוך כספים מחשבונו בקרן האחת רק לאחר משיכת כל הכספים מחשבונו בקרן השניה.

משיכת כספי קרן

ח' בניסן תשנ"ג (30 במרס 1993) אברהם (בייגה) שוחט

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"ג מס' 5517](http://www.nevo.co.il/Law_word/law06/TAK-5517.pdf) מיום 22.4.1993 עמ' 766.

   תוקנו [ק"ת תשנ"ו מס' 5768](http://www.nevo.co.il/Law_word/law06/TAK-5768.pdf) מיום 27.6.1996 עמ' 1348 – תק' תשנ"ו-1996. [↑](#footnote-ref-1)