תקנות מס הכנסה (מיזוג חברות המחזיקות זו בזו), תשנ"ה-1995

מסים – מס הכנסה – חברות

משפט פרטי וכלכלה – תאגידים וניירות ערך – חברות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | חברה המחזיקה בחברה אחרת | סעיף 1 |
| 2 | [Go](#Seif1) | חברות המחזיקות זו בזכויות זו | סעיף 2 |
| 2 | [Go](#Seif2) | דוחות | סעיף 3 |
| 2 | [Go](#Seif3) | תחולה | סעיף 4 |

תקנות מס הכנסה (מיזוג חברות המחזיקות זו בזו), תשנ"ה-1995[[1]](#footnote-1)\*

בתוקף סמכותי לפי סעיפים 103ג(6)(ג), 103ז(ב), ו-103יז לפקודת מס הכנסה (להלן - הפקודה), ובאישור ועדת הכספים של הכנסת, אני מתקין תקנות אלה:

1. במיזוג שבו חברה משתתפת היא בעלת זכויות (להלן - החברה המחזיקה) בחברה משתתפת אחרת (להלן - החברה המוחזקת) יחולו לענין סעיף 103ג לפקודה, הוראות אלה:

חברה המחזיקה בחברה אחרת

(1) לא יוקצו כאמור בסעיף 103ג(4), מניות לבעל זכויות שהוא חברה מחזיקה;

(2) סעיף 103ג(5) ייקרא:

"הזכויות שיש בחברה הקולטת אחרי המיזוג לכלל בעלי הזכויות, שאינם החברה המחזיקה, בכל אחת מהחברות המשתתפות (להלן - בעלי המניות החיצוניים), הן בהתאם ליחס שבין שווי השוק במועד המיזוג של החברה שהם היו בעלי מניותיה ערב המיזוג, כשהוא מוכפל בחלקם היחסי בכלל הזכויות בחברה זו, לבין שווי השוק הנקי במועד המיזוג של כלל החברות המשתתפות במיזוג;

לענין זה, "שווי השוק הנקי" - שווי השוק של חברה המשתתפת במיזוג לאחר שהופחת ממנו חלקה היחסי בכלל הזכויות בחברה משתתפת אחרת המוחזקת על ידיה כשהוא מוכפל בשווי השוק של חברה אחרת זו.";

(3) לענין סעיף 103ג(6)(א) יראו כאילו אחרי "בחברה הקולטת" נאמר "כשהם מוכפלים בחלק הזכויות שהיו לבעלי המניות  החיצוניים בחברה המוחזקת בסמוך לפני מועד המיזוג".;

(4) לענין סעיף 103ג(6)(ב) יובא בחשבון שווי השוק של חברה מחזיקה המשתתפת במיזוג לאחר שהופחת ממנו חלקה היחסי בכלל הזכויות בחברה משתתפת אחרת המוחזקת על ידה כשהוא מוכפל בשווי השוק של חברה אחרת זו.

2. במיזוג שהחברות המשתתפות בו, כולן או חלקן, מחזיקות זו בזכויות זו, במישרין או בעקיפין, יחולו לענין סעיפים 103ג(4), (5) ו-(6) לפקודה, ההוראות הקבועות בתקנה 1 בשינויים המחוייבים, ובלבד שלפני המיזוג ניתן אישור הנציב לשינויים אלה.

חברות המחזיקות זו בזכויות זו

3. חישובים שנעשו בהתאם לתקנות 1 ו-2, לפי הענין, יצורפו לבקשה המוגשת לפי סעיף 103ט לפקודה ולדו"ח המיזוג המוגש לפי סעיף 103י(ב) לפקודה.

דו"חות

4. תחולתן של תקנות אלה לגבי מיזוגים שמועדם ביום י"ז בטבת תשנ"ד (31 בדצמבר 1993) או לאחריו.

תחולה

ו' באדר ב' תשנ"ה (8 במרס 1995) אברהם (בייגה) שוחט

שר האוצר

1. \* פורסמו [ק"ת תשנ"ה מס' 5672](http://www.nevo.co.il/Law_word/law06/TAK-5672.pdf) מיום 23.3.1995 עמ' 1302. [↑](#footnote-ref-1)