תקנות מס הכנסה (מיסוי בתנאי אינפלציה) (כללים להגנת הון שהושקע במלאי בעלי חיים במשק חקלאי), תשמ"ד-1984

מסים – מס הכנסה – אינפלציה – מיסוי בתנאי אינפלציה

מסים – מס הכנסה – קביעות וכללים

חקלאות טבע וסביבה – בע"ח

תוכן ענינים

|  |  |  |  |
| --- | --- | --- | --- |
| סעיף 1 | הגנת הון שהושקע במלאי בעלי חיים | [Go](#Seif1) | 2 |
| סעיף 2 | ניכוי בשל מלאי בקר לחלב | [Go](#Seif2) | 2 |
| סעיף 3 | ניכוי בשל מלאי בעלי חיים אחרים | [Go](#Seif3) | 2 |
| סעיף 4 | ניכוי הוצאות ריבית | [Go](#Seif4) | 2 |
| סעיף 5 | סייג לניכוי בשל מלאי בעלי חיים | [Go](#Seif5) | 2 |
| סעיף 6 | תחולה | [Go](#Seif6) | 2 |

תקנות מס הכנסה (מיסוי בתנאי אינפלציה) (כללים להגנת הון שהושקע במלאי בעלי חיים במשק חקלאי), תשמ"ד-1984[[1]](#footnote-1)\*

בתוקף סמכותי לפי סעיף 32(ב)(3) לחוק מס הכנסה (מיסוי בתנאי אינפלציה), תשמ"ב-1982 (להלן – החוק), ובאישור ועדת הכספים של הכנסת אני מתקין תקנות אלה:

1. בעל משק חקלאי שיש בו מלאי בעלי חיים, המנהל את פנקסיו בשיטה החד-צדדית ובחר בהחלת הוראות פרט (א) של סעיף 15(א)(1) לחוק ופנקסיו הם קבילים, יותר לו ניכוי בשל מלאי בעלי החיים שלו והוצאות הריבית כפוף לסעיף האמור, כמפורט בתקנות אלה.

הגנת הון שהושקע במלאי בעלי חיים

2. בשל מלאי של עגלות, מבכירות, פרות ועדר צאן (להלן – מלאי בקר לחלב), יותר ניכוי שנתי בסכום השווה לעלות מלאי הבקר לחלב לתום שנת המס הקודמת, שהובא בחשבון לענין קביעת ההכנסה החייבת, כפול ב-90% משיעור עליית המדד בשנת המס.

ניכוי בשל מלאי בקר לחלב

3. בשל מלאי בעלי חיים שאינו מלאי בקר לחלב יותר ניכוי בעת מכירת המלאי, בסכום השווה לעלות המלאי כפי שהובא בחשבון לענין קביעת ההכנסה החייבת ליום המכירה כפול בשיעור עליית המדד בתקופה המתחילה באמצע תקופת הגידול ועד יום המכירה; ובמלאי שהיה בבעלות הנישום ביום הקובע – בסכום עלות המלאי עד היום הקובע כפול בשיעור עליית המדד בתקופה שמהיום הקובע ועד ליום המכירה ובתוספת סכום תוספת העלות של המלאי שנצבר מהיום הקובע ועד ליום המכירה כפול בשיעור עליית המדד בתקופה שמאמצע התקופה המתחילה ביום הקובע ומסתיימת ביום המכירה, ועד יום המכירה.

ניכוי בשל מלאי בעלי חיים אחרים

לענין זה, "תקופת הגידול" – התקופה שמיום קבלת החזקה בבעל החיים ועד תחילת ההנבה או מכירתו, לפי המוקדם שביניהם.

4. סכום הריבית שיותר בניכוי יהא הסכום המותר בניכוי לאחר הפעלת סעיף 15(א)(1)(א) לחוק, פחות סכום הנמוך מבין שני אלה:

ניכוי הוצאות ריבית

(1) 80% מסכום הריבית כאמור בסעיף 15(א)(1)(א)(2), בשל הון ששימש למימון מלאי בעלי חיים;

(2) סכום השווה לניכוי בשל מלאי בעלי חיים על פי תקנות 2 ו-3.

5. (א) על אף האמור בתקנות 2 ו-3 יותר בניכוי הניכוי בשל מלאי בעלי חיים ובלבד שהסכום שיותר בניכוי פחות הוצאות הריבית שנשללו על פי תקנה 4 לא יעלה על 50% מההכנסה החייבת לפני הפעלת תקנות אלה לאחר שהופחתו ממנה סכומים אינפלציוניים ושבח מקרקעין, לפי הגבוה ביניהם.

סייג לניכוי בשל מלאי בעלי חיים

תק' תשמ"ד-1984

(ב) סכום ניכוי בשל מלאי שלא הותר בניכוי בשנת מס פלונית על פי תקנת משנה (א) יועבר לשנה שלאחריה ויראה כהפסד מעסק.

מיום 5.2.1984

**תק' תשמ"ד-1984**

[ק"ת תשמ"ד מס' 4614](http://www.nevo.co.il/Law_word/law06/TAK-4614.pdf) מיום 5.2.1984 עמ' 1232

(א) על אף האמור בתקנות 2 ו-3 יותר בניכוי הניכוי בשל מלאי בעלי חיים ובלבד שהסכום שיותר בניכוי ~~לא יעלה על סכום הוצאות הריבית שניכויין לא הותר על פי תקנה 4, או~~ פחות הוצאות הריבית שנשללו על פי תקנה 4 לא יעלה על 50% מההכנסה החייבת לפני הפעלת תקנות אלה לאחר שהופחתו ממנה סכומים אינפלציוניים ושבח מקרקעין, לפי הגבוה ביניהם.

6. (א) תחולתה של תקנה 2 לגבי מלאי שהיה לנישום ביום הקובע.

תחולה

(ב) תחולתה של תקנה 3 לגבי מכירה של מלאי ביום הקובע ולאחריו.

(ג) תחולתה של תקנה 4 לגבי כל נישום – החל בתחילת החוק לגביו.

ט"ז בשבט תשמ"ד (20 בינואר 1984) יגאל כהן-אורגד

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ד מס' 4591](http://www.nevo.co.il/Law_word/law06/TAK-4591.pdf) מיום 5.2.1984 עמ' 912.

   תוקנו [ק"ת תשמ"ד מס' 4614](http://www.nevo.co.il/Law_word/law06/TAK-4614.pdf) מיום 1.4.1984 עמ' 1232 – תק' תשמ"ד-1984; תחילתן ביום 5.2.1984. [↑](#footnote-ref-1)