תקנות מס הכנסה (מקדמות בשל הכנסת חוץ), תשס"ד-2004

מסים – מס הכנסה – מקדמות

מסים – מס הכנסה – הכנסת חוץ

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | מקדמה מיוחדת בשל הכנסת חוץ | סעיף 2 |
| 2 | [Go](#Seif2) | חישוב המקדמה | סעיף 3 |
| 2 | [Go](#Seif3) | זיכוי בשל מס זר | סעיף 4 |
| 2 | [Go](#Seif4) | דיווח | סעיף 5 |
| 2 | [Go](#Seif5) | הגבלת זיכוי, ניכוי או קיזוז | סעיף 6 |
| 2 | [Go](#Seif6) | תחולת הפקודה | סעיף 7 |
| 2 | [Go](#Seif7) | הגדלת שיעור הפטור | סעיף 8 |
| 3 | [Go](#Seif8) | הוראת שעה לשנת 2003 | סעיף 9 |

תקנות מס הכנסה (מקדמות בשל הכנסת חוץ), תשס"ד-2004[[1]](#footnote-1)\*

בתוקף סמכותי לפי סעיפים 175(ב), 179, 243 ו-245 לפקודת מס הכנסה (להלן – הפקודה), ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"הכנסת חוץ" – כל אחד מאלה:

(1) הכנסה שהופקדה או שנצמחה מחוץ לישראל, שהיא חלק ממחזור עסקאות לפי סעיף 175(ב) לפקודה, ושהתקיימו בה שני אלה:

(א) לא נוכה ממנה מלוא המס לפי סעיפים 161 או 164 לפקודה;

(ב) חלו עליה שיעורי המס לפי אחד מהסעיפים 122א, 124ב, 125ב אם אינה הכנסה לפי סעיף 75ב או 125ג(ב) או (ד), לפי הענין;

(2) רווח הון במכירת נייר ערך זר או במכירת נייר ערך של חברה תושבת ישראל הרשום למסחר בבורסה מחוץ לישראל, שלא נוכה ממנו מלוא המס לפי סעיף 164 לפקודה;

"יחיד" – למעט כל אחד מאלה:

(1) מי שחלות עליו הוראות תקנות מס הכנסה (קביעת מקדמות על פי מחזור), התשמ"ב-1982;

(2) מי שהיה לראשונה לתושב ישראל, או תושב חוזר, כמשמעותם בסעיף 14 לפקודה, ובלבד שכל הכנסות החוץ שלו באותה שנת מס פטורות ממס;

"מסי חוץ" – הגדרתם בסעיף 199 לפקודה;

"שיעור המס החל" – שיעור המס החל על הכנסת חוץ מסוימת, לפי הוראות הפקודה.

2. יחיד שהיו לו הכנסות חוץ שאינן פטורות ממס בישראל, ישלם בשלהן מקדמה שנתית עד יום 30 באפריל בשנת המס שלאחריה.

מקדמה מיוחדת בשל הכנסת חוץ

3. המקדמה תחושב על ידי היחיד על בסיס הכפלת הכנסת החוץ בשיעור המס החל; ואולם בהכנסת חוץ שחלות עליה הוראות סעיף 122א לפקודה, רשאי היחיד לנכות מהכנסת החוץ שעליה חלות הוראות אותו סעיף, את הוצאות הפחת לפי הוראות הפקודה ואת הניכוי בשל פחת לפי הוראות חוק תיאומים בשל אינפלציה, כאמור באותו סעיף ובהכנסת חוץ שחלות עליה הוראות סעיף 124ב לפקודה, רשאי הוא להפחית את ההכנסה הפטורה לפי סעיף 9(28) לפקודה ולנכות את ההוצאה לפי סעיף 17(11) לפקודה.

חישוב המקדמה

4. מסכום המקדמה שחושב על פי תקנה 3, יופחתו מסי החוץ ששילם היחיד בשל אותה הכנסת חוץ, למעט הכנסה שחלות עליה הוראות סעיפים 122א או 124ב לפקודה, אך לא יותר מסכום המקדמה שחושבה כאמור בתקנה 3 בשל המס החל על אותה הכנסה.

זיכוי בשל מס זר

5. לתשלום המקדמה יצורף דוח שבו תפורט דרך קביעת המקדמה השנתית.

דיווח

6. לא יותר בחישוב המקדמה כל ניכוי, זיכוי או קיזוז, כנגד תשלום המקדמה, למעט האמור בתקנות 3 או 4.

הגבלת זיכוי, ניכוי או קיזוז

7. על מקדמה כאמור בתקנות אלה, יחולו הוראות הפקודה לענין מקדמות כמשמעותן בפרק שני בחלק י' לפקודה, בשינויים המחויבים.

תחולת הפקודה

8. סכום ששולם כמקדמה על פי תקנות אלה במועד האמור בתקנה 2, יהיה פטור ממלוא הפרשי ההצמדה והריבית.

הגדלת שיעור הפטור

9. לענין הכנסת חוץ שהופקה או שנצמחה בשנת המס 2003, ישלם יחיד מקדמה כאמור בתקנות אלה לגבי כל הכנסות החוץ שהיו לו בשנת המס 2003, עד יום י"ד באב התשס"ד (31 באוגוסט 2004).

הוראת שעה לשנת 2003

ג' בסיון התשס"ד (23 במאי 2004) בנימין נתניהו

שר האוצר

1. \* פורסמו [ק"ת תשס"ד מס' 6317א](http://www.nevo.co.il/Law_word/law06/TAK-6317A.pdf) מיום 31.5.2004 עמ' 558ו. [↑](#footnote-ref-1)