תקנות מס הכנסה (ניכוי הוצאות מסוימות של מתנדב במוסד ציבורי),   
תשס"ז-2007

מסים – מס הכנסה – ניכויים – ניכוי הוצאות מסוימות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הוצאה של מתנדב | [Go](#Seif2) | 2 |
| סעיף 3 | התרת הוצאה בשל הוצאות מתנדב למוסד ציבורי | [Go](#Seif3) | 2 |
| סעיף 4 | עדכון סכומים | [Go](#Seif4) | 2 |
| סעיף 5 | הוכחה, רישום ומסירת דוחות | [Go](#Seif5) | 2 |

תקנות מס הכנסה (ניכוי הוצאות מסוימות של מתנדב במוסד ציבורי),   
תשס"ז-2007[[1]](#footnote-1)\*

בתוקף סמכותי לפי סעיפים 31 ו-243 לפקודת מס הכנסה (להלן – הפקודה), ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"הוצאה" – כהגדרתה בתקנות הכלליות;

"התקנות הכלליות" – תקנות מס הכנסה (ניכוי הוצאות מסוימות), התשל"ב-1972;

"מוסד ציבורי" – כהגדרתו בסעיף 9(2) לפקודה, ששר האוצר באישור ועדת הכספים של הכנסת קבע אותו לענין סעיף 46 לפקודה, ושתקנונו מסדיר הפעלת מתנדבים;

"מתנדב" – יחיד שמתקיימים לגביו שני אלה:

(1) הוא עושה פעילות התנדבותית לקידום המטרות הציבוריות של המוסד הציבורי;

(2) לא היתה לו הכנסה מהמוסד הציבורי, במישרין או בעקיפין, או כל תמורה או טובת הנאה אחרת, למעט לכיסוי הוצאות שהוציא, במישרין או בעקיפין, לצורך מימוש המטרות הציבוריות של המוסד הציבורי.

2. הוצאה שהוציא מתנדב לצורך מימוש מטרותיו של מוסד ציבורי תותר למתנדב בניכוי, עד גובה הסכום ששילם לו המוסד הציבורי כהחזר הוצאותיו.

הוצאה של מתנדב

3. (א) הוצאות שהוציא מתנדב לצורך מימוש המטרות הציבוריות של מוסד ציבורי לפי תקנה 2, יראו אותן כהוצאות המוסד הציבורי, והן יותרו למוסד הציבורי בניכוי לענין סעיפים 3(ז) ו-181ב לפקודה, בהתאם לקבוע בתקנות הכלליות.

התרת הוצאה בשל הוצאות מתנדב למוסד ציבורי

(ב) על אף האמור בתקנת משנה (א), ההוצאות המפורטות להלן שהוציא מתנדב לצורך מימוש המטרות הציבוריות של מוסד ציבורי לפי תקנה 2, יראו אותן כהוצאות המוסד הציבורי, והן יותרו למוסד הציבורי בניכוי לענין סעיפים 3(ז) ו-181ב לפקודה, כלהלן:

(1) הוצאות כיבוד קל שהוצאו במקום מגוריו של המתנדב או במקום פעילותו ההתנדבותית, בסכום שלא יעלה על 24 שקלים חדשים לאדם באירוע;

תק' תשס"ט-2009

(1א) הוצאות נסיעה בתחבורה ציבורית ששימשה את המתנדב לשם נסיעה למקום פעילותו ההתנדבותית, בסכום שלא יעלה על 200 שקלים חדשים לחודש;

תק' תשס"ט-2009

(2) הוצאות לרכישת דלק המשמש למתנדב לשם נסיעה למקום פעילותו ההתנדבותית, בסכום שלא יעלה על 600 שקלים חדשים לחודש בניכוי הסכום שהותר לפי פסקה (1א), לאותו חודש;

תק' תשס"ט-2009

(3) הוצאות בשל שיחות טלפון מביתו או מרדיו טלפון נייד, בסכום שלא יעלה על 100 שקלים חדשים לחודש.

תק' תשס"ט-2009

מיום 1.1.2009

**תק' תשס"ט-2009**

[ק"ת תשס"ט מס' 6805](http://www.nevo.co.il/Law_word/law06/TAK-6805.pdf) מיום 20.8.2009 עמ' 1244

(ב) על אף האמור בתקנת משנה (א), ההוצאות המפורטות להלן שהוציא מתנדב לצורך מימוש המטרות הציבוריות של מוסד ציבורי לפי תקנה 2, יראו אותן כהוצאות המוסד הציבורי, והן יותרו למוסד הציבורי בניכוי לענין סעיפים 3(ז) ו-181ב לפקודה, כלהלן:

(1) הוצאות כיבוד קל שהוצאו במקום מגוריו של המתנדב או במקום פעילותו ההתנדבותית, בסכום ~~שאינו עולה על 12 שקלים חדשים~~ שלא יעלה על 24 שקלים חדשים לאדם באירוע;

(1א) הוצאות נסיעה בתחבורה ציבורית ששימשה את המתנדב לשם נסיעה למקום פעילותו ההתנדבותית, בסכום שלא יעלה על 200 שקלים חדשים לחודש;

(2) הוצאות לרכישת דלק המשמש למתנדב לשם נסיעה למקום פעילותו ההתנדבותית, בסכום ~~שלא יעלה על 280 שקלים חדשים לחודש~~ שלא יעלה על 600 שקלים חדשים לחודש בניכוי הסכום שהותר לפי פסקה (1א), לאותו חודש;

(3) הוצאות בשל שיחות טלפון מביתו או מרדיו טלפון נייד, בסכום ~~שלא יעלה על 50 שקלים חדשים לחודש~~ שלא יעלה על 100 שקלים חדשים לחודש.

4. הסכומים הנקובים בתקנה 3 יתואמו על פי סעיף 120ב לפקודה כאילו היו הנחות סוציאליות ויעוגלו לסכום הקרוב שהוא מכפלה של 10 שקלים חדשים.

עדכון סכומים

5. (א) על אף האמור בתקנות 2 ו-3, לא יותרו בניכוי ההוצאות המפורטות בהן, אלא אם כן נתקיימו שני אלה:

הוכחה, רישום ומסירת דוחות

(1) המוסד הציבורי והמתנדב הגישו מסמכים או קבלות לאימות ההוצאות, להנחת דעתו של המנהל, וכן כל הוכחה נדרשת אחרת לפי בקשת המנהל;

(2) המוסד הציבורי הגיש, לא יאוחר מיום 31 במרס של כל שנת מס, הודעה לפקיד השומה, בטופס שקבע המנהל, הכוללת את פרטיהם האישיים של כל המתנדבים במוסד הציבורי בשנת המס הקודמת, ולגבי כל מתנדב שהמוסד הציבורי החזיר לו הוצאות – את פירוט ההוצאות וסכומן לגבי כל רבעון בשנת המס הקודמת.

(ב) המוסד הציבורי ייתן לכל מתנדב אישור על הוצאות שהחזיר לו בשנת המס הקודמת; אישור כאמור יכלול את סכומי ההוצאות, מטרת ההוצאה, מועד התשלום על ידי המתנדב ומועד התשלום למתנדב על ידי המוסד הציבורי, הכל כפי שייקבע בטופס שייקבע המנהל.

י"ב בכסלו התשס"ז (3 בדצמבר 2006) אברהם הירשזון

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ז מס' 6550](http://www.nevo.co.il/Law_word/law06/tak-6550.pdf) מיום 2.1.2007 עמ' 453.

   תוקנו [ק"ת תשס"ט מס' 6805](http://www.nevo.co.il/Law_word/law06/TAK-6805.pdf) מיום 20.8.2009 עמ' 1244 – תק' תשס"ט-2009; תחילתן ביום 1.1.2009 ור' תקנה 2 לענין תחולה. [↑](#footnote-ref-1)