תקנות מס הכנסה (ניכוי מתשלומים בעד עיבוד יהלומים או בעד מסחר ביהלומים), תשנ"ג-1992

מסים – מס הכנסה – ניכויים – ניכוי מתשלומים

משפט פרטי וכלכלה – מסחר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | ניכוי מס מתשלומים בעד עיבוד יהלומים | סעיף 2 |
| 2 | [Go](#Seif2) | ניכוי מס מתשלומים בעד מסחר ביהלומים | סעיף 3 |
| 2 | [Go](#Seif3) | שיעור הניכוי כשהפנקסים אינם קבילים | סעיף 4 |
| 2 | [Go](#Seif4) | ניכוי משווה כסף | סעיף 5 |
| 2 | [Go](#Seif5) | תיאום ניכוי המס | סעיף 6 |
| 2 | [Go](#Seif6) | תשלום והגשת דוח לפקיד השומה | סעיף 7 |
| 2 | [Go](#Seif7) | רישום ומסירת דוחות | סעיף 8 |
| 3 | [Go](#Seif8) | אישור | סעיף 9 |
| 3 | [Go](#Seif9) | חובת המקבל | סעיף 10 |
| 3 | [Go](#Seif10) | טפסים | סעיף 11 |
| 3 | [Go](#Seif11) | ביטול | סעיף 12 |

תקנות מס הכנסה (ניכוי מתשלומים בעד עיבוד יהלומים או בעד מסחר ביהלומים), תשנ"ג-1992[[1]](#footnote-1)\*

בתוקף סמכותי לפי סעיפים 164 ו-243 לפקודת מס הכנסה, אני מתקין תקנות אלה :

1. בתקנות אלה –

הגדרות

"עיבוד יהלומים", "מסחר ביהלומים", "תשלומים", "תשלומים בעד עיבוד יהלומים", "תשלומים בעד מסחר ביהלומים", "משלם" ו"מקבל" – כמשמעותם בצו מס הכנסה (קביעת תשלומים בעד עיבוד יהלומים ובעד מסחר ביהלומים כהכנסה), תשנ"ג-1992.

2. (א) משלם המשלם למקבל תשלומים בעד עיבוד יהלומים, ינכה מתשלומים אלה מס בשיעור 20%.

ניכוי מס מתשלומים בעד עיבוד יהלומים

(ב) מקבל שהוכיח, להנחת דעתו של פקיד השומה, כי מהתשלומים שהוא מקבל בעד עיבוד יהלומים הוא משלם למקבלים אחרים תשלומים בעד עיבוד יהלומים, ומסר עליהם דו"ח כנדרש לפי תקנות אלה, יאשר לו פקיד השומה בכתב, כי המס שינוכה מהתשלומים האמורים שהוא מקבל, יהא, על אף האמור בתקנת משנה (א), בשיעורים אלה:

(1) אם שילם תשלומים בעד עיבוד יהלומים למקבל אחד לפחות ולא יותר מאשר לארבעה מקבלים – 15%;

(2) אם שילם תשלומים בעד עיבוד יהלומים לחמישה מקבלים או יותר – 10%.

3. משלם המשלם תשלומים בעד מסחר ביהלומים, ינכה מתשלומים אלה מס בשיעור 20%.

ניכוי מס מתשלומים בעד מסחר ביהלומים

4. לא הוכיח המקבל להנחת דעתו של פקיד השומה, כי ניהל לגבי הכנסתו פנקסים קבילים והגיש את כל הדו"חות שחוייב בהם בהתאם להוראות הפקודה, ואין בידו אישור בכתב מפקיד השומה, כי ניהל פנקסים קבילים, והגיש את הדו"חות האמורים, ינוכה מתשלומים אלה מס בשיעור של 10% נוספים על השיעורים שנקבעו בתקנות 2 ו-3.

שיעור הניכוי כשהפנקסים אינם קבילים

5. (א) היה התשלום האמור בתקנות 2 או 3 כולו או חלקו בשווה כסף, יקבע המשלם לצורך הניכוי את סכום התשלום כפי שעלה לו.

ניכוי משווה כסף

(ב) פקיד השומה רשאי להגדיל או להקטין את הסכום האמור בתקנת משנה (א), והמשלם ינכה את המס לפי קביעת פקיד השומה.

6. פקיד השומה רשאי להורות למשלם, בכתב, כי ניכוי המס לפי תקנות אלה יוקטן, אם היה סבור שעלול להתהוות עודף מניכוי המס לפי השיעורים האמורים.

תיאום ניכוי המס

7. משלם יגיש לפקיד השומה עד היום ה-16 בכל חודש דין וחשבון בטופס 0852 שיכלול פרטים על מקבלי התשלום, על התשלומים בעד עיבוד יהלומים והתשלומים בעד מסחר ביהלומים ששילם בחודש הקודם, ועל סכום המס שניכה לפי תקנות אלה בחודש הקודם, וישלם לו באותו מועד את סך כל המס שניכה.

תשלום והגשת דו"ח לפקיד השומה

תק' תשע"ח-2017

מיום 1.1.2018

**תק' תשע"ח-2017**

[ק"ת תשע"ח מס' 7907](http://www.nevo.co.il/Law_word/law06/tak-7907.pdf) מיום 27.12.2017 עמ' 446

7. משלם יגיש לפקיד השומה עד היום ה-~~15~~ 16 בכל חודש דין וחשבון בטופס 0852 שיכלול פרטים על מקבלי התשלום, על התשלומים בעד עיבוד יהלומים והתשלומים בעד מסחר ביהלומים ששילם בחודש הקודם, ועל סכום המס שניכה לפי תקנות אלה בחודש הקודם, וישלם לו באותו מועד את סך כל המס שניכה.

8. (א) משלם ינהל, לגבי כל מקבל, כרטיס תשלומים בעד עיבוד יהלומים, או כרטיס תשלומים בעד מסחר ביהלומים, לפי הענין, בטופס 0851 ויגישו לפקיד השומה, כשהוא מסוכם לכל פרטיו, בצירוף ריכוז הכרטיסים בטופס 0856, לא יאוחר מיום 31 במרס של כל שנה, לגבי התשלומים בעד עיבוד יהלומים והתשלומים בעד מסחר ביהלומים ששילם בשנת המס הקודמת, ולגבי המס שנוכה מתשלומים אלה.

רישום ומסירת דו"חות

(ב) בהגשת הטפסים האמורים בתקנת משנה (א) באמצעות מערכת מיכון, כפי שיורה הנציב, חייב משלם –

תק' תשס"ד-2004

(1) שחלה עליו חובה לנהל מערכת חשבונות לפי שיטת החשבונאות הכפולה, כפי שנקבע בהוראות מס הכנסה (ניהול פנקסי חשבונות), התשל"ג-1973, או בהוראות מס הכנסה (ניהול פנקסי חשבונות על ידי מוסד), התשנ"ב-1992;

(2) המעסיק 10 עובדים או יותר;

(3) העורך את חישובי התשלומים בעד עיבוד יהלומים או בעד מסחר ביהלומים ואת הניכויים מהם באמצעות מערכת מיכון.

מיום 24.6.2004

**תק' תשס"ד-2004**

[ק"ת תשס"ד מס' 6326](http://www.nevo.co.il/Law_word/law06/TAK-6326.pdf) מיום 24.6.2004 עמ' 725

**החלפת תקנת משנה 8(ב)**

הנוסח הקודם:

~~(ב) משלם העורך את חישובי התשלומים בעד עיבוד יהלומים או בעד מסחר ביהלומים ואת הניכויים מהם באמצעות מיכון, רשאי להגיש לפקיד השומה את הדו"חות האמורים בתקנת משנה (א), כפי שיקבע הנציב.~~

9. משלם ששילם למקבל תשלומים בעד עיבוד יהלומים או בעד מסחר ביהלומים, יתן למקבל, לא יאוחר מיום 20 במרס של כל שנה לגבי שנת המס הקודמת, אישור בטופס 0857 על התשלומים ששילם ועל המס שניכה מתשלומים אלה.

אישור

10. האמור בתקנות אלה אינו פוטר מקבל מלכלול בדין וחשבון על הכנסתו תשלומים בעד עיבוד יהלומים ותשלומים בעד מסחר ביהלומים שקיבל.

חובת המקבל

11. טפסים לצורך תקנות אלה ייקבעו בידי הנציב.

טפסים

12. תקנות מס הכנסה (ניכוי במקור מתשלומים בעד עיבוד יהלומים), תשל"ט-1979 – בטלות.

ביטול

ו' בחשון תשנ"ג (2 בנובמבר 1992) אברהם (בייגה) שוחט

שר האוצר

1. \* פורסמו [ק"ת תשנ"ג מס' 5481](http://www.nevo.co.il/Law_word/law06/TAK-5481.pdf) מיום 19.11.1992 עמ' 70.

   תוקנו [ק"ת תשס"ד מס' 6326](http://www.nevo.co.il/Law_word/law06/TAK-6326.pdf) מיום 24.6.2004 עמ' 725 – תק' תשס"ד-2004; תחילתן משנת המס 2004.

   [ק"ת תשע"ח מס' 7907](http://www.nevo.co.il/Law_word/law06/tak-7907.pdf) מיום 27.12.2017 עמ' 446 – תק' תשע"ח-2017; תחילתן ביום 1.1.2018 ותחולתן על דוחות שיש להגיש לפי הפקודה לשנת המס 2018 או לאחריה. [↑](#footnote-ref-1)