תקנות מס הכנסה (שיעורי מס מיוחדים לענין מי שהחזיק בנייר ערך זר לפני יום רישומו למסחר בבורסה מחוץ לישראל), תשס"ד-2004

מסים – מס הכנסה – שיעורים

מסים – מס הכנסה – ניירות ערך

מסים – מס הכנסה – בורסה

משפט פרטי וכלכלה – מסחר – בורסה

תוכן ענינים

|  |  |  |  |
| --- | --- | --- | --- |
| סעיף 1 | פרשנות | [Go](#Seif1) | 2 |
| סעיף 2 | נייר ערך זר שיום רכישתו לפני המועד הקובע | [Go](#Seif2) | 2 |
| סעיף 3 | נייר ערך של חברה תושבת ישראל | [Go](#Seif3) | 3 |
| סעיף 4 | תחילה | [Go](#Seif4) | 3 |

תקנות מס הכנסה (שיעורי מס מיוחדים לענין מי שהחזיק בנייר ערך זר לפני יום רישומו למסחר בבורסה מחוץ לישראל), תשס"ד-2004[[1]](#footnote-1)\*

בתוקף סמכותי לפי סעיפים 105יג, 105יד(1), 243 ו-244א לפקודת מס הכנסה (להלן – הפקודה), ובאישור ועדת הכספים של הכנסת, אני מתקין תקנות אלה:

1. (א) בתקנות אלה –

פרשנות

"המועד הקובע" – כהגדרתו בסעיף 88 לפקודה;

"יתרת רווח ההון" – ההפרש שבין רווח ההון הריאלי לבין רווח ההון עד למועד הרישום; ואולם לענין נייר ערך של חברה תושבת ישראל שנרשם למסחר בבורסה מחוץ לישראל ביום כ"ה בתשרי התשנ"ט (15 באוקטובר 1998) או אחריו – ההפרש שבין רווח ההון הריאלי לבין רווח ההון עד למועד הרישום או עד המועד הקובע, לפי המאוחר מביניהם;

"נייר ערך זר" – כמשמעותו בתקנות מס הכנסה (קביעת ניירות ערך זרים והוראת שעה), התשס"ג-2002;

"נייר ערך של חברה תושבת ישראל" – נייר ערך של חברה תושבת ישראל אשר התקיימו בו כל אלה:

(1) יום רכישתו חל לפני המועד הקובע;

(2) לפני המועד הקובע היה נייר ערך זר לפי סעיף 16ה לפקודה;

(3) הוא הוחזק בידי המוכר לפני רישומו למסחר בבורסה מחוץ לישראל ולפני שהוצע לציבור;

"רווח ההון עד למועד הרישום" – רווח ההון הריאלי כשהוא מוכפל ביחס שבין התקופה שמיום הרכישה של נייר הערך ועד ליום רישומו למסחר בבורסה מחוץ לישראל, לבין התקופה שמיום הרכישה של נייר הערך ועד ליום מכירתו;

"רווח ההון עד המועד הקובע" – רווח ההון הריאלי כשהוא מוכפל ביחס שבין התקופה שמיום הרכישה של נייר הערך ועד למועד הקובע, לבין התקופה שמיום הרכישה ועד למועד מכירתו.

(ב) לכל מונח אחר בתקנות אלה תהיה המשמעות הנודעת לו בחלק ה3 לפקודה, אם לא נאמר במפורש אחרת.

2. (א) במכירת נייר ערך זר שנרשם למסחר בבורסה מחוץ לישראל בתקופה שבין יום כ"ה בתשרי התשנ"ט (15 באוקטובר 1998) לבין המועד הקובע ולא נרשם למסחר בבורסה בישראל, בידי יחיד החזיק בו לפני רישומו למסחר בבורסה כאמור, ולפני שהוצא לציבור, יחויב רווח ההון הריאלי במס בשיעורים אלה:

נייר ערך זר שיום רכישתו לפני המועד הקובע

(1) על רווח ההון עד למועד הרישום – בשיעור הקבוע בסעיף 121 לפקודה;

(2) על יתרת רווח ההון – בשיעורים הקבועים בסעיף 105יג(ד) לפקודה.

(ב) במכירת נייר ערך זר כאמור בתקנת משנה (א) אשר נרשם למסחר בבורסה מחוץ לישראל במועד הקובע או לאחריו, ולא נרשם למסחר בבורסה בישראל, יחויב רווח ההון הריאלי במס בשיעורים אלה:

(1) על חלק רווח ההון עד למועד הרישום – בשיעורים הקבועים בסעיף 91(א), (ב) או (ב1) לפקודה, לפי הענין, בשינויים המחויבים;

(2) על יתרת רווח ההון – בשיעורים הקבועים בסעיף 105יג(ד) לפקודה.

3. במכירת נייר ערך של חברה תושבת ישראל יחויב רווח ההון הריאלי בשיעורי המס המפורטים להלן:

נייר ערך של חברה תושבת ישראל

(1) בידי מוכר שהוא חבר בני אדם שהוראות סעיף 6 לחוק תיאומים בשל אינפלציה או שהוראות לפי סעיף 130א לפקודה אינן חלות בקביעת הכנסתו, על רווח ההון עד המועד הקובע – בשיעור הקבוע בסעיף 126 לפקודה, ועל יתרת רווח ההון – בשיעור הקבוע בסעיף 91(א) או 105יב, לפי הענין;

(2) בידי מוכר יחיד, על חלק רווח ההון עד המועד הקובע – בשיעור של 35% ועל יתרת רווח ההון – בשיעור הקבוע בסעיף 91(ב) לפקודה; ואולם לענין נייר ערך שנרשם למסחר בבורסה מחוץ לישראל ביום כ"ה בתשרי התשנ"ט (15 באוקטובר 1998) או לאחריו, על רווח ההון עד למועד הרישום – בשיעור הקבוע בסעיף 121 לפקודה, על חלק רווח ההון עד המועד הקובע – בשיעור של 35%, ועל יתרת רווח ההון – בשיעור הקבוע בסעיף 91(ב) או 105יב לפקודה, לפי הענין.

4. תחילתן של תקנות אלה ביום ז' בטבת התשס"ד (1 בינואר 2004).

תחילה

כ"ה באב התשס"ד (12 באוגוסט 2004) בנימין נתניהו

שר האוצר

1. \* פורסמו [ק"ת תשס"ד מס' 6337](http://www.nevo.co.il/Law_word/law06/TAK-6337.pdf) מיום 31.8.2004 עמ' 952. [↑](#footnote-ref-1)