תקנות מס הכנסה (תוספת פחת על נכסים עסקיים) (מסירת הצהרות והודעות על בנינים עסקיים), תש"ך-1960

מסים – מס הכנסה – פחת

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | ניכוי נוסף בעד בנין עסקי | סעיף 1 |
| 2 | [Go](#Seif1) | טופס הצהרה | סעיף 2 |
| 2 | [Go](#Seif2) | הצהרה לכל שנת מס | סעיף 3 |
| 2 | [Go](#Seif3) | הצהרה יב | סעיף 4 |
| 2 | [Go](#Seif4) | קביעה מחדש של הכנסה | סעיף 5 |
| 2 | [Go](#Seif5) | השם | סעיף 6 |

תקנות מס הכנסה (תוספת פחת על נכסים עסקיים) (מסירת הצהרות והודעות על בנינים עסקיים), תש"ך-1960[[1]](#footnote-1)\*

בתוקף סמכותי לפי סעיף 11 לחוק מס הכנסה (תוספת פחת על נכסים עסקיים), תשי"ח-1958, אני מתקין תקנות אלה:

1. נישום התובע ניכוי נוסף על פי סעיף 2א לחוק ימסור לפקיד השומה הצהרה בשני העתקים על פרטי הבנינים העסקיים שבעדם הוא תובע את הניכוי.

ניכוי נוסף בעד בנין עסקי

2. ההצהרה תהיה לפי הנוסח שבטופס י"ב(3), שאפשר להשיגו במשרדי פקידי השומה, ולה יצרף הנישום את המסמכים המקוריים המעידים על תאריך גמר הבניה או תאריך הרכישה וכן על מחיר הבניה או הרכישה של אותו בנין עסקי.

טופס הצהרה

3. נישום שתבע ניכוי נוסף כאמור בתקנה 1 ימסור לפקיד השומה, לכל שנת מס שבעדה הוא תובע את הניכוי, הצהרה לפי הנוסח שבטופס י"ב(4), שאפשר להשיגו במשרדי פקיד השומה. ההצהרה תצורף לדין וחשבון השנתי על ההכנסה שהנישום מגיש על פי פקודת מס הכנסה, 1947 (להלן - הפקודה).

הצהרה לכל שנת מס

4. על אף האמור בתקנה 2, ימסור נישום התובע ניכוי נוסף על פי סעיף 2א לחוק לשנת המס 1958, את ההצהרה לפי הנוסח שבטופס י"ב(4) באחד המועדים האלה:

הצהרה י"ב(4) לשנת המס 1958

(1) עם הגשת הדין וחשבון לפי הפקודה על הכנסתו בשנת המס 1958;

(2) תוך חדשיים מיום י"ד בטבת תש"ך (14 בינואר 1960), הכל לפי התאריך המאוחר יותר.

5. נישום התובע כי הכנסתו החייבת במס לתקופה שלפני שנת המס 1958 תיקבע מחדש על פי סעיף 9א לחוק, ימסור על כך הודעה בכתב לפקיד השומה תוך חדשיים מיום י"ד בטבת תש"ך (14 בינואר 1960) ויצרף להודעתו חשבון התאמה להכנסה, שהוצהרה על ידיו או לשומות שנערכו עליו לאותן השנים, הכל לפי הענין. פקיד השומה יודיע לנישום כאמור את סכום הכנסתו שקבע מחדש ואת סכום המס הנוסף המגיע ממנו.

קביעה מחדש של הכנסה

6. לתקנות אלה ייקרא "תקנות מס הכנסה (תוספת פחת על נכסים עסקיים) (מסירת הצהרות והודעות על בנינים עסקיים), תש"ך-1960".

השם

ה' בשבט תש"ך (3 בפברואר 1960) לוי אשכול

שר האוצר

1. \* פורסמו [ק"ת תש"ך מס' 988](http://www.nevo.co.il/Law_word/law06/tak-0988.pdf) מיום 18.2.1960 עמ' 734. [↑](#footnote-ref-1)