תקנות מס הכנסה (תוספת פחת על נכסים עסקיים) (מסירת הצהרות והודעות), תשי"ט-1958

מסים – מס הכנסה – פחת

תוכן ענינים

|  |  |  |  |
| --- | --- | --- | --- |
| סעיף 1 | הצהרות על ידי התובע ניכוי נוסף | [Go](#Seif1) | 2 |
| סעיף 2 | הצהרות בטופס י"ב | [Go](#Seif2) | 2 |
| סעיף 3 | קביעה מחדש של הכנסה | [Go](#Seif3) | 2 |
| סעיף 4 | השם | [Go](#Seif4) | 2 |

תקנות מס הכנסה (תוספת פחת על נכסים עסקיים) (מסירת הצהרות והודעות), תשי"ט-1958[[1]](#footnote-1)\*

בתוקף סמכותי לפי סעיף 11 לחוק מס הכנסה (תוספת פחת של נכסים עסקיים), תשי"ח-1958, אני מתקין תקנות אלה:

1. (א) נישום התובע ניכוי נוסף על פי סעיף 2 לחוק ימסור לפקיד השומה הצהרה בשני העתקים על פרטי נכסיו העסקיים שבעדם הוא תובע את הניכוי.

הצהרות על ידי התובע ניכוי נוסף

תק' תש"ך-1960

(ב) ההצהרה תהיה לפי הנוסח שבטופס י"ב(1) שאפשר להשיגו במשרדי פקידי השומה, ולה יצרף הנישום את המסמכים המקוריים המעידים על סוג המטבע בו רכש את הנכס, תאריך הרכישה ותאריך ההתקנה של הנכס וכן מחיר הרכישה וההתקנה.

(ג) נישום שתבע ניכוי נוסף כאמור בתקנת משנה (א) ימסור לפקיד השומה לכל שנת מס שבעדה הוא תובע את הניכוי, הצהרה לפי הנוסח שבטופס י"ב(2) שאפשר להשיגו במשרדי פקידי השומה. ההצהרה תצורף לדין וחשבון השנתי על ההכנסה שהנישום מגיש על פי פקודת מס הכנסה, 1947 (להלן – הפקודה).

מיום 18.2.1960

**תק' תש"ך-1960**

[ק"ת תש"ך מס' 988](http://www.nevo.co.il/Law_word/law06/TAK-0988.pdf) מיום 18.2.1960 עמ' 735

(א) נישום התובע ניכוי נוסף ~~על פי החוק~~ על פי סעיף 2 לחוק ימסור לפקיד השומה הצהרה בשני העתקים על פרטי נכסיו העסקיים שבעדם הוא תובע את הניכוי.

2. על אף האמור בתקנה 1(ג), ימסור נישום התובע ניכוי נוסף על פי הסעיפים 2 או 7 לחוק לשנות המס 1955, 1956 ו-1957, את ההצהרה לפי הנוסח שבטופס י"ב(2) במועדים אלה:

הצהרות בטופס י"ב(2) לשנות המס 1957-1955

תק' תש"ך-1960

(1) לשנות המס 1955 ו-1957 – עם הגשת הדין וחשבון לפי הפקודה על הכנסתו לשנת המס 1957 או תוך חדשיים מיום תחילתן של תקנות אלה; הכל לפי התאריך המאוחר יותר;

(2) לשנת המס 1956 – עם הגשת הדין וחשבון לפי הפקודה על הכנסתו לשנת המס 1958.

מיום 18.2.1960

**תק' תש"ך-1960**

[ק"ת תש"ך מס' 988](http://www.nevo.co.il/Law_word/law06/TAK-0988.pdf) מיום 18.2.1960 עמ' 735

2. על אף האמור בתקנה 1(ג), ימסור נישום התובע ניכוי נוסף ~~על פי החוק~~ על פי הסעיפים 2 או 7 לחוק לשנות המס 1955, 1956 ו-1957, את ההצהרה לפי הנוסח שבטופס י"ב(2) במועדים אלה:

(1) לשנות המס 1955 ו-1957 - עם הגשת הדין וחשבון לפי הפקודה על הכנסתו לשנת המס 1957 או תוך חדשיים מיום תחילתן של תקנות אלה; הכל לפי התאריך המאוחר יותר;

(2) לשנת המס 1956 - עם הגשת הדין וחשבון לפי הפקודה על הכנסתו לשנת המס 1958.

3. נישום התובע כי הכנסתו החייבת במס לתקופה שלפני שנת המס 1955 תיקבע מחדש לפי סעיף 9 לחוק, ימסור על כך הודעה בכתב לפקיד השומה תוך חדשיים מיום תחילתן של תקנות אלה ויצרף להודעתו חשבון התאמה להכנסה שהוצהרה על ידיו או לשומות שנערכו עליו לאותן השנים, הכל לפי הענין. פקיד השומה יודיע לנישום כאמור את סכום הכנסתו שקבע מחדש ואת סכום המס הנוסף המגיע ממנו.

קביעה מחדש של הכנסה

4. לתקנות אלה ייקרא "תקנות מס הכנסה (תוספת פחת על נכסים עסקיים) (מסירת הצהרות והודעות), תשי"ט-1958".

השם

ט' בתשרי תשי"ט (23 בספטמבר 1958) לוי אשכול

שר האוצר

1. \* פורסמו [ק"ת תשי"ט מס' 832](http://www.nevo.co.il/Law_word/law06/tak-0832.pdf) מיום 10.10.1958 עמ' 80.

   תוקנו [ק"ת תש"ך מס' 988](http://www.nevo.co.il/Law_word/law06/tak-0988.pdf) מיום 18.2.1960 עמ' 735 – תק' תש"ך-1960. [↑](#footnote-ref-1)