תקנות מס ערך מוסף (מוסדות כספיים ומלכ"רים), תשל"ו-1976

מסים – מס ערך מוסף – מוסדות כספיים ומלכ"רים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | תקופת דוח של מלכר ומוסד כספי | סעיף 1 |
| 2 | [Go](#Seif1) | מקדמות | סעיף 2 |
| 2 | [Go](#Seif2) | החלת הוראות פקודת מס הכנסה | סעיף 3 |
| 2 | [Go](#Seif3) | תשלום המס על ידי מלכר | סעיף 4 |
| 3 | [Go](#Seif4) | הוראות מעבר | סעיף 5 |
| 3 | [Go](#Seif5) | השם | סעיף 6 |

תקנות מס ערך מוסף (מוסדות כספיים ומלכ"רים), תשל"ו-1976[[1]](#footnote-1)\*

בתוקף סמכותי לפי סעיפים 67, 92 ו-145 לחוק מס ערך מוסף, תשל"ו-1975, ובאישור ועדת הכספים של הכנסת, אני מתקין תקנות אלה:

1. (א) תקופת הדו"ח שחייבים להגיש מלכ"ר או מוסד כספי לגבי השכר ששילמו, תהיה לחודש מראשיתו ועד סופו.

תקופת דו"ח של מלכ"ר ומוסד כספי

(ב) מלכ"ר או מוסד כספי שהחלו לפעול תוך תקופת דו"ח לאחר היום החמישה-עשר באותו חודש, תהיה תקופת הדו"ח הראשונה לגביהם מהיום שהחלו לפעול עד סוף החודש שאחריו.

2. (א) מוסד כספי ישלם לכל שנת מס מקדמות, על חשבון מס הרווח שהוא חייב, במועדים שבהם חייב לשלם מקדמות למס הכנסה לפי פקודת מס הכנסה.

מקדמות

(ב) כל מקדמה תהיה בשיעור 28% מסכום המקדמה שחייב בה המוסד הכספי לפי פקודת מס הכנסה.

תק' תשל"ח-1977

תק' תשל"ט-1979

תק' תשמ"ו-1986

מיום 1.4.1978

**תק' תשל"ח-1977**

[ק"ת תשל"ח מס' 3794](http://www.nevo.co.il/Law_word/law06/TAK-3794.pdf) מיום 20.12.1977 עמ' 436

(ב) כל מקדמה תהיה בשיעור ~~11%~~ 16.5% מסכום המקדמה שחייב בה המוסד הכספי לפי פקודת מס הכנסה.

מיום 1.4.1979

**תק' תשל"ט-1979**

[ק"ת תשל"ט מס' 3964](http://www.nevo.co.il/Law_word/law06/TAK-3964.pdf) מיום 30.3.1979 עמ' 922

(ב) כל מקדמה תהיה בשיעור ~~16.5%~~ 22% מסכום המקדמה שחייב בה המוסד הכספי לפי פקודת מס הכנסה.

מיום 28.8.1986

**תק' תשמ"ו-1986**

[ק"ת תשמ"ו מס' 4962](http://www.nevo.co.il/Law_word/law06/TAK-4962.pdf) מיום 28.8.1986 עמ' 1347

(ב) כל מקדמה תהיה בשיעור ~~22%~~ 28% מסכום המקדמה שחייב בה המוסד הכספי לפי פקודת מס הכנסה.

3. הוראות פקודת מס הכנסה לענין שומה, לרבות תיקון שומה, השגה, ערעור, גבית המס, ריבית וקנסות יחולו, בשינויים המחוייבים, לענין המס שחייבים בו מלכ"ר ומוסד כספי.

החלת הוראות פקודת מס הכנסה

4. (א) בכפוף לאמור בתקנות משנה (ב) ו-(ג), מלכ"ר שסך כל השכר החדשי ששילם לעובדיו היה לפחות בסכום של 4,000 לירות ישלם את המס לאותו חודש.

תשלום המס על ידי מלכ"ר

(ב) אם מסך כל השכר ששילם מלכ"ר בחודש מסויים ביחד עם סך כל השכר ששילם באותה שנת מס לפני אותו חודש, מתקבל שכר חדשי ממוצע בסכום של 4,000 לירות או יותר, ישלם לאותו חודש את המס על כל השכר ששילם החל מתחילת שנת המס ועד לתום אותו חודש, בניכוי מס שכר ששילם לאותה שנת מס.

(ג) מלכ"ר ששילם לשנת מס מסוימת מס שכר והתברר שסך כל השכר ששילם לעובדיו באותה שנת מס אינו עולה על 48,000 לירות, יוחזר המס ששילם לאותה שנת מס, ובלבד שהגיש כדין את כל הדו"חות התקופתיים לאותה שנה; המס כאמור יוחזר תוך 60 יום מיום הגשת הדו"ח התקופתי האחרון לאותה שנה.

5. (א) על אף האמור בתקנה 1(א), תקופת הדו"ח של מוסד כספי לגבי השכר ששילם מיום תחילת החוק לגביו עד יום ב' בתמוז תשל"ו (30 ביוני 1976), תהיה לתקופה האמורה.

הוראות מעבר

(ב) על אף האמור בתקנה 2(א), ישלם מוסד כספי את המקדמות שהוא חייב בהן לשנת המס 1976 ושמועד תשלומן חל לפני יום ט"ו באלול תשל"ו (10 בספטמבר 1976) ביום האמור.

6. לתקנות אלה ייקרא "תקנות מס ערך מוסף (מוסדות כספיים ומלכ"רים), תשל"ו-1976".

השם

כ"ז בסיון תשל"ו (25 ביוני 1976) יהושע רבינוביץ

שר האוצר

1. \* פורסמו [ק"ת תשל"ו מס' 3550](http://www.nevo.co.il/Law_word/law06/TAK-3550.pdf) מיום 29.6.1976 עמ' 1950.

   תוקנו [ק"ת תשל"ח מס' 3794](http://www.nevo.co.il/Law_word/law06/TAK-3794.pdf) מיום 20.12.1977 עמ' 436 – תק' תשל"ח-1977; ר' תקנות 2, 3 לענין תחילה והוראת שעה.

   [ק"ת תשל"ט מס' 3964](http://www.nevo.co.il/Law_word/law06/TAK-3964.pdf) מיום 30.3.1979 עמ' 922 – תק' תשל"ט-1979; ר' תקנה 2 לענין תחילה.

   [ק"ת תשמ"ו מס' 4962](http://www.nevo.co.il/Law_word/law06/TAK-4962.pdf) מיום 28.8.1986 עמ' 1347 – תק' תשמ"ו-1986. [↑](#footnote-ref-1)