תקנות מס קניה (שירותים), תשכ"ה-1965

רבדים בחקיקה

מסים – מס קניה

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | מתן הצהרה | סעיף 1 |
| 2 | [Go](#Seif1) | פנקסים | סעיף 2 |
| 2 | [Go](#Seif2) | ניהול ספרים | סעיף 3 |
| 3 | [Go](#Seif3) | אין כותרת | סעיף 4 |
| 4 | [Go](#Seif4) | חשבונות | סעיף 5 |
| 4 | [Go](#Seif5) | דוח תקופתי | סעיף 6 |
| 4 | [Go](#Seif6) | תעודה | סעיף 7 |
| 5 | [Go](#Seif7) | כרטיס | סעיף 8 |
| 5 | [Go](#Seif8) | אגרות | סעיף 9 |
| 5 | [Go](#Seif9) | טפסים | סעיף 10 |
| 5 | [Go](#Seif10) | הודעה על מחיר שירות | סעיף 11 |
| 5 | [Go](#Seif11) | פטור | סעיף 12 |
| 5 | [Go](#Seif12) | השם | סעיף 13 |
| 5 | [Go](#med0) | תוספת ראשונה |  |
| 6 | [Go](#med1) | תוספת שניה |  |

תקנות מס קניה (שירותים), תשכ"ה-1965[[1]](#footnote-1)\*

בתוקף סמכותי לפי סעיף 31 לחוק מס קניה (סחורות ושירותים), תשי"ב-1952, אני מתקין תקנות אלה:

1. (א) ניתן צו לפי סעיף 3א לחוק המטיל את המס על שירותים, ימסור נותן השירות למנהל, תוך 14 יום מהיום שבו ניתן הצו, הצהרה בכתב חתומה על ידו ויציין בה פרטים אלה:

מתן הצהרה

(1) שמו, מענו ומספר הזהות שלו;

(2) מקום עסקו;

(3) תיאור סוגי השירותים הטעונים מס (להלן - שירותים) שבנתינתם הוא עוסק.

(ב) היה נותן השירות גוף מאוגד, יצויינו בהצהרה האמורה –

(1) שמות השותפים או המנהלים, מספרי הזהות שלהם ומעניהם;

(2) פרטים בנוגע לפרסום הודעה על רישום הגוף המאוגד ועל הרכב מנהלתו.

(ג) מי שמתחיל בנתינת שירותים אחרי יום נתינת הצו, יודיע למנהל על מתן השירותים ועל מחיר השירותים לפני שיתחיל בנתינתם. כן ימסור את ההצהרה האמורה בתקנת משנה (א) תוך 14 יום מהיום בו התחיל לעסוק כאמור.

(ד) חלו שינויים בפרטים שנמסרו לפי תקנה זו, או חדל נותן שירות לעסוק במתן שירותים לאחר שנמסרה הצהרה כאמור, או החל במתן שירותים אחרים מאלה שהודיע עליהם בהצהרתו, יודיע נותן השירותים על כך בכתב למנהל תוך 14 יום מהיום בו חלו השינויים, או בו חדל לעסוק כאמור, או בו החל לעסוק כאמור, הכל לפי הענין.

(ה) הודעה או הצהרה כאמור תישלח בדואר רשום.

2. (א) נותן השירות ינהל פנקס בצורה ובאופן שיקבע המנהל.

פנקסים

(ב) (בוטל).

תק' תשכ"ט-1969

מיום 7.5.1969

**תק' תשכ"ט-1969**

[ק"ת תשכ"ט מס' 2385](http://www.nevo.co.il/Law_word/law06/TAK-2385.pdf) מיום 7.5.1969 עמ' 1417

**ביטול תקנת משנה 2(ב)**

הנוסח הקודם:

~~(ב) מי שמנהל פנקס לפי תקנה זו ישמור עליו 7 שנים לפחות מיום תום שנת המאזן אליה מתייחס הדף האחרון בפנקס ויחזיקנו במקום עסקו.~~

3. (א) נותן שירות החייב לנהל מערכת חשבונות לפי סעיף 2 להוראות מס הכנסה (ניהול חשבונות של סיטונאים וקמעונאים), תשט"ו-1955, או לפי סעיף 2 להוראות מס הכנסה (ניהול חשבונות על-ידי סוחרים וסוכנים), תש"ך-1960, או לפי סעיף 2 להוראות מס הכנסה (ניהול פנקסי חשבונות על ידי בעלי בתי ספר לנהיגה), תשכ"ה-1965 (להלן - הוראות מס הכנסה), ינהל מערכת חשבונות לצורך החוק ויראו את מערכת החשבונות כאמור לפי הוראות מס הכנסה כמערכת חשבונות לפי תקנה זו.

ניהול ספרים

תק' תשכ"ז-1967

(ב) התוספת להוראות מס הכנסה יחולו על ניהול מערכת חשבונות שינהל נותן שירות לפי תקנות אלה בשינויים שלהלן:

תק' תשכ"ט-1969

(1) סעיף 4 לתוספת א' להוראות מס הכנסה (ניהול חשבונות של סיטונאים וקמעונאים), תשט"ו-1955, במה שנוגע לסימון במספרים סידוריים וסעיף 5 לתוספת האמורה - לא יחולו;

(2) סעיף 4 לתוספת ב' להוראות האמורות בפסקה (1) וכן סעיף 5 לתוספת ב' האמורה, במה שנוגע להחזקת מסמכים לפי סדר כרונולוגי - לא יחולו;

(3) סעיפים 2, 4, 7(א) ו-9 לתוספת להוראות מס הכנסה (ניהול חשבונות על ידי סוחרים וסוכנים), תש"ך-1960 - לא יחולו;

(4) סעיף 9 להוראות מס הכנסה (ניהול פנקסי חשבונות על ידי בעלי בתי ספר לנהיגה), תשכ"ה-1965 - לא יחול.

(ג) נוסף על הוראות התוספת להוראות מס הכנסה (ניהול חשבונות על ידי סוחרים וסוכנים), תש"ך-1960, כאמור בתקנת משנה (ב), ינהל נותן שירות החייב בניהול חשבונות בהתאם לתוספת האמורה, במסגרת ספרי החייבים והזכאים חשבון של מס שאליו יועברו סכומי המס מכל חשבון או מסיכום חשבונות חדשי, או מריכוזים סטטיסטיים המפרטים את המס לפי כל חשבון, וכן כל תשלום או זיכוי על חשבון המס.

(ד) נותן שירות מהמפורטים בתוספת ינהל מערכת חשבונות בהתאם להוראות מס הכנסה (ניהול חשבונות של סיטונאים וקמעונאים), תשט"ו-1955, גם אם אינו חייב בניהולה לפי אותן הוראות.

(ה) המנהל רשאי - בהודעה ברשומות –

(1) להורות לנותני שירותים מסויימים לנהל מערכת חשבונות בצורה ובתנאים שיקבע;

(2) להורות לנותני שירותים מסויימים על תוספת פרטים שיש לכלול ברישומים הנוגעים למערכת החשבונות, לספרי המלאי או לכל מסמך אחר.

מיום 12.1.1967

**תק' תשכ"ז-1967**

[ק"ת תשכ"ז מס' 1985](http://www.nevo.co.il/Law_word/law06/TAK-1985.pdf) מיום 12.1.1967 עמ' 1191

**החלפת תקנת משנה 3(א)**

הנוסח הקודם:

~~(א) נותן שירות החייב לנהל מערכת חשבונות לפי סעיף 2 להוראות מס הכנסה (ניהול חשבונות של סיטונאים וקמעונאים), תשט"ו-1955, או לפי סעיף 2 להוראות מס הכנסה (ניהול חשבונות על ידי סוחרים וסוכנים), תש"ך-1960 (להלן – הוראות מס הכנסה), ינהל מערכת חשבונות לצורך החוק ויראו את מערכת החשבונות כאמור לפי הוראות מס הכנסה כמערכת חשבונות לפי תקנה זו.~~

מיום 7.5.1969

**תק' תשכ"ט-1969**

[ק"ת תשכ"ט מס' 2385](http://www.nevo.co.il/Law_word/law06/TAK-2385.pdf) מיום 7.5.1969 עמ' 1417

**החלפת תקנת משנה 3(ב)**

הנוסח הקודם:

~~(ב) התוספת להוראות מס הכנסה, בשינויים המחוייבים, יחולו על ניהול מערכת חשבונות שינהל נותן שירות לפי תקנה זו.~~

4. (בוטלה).

תק' תשכ"ט-1969

מיום 7.5.1969

**תק' תשכ"ט-1969**

[ק"ת תשכ"ט מס' 2385](http://www.nevo.co.il/Law_word/law06/TAK-2385.pdf) מיום 7.5.1969 עמ' 1417

**ביטול תקנה 4**

הנוסח הקודם:

~~שמירת ספרים, פנקסים ומסמכים~~

~~4. לא ימחוק אדם ולא ישנה פרט כאמור בתקנה 10(ב) רישום שנעשה בפנקס או בספר שנותן שירות חייב לנהל לפי תקנות 2 ו-3 ולא יקרע ולא יחליף דף מדפי הפנקס או הספר.~~

5. (א) נתחייב נותן שירות במס עקב מתן שירות, יתן למקבל השירות לא יאוחר מסיום מתן השירות חשבון חתום בידו, או על ידי מי שהוסמך על ידו בכתב, ויציין בו פרטים אלה:

חשבונות

(1) שם נותן השירות;

(2) מען נותן השירות;

(3) שם מקבל השירות;

(4) מען מקבל השירות;

(5) תיאור השירות שניתן, כמותו וסוגו;

(6) מחיר השירות ושיעור המס או סכום המס החל על אותו שירות שיצויין על יד המחיר של כל סוג;

(7) תאריך מתן החשבון;

(8) כל פרט נוסף שיקבע המנהל.

(ב) (בוטל).

תק' תשכ"ט-1969

מיום 7.5.1969

**תק' תשכ"ט-1969**

[ק"ת תשכ"ט מס' 2385](http://www.nevo.co.il/Law_word/law06/TAK-2385.pdf) מיום 7.5.1969 עמ' 1417

**ביטול תקנת משנה 5(ב)**

הנוסח הקודם:

~~(ב) מי שנתן חשבון לפי תקנה זו ישמור על העתק ממנו שבע שנים לפחות מיום נתינתו ויחזיקו במקום עסקו.~~

6. (א) תקופת הדווח לענין סעיף 5א לחוק תהא חודש ימים.

דו"ח תקופתי

תק' תשל"ט-1979

(ב) הדו"ח התקופתי יוגש על גבי טופס דו"ח תקופתי שיומצא לנותן השירות, ובאם לא הומצא לו טופס כאמור עד לתום תקופת הדו"ח - בטופס שיימסר לו על פי בקשתו במשרד מס קניה שבו מתנהל תיקו.

(ג) הדו"ח התקופתי יוגש, בצירוף התשלום הנובע ממנו לאחד מסניפי הבנקים האמורים בתוספת השניה, בשעות הבנק המקובלות; הגשת הדו"ח תהא בחתימת הקופאי וחותמת הבנק על קבלת התשלום.

(ד) דו"ח תקופתי שעל פיו אין על נותן השירות לשלם מס, ישלח בדואר לפי המען המצויין בו.

(ה) דו"ח תקופתי שבו משלם נותן השירות את המס שלא במזומנים או בשיק יוגש בהנהלת המכס והבלו, בירושלים, לידי חשב האגף או במשרד מס קניה שבו מתנהל תיקו, לידי הקופאי; הגשת הדו"ח תהא בחתימת הקופאי וחותמת המשרד על קבלת התשלום.

מיום 31.7.1979

**תק' תשל"ט-1979**

[ק"ת תשל"ט מס' 4010](http://www.nevo.co.il/Law_word/law06/TAK-4010.pdf) מיום 31.7.1979 עמ' 1661

**החלפת תקנה 6**

הנוסח הקודם:

~~רשימת מתן שירותים~~

~~6. נותן שירות יפרט ברשימה שיגיש למנהל, כאמור בסעיף 17(א) לחוק, את מחיר השירות, שיעורי המס וסכומי המס החלים על השירותים שנתן במשך החודש הקודם. מנהל נותן השירות מערכת חשבונות לפי תקנה 3, תכלול הרשימה הצהרה כי סך כל המס שצויין בה זהה עם סכום המס שצויין בחשבון המס שהוא חייב לנהל לפי תקנה 3(ג).~~

7. (א) במתן שירות טעון מס, יתן נותן השירות למקבל השירות, במועד ובדרך שקבע המנהל ולא יאוחר מהמועד שנועד לתשלום המס, תעודה שתוצא לו על ידי המנהל ויציין בה פרטים אלה:

תעודה

תק' תשכ"ח-1968

תק' תשל"א-1971

(1) תיאור השירות;

(2) סכום המס החל על השירות;

(3) כל פרט נוסף שיורה המנהל.

(ב) (בוטל).

תק' תשכ"ט-1969

מיום 18.4.1968

**תק' תשכ"ח-1968**

[ק"ת תשכ"ח מס' 2215](http://www.nevo.co.il/Law_word/law06/TAK-2215.pdf) מיום 18.4.1968 עמ' 1328

(א) במתן שירות טעון מס ~~מסוג שקבע המנהל~~, יתן נותן השירות למקבל השירות, במועד שקבע המנהל ולא יאוחר מהמועד שנועד לתשלום המס, תעודה שתוצא לו על ידי המנהל ויציין בה פרטים אלה:

מיום 7.5.1969

**תק' תשכ"ט-1969**

[ק"ת תשכ"ט מס' 2385](http://www.nevo.co.il/Law_word/law06/TAK-2385.pdf) מיום 7.5.1969 עמ' 1417

**ביטול תקנת משנה 7(ב)**

הנוסח הקודם:

~~(ב) מי שנתן תעודה לפי תקנה זו ישמור על העתק ממנה שבע שנים לפחות מיום נתינתו ויחזיקו במקום עסקו.~~

מיום 2.9.1971

**תק' תשל"א-1971**

[ק"ת תשל"א מס' 2741](http://www.nevo.co.il/Law_word/law06/TAK-2741.pdf) מיום 2.9.1971 עמ' 1607

(א) במתן שירות טעון מס, יתן נותן השירות למקבל השירות, ~~במועד שקבע המנהל~~ במועד ובדרך שקבע המנהל ולא יאוחר מהמועד שנועד לתשלום המס, תעודה שתוצא לו על ידי המנהל ויציין בה פרטים אלה:

8. (א) במתן שירות טעון מס יתן נותן השירות, למקבל השירות במועד שקבע המנהל ולא יאוחר מן המועד שנועד לתשלום המס, כרטיס שהוצא לו על ידי המנהל ונתלש בשעת נתינתו.

כרטיס

תק' תשכ"ח-1968

(ב) לא יחזיק נותן שירות כרטיסים תלושים פרט לאמור בתקנת משנה (א).

(ג) לא יתיר נותן שירות שהייה של מקבל שירות במועדון לילה אלא אם נתן לו כרטיס כפי שקבע המנהל עם הכניסה או בשעה 21.00 לגבי מי שנמצא במועדון הלילה באותה שעה.

מיום 18.4.1968

**תק' תשכ"ח-1968**

[ק"ת תשכ"ח מס' 2215](http://www.nevo.co.il/Law_word/law06/TAK-2215.pdf) מיום 18.4.1968 עמ' 1328

(א) ~~במתן שירות מסוג שקבע המנהל~~ במתן שירות טעון מס יתן נותן השירות, למקבל השירות במועד שקבע המנהל ולא יאוחר מן המועד שנועד לתשלום המס, כרטיס שהוצא לו על ידי המנהל ונתלש בשעת נתינתו.

9. בעד העתק תעודה כאמור בתקנה 7 הניתנת על ידי המנהל לענין החוק ישלם המבקש אגרה של חמש לירות.

אגרות

10. (א) המנהל רשאי להורות על צורת פנקסים שיש לנהלם לפי תקנות אלה וכן חשבונות, הצהרות, בקשות, תעודות, רשימות או הודעות שיש למסרם לפי תקנות אלה וכן מספר ההעתקים שיש להמציאם.

טפסים

(ב) הורה המנהל על המצאת מקור או העתקים, יירשמו הפרטים במקור ובהעתקים במכונה או בכתב יד בדיו או בעט כדורי תוך שימוש בנייר פחם ללא כל תיקונים ומחיקות. היו טעויות ברישום, יש לבטל את המקור וההעתקים על ידי רישום המלה "מבוטל" עליהם.

(ג) משנקבע טופס או מספר ההעתקים לפי תקנת משנה (א), לא ישתמש אדם אלא בטופס זה וימסרו במספר ההעתקים שנקבע כאמור.

11. נותן שירות יודיע למנהל על מחיר השירות שחושב לשירות טעון מס, ועל שינויים שהוא חייב בהודעה עליהם לפי סעיף 17 לחוק, לפי הנוסח שבטופס שנקבע בתוספת הראשונה לתקנות מס קניה (חישוב מחיר שירות ומועד תשלום המס), תשכ"ה-1965.

הודעה על מחיר שירות

12. המנהל רשאי לשחרר אדם או סוג של בני אדם מחובת מילוי אחר הוראות תקנות 2, 3, 5, 6, 7, 8 ו-10, כולן או מקצתן.

פטור

13. לתקנות אלה ייקרא "תקנות מס קניה (שירותים), תשכ"ה-1965".

השם

תוספת ראשונה

תק' תשל"ט-1979

(תקנה 3(ד))

1. מועדוני לילה;

2. שימוש בחצרים;

3. הכנת צרכי מאכל;

4. הגשת צרכי מאכל;

5. אירוח במועדון;

תק' תשכ"ו-1966

6. השכרה;

תק' תשכ"ו-1966

7. אחריות;

תק' תשכ"ו-1966

8. מתן שימוש במכונה לעיבוד נתונים.

תק' תשל"ד-1974

מיום 1.4.1966

**תק' תשכ"ו-1966**

[ק"ת תשכ"ו מס' 1863](http://www.nevo.co.il/Law_word/law06/TAK-1863.pdf) מיום 1.4.1966 עמ' 1960

**הוספת סעיפים 5, 6, 7**

מיום 6.1.1974

**תק' תשל"ד-1974**

[ק"ת תשל"ד מס' 3110](http://www.nevo.co.il/Law_word/law06/TAK-3110.pdf) מיום 6.1.1974 עמ' 481

**הוספת סעיף 8**

מיום 31.7.1979

**תק' תשל"ט-1979**

[ק"ת תשל"ט מס' 4010](http://www.nevo.co.il/Law_word/law06/TAK-4010.pdf) מיום 31.7.1979 עמ' 1662

תוספת ראשונה

תוספת שניה

**ת**ק' תשל"ט-1979

(תקנה 6)

בנק הדואר בנק קונטיננטל לישראל בע"מ

בנק לאומי לישראל בע"מ בנק ברקליס דיסקונט בע"מ

בנק איגוד לישראל בע"מ בנק המזרחי המאוחד בע"מ

בנק הפועלים בע"מ הבנק הבינלאומי הראשון בע"מ

בנק אמריקאי ישראלי בע"מ בנק ישראלי לתעשיה בע"מ

בנק דיסקונט לישראל בע"מ בנק ערבי ישראלי בע"מ

מיום 31.7.1979

**תק' תשל"ט-1979**

[ק"ת תשל"ט מס' 4010](http://www.nevo.co.il/Law_word/law06/TAK-4010.pdf) מיום 31.7.1979 עמ' 1662

**הוספת תוספת שניה**

כ"ז באדר ב' תשכ"ה (31 במרס 1965) פנחס ספיר

שר האוצר

1. \* פורסמו [ק"ת תשכ"ה מס' 1707](http://www.nevo.co.il/Law_word/law06/TAK-1707.pdf) מיום 1.4.1965 עמ' 1730.

   תוקנו [ק"ת תשכ"ו מס' 1863](http://www.nevo.co.il/Law_word/law06/TAK-1863.pdf) מיום 1.4.1966 עמ' 1690 – תק' תשכ"ו-1966.

   [ק"ת תשכ"ז מס' 1985](http://www.nevo.co.il/Law_word/law06/TAK-1985.pdf) מיום 12.1.1967 עמ' 1191 – תק' תשכ"ז-1967.

   [ק"ת תשכ"ח מס' 2215](http://www.nevo.co.il/Law_word/law06/TAK-2215.pdf) מיום 18.4.1968 עמ' 1328 – תק' תשכ"ח-1968.

   [ק"ת תשכ"ט מס' 2385](http://www.nevo.co.il/Law_word/law06/TAK-2385.pdf) מיום 7.5.1969 עמ' 1417 – תק' תשכ"ט-1969.

   [ק"ת תשל"א מס' 2741](http://www.nevo.co.il/Law_word/law06/TAK-2741.pdf) מיום 2.9.1971 עמ' 1607 – תק' תשל"א-1971.

   [ק"ת תשל"ד מס' 3110](http://www.nevo.co.il/Law_word/law06/TAK-3110.pdf) מיום 6.1.1974 עמ' 481 – תק' תשל"ד-1974.

   [ק"ת תשל"ט מס' 4010](http://www.nevo.co.il/Law_word/law06/TAK-4010.pdf) מיום 31.7.1979 עמ' 1661 – תק' תשל"ט-1979. [↑](#footnote-ref-1)