תקנות מס רכוש וקרן פיצויים (תשלום פיצויים בעד נזק מלחמה לנכסי חוץ ישראליים) (ספינות דיג בים סוף), תשל"ב-1972

מסים – מס רכוש וקרן פיצויים – נזק – תשלום פיצויים

רשויות ומשפט מנהלי – תשתיות – ספנות ונמלים – כלי שיט

חקלאות טבע וסביבה – בע"ח – דיג

תוכן ענינים

|  |  |  |  |
| --- | --- | --- | --- |
| 1 | [Go](#Seif0) | הגדרות | סעיף 1 |
| 1 | [Go](#Seif1) | החלת הוראות החוק | סעיף 2 |
| 1 | [Go](#Seif2) | השווי | סעיף 3 |
| 1 | [Go](#Seif3) | שיעור התשלום | סעיף 4 |
| 1 | [Go](#Seif4) | הצהרה ותשלום | סעיף 5 |
| 1 | [Go](#Seif5) | זכות לפיצויים | סעיף 6 |
| 1 | [Go](#Seif6) | השם | סעיף 7 |

תקנות מס רכוש וקרן פיצויים (תשלום פיצויים בעד נזק מלחמה לנכסי חוץ ישראליים) (ספינות דיג בים סוף), תשל"ב-1972[[1]](#footnote-1)\*

בתוקף סמכותי לפי סעיף 46ג לחוק מס רכוש וקרן פיצויים, תשכ"א-1961, ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"בעל" - המעונין לבטח ספינת דיג או הציוד או מלאי הדגה שבה;

"ספינת דיג" - כלי שיט המשמש לדיג בים סוף והוא נכס חוץ ישראלי כמשמעותו בסעיף 46(ג)(3) לחוק.

2. הוראות סעיף 36(א) לחוק יחולו לגבי ספינת דיג וכן לגבי הציוד ומלאי הדגה שבה, לפי בקשת הבעל ובאישור מנהל האגף לדיג במשרד החקלאות.

החלת הוראות החוק

3. (א) השווי של ספינת דיג והציוד שבה לענין התשלום לפי תקנה 4 הוא שוויים כפי שנקבע לענין הביטוח הימי.

השווי

(ב) השווי של מלאי הדגה שבספינת הדיג לענין התשלום לפי תקנה 4 הוא הסכום העשוי להתקבל במכירה ממוכר ברצון לקונה ברצון ביום מתן ההצהרה בעד כמות של דגה במלוא הקיבולת של ספינת הדיג במסע דיג אחד.

4. (א) שיעור התשלום שיחול לכל שנת מס על בעל ביטוח ספינת הדיג והציוד ומלאי הדגה שבה יהיה 1% משוויים כפי שהוצהר באותה שנה.

שיעור התשלום

(ב) הוגשה הצהרה לפי תקנה 5 בתוך שנת מס, ישלם הבעל לתקופה שמיום הגשת ההצהרה עד תום שנת המס סכום יחסי של התשלום לפי תקנת משנה (א).

5. בעל רשאי להגיש בכל שנת מס הצהרה בטופס שקבע המנהל וישלם עם מתן ההצהרה את התשלום המגיע ממנו לפי תקנה 4.

הצהרה ותשלום

6. (א) הגיש בעל הצהרה לשנת מס פלונית לפי תקנה 5 ושילם את התשלום המגיע ממנו לפי תקנה 4 יהא זכאי לפיצויים בעד נזק מלחמה שאירע לאחר מכן.

זכות לפיצויים

(ב) על תשלום פיצויים בעד נזק מלחמה יחולו תקנות מס רכוש וקרן פיצויים (תשלום פיצויים) (נזקי מלחמה ונזק עקיף), תשכ"ז–1967, אולם שוויו של נזק מלחמה יהיה הנזק הממשי ובלבד שהסכום לא יעלה על השווי כפי שהוצהר לענין תקנה 3 לתקנות אלה.

7. לתקנות אלה ייקרא "תקנות מס רכוש וקרן פיצויים (תשלום פיצויים בשל נזק מלחמה לנכסי חוץ ישראליים) (ספינות דיג בים סוף), תשל"ב-1972".

השם

כ"ב בניסן תשל"ב (6 באפריל 1972) פנחס ספיר

שר האוצר

1. \* פורסמו [ק"ת תשל"ב מס' 2836](http://www.nevo.co.il/Law_word/law06/TAK-2836.pdf) מיום 21.4.1972 עמ' 1030. [↑](#footnote-ref-1)