תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה), תשע"ב-2012

מסים – מס רכוש וקרן פיצויים – נזק – תשלום פיצויים

בטחון – נזק מלחמה ונזק עקיף – תשלום פיצויים

תוכן ענינים

|  |  |  |  |
| --- | --- | --- | --- |
| סעיף 1 | הוראת שעה | [Go](#Seif1) | 2 |
| סעיף 2 | תחולה | [Go](#Seif2) | 5 |
| סעיף 3 | שמירת דינים | [Go](#Seif3) | 6 |

תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה), תשע"ב-2012[[1]](#footnote-1)\*

בתוקף סמכותי לפי סעיפים 35, 36(א) ו-65 לחוק מס רכוש וקרן פיצויים, התשכ"א-1961 (להלן – החוק), ובאישור ועדת הכספים של הכנסת, אני מתקין תקנות אלה:

1. לעניין נזק באזור זכאי שאירע בתקופה שמיום י"ז באדר התשע"ב (11 במרס 2012) עד יום כ"א באדר התשע"ב (15 במרס 2012), יראו כאילו בתקנות מס רכוש וקרן פיצויים (תשלום פיצויים) (נזק מלחמה ונזק עקיף), התשל"ג-1973 (להלן – התקנות העיקריות) –

הוראת שעה

(1) בתקנה 1 –

(א) במקום ההגדרה "שווי של נזק עקיף" נאמר:

""אזור זכאי" – היישובים השוכנים בין 7 ו-40 קילומטרים מגדר המערכת המקיפה את רצועת עזה, המוכרזים בזה יישובי ספר מיום י"ז באדר התשע"ב (11 במרס 2012) עד יום כ"א באדר התשע"ב (15 במרס 2012) (להלן – תקופת ההכרזה);

"הוראה על סגירת מוסד חינוך" – הוראה של שירות ההתגוננות האזרחית על סגירת מוסד חינוך ברשות מקומית באזור זכאי, המנויה בתוספת השנייה, שניתנה בין התאריכים י"ז באדר התשע"ב (11 במרס 2012) וי"ט באדר התשע"ב (13 במרס 2012), במועדים הנקובים בתוספת, או הוראה כאמור שניתנה בין התאריכים כ' באדר התשע"ב (14 במרס 2012) וכ"א באדר התשע"ב (15 במרס 2012), על ידי רשות מקומית באזור זכאי המנויה בתוספת השלישית, במועדים הנקובים בתוספת;

"מוסד ציבורי זכאי" – מוסד ציבורי כהגדרתו בסעיף 9(2)(ב) לפקודה, שמתקיימים בו שני אלה:

(1) שליש לפחות מהכנסתו בשנת המס 2010, כפי שדווחה בדוח שהגיש לפי סעיף 131 לפקודה, לא היתה מתמיכה, לפי סעיף 3א לחוק יסודות התקציב, התשמ"ה-1985, מתמיכה מאת רשות מקומית או מתרומות (להלן – תמיכות ותרומות);

(2) עיקר הכנסתו בשנת המס 2010 כפי שדווחה בדוח שהגיש לפי סעיף 131 לפקודה, שלא מתמיכות ותרומות, היתה ממכירת שירותים או מצרכים מדי חודש בחודשו;

"קבלן כוח אדם" – כהגדרתו בחוק העסקת עובדים על ידי קבלני כוח אדם, התשנ"ו-1996;

"שווי של נזק עקיף" – כשהנזק נגרם כתוצאה מנזק מלחמה, בשל תשלום שכר עבודה –

(1) לגבי ניזוק שאינו ניזוק המפורט בפסקאות (2) עד (4) – 280 שקלים חדשים (להלן – שווי הנזק) לכל יום עבודה ששילם בעד יום היעדרות של העובד בשל המצב הביטחוני, ולגבי יחיד שהכנסתו היא רק מעסק או משלח יד כאמור בסעיף 2(1) לפקודה (להלן – עובד עצמאי) – שווי הנזק, בעד כל יום היעדרות של העובד העצמאי בשל המצב הביטחוני;

(2) לגבי ניזוק שהוא קיבוץ – שווי הנזק, מוכפל בסך כל ימי ההיעדרות בשל המצב הביטחוני ששולמו לעובד שאינו חבר קיבוץ, בתוספת שווי הנזק מוכפל בסך כל ימי ההיעדרות בשל המצב הביטחוני של חברי הקיבוץ העובדים בתעשייה, במסחר, בשירותים, בחקלאות או בתיירות בקיבוץ, ולמעט חברי הקיבוץ העוסקים במתן שירותים לחברי הקיבוץ עצמם;

(3) לגבי ניזוק שהוא קבלן כוח אדם – שווי הנזק לכל יום עבודה ששילם בעד יום היעדרות של העובד בשל המצב הביטחוני;

(4) לגבי ניזוק שהוא מוסד ציבורי זכאי – השיעור המתקבל מחלוקת סכום הכנסתו בשנת המס 2010, כפי שדווחה בדוח שהגיש לפי סעיף 131 לפקודה, שלא מתמיכות ותרומות, בסכום הכנסתו האמורה, כולל תמיכות ותרומות, שהוא מוכפל בשווי הנזק ששילם בעד יום היעדרות של העובד בשל המצב הביטחוני;

מועסק העובד במשרה חלקית, יהיה הנזק החלק היחסי משווי הנזק שיחסו לכלל הנזק הוא כיחס מספר שעות העבודה הרגילות ביום של אותו עובד, לסך כל שעות העבודה במשרה מלאה;

לא עבד העובד או העובד העצמאי האמור בחלק מיום העבודה, יהיה הנזק החלק היחסי משווי הנזק, או משווי הנזק לעובד עצמאי, לפי העניין, שיחסו לכלל שווי הנזק הוא כיחס מספר השעות שבהן לא עבד העובד כאמור, לסך כל שעות העבודה הרגילות ביום של אותו עובד, ובלבד שמספר השעות שבהן לא עבד העובד גבוה משעה אחת;

"יום היעדרות בשל המצב הביטחוני" –

(1) יום שבו עובד נעדר מעבודתו אצל ניזוק או יום שבו עובד עצמאי נעדר מעסקו או מעיסוקו במשלח ידו, למעט יום שבו נעדר בשל מחלה, תאונה, חופשה שנתית, מילואים, לצורך השגחה על ילדו הנמצא עמו עקב הוראה על סגירת מוסד החינוך שבו לומד או שוהה הילד ואין במקום העבודה של העובד או של בן זוגו, או של העובד העצמאי או של בן זוגו, מסגרת נאותה להשגחה על הילד, ומתקיים אחד מאלה:

(א) הילד נמצא בהחזקתו הבלעדית של העובד או של העובד העצמאי או שהעובד או העובד העצמאי הוא הורה יחיד של הילד;

(ב) בן זוגו של העובד או של העובד העצמאי הוא עובד או עובד עצמאי, ולא נעדר מעבודתו, מעסקו או מעיסוקו במשלח ידו, לצורך השגחה על הילד, ואם בן הזוג אינו עובד או עובד עצמאי – הוכח להנחת דעתו של המנהל כי נבצר ממנו להשגיח על הילד;

הוראות פסקה זו יחולו, לגבי עובד שהוא אומן, ואולם ההיעדרות של עובד כאמור תיחשב כיום היעדרות רק אם לא ניתן פיצוי לפי פסקה זו בעד אותו יום בשל יום היעדרות של הורהו הטבעי או הורהו המאמץ של הילד, לפי העניין, לצורך השגחה על אותו ילד; לעניין זה –

"אומן" – מי שאושר בידי שר הרווחה והשירותים החברתיים לשמש כמשפחת אומנה, בין לבדו ובין יחד עם בן זוגו;

"הורה יחיד", "ילד", "מוסד חינוך" – כהגדרתם בחוק הגנה על עובדים בשעת חירום, התשס"ו-2006;

(2) יום שבו עובד נעדר מעבודתו אצל ניזוק או יום שבו עובד עצמאי נעדר מעסקו או מעיסוקו במשלח ידו, למעט יום שבו נעדר בשל מחלה, תאונה, חופשה שנתית, מילואים, עקב הוראה על סגירת מוסד החינוך שבו העובד מועסק או שהוא עסקו של העובד העצמאי;

(ב) בהגדרה "ניזוק", בסופה נאמר "ולעניין ההגדרה "שווי של נזק עקיף", מי שהתקיימו בעובדו, או בו אם הוא עובד עצמאי, תנאי ההגדרה "יום היעדרות בשל המצב הביטחוני".";

(2) בתקנה 2 –

(1) בתקנת משנה (א), בסופה נאמר "הראשונה.";

(2) תקנת משנה (ב) – בטלה;

(3) בתקנה 5 –

(א) תקנת משנה (א) – בטלה;

(ב) בתקנת משנה (ב), במקום "תוך חודש מיום קרות הנזק" נאמר "בתוך שלושה חודשים מיום פרסומן של תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה), התשע"ב-2012.";

(ג) אחרי תקנת משנה (ב) נאמר:

"(ב1) לתביעה לפי תקנת משנה (ב), יצורפו הצהרה של הניזוק, לרבות קבלן כוח אדם והצהרה של העובד, והכל בנוסח שיורה המנהל.";

(4) בתקנה 8(ד), במקום הסיפה החל במילים "תיווסף ריבית בשיעור הקבוע" נאמר "ייווספו הפרשי הצמדה וריבית החל בתום 30 ימים מיום הגשת התביעה לפיצויים עד יום התשלום.";

(5) בתוספת –

(א) במקום הכותרת נאמר "תוספת ראשונה";

(ב) בפרט 2, במקום "משווי הנזק" נאמר "משווי של נזק עקיף";

(6) אחרי התוספת הראשונה נאמר:

"**תוספת שנייה**

(תקנה 1 – ההגדרה "הוראה על סגירת מוסד חינוך"   
על ידי שירות ההתגוננות האזרחית)

1 אופקים

2 אשדוד

3 אשקלון

4 באר טוביה

5 באר שבע

6 המועצה המקומית בני עי"ש

7 המועצה האזורית בני שמעון –

לגבי היישוב שומריה – י"ז באדר התשע"ב (11 במרס 2012) בלבד

8 המועצה האזורית ברנר – היישובים בניה וקידרון בלבד

9 גדרה

10 גדרות

11 גן יבנה

12 המועצה האזורית הר חברון – היישובים אשכולות, נהוגות, וסנסנה בלבד

13 חבל יבנה

14 המועצה האזורית חוף אשקלון (למעט היישובים: גברעם, זיקים, יד מרדכי, כרמיה, נתיב העשרה)

15 יבנה

16 המועצה האזורית יואב (היישובים בית גוברין, גלאון – לא התקיימו לימודים ביום י"ז באדר התשע"ב (11 במרס 2012) בלבד; היישוב בית ניר – לא התקיימו לימודים בימים י"ז וי"ח באדר התשע"ב (11 ו-12 במרס 2012 בלבד))

17 להבים

18 לכיש

19 לקיה

20 מטה יהודה

21 מרחבים

22 נחל שורק

23 נתיבות

24 עומר

25 קרית גת

26 קרית מלאכי

27 רהט

28 רמת הנגב

29 שפיר

**תוספת שלישית**

(תקנה 1 – ההגדרה "הוראה על סגירת מוסד חינוך" על ידי רשות מקומית)

כ' באדר התשע"ב (14 במרס 2012) כ"א באדר התשע"ב (15 במרס 2012)

תראבין א-צאנע (יישוב) תראבין א-צאנע (יישוב)

ברכיה אשדוד

ניצן בית קמה

ניצנים ניר גלים

נתיבות אשקלון

בית הגדי באר שבע

מעגלים גבעות בר

חבל יבנה חצרים

גדרות ברכיה

ניצן

ניצנים

גת (קיבוץ)

כפר מנחם

גילת

מבועים

מסלול

נתיבות

עומר

קרית גת

קרית מלאכי

בית הגדי

מעגלים

גן יבנה

חבל יבנה

גדרות"

2. (א) תקנות אלה לא יחולו על ניזוק שהוא אחד מאלה:

תחולה

(1) המדינה;

(2) גוף מתוקצב או תאגיד בריאות כהגדרתם בסעיף 21 לחוק יסודות התקציב, התשמ"ה-1985;

(3) חברה ממשלתית כהגדרתה בחוק החברות הממשלתיות, התשל"ה-1975;

(4) קופת חולים;

(5) מוסד ציבורי כהגדרתו בסעיף 9(2)(ב) לפקודה, למעט אם הוא מוסד ציבורי זכאי;

(6) מוסד להשכלה גבוהה, כהגדרתו בחוק זכויות הסטודנט, התשס"ז-2007, אשר שכר הלימוד משולם לו מראש על ידי מרבית תלמידיו, בעד סמסטר אחד לפחות.

(ב) ההגדרה "שווי של נזק עקיף" כנוסחה בתקנה 1 לתקנות אלה לא תחול על ניזוק שמתקיים בו אחד מאלה:

(1) הוא לא הגיש לפקיד השומה דין וחשבון בטופס 102 בשל חודש פברואר 2012, הכל לפי תקנות מס הכנסה (ניכוי ממשכורת ומשכר עבודה ותשלום מס מעסיקים), התשנ"ג-1993;

(2) הוא דיווח לרשות המסים בישראל על סגירת עסקו, לפני תחילת תקופת ההכרזה;

(3) עסקו לא היה פעיל לפני תחילת תקופת ההכרזה; לעניין זה, יראו ניזוק כמי שעסקו לא היה פעיל אם הוא לא הגיש לרשות המסים בישראל שניים מתוך ארבעת הדוחות האחרונים שהיה חייב בהגשתם לפי חוק מס ערך מוסף, בשל התקופה שלפני תחילת תקופת ההכרזה, אלא אם כן הוכיח הניזוק, להנחת דעתו של המנהל, שעסקו היה פעיל.

3. אין באמור בתקנות אלה כדי לפגוע בזכאותו של ניזוק ביישוב או באזור שהוכרז יישוב ספר ערב תקופת האכרזה שבהגדרה "אזור זכאי" בתקנה 1, והוא רשאי לבחור בין פיצוי לפי תקנות אלה לבין פיצוי לפי התקנות העיקריות.

שמירת דינים

ט"ו בסיוון התשע"ב (5 ביוני 2012) יובל שטייניץ

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ב מס' 7128](http://www.nevo.co.il/Law_word/law06/tak-7128.pdf) מיום 14.6.2012 עמ' 1226. [↑](#footnote-ref-1)